
1 skyrius 


2 is ėmė griūti devintą 
valandą vakaro. Ne penktą, kai šitai atsitiko, ne pusę šešių, 
kai atvyko policija 1r Eva liepė užsidaryti pilaitėje ir nesiro- 
dyti, o devintą, kai visa vėl nurimo ir lauke sutemo. 

Laiza tikėjosi, kad jau viskas gerai. Palydėjusi akimis til- 
to linkui nuriedantį automobilį, grįžo į sarginę, užlipo vir- 
šun ir pro miegamojo langą žiūrėjo, kaip švysčioja žibintai: 
raudonai — važiuojant per tiltą, baltai — mašinai atsisukus į 
ją, keliui vingiuojant kalvomis aukštyn. Tik tada, kai šviesų 
nebematė, niekur nė menkiausio žiburėlio, vien plieskė rau- 
donas mėnuo ir žibėjo retos žvaigždės, ji pagaliau pajuto, 
kad jiedvi išgelbėtos. 

Apačioje ramiai laukė Eva. Dabar jos šnekėsis, bet, aiš- 
ku, apie kitus dalykus, o gal skaitys arba klausysis muzi- 
"kos. Eva šyptelėjo ir vėl surimtėjo. Ant kelių ji neturėjo nei 
knygos, nei siuvinio. Laiza pamatė, kad motinai dreba ran- 
kos, ir išsigando. Išvydus virpant šias smulkias, paprastai 
tvirtas rankas, pirmąkart suėmė tikra baimė. 

— Turiu tau pasakyti kai ką labai svarbaus, - prabilo Eva. 

Laiza suprato. Šinas. Eva sužinojo apie Šiną 1r nepaten- 
kinta. Su siaubu pagalvojo, ką Eva padarė Vyrams, kurie jai 
neįtiko arba suardė jos planus. Ji mėgins atskirti ją nuo Ši- 

no, ojei nepasiseks, ką Eva darys? Jai pačiai pavojus negre- 
sia, niekad negrėsė, ji - paukštelis, lesiojantis mirties nas- 
ruose, bet Šinas nesaugus, dabar, pamatė ji, gali ateiti Šinui 
eilė. Įsitempusi ji laukė. | 

Eva prašneko apie visai ką kita. 

— Žinau, kad bus sunku, Laiza, bet tau reikės išvažiuot 
iš čia. 

Ir vėl Laiza ne taip suprato. Pamanė, kad Eva jas abi turi 
galvoje. Juk grėsmė tvyro jau kelios dienos. Šio mūšio Eva 
neįstengė laimėti, šios pergalės nevaliojo pasiekti. 

— Kada mes išvažiuosim? 

— Ne mes. Tu. Policijai pasakiau, jog čia negyveni. Jie 
mano, kad tik retkarčiais mane aplankai. Aš daviau tavo 
adresą. - Eva griežtai pažiūrėjo į Laizą. - Tavo adresą Lon- 
done. 

Tada ir pradėjo griūti pasaulis, užplūdo tikra baimė. Lai- 
za suvokė iš tikrųjų lig tol nepažinusi baimės - iki devintos 
valandos vakaro šį vėlyvą rugpjūtį. Pastebėjo, kad Evai ne- 
bedreba rankos. Guli nulėpusios skraite. Ji nejučia sugniau- 
žė savąsias. 

— Londone aš neturiu jokio adreso. 

— Turėsi. | 

— Nesuprantu, - išlemeno Laiza. 

— Jeigu policija manys, kad čia gyveni, ims kvosti, ką ma- 
tei ir ką girdėjai ir gal net —- gal net apie praeitį. Svarbu ne 
tik tai, kad tikriausiai nesugebėtum meluoti kaip aš, - niū- 
riai šyptelėjo ji. - Tau pačiai bus saugiau. 

Jei Laiza nebūtų taip bijojusi, būtų riusikvatojusi. Argi 
Eva pati nėra aiškinusi, jog žmogui sakyti, esą kas nors da- 
roma jo paties saugumo labui, - vienas iš būdų, kuriais to- 
talitariniai režimai pateisina slaptąją policiją ir begėdišką pro- 
pagandą? Bet ji bijojo, taip bijojo, kad net pamiršo šitiek 
metų vadinusi Evą vardu, ir pašaukė ją kaip vaikystėje. 

— Mama, aš negaliu viena važiuoti. 

Eva pastebėjo. Ji viską pastebėdavo. Susiraukė, lyg var- 
das būtų jai įgėlęs. 

— Ir dar kaip gali. Privalai. Pas Hiter tau bus gerai. 

Štai kieno adresas... 

— Aš čia galiu būti. Galiu pasislėpti, jeigu jie grįš. - Kaip 
vaikas, o ne beveik septyniolikmetė. —- Bet jie nebegrįš. - 
Šaižus įkvėpimas, balsas ne jos, o kūdikio. - Ar grįš? 

— Manau, taip. Ne, žinau, kad grįš. Šį kartą tikrai. Vei- 
kiausiai rytą. 

Laiza žinojo, kad Eva nieko neaiškins, be to, jai nerei- 
kėjo paaiškinimų. Verčiau savas žinojimas, o ne atviros iš- 
pažinties siaubas, prisipažinimas, gal net atgaila. Ir ji pa- 
kartojo: 

— Aš negaliu išvažiuoti. 

— Turėsi. Ir geriausia šįvakar. - Eva pažvelgė į tamsą už 
lango. — Na, tegul bus anksti rytą. - Ji užsimerkė, pabuvo, 
atsimerkusi užvertė akis ir skausmingai susiraukė. — Su- 
prantu, kad ne tam tave auginau, Lizi. Galbūt padariau klai- 
dą. Tiek galiu pasakyti, kad norėjau kaip geriau. 

Neleisk jai vėl kalbėti apie mano saugumą, meldė Laiza. 
Ji sušnibždėjo: 

— Aš bijau išvažiuoti. 

— O, žinau... žinau. — Balsas meilus, bet nelaimingas, bal- 
sas, pilnas kažkokio lūkesčio, Evos didžiulės akys sklidinos 
užuojautos. — Bet paklausyk, nebus labai sunku, jei darysi 
tiksliai, kaip aš sakau, o paskui atsidursi pas Hiter. Juk vi- 
sada darai, kaip aš sakau, ar ne, Lizi? 

Nebedarau. Kažkada darydavau. Sustingusi iš baimės, ji 
tylėjo. 

— Hiter gyvena Londone. Adresą užrašiau, va jis. Turėsi 
eit į autobusų stotelę. Kur ji yra; žinai: kelyje į miestelį, už 
tilto; kai atvažiuos autobusas - pirmas bus pusę aštuonių, — 

įlipsi ir pasakysi vairuotojui, kur nori važiuoti. Čia parašy- 
ta. Paduodama pinigus sakyk: „Prašom į stotį“. Autobusas 
nuveš tave į geležinkelio stotį, sustos priešais ją, tada eisi 
prie langelio, kur parašyta „Kasa“, ir nusipirksi bilietą į Lon- 
doną. Sakysi: „Vieną bilietą į Londoną“. Čia parašyta: Pe- 
dingtonas, Londonas. Aš negaliu pranešti Hiter, kad atva- 
žiuoji. Jeigu eisiu į rūmus skambinti, Metas pamatys. Be to, 
ten gali būti policininkų. Tačiau Hiter dirba namie, taigi ji 
bus. Pedingtono stotyje nueisi prie iškabos „Taksi“ ir taksi 
nuvažiuosi pas ją. Taksistui galėsi parodyti popierėlį su ad- 
resu. Juk šitai įstengsi padaryti, Lizi, ką? 

— Kodėl tu negali su manim važiuoti? 

Eva patylėjo. Žvelgė ne į Laizą, bet į Bruno paveikslą 
ant sienos: „Šrouvas saulei leidžiantis“ — raudoni, auksiniai 
ir tamsūs melsvai žali tonai. 

— Policija man liepė niekur nesijudinti. „Tikiuosi, neke- 
tinat išvažiuoti“, štai ką pasakė. - Ji lengvai gūžtelėjo - tai 
buvo jos įprastinis judesys. — Turėsi viena važiuoti, Laiza. 
Duosiu tau šiek tiek pinigų. 

Laiza suprato, kad ji atsineš iš pilaitės. Evai išėjus, ji 
ėmė galvoti, koks baisumas jos laukia. Neįmanoma. Regė- 
jo save pasiklydusią, kaip kartais būdavo sapnuose. Ji sap- 
nuodavo, kaip vieniša klaidžioja nepažįstamoje vietoje - o 
argi visos vietos ir nėra jai nepažįstamos? Ji atsidurs vie- 
na kažkokioj pilkoj betono ir mūro, tuščių tunelių ir aukš- 
tų belangių sienų nykynėj. Jos vaizduotė ją sukūrė iš įsi- 
minusių Viktorijos laikų romanų ir primirštų vaizdų ne- 
spalvoto televizoriaus ekrane: niūrių skersgatvių Dikenso 
knygose ir studijos dekoracijų. Ne, neįmanoma. Verčiau 
mirti. 

Pinigų buvo šimtas svarų banknotais ir dar kažkiek mo- 
netomis. Eva įgrūdo juos Laizai saujon ir suspaudė pirštus, 
aišku, įsitikinusi, kad duktė nė karto nėra laikiusi rankoj 

pinigų, nežinodama, jog sykį juos čiupinėjo - aptikusi tą ge- 
ležinę dėžutę. 

Monetos buvo bilietui į stotį, lygiai tiek, kiek reikia. Ką 
ji sakysianti vairuotojui? Kaip prašysianti? Eva ėmė aiškin- 
ti. Atsisėdusi šalia Laizos, pakartojo visas surašytas instruk- 
cijas. 

— O kas tau bus? - paklausė Laiza. 

— Galbūt ir nieko, tada galėsi grįžti ir gyvensime kaip lig 
tol. Bet reikia turėti galvoj, kad mane gali suimti ir teisti 
magistratų teismas, o vėliau... vėliau aukštesnis teismas. 
Bet ir tai dar būtų pusė bėdos, vieneri ar dveji metai. Dabar 
teismai į šitai Žiūri ne taip kaip anksčiau, —- dar pajuokavo 
ji, - kaip istoriniuose romanuose. Niekas nekankina, Laiza, 
jokių požemių, niekas neuždaro iki gyvos galvos. Tačiau žiū- 
rėkime tikrovei į akis - gali uždaryti... neilgam. 

— Tu manęs neišmokei žiūrėti tikrovei į akis, - tarė Laiza. 

Jos žodžiai buvo kaip antausis. Eva krūptelėjo, nors Lai- 
za pasakė švelniai, pasakė liūdnai. 

— Žinau. Dariau, kad būtų kuo geriau. Niekad nemaniau, 
jog Šitaip atsitiks. 

— O ką tu manei? —- paklausė Laiza, bet atsakymo nelau- 
kė. Užlipo į savo kambarį. 


—- 


Eva atėjo palinkėti labos nakties. 

Ji atrodė smagi, tarsi nieko nebūtų įvykę. Giedrai šypso- 
josi. Šitoks jos nuotaikų permainingumas šiandien dar la- 
biau gąsdino. Ko gera, Eva iškart užmigs ir miegos kaip ak- 
muo. Eva ją pabučiavo, liepė anksti atsikelti, įsimesti dra- 
bužių, bet tik keletą, nes Hiter spintos lūžta nuo apdarų. 
Akinamai šypsodama pasakė: baisu prisipažinti, bet, keis- 
tas dalykas, pagaliau pajuto išsivadavusi. 

— Supranti, Laiza, blogiausia jau praeity, ir šis suvoki- 
mas dvelkia laisve. 

Motinai išeinant, Laiza dar spėjo pamatyti, kad ji įsise- 
gusi auksinius Bruno auskarus. 

Ketino nė akių nesumerkti, bet buvo jauna ir užmigo. 
Prižadino traukinys. Atsisedusi tamsoje, tuoj pat suprato jį 
susapnavusi. Jau daug metų slėniu nebevažinėja traukinys, 
nuo pat vaikystės. Be traukinio tyla rodėsi dar tylesnė. 

Baimė grįžo pirmiau, negu ji prisiminė, ko reikia bijoti. 
Užgulė neaiškus, neįvardijamas siaubas, didžiulis juodas de- 
besis, jis veikiai suskilo į gabalėlius, iš kurių ir susidėjo 
visas klaikas: iškeliavimą iš namų, autobusą - o jeigu neat- 
važiuos? — šiurpųjį traukinį, jos vaizduotėje šimtą kartų di- 
desnį už slėnio traukinį žaisliniu garvežiuku, Hiter, kurią 
prisiminė aukštą, svetimą, tolimą ir pilną paslapčių, šnibž- 
domų Evai prisidengus delnu lūpas. 

Šitaip Laiza net pamiršo Šiną. Kaipgi pranešti Šinui? Pa- 
nika ir neviltis vėl ją parmetė ant pagalvės, ir ji gulėjo įsi- 
kniaubusi, užsispaudusi ausis. Bet ramybės nedavė paukš- 
čiai. Kai kada nuo ryto ligi vakaro tik paukščiai 19 drumsda- 
vo tylą šiuose namuose. Aušros chorą pradėjo švilpavimas, 
po to nuskardėjo trelė, ir tada šimtuose medžių sučiulbo 
šimtai paukščių paukštelių. 

Dabar ji visiškai atsisėdo. Sarginėje buvo ramu. Lauke, 
regis, visa tylėjo, išskyrus paukščius, nes vėjas buvo nuty- 
kęs. Užuolaidos plačiai atitrauktos, kaip visada, mat vienin- 
teliai žiburiai, matomi pro jos langą, būdavo Šrouvo dvaro 
rūmų. 

Tarp aukštų miškais apaugusių kalvų ir tamsaus, bet gied- 
ro ir spindinčio dangaus jau Žymėjo šiokia tokia riba. Ten, 
rytuose, netrukus ji virs raudonu ruožu, raudonai tviskan- 
čia užgimusios šviesos juosta. Tuo tarpu jau šį tą galėjai 
įžiūrėti: dvaro apybraižas, žiburį arklidėje, juodą beformį 

miško masyvą. Žinojimas, kas yra už lango, viskam suteikė 
pavidalą, o gal šaltas švytėjimas, apgaubiantis pasaulį prieš 
pat išauštant, ėmė kelti žemę iš tamsybės į ryto brėkšmą. 
Užlajos buvo pilkšvos kaip debesys, alksniai upės krantuo- 
se tarsi brido iš nakties juodumos. Dabar Laiza įžvelgė kal- 
vas, nors dar nematė nei jų žalumo, nei kelio, juosiančio jas 
per vidurį it baltas diržas. 

Ji atsikėlė, atsargiai pravėrė duris ir įsiklausė. Eva, die- 
ną niekad nesiilsinti, visad guvi, dėmesinga, budri, nenor- 
maliai pastabi, naktį miegodavo kaip užmušta. Šiandien ją 
suims, bet ji miega. Kaip jau ne sykį, Laizai vėl toptelėjo 
nesmagi mintis, kad motina keista, kad jai galvoj kažkas da- 
rosi, bet iš kur gali žinoti? Ji neturi su kuo palyginti. 

Dar būtų pusė bėdos, jeigu ji negalvotų, kas bus, o su- 
telktų dėmesį į paprastus dalykus, kuriuos reikia daryti, jeigu 
tik negalvotų. Ištverti reikia šias akimirkas, ne ateitį. Ji nu- 
lipo žemyn į tualetą, grįžusi apsirengė. Nebuvo alkana, ma- 
nė niekad nebegalėsianti valgyt. Pykino net nuo minties apie 
maistą, kas būtų, jei reikėtų praryti duonos kąsnelį, išgerti 
pieno? Apsimovė Evos pasiūtas medvilninės kelnes, užsi- 
tempė teniso marškinėlius, apsiavė sportbačius, užsivilko 
Evos seną rudą striukelę, šimtą svarų padalijo ir sudėjo į 
abi kišenes. 

Ar Eva norėtų su ja atsisveikinti? 

Atidariusi motinos kambario duris, pamanė pirmą kartą 
einanti nepasibeldusi - nuo to laiko, kai atsirado Brunas, ir 
netgi dar anksčiau, nuo pat pirmųjų Džonatano dienų. Eva 
miegojo aukštielninka. Apsivilkusi puošnius baltus nakti- 
nius marškinius uždaru kaklu, stori tamsiai kaštoniniai plau- 
kai buvo išdrikę per visas pagalves. Giliai įmigusi ji šypso- 
jo, tartum sapnuotų kažką gražaus ir malonaus. Nuo tos šyp- 
senos Laiza pašiurpo ir greit uždarė duris. 

Jau prašvito. Nuo medžių viršūnes gaubiančios raudo- 
nos aureolės slinko šonan debesys, tamsiai mėlynos jų 
plunksnos skriejo į tolį švintančiu dangumi. Buvusią tylą 
užpildė garsi, bet savotiškai nutolusi muzika. Laizą vėl už- 
plūdo mintys, negalėjo jų atsiginti. Atidaryti namelio duris, 
išeiti laukan ir vėl jas uždaryti pasirodė sunkiausias pasau- 
lyje darbas. Netekusi jėgų užsirėmė ant vartelių. Gal jau 
niekad nebebus taip sunku. Ji pasiėmė raktą, pati nesupra- 
to, kodėl. 

Rytmečio žvarba palietė skruostą kaip vėsi drėgna ran- 
ka. Vėl pasidarė bloga, ir ji ėmė giliai kvėpuoti. Kur ji bus 
rytoj šiuo metu? Geriau negalvoti. Ji žengė keliu, iš pradžių 
lėtai, paskui greičiau, bandydama atspėti laiką. Nei ji, nei 
Eva neturėjo laikrodžio. Tikriausiai tarp pusės septynių ir 
septintos. 

Per šviesu važiuoti su šviesomis, bet iš toli vingiuotu 
keliu tilto linikui artėjo du automobiliai įjungtais žibintais. Ji 
jautė, kad jie važiuoja kartu todėl, kad abu su šviesomis ir 
turi kažkokį bendrą tikslą. 

Ji buvo jau netoli tilto, kur nepasitaikė aukštų medžių. 
Matė, kaip upės vandeny blykčioja ryto spalvos, dar matė 
kitam krante tunelio žiotis, pro kurias kitados į kalno gilu- 
mą įpūškuodavo traukinys. Staiga automobilių šviesos už- 
geso, abiejų. Laiza net jų nebeįžiūrėjo, bet žinojo, kad atva- 
žiuoja. Jiems nebuvo kur dingti. 

Jeigu ji dabar užlips ant tilto, jie turės važiuoti pro šalį, 
bet nepravažiuos, sustos. Ji užlipo šlaitu ir pasislėpė tarp 
išvešėjusių per visą vasarą gudobelių, gervuogynų ir sodi- 
nių putinų. Automobiliai tyliai atšliaužė. Ant vieno stogo 
buvo mėlynas žibintas, bet jis nedegė. 

Laiza tūnojo nekvėpuodama, bet neištvėrusi giliai atsi- 
duso. Jie grįš — išsiveždami Evą — ir važiuos pro autobusų 
stotelę. Ji nusirabždino žemyn ir nubėgo ant tilto. Upė buvo 

plati ir gili, ir spindinti lyg stiklas, tik daug toliau gurgulia- 
vo aplink akmenis ir sūkuriavo tarp jų. Ant tilto Laiza pasi- 
elgė neprotingai: sustojo ir atsigręžė. 

Galimas daiktas, daugiau niekad nebematys namų, nieko 
iš šito vaizdo. Ji daugiau nebegrįš, todėl atsigręžė atgal kaip 
toji moteris viename iš paveikslų Šrouve, aukšta liūdna mo- 
teris baltais palaidais drabužiais, — Eva sakė, jog tai Loto 
žmona, paliekanti gimtinę, lygumų miestą. Bet ji išvydo ne 
tą atkampią ir nedorą vietą, o grakščius Šrouvo kontūrus 
tarp medžių, kylančių iš miglotų užlajų: alksnių ir balzam- 
medžių, ir piramidinių tuopų. 

Auksiniam spindesy patekėjusi saulė švelnia gintarine 
šviesa užliejo akmeninį jo fasadą: centrinį frontoną su ne- 
aiškios kilmės herbu, plačią terasą, į kurią iš abiejų šonų 
kilo laiptai, siaurutes duris apačioje ir plačias didingas - vir- 
šuje. Tai buvo priešakinis kiemas, toks pat kaip ir priešais 
vartus, išskyrus puošnųjį portiką. Visus langus toji šviesa 
dengė 1t oda. Rūmas atrodė nepajudinamas kaip ir jį supan- 
tis gamtovaizdis, toks pat natūralus ir ramus. 

Iš jokios kitos vietos neatsivėrė toks puikus Šrouvo vaiz- 
das. Žvelgiant iš kalvų jį užstojo medžiai. Senieji didžiųjų 
dvarų statytojai mokėdavo juos paslėpti nuo svetimų akių, 
pasakojo Eva. Laiza tyliai tarė Šrouvui „sudie“, perbėgo til- 
tą ir atsidūrė plente. Stotelė buvo už poros šimtų jardų kai- 
rėje. Kad ir ką Eva manytų, Laiza gerai žinojo, kur ji yra, 
dažnai ėjo šiuo keliu, ne kartą matė ir autobusą, žalią auto- 
busą, kuriuo niekad jos netraukė važiuoti. 

Kaži, kiek dabar valandų? Penkiolika aštuntos? Kada bus 
kitas autobusas, jei nespės į šitą? Po valandos? Po dviejų 
valandų? Prieš ją vėl iškilo neįveikiamos kliūtys. Jos kelyje 
riogso kliūčių kalnai, kurių niekaip neperlipsi. Negalima at- 
virai laukti autobuso rizikuojant, kad gali užvažiuoti polici- 
jos automobiliai. 

Tačiau ji vis tiek ėjo į stotelę, rankinę perkėlusi ant kito 
peties, ir dabar galvojo apie traukinį. Galbūt kitas traukinys 
į Londoną bus tik negreit. Tasai, kuris seniau kursuodavo 
slėniu, eidavo labai retai, vos keturis kartus per dieną į vie- 
ną ir į kitą pusę. Tiesa, o iš kur ji žinos, kad traukinys, į 
kurį įlips, tikrai važiuoja į Londoną? 

Išgirdusi ūžiant atsigręžė, bet automobilis buvo ne poli- 
cijos. Raudonas, audekliniu viršumi ir tarškantis. Pravažiuo- 
damas paliko jai neįprastą kvapą: aitrų, tvoskiantį metalu ir 
degėsiais. 

Stotelėje laukė žmogus. Senutė. Laiza neturėjo suprati- 
mo, kas ji tokia ir iš kur. Iki miestelio nebuvo nė vienos 
sodybos. Prieidama stotelę, ji jautėsi kaip sugauta, varsto- 
ma budrių nematomų akių. Moteris dirstelėjo į ją ir greit 
nusuko akis lyg papykusi ar pasidygėjusi. 

Praūžus dar vienam automobiliui, Laiza suprato negalė- 
sianti čia laukti, negalėsianti stovėti šalikelėje ir laukti to 
autobuso. Ką ji darys? Stovės ir žiūrės? Ką galvos? Ji nega- 
lėjo pakęsti savo minčių, o baimė buvo tarsi karštas kąsnis, 
neįmanomas nuryti. Jeigu lauks šalia tos senutės nudūrusi 
akis, grius ant žemės arba ims klykti, arba puls ant dirvono 
ir apsiverks. | 

Suėmė noras bėgti, ir ji pakluso jam. Nepasižiūrėjusi, ar 
kas neateina, ji šoko per plentą ir smuko tarp medžių. Se- 
nutė išpūtė akis. Laiza apsikabino medį, prigludo veidu prie 
vėsios glotnios žievės. Ko ji anksčiau nesusiprotėjo? Ir staiga 
suvokė, ką turi daryti. Jei vakar vakare būtų sugalvojusi, 
kokia būtų buvus laiminga naktis! Tačiau tada vakare būtų 
ir išnykusi, iškeliavusi, kai tik Eva pirmąkart pasakė, nu- 
dulkėjusi patamsy per laukus. 

Netoliese perėja vingiavo takas. Aišku, kokia gi čia per- 
ėja, perėjos esti kalnuose, bet ji kažkur perskaitė tą Žodį ir 
jis jai patiko. Pirmiausia reikia užsiropšti kokį šimtą jardų 

kalvos šlaitu. Išgirdusi autobuso burzgimą, kitonišką negu 
automobilio, pažvelgė žemyn: Kažkaip atspėjo, kad jis at- 
vyksta punktualiai. Senutė įlipo, ir autobusas nuvažiavo. Lai- 
za kopė. Nenorėjo būti čia, kai grįš automobiliai. Pasiekusi 
rodyklę, ji kopyne perlipo gyvatvorę ir leidosi takeliu šalia 
jos. Saulė jau pakilo aukštai, pasidarė šilta. 

Gera buvo žinoti, kad kai jie grįš, važiuos tenai, apačia. 
Pasibaigus takeliui, ji atsidurs labirinte keliukų, išraižiusių 
kalvų šlaitus; jie užstoti gyvatvorių, toli nuo plentų ir eina 
nežinia kur. Arčiausias miestas už septynių mylių. Nereiks 
nė pusvalandžio, ir šiek tiek po aštuonių ji bus su juo. Tik 
negalvok, kad jis gali būti išvažiavęs, išsikėlęs kitur, kad 
supyko ant tavęs ir pametė, paspruko. 

Nutilo paukščiai. Visur tylu ramu, jos žingsnius sugėrė 
smėlio takas. Žolėje margavo baltai auksiniai ramunių vei- 
dukai, ant gyvatvorių karojo žilos barzdos - nužydėjusių ra- 
ganių garbanos. Ji pirmąsyk išvydo gyvus gyvulius: vešlioj 
žolėj ganėsi keletas žalų karvių ir du pilki asilai. Įtariai dėb- 
telėjo rudai raina katė, grįžtanti iš naktinės medžioklės. Ka- 
čių teko matyti nedaug, dažniausiai paveikslėliuose, ir su- 
sidurti su šita buvo ne menkesnis nuotykis, kaip su kokiu 
egzotišku laukiniu žvėriu. 

Skaistus rytmetis ir jos nuostabus apsisprendimas grei- 
tai vijo baimę šalin. Liko tik vienas siaubelis — kad gali jo 
nerasti. Takas baigėsi dar viena lipyne, ir ji atsidūrė kelyje, 
tokiame siaurame, kad atsigulusi skersai jo ir ištiesusi ran- 
kas jų pirštais būtų lietusi vieną kraštą, o kojų pirštais — 
kitą. Juo būtų prasispraudęs nedidelis automobilis, išsiran- 
ges tarp stačių, beveik vertikalių žalių šlaitų, nuskerusių 
visokių augalų lapais, apibirusių nuvytusiais žiedais. Virš 
kelio buvo susiraizgiusios medžių šakos. 

Keliukas buvo lygus, netgi ėjo nuokalnėn, ir ji pasileido 
bėgti. Vijo jaunystė ir vis stiprėjantis laisvės jausmas, bet 

taip pat viltis ir susirūpinimas. Jeigu jis išvažiavo ketinda- 
mas pranešti jai rytoj ar poryt... Rankos kišenėse sugniau- 
žė pinigus, dvi saujeles - daug ar mažai? 

Ji bėgo toliau žaliuoju tuneliu, skersai kelio nukurnėjo 
triušis. Plakdamas sparnais sukleketavo fazanas ir nukibil- 
davo tolyn, prastas ėjikas, dar prastesnis skraidytojas, iš pas- 
kos sekė dvi patelės, ir visi nukrypavo slėptis šlaite. Apie 
gamtos reiškinius ji išmanė, galbūt netgi daugiau už kitus 
žmones, bet ar pakankamai? Ar užteks to, kol sužinos apie 
kitus dalykus? 

Keliuku pasiekė kryžkelę su žaliu dirvonėlio trikampiu 
vidury. Ji pasuko dešinėn, kur nuolydis buvo dar didesnis, 
bet tik už antro posūkio pakalnėj pamatė furgoną. Suspurdo 
širdis. Viskas gerai. Jis yra. 

Stovėjo ten pat, kur ir kelias pastarąsias savaites nuo 
vidurvasario, smėlėtoje aikštelėje, iš kurios prasidėjo pa- 
miške bėgantis raitųjų takas. Juo turėjo būti jodinėjama, bet 
Laiza nė sykio neregėjo jokio raitelio. Išvis nieko neregė- 
davo, be Šino. Jo senas „Triumph Dolomite“, panašus į sep- 
tinto dešimtmečio automobiliį, stovėjo lygiai toj pačioj vie- 
toj. Langai buvo užtraukti užuolaidėlėmis. Jis keldavosi 
anksti tik į darbą. Ji liovėsi bėgti ir paskutinę atkarpėlę ėjo, 
visai iš lėto priėjo prie furgono, užlipo du laiptelius ir, iš- 
traukusi iš kišenės dešinę ranką, tebegniaužiančią bankno- 
tus, pridėjo ją prie lygutėlių durų. | 

Ranka gulėjo, ji dvejojo. Giliai įkvėpė. Neišmanydama 
nieko daugiau, tik gamtos mokslus ir informacijos nuotru- 
pas, prisirankiotas iš Viktorijos laikų romanų, vis dėlto ži- 
nojo, kad meilė nepatikima, meilė rizikinga, meilė gali ap- 
vilti. Šį žinojimą suteikė ne tik romantinės dramos ir mei- 
lės poezija: pamestųjų atodūsiai, atstumtųjų pyktis, bet ir 
instinktas. Nekaltybė niekad nėra akla tokiems dalykams, 
išskyrus tuos pačius devyniolikto amžiaus romanus, tačiau 

net ir juose retai. Ji pamanė, kad jis galėtų ją užmušti ne 
tuo žodžiu arba išsiblaškiusiu žvilgsniu, ir atsidususi pa- 
beldė. 

— Kas ten? Užeikit! — pasigirdo iš vidaus. 

— Šinai, čia aš. 

— Laiza? 

Tik nustebęs, tik negali patikėti. Greit atidarė duris. Bu- 
vo nuogas, bet apsisupęs antklode. Mirksėdamas nuo sau- 
lės, žiūrėjo į ją. Jeigu jo akyse išvys nors šešėlį nepasiten- 
kinimo, jeigu jis paklaus, ką ji čia veikia, ji mirs, jis ją už- 
muš. 

Jis tylėjo. Paėmęs jai už rankų, įsitraukė vidun, į tvankų 
furgoną, pilną vyriško kvapo, ir apkabino. Ne šiaip sau, drau- 
giškai, - apglėbė visu kūnu ir laikė savyje, kaip delnas laiko 
vaisių ar kankorėžį: švelniai, bet tvirtai, su gosliu pasimė- 
gavimu. 

Ji ketino viską paaiškinti ir įsivaizdavo, kaip jam pasakos 
savo ilgą istoriją, kurios kulminacija - vakardienos įvykiai. 
Ji buvo numačiusi teisintis ir gintis. Bet jis nedavė jai pra- 
sižioti. Kažkaip be žodžių parodė jai, koks laimingas, kad ji 
"taip netikėtai ir keistu laiku atsirado, ir kad nori jos be jo- 
kių pasiaiškinimų. Jo rankoms atsileidus, ji pakėlė galvą į jį: 
įsižiūrėti į gražųjį jo veidą, akis, kurios, apėjusios švelnia 
geismo miglele, jį visą atmainydavo. Bet ir šitai sutrukdė 
bučinys — apakindamos ir atimdamos amą, burną užčiaupė 
jo lūpos, tokios saldžios ir šiltos. 

Nuo sienos atlenkus lovą, furgonas virsdavo vien tik guo- 
liu. Neatitraukdama nuo jo lūpų, ji išsirangė iš drabužių, vie- 
ną po kito nuleido juos ant grindų, išlipo iš medvilninių kel- 
nių ir sportbačių. Apkabino jį taip, kaip jis buvo ją apkabi- 
nęs. Jis davėsi paguldomas. Kur jo miegota, lova tebebuvo 
šilta. Jie gulėjo susiglaudę, strėnos prie strėnų, blauzdos 
susipynusios; jos krūtys, švelnios ir sirpios, spaudėsi jam 

prie krūtinės. Lengvai ir greitai jo liežuvio galiukas ėmė 
keliauti jos kūnu. Ji nusijuokė, atsuko veidą. 

— Aš pabėgau! Atėjau pas tave visam laikui. 

— Tu nepaprasta, — tarė jis. - Nepakartojama. - Ir: - O 
kaip ji? 

— Nežinau. Atvažiavo policija, dviem automobiliais, turė- 
j0ją išsivežti. - Jam patiko jo nuostaba, jo susidomėjimas. — 
Aš jau buvau išnykusi. Ar tu patenkintas? 

— Ar patenkintas? Tiesiog devintam danguj. Bet kaip su- 
prast „policija“? Kokia policija? 

— Nežinau. Policija iš miesto. 

— Ką ji padarė? 

Ji prikišo lūpas jam prie ausies. 

— Ar pasakyti? 

— Papasakok viską, bet ne dabar. 

Jis perbraukė jai per nugarą - ilgu ir lėtu judesiu delnai 
nuslydo ir prispaudė prie savęs, švelniu lanku išlenkdami 
jos kūną. Nepakeldama akių ji pajuto, kad jis žiūri į ją, gro- 
žisi jos odos lygumu, jos baltumu, jos šiltumu. Jo klubas 
prisiglaudė, šlaunis prisispaudė, oda sulipo su oda, vieno 
kūno šiluma susiliejo su kito. 

— Dabar nekalbėk, mylimoji, — tarė jis. - Verčiau užsiim- 
kime šituo. | 

i miegojo labai ilgai. Buvo 
baisiai pavargusi. Sykiu atėjo palengvėjimas ir atvanga. Kai 
pabudo, Šinas sėdėjo ant lovos žiūrėdamas į ją. Ji paėmė jo 
ranką ir kietai suspaudė. 

Šinas atrodė nuostabiai. Ji mažai turėjo su kuo lyginti: 
vyro portretas Šrouve, nespalvoti aktorių vaizdai senuose 
filmuose, laiškininkas, degalų pardavėjas, Džonatanas ir Bru- 
nas, Metas ir dar keli. Jo veidas buvo blyškus, bruožai ašt- 
rūs, nosis tiesi, lūpos raudonos ir putlios, nelabai vyriškos, 
tamsios akys, kuriose ji tarėsi įžvelgianti svajones ir viltis, 
antakiai tarsi brūkštelėti plonu kino tapytojo teptuku. Šrouvo 
svetainėje kabėjo paveikslas, vaizduojantis gluosnių šake- 
-les ir rausvakrūtinius paukščius, keistą gėlę, kurią Eva va- 
dino lotosu, ir išrašytas juodais ženklais, panašiais į Šino 
antakius. Jo plaukai buvo juodi kaip anglys. Laiza buvo skai- 
čiusi tokį palyginimą, nes pačiai neteko matyti anglių. 

— Išmiegojai penkias valandas, — žavėdamasis tarė jis, 
tarsi girdamas už kokį ypatingą sugebėjimą. 

— Atsibudusi ne iškart susigaudžiau, kur esu. Nesu nie- 
kur miegojusi, išskyrus sarginę. 

— Juokauji. 

— Ne, kodėl turėčiau? Nesu nakvojusi ne namie. - Ji nu- 
sistebėjo: — Dabar čia mano namai. 


22 Ruth Rendell 


— Tu nepakartojama, - tarė jis. - Man pasisekė, kad tave 
turiu, nemanyk, jog nesuprantu. Niekad nemaniau, kad at- 
eisi, sakiau, ji niekad neateis ir nepasiliks su manim, išva- 
žiuos ir aš jos neteksiu. Nesijuok, žinau, kad esu kvailys. 

— Aš ir nesijuokiu, Šinai. Aš myliu tave. O tu ar mane 
myli? 

— Pati Žinai. 

— Tai pasakyk. 

— Aš tave myliu. Dabar gerai? Argi neįrodžiau, kad my- 
liu? Norėčiau ištisai įrodinėti. Einam, mergyt, darom vėl tą 
patį, gerai? Ar žinai, ko labiausiai norėčiau? Visą laiką šitai 
su tavim daryti —- kad nevalgytume, nemiegotume, nežiūrė- 
tume televizoriaus, nieko kito neveiktume, tik šitai darytu- 
me ir darytume, kol mirtume. Argi ne graži būtų mirtis? 

Užuot atsakiusi ji stryktelėjo išsisukdama iš jo rankų ir 
nulindo į tolimiausią lovos kampą. Ten jis buvo padėjęs jos 
drabužius, iškratęs ir dailiai patiesęs, kaip Eva būtų pada- 
riusi. Ji vikriai apsimovė kelnėm, užsitraukė marškinėlius. 
Ir rimtai pasakė: 

— Aš nenoriu mirti. Nei taip, nei kitaip. - Jai toptelėjo 
netikėta mintis. - Šinai, tu juk niekada man šito nedarysi, 
jei aš nenorėsiu, ką? 

Jis pyktelėjo. 

— Kodėl šitaip kalbi? Kodėl klausi? Kartais tavęs nesu- 
prantu. 

— Bala nematė. Šiaip atėjo į galvą. Ar tau kartais neatei- 
na į galvą bjaurių dalykų? 

Jis gūžtelėjo, šviesa ir geismas jo veide užgeso. 

— Užkaisiu arbatos. O gal norėtum kolos? Turiu skardi- 
nėlę, tiesą sakant, daugiau nieko ir nėr. Nieko neturiu val- 
gyt, gausim važiuot į krautuvę. 

— Šinai, - tarė ji, savo kertėj atsišliejusi į sieną, - turė- 
sim išvažiuot. Visai. Reikia, kad mus nuo jos skirtų daug 
mylių. 

— Nuo tavo mamos? 

— Kaip manai, ko atvažiavo policija? Juk sakiau, kad buvo 
policija. —- Suprato, jog jis apie tai negalvojo, nesiklausė jos 
žodžių. Gal net negirdėjo, kai ji paminėjo policiją. Jį degino 
geismas, jis troško jos užmiršęs visą pasaulį. Ji žinojo, koks 
tai jausmas: būti kurčiam, aklam, tapti nesąmoningu daiktu, 
išburkusiu ir laukiančiu, be žado ir jėgų. - Sakiau, kad atva- 
žiavo policija. 

— Tikrai. Neprisimenu. Ko jai reikėjo? 

— (zali duoti tos kolos? - Ji ilgokai delsė. - Ji mano, kad 
aš išvažiavau pas jos draugę Hiter. Ten ji mane siuntė. Bet 
aš atėjau pas tave. 

— Pasakyk, ką ji padarė. 

Jo išraiška buvo nepatikloka ir tarsi... na, atlaidi, turbūt 
toks žodis tiktų. Jinai jį nustebins. Išgirs ne tai, ko tikisi, — 
ji įtempė vaizduotę: ne apie vagystę ar neteisėtas operaci- 
jas su pinigais. Jis tebesėdėjo kur sėdėjęs, ištempęs ausis. 
Jai patiko - absoliutus jo dėmesys. 

— Ji nužudė žmogų, - prabilo ji. - Užvakar. Štai kodėl jie 
atvažiavo Ir ją išsivežė, bijau, kad ir manęs norės, norės, kad 
būčiau liudininke ar kaip ten. Norės klausinėti, o paskui gali 
ir mane uždaryti, kur būčiau prižiūrima. Girdėjau apie tokius 
dalykus. Aš tokia jauna, sausį bus tik septyniolika. 

Ji klydo dėl jo dėmesio. Jis nesiklausė. Ir vėl jos negir- 
dėjo, bet dėl ko kito. Žiūrėjo į ją prasižiojęs. Kai ji pastebė- 
jo, jis suspaudė lūpas kaip žmogus, išvydęs kažką baisaus. 

— Ką tu pasakei? 

— Apie ką? Savo amžių? Kad turėsiu liudyti? 

Jis lyg nėdrąsiai nurijo seilę. 

— Apie tai, kad ji nužudė žmogų. 

— Tai buvo vakar, kai aš grįžau iš miško, iš pasimatymo 
su tavim. Bent aš taip įsitikinusi. Supranti, savo akimis ne- 
mačiau, bet žinau, kad ji nužudė. 

— Liaukis, mieloji, — droviai šyptelėjo jis. - Netikiu. 

Ji pasijuto bejėgė, neišmanė, kaip elgtis po tokių žodžių. 
Patraukė kelis gurkšnius iš skardinėlės. Eva buvo jai sakiu- 
si, kad jei katė nežino, ką daryti, ima krutinti uodegos ga- 
liuką. Ji jautėsi kaip katė, bet neturėjo kuo vizginti. Dabar 
jis turės ką nors daryti, nes ji nebegali. 

Jis atsistojo ir žengė kelis žingsnius šonan. Daugiau ne- 
buvo vietos, furgonas per mažas. Nenuleisdama nuo jo akių, 
ji dar atsigėrė kokakolos. 

— Kodėl pasakei, kad ji nužudė žmogų? - paklausė jis. — 
Pajuokavai? Ar tavo tokie pokštai? 

— Tai tiesa. 

— Negali būti. 

— Klausyk, Šinai, aš neišsigalvoju. Todėl ir pabėgau, ne- 
norėjau, kad mane išvežtų ir uždarytų, kažkur apgyvendin- 
tų. Žinojau, kad šįkart jie atvažiuos. Šįkart jie suras, ir gana 
greitai. Visą naktį jų laukiau. 

Jo blyškus veidas dar labiau nubalo. Ji nesuprato, kodėl. 

— Atseit netyčia ką nors nužudė, taip? 

— Nesuprantu, ką tai reiškia. - Būdama su juo, šį sakinį 
turėjo dažnai kartoti. 

— Šaudė paukščius ir ką nors netyčia nušovė, ar ne? Pa- 
sakojai, kad ji nemėgsta galabyti paukščių ar triušių, sakei, 
kai mes tik susipažinom. 

Ji išgirdo tik pastaruosius žodžius. Nusišypsojo prisimi- 
nusi. Nuslydo prie krašto, šastelėjo žemėn ir apkabino jį. 

— Argi ne puiku, kad mudu susitikom? Tai gražiausias 
dalykas mano gyvenime. 

Dabar jis išslydo jai iš glėbio. 

— Taip, brangioji, tikrai puiku. Bet turi man pasakyti. Apie 
tą nužudymą. Juk tu rimtai kalbi, taip? Kas atsitiko? Gal 
koks brakonierius? 

— Ne, - atsakė ji, - ne, tu nesupranti. 

— Taip, po velnių, nesuprantu ir nesuprasiu, jei nepaaiš- 
kinsi. 

— Pamėginsiu. — Ji atsisėdo, jis taip pat atsisėdo, ji paė- 
mė jam už rankos. — Šinai, jinai nužudė jį. Matai, žmonės 
kartais taip daro. - Jos žodžiai nuskambėjo keistai ir bepro- 
tiškai. —- Ji nužudė jį, nes norėjo juo atsikratyti. Norėjo, kad 
jis nekliudytų, nesvarbu, kodėl, dabar nesvarbu. 

Šįkart jis nebesakė netikįs, bet: 

— Neįmanoma. 

Ką buvo sakiusi Eva? „Tada paprasčiausiai susitaikyk 
su tuo“. 

— Ką gi ji nužudė? - Iš jo balso ji suprato, kad jis tebema- 
no ją meluojant. 

— Nesvarbu. - Ji suirzo. - Vyrą. Tu nepažįsti. Šinai, tai 
tiesa, turi manim patikėti. - Ji naujai suvokė daugelį daly- 
kų. - Aš negaliu būti su žmogum, kuris mano, kad meluoju. 
— Pirma smagus juokas, o dabar ji buvo arti ašarų. Pamėgi- 
no rasti išeitį. - Aš negaliu tau įrodyti. Ką man daryti, kad 
patikėtum? 

Jis tyliai pasakė: 

— Aš lyg ir tikiu - jau. 

— Viską papasakosiu. - Ji nekantravo. Įsitvėrusi jo pečių, 
prikišo veidą prie jo. - Viską tau papasakosiu, jei nori. Nuo 
pat vaikystės, nuo tada, kai pradėjau prisiminti. 

Jis pabučiavo ją. Kai jos veidas taip arti, jis negali susi- 
laikyti nebučiavęs. Jo liežuvis buvo saldaus kolos skonio, 
toks pat, reik manyti, ir jos. Jie buvo ant lovos, furgone tai 
vienintelė vieta sėdėti; jos kūnas suglebo, ėmė slysti atgal, 
smegdamas į patalą, ji troško jo ne mažiau, kaip ir rytą at- 
ėjusi. Jis suėmė jos rankas ir pakėlė. 

— Laiza, noriu, kad man papasakotum, noriu viską apie 
tave žinoti. Bet ne dabar. Dabar pasakyk, ką padarė tavo 
mama. 

Ji pajuto apmaudą. 

— Kas iš to? Vis tiek nepatikėsi. 

— Sakiau, kad tikėsiu. 

— Man rodos, turime važiuoti, turime būti kelyje, o ne 
sėdėti čia ir plepėti. 

— Dėl to nekvaršink sau galvos, aš pasirūpinsiu. Papasa- 
kok apie mamą ir tą vyrą. - Iš jo akių ji suprato, kokia min- 
tis jam šovė galvon. - Gal jis bandė ją išprievartauti, šitaip 
buvo? 

— Jis mokė ją šratiniu šautuvu šaudyti karvelius. Šaudė 
šiaip sau, ir ji paprašė: „Parodyk, kaip“. 

— Turbūt juokauji. 

— Ne, tiesa. Jeigu dar taip kalbėsi, nepasakosiu. 

— Na, gerai. Dėstyk. 

— Aš nekenčiu, kai šaudo paukščius. Nekenčiu, kai žmo- 
nės ką nors šaudo: triušius, voveres, bet ką, tai bloga. Ir 
man atrodė, kad Eva - mama - irgi šito nepakenčia, ji mane 
ir pripratino taip manyti. Bet jam ji pasakė, kad karveliai 
kapoja daržoves, ir paprašė parodyti, kaip juos šaudyti, ir jis 
pažadėjo. Matai, man rodos, jis būtų daręs viską, ko tik ji 
būtų prašiusi, Šinai. 

— Patraukli moteris. 

— Patrauklesnė už mane? 

— Nebūk juokinga, velniai rautų. Ir tu viską matei? 

— Aš buvau su tavimi miške, - kalbėjo Laiza. - Jie manęs 
nematė. Aš atėjau per sodą, o jie buvo pievoje, kur pasodin- 
ti nauji vaismedžiai. Supranti, ten labai toli eina garsas. Gir- 
deti, net jei žmonės tyliai kalba. Pamačiau juos su šautuvu 
1r pamaniau, kad ji liepia jam nešaudyti karvelių. Jis galėjo, 
supranti, nes fazanų sezonas prasideda tik spalį, bet karve- 
lius galima šaudyti kada patinka. Vargšiukai! Kas jam dar- 
bo, jis juk ne ūkininkas, ne jo kopūstus karveliai kapoja, be 
to, jie irgi nori gyventi, ar ne? 

Na, sakau, gerai, dabar ji sustabdys jį, bet nieko pana- 
šaus. Ji atėjo su juo mokytis šaudyti. Girdėjau, kaip ji kalba 
su juo apie tai, bet netikėjau, kad rimtai. Juos pamačiusi 
paklausiau save: ką, po galais, ji čia daro? Jis ėmė jai rodyti, 
kaip veikia šautuvas, ji žiūrėjo, paskui pati paėmė ginklą. 

Aš nenorėjau matyti, kaip žūsta paukščiai. Ėmiau eiti į 
sarginę. Staiga pokštelėjo šūvis, ir išgirdau lyg riksmą, lyg 
krioktelėjimą. Aš apsigręžiau ir nubėgau pas ją per pievą, o 
ji stovi ir žiūri į jį gulintį. Šautuvą numetusi, tik žiūri į jį, į 
visą tą kraują. 

Šinas užsidengė delnu burną. Išplėtė akis. Ranką atitrau- 
kė keistu judesiu, tarsi nusišluostydamas skruostą. 

— O ką tu darei? - plonu balsu paklausė. 

— Nieko. Parėjau namo. Ji nepranešė policijai, aš irgi ne, 
vadinasi, Metas. Pažįsti Metą? 

— Aišku, pažįstu. 

— Jis buvo prie rūmų. Tik, man atrodo, matė ne daugiau 
už mane. Bet susivokė. 

— Tačiau sakei, kad policija atvažiavo neseniai, tau išei- 
nant, —- kada? Prieš porą valandų? 

— Buvo ir vakar vakare. Manęs nematė. Supranti, tada 
jie nebuvo atėję į sarginę. Pirmiausia atvažiavo automobi- 
liai 17 juodas furgonas, išgabeno lavoną. Viską mačiau pro 
miegamojo langą. Eva liepė man būti tenai, neiti laukan, kad 
niekas nepamatytų. Aš ir nenorėjau, kad jie mane matytų. 
Ji nuėjo į Šrouvą, ir policininkai turbūt tenai su ja ir kalbė- 
josi. Klausinėjo ją, klausinėjo Metą ir jo žmoną. 

Ji žinojo, kad jie grįš, todėl liepė man išvažiuoti. Dėl ma- 
no pačios saugumo, sakė ji. Aš pabėgau pas tave. Štai kaip. 

— Ir viskas? 

— Ne, ne viskas, Šinai. Reikės daug laiko, kad viską tau 
papasakočiau. 

— Aš pririšiu furgoną, - tarė jis. 

Ji išėjo kartu laukan. Diena buvo karšta ir tvanki, antra 
valanda, saulė telkšojo baltame danguje lyg šviesos balokš- 
nis. Žiūrėdama į jį, Laiza grybštelėjo nuo gyvatvorės keletą 
gervuogių. Buvo baisiai alkana. 

Pakiužęs „Dolomite“ patraukė furgoną lėtai ir sunkiai 
kaip darbinis arklys. Springdamas išspjovė juodų dujų de- 
besį. Laiza įsėdo ir užtrenkė dureles. Automobilis su furgo- 
nu nusvyravo nuo žolės į kietesnį keliuką. 

— Kur mes važiuosim? 

— Važiuosim tenai, kur man bus leista pasistatyti furgo- 
ną. Prieš tau atsirandant galvojau pabandyti Vanerio dvarą, 
tenai reikia Žmonių auksiniams pepinams skinti, galėtume 
abu padirbėti. 

— Auksiniai pepinai sunoks tik trečią rugsėjo savaitę, — 
atšovė ji, visad patenkinta, kad gali pasirodyti žinanti ką nors, 
ko jis nežino. — O ar toli? . 

— Dvidešimt penkios, trisdešimt mylių. Ar tau pakanka- 
mai toli? 

— Nežinau. Ką dar moki dirbti? 

Jis nusijuokė. 

— Taisyti elektrą — šiek tiek, prijungti skalbimo mašinas, 
galąsti peilius, esu pusėtinas mechanikas, galiu plauti auto- 
mobilius, prižiūrėti sodą - pati juk žinai. Dar plauti langus. 
Ką nori, tik pasakyk. 

— Kam tuomet skinti obuolius? 

— Vis permaina. Man rodos, rugsėjį visad skinu obuo- 
lius, liepos mėnesį - renku vyšnias. 

— Noriu valgyt, — pasakė ji. - Perkūniškai noriu. 

— Nesikeik, Laiza. 

— O pats keikies. Kaip atrodo, iš kur išmokau? 

— Aš kas kita. Tu esi moteris. Nemėgstu, kai moterys 
keikiasi. 

Ji kilstelėjo pečius, kaip darydavo Eva. 

— Aš siaubingai išalkusi. Ar galime nusipirkti ko valgyt? 

— Aha, galim paimti ko nors išsinešamo. - Žvilgtelėjęs į 
ją, prisiminė ir paaiškino: — Gatavą patiekalą, aišku? Arba 
susirasim užkandinę, gal „Little Chef“, jei pasitaikys A 
plente. 

Ji nebebijojo. Baimės neatsikratysi, bet ją galima nustum- 
ti tolyn. Jai patiko mintis eiti į užkandinę. Ir dar su Šinu. 
Parduotuvėje yra buvusi, gal porą kartų per visus metus, 
bet tikras restoranas, jei čia tinka tas žodis, — visai kas kita. 
Ji prisiminė, ką pasiėmė iškeliaudama iš sarginės. 

— Aš turiu pinigų. Turiu šimtą svarų. 

— Ką tu sakai! 

— Furgone, mano striukėje. 

— Ar juos nudžiovei? - griežtai paklausė jis. 

— Aišku, ne. Eva davė. 

Jis nieko nesakė. Ji žiūrėjo pro langą į bėgančius vaiz- 
dus, ir viskas buvo nauja, nepažymėta atminties žemėlapy- 
je. Jie pervažiavo miestelį varpinės laikrodžiui mušant tris 
ir po dešimties minučių pasiekė nemažą miestą su automo- 
bilių stovėjimo aikštele prie turgaus. 

Abipus aikštelės esančiose gatvėse buvo pilna parduotu- 
vių ir firmų. Kažką panašaus buvo mačiusi, tik kitur: drabu- 
žių valyklą, statybos bendrovę, nekilnojamojo turto agen- 
tūrą, kinų restoraną, „Oxfam“ parduotuvę, sumuštinių ba- 
rą, draudimo kompaniją, molinėje krosnyje gamintų valgių 
užkandinę, banką, aludę, vizitinių kortelių dirbtuvėlę ir vėl 
nekilnojamojo turto agentūrą. Rausvo stiklo ir geltono me- 
talo arka vedė į prekybos galeriją. Ko gera, visi miestai to- 
kie, visi vienodi, gal taip reikia. 

Šinas įgudusiu žvilgsniu įvertino padėtį. 

„— Kavinukės uždarytos, per vėlu. Barai turėtų dirbti visą 
laiką, bet kažkodėl niekad nedirba. Galiu paimti pyrago ar 
traškučių, ar dar ko. 

Jos alkis buvo didesnis už nusivylimą. 

— Imk ką nori. Pinigų reikia? 

Ji paklausė linksmai, stengdamasi pataikyti toną, nes nie- 
kad nėra sakiusi tokių žodžių. Bet jis kažkodėl užsigavo. 

— Turiu vilties nesulaukti dienos, kai turėsiu gyventi iš 
savo merginos kišenės. 

Jam nuėjus ji išlipo. Pasirąžė iškėlusi rankas, džiaugda- 
masi laisve. Matyt, tas jausmas mušė galvon, nes ją nukrė- 
tė šiurpas — tikrai ne dėl oro, diena buvo šilta kaip vidurva- 
sarį. Niekad nebuvo taip jautusis: svaigulys, silpnumas — 
taip turbūt pasakytų, atrodė, neišsilaikys ant kojų. 

Atidarė furgoną ir įsiropštė vidun. Pasėdėjo kelias minu- 
tes giliai alsuodama, ir pasidarė geriau. Lova buvo priglaus- 
ta prie sienos, patalynė suvyniota, stalas paruoštas valgyti, 
kai Šinas grįš. Jo atnešti maišeliai buvo permirkę riebalais 
1r aštriai kvepėjo gruzdintuve. 

Buvo tokia alkana, o traškučiai ir pyragėliai su mėsos ir 
daržovių įdaru tokie viliojantys, jog ji nebeištvėrė. Ir sau, 
17 jam nelauktai apsipylė ašaromis. Jis ją apkabino ir ėmė 
glostyti galvą, o ji kūkčiojo. Rauda purtė kūną, širdis dau- 
žėsi. 

— Neverk, neverk, mergyte. Tai šokas, pavėluotas šokas, 
viskas bus gerai. Aš tavim pasirūpinsiu. 

Jis ją ramino ir maldė. Glostė plaukus, ir kai ji nustojo 
kūkčioti ir gaikčioti, o tik tyliai verkė, pirštais nušluostė 
ašaras, švelniai lyg moteris, švelniai lyg Eva, kai būdavo 
meili. Jai nurimus jis padarė tai, ką ji nepaprastai mėgo: sa- 
vo šukomis storais bukais dantimis ėmė šukuoti jai plau- 
kus. Šukos lengvai slydo jos ilgais tamsiais plaukais, nuo 
pakaušio iki galų; nustojus šukuoti, ji pajuto, kaip jo pirštai 
nuslydo ir sustojo ant kaklo, palietė ausies lezgelį. Ji vėl 
sudrebėjo, bet jau ne iš baimės ar nesmagumo. 

— Duok bučkį, - tarė jis. 

Bučinys buvo daug karštesnis, negu jis tikėjosi: gilus ir 
aistringas, pilnas ligi tol tramdyto dūko. Jis pasijuokė iš jos: 

— Valgykim. Maniau, kad esi alkana. 

— Ir esu. Aš išbadėjusi. 

— Taip ir patikėsiu. 

Tai buvo pirmas jos gyvenime pyragėlis su mėsa ir dar- 
žovėmis. Ji negalėjo pasakyti, ar gardus, ar pakenčiamas, ar 
prastas, bet patiko. Lig tol jai nebuvo leidžiama valgyti pirš- 
tais. Ji savo kailiu išbandė daugybę švelniai primestų tai- 
syklių ir patyrė nuolatinį geranorišką suvaržymą. 

— Kai pasieksim vietą, į kurią važiuojam, — pasakė ji, - aš 
tau papasakosiu savo gyvenimą. 

— Gerai. 

— Aš, aišku, nežinau, bet man atrodo, kad mažai kas tu- 
rėjo tokį gyvenimą. 

— Tau dar visas gyvenimas prieš akis, gal kokie septy- 
niasdešimt metų. 

— Ar galima, paimsiu paskutinį traškutį? Papasakosiu tau 
nuo pat pradžių, kai pradėjau atsiminti. Man buvo ketveri 
metai, tada ji ir nužudė patį pirmą. 

Ji atsiplėšė tualetinio popieriaus nuo ritinėlio, laikomo 
prie lovos vietoj servetėlių, ir nusišluostė lūpas. Atsigrę- 
žusi pranešti, esą jau pasiruošusi ir galima važiuoti, kada 
tik jam patinka, pamatė, jog jis žiūri į ją pasibaisėjęs. 


3 skyrius 


da pirmiausia, ką ji prisi- 


minė, buvo traukinys. Vasarą su mama jos išėjo į laukus pa- 
sivaikščioti ir išgirdo švilpiant traukinį. Tarp upės ir kalvų 
papėdės slėniu ėjo bėgiai. Trumpa geležinkelio atšaka, ir 
vėliau, jai paūgėjus, mama paaiškino, jog tai gražiausias trau- 
kinių maršrutas Britų salose. Tai sakant jos akys spindėjo. 

Tačiau tą dieną, kai Laizai buvo ketveri, keleivių važiuo- 
davo nedaug, ir tie patys, matyt, nesigrožėdavo pro langus 
vaizdais arba žiūrėdavo kiton pusėn, į kalvas, nes kai mama 
ėmė mojuoti, mojavo ir mojavo, jai niekas nepamojo.Trau- 
kinys važiavo nelabai greitai ir netrukus įlindo į apskritą 
juodą tunelį kalno šone. 

Laiza manė, kad tą dieną, kai ji pirmąkart matė traukinį, 
jiedvi toj vietoj buvo išgyvenusios visai neilgai. Jeigu būtų 
gyvenusios seniai, traukinį būtų išvydusi anksčiau. Galimas 
daiktas, sarginėje jos buvo įsikūrusios tik prieš kelias die- 
nas. Iš kur atsikėlė, ji neturėjo jokio supratimo nei tada, nei 
dar ilgai po to. Bet iš seniau, iki tos dienos, ji ničnieko ne- 
prisiminė: nei jokio veido, nei vietovės, nei balso ar prisi- 
lietimo. 

Buvo tik mama. 

Buvo tiktai sarginė, kur jos gyveno, kitoj pusėj — vartų 
arka su vieno kambario namuku ir Šrouvo dvaro rūmai tolu- 

moje. Juos beveik slėpė aukšti gražūs medžiai, tik tarp ka- 
. mienų paslaptingai ir viliojamai šmėsčiojo sienos. Kai ma- 
mai skaitant pasaką joje pasitaikydavo rūmai, o taip dažnai 
būdavo, ji sakydavo: „Kaip Šrouvas, rūmai yra tokie namai 
kaip Šrouvas“. Bet kol sukako penkeri metukai, o lapai pa- 
gelto ir nukrito nuo medžių, Laizai tikrasis Šrouvas buvo 
tik svajinga pilkuma, suspindęs lango stiklas, saulės blyks- 
nis ant šiferio lakšto. 

Vėliau matė jį visą: jo viršų vainikuojančią akmeninę ba- 
liustradą, kurią kirto frontonas su herbu, daugybę langų, sta- 
čius laiptus ir statulas nišose. Jau tada jautė, kaip rūmai tarsi 
mėgaujasi ramybe, stovi ir šypsosi patenkinti savim, atsilo- 
šę šypsosi saulei. 

Beveik kasdien mama eidavo į tą namą, panašų į pasakų 
rūmus, - kartais negrįždavo kelias valandas, kartais vos de- 
šimt minučių, o išeidama Laizą užrakindavo viršuje, jos kam- 
baryje. 

Namelis prie vartų buvo Šrouvo sarginė. Vėliau, Laizai 
ūgtelėjus, mama sakė, jog jis pastatytas gotikos stiliumi ir 
ne toks senas kaip patys rūmai. Buvo laikomas viduramžių 
statiniu — turėjo dantytą bokštelį ir aukštą smailų frontoną. 
Iš jo šono ėjo arka, gaubianti vartus ir kitoj jų pusėj susi- 
jungianti su mažu namuku, panašiu į miniatiūrinę pilį siau- 
ručiais langeliais ir kaustytomis durimis. 

Vartai buvo geležiniai, visad atviri, ant jų raitytomis rai- 
dėmis buvo užrašas „Šrouv Hausas“. Sarginė ir arka, ir ma- 
žoji pilaitė buvo sumūrytos iš smulkių raudonų plytų, rus- 
vos sunokusių erškėtuogių spalvos. Laiza su mama sargi- 
nės viršuje turėjo du miegamuosius, apačioje —- bendrąjį 
kambarį ir virtuvę. Tualetas buvo lauke. Ir viskas. Laizos 
miegamasis buvo bokštelyje, iš ten galėjai matyti sodą ir 
mišką, ir Šrouvo parką, ir laukus už jų. Ji nemėgo būti užra- 
kinta, bet nebijodavo ir, kiek prisimena, nesiginčydavo. 

Mama nelaikydavo jos dykos. Ėmė mokyti Laizą skaity- 
ti, todėl davė jai plaunamų kolenkoro knygučių didelėmis 
raidėmis. Dar davė popieriaus, du pieštukus ir kietą knygą 
lapui pasidėti. Apelsinų sultis, kad neišpiltų ant grindų, ji 
gerdavo iš buteliuko, ne iš stiklinės ar puodelio. Kartais gau- 
davo du sausainius, visada du, arba obuolį. 

Tuo laiku Laiza nesuprato, ką mama veikia Šrouv Hau- 
se, bet sužinojo vėliau, kai mama pradėjo ją imti kartu, ne- 
berakindavo miegamajame - nebent jei važiuodavo apsipirk- 
ti. Bet po viso to, kas atsitiko, jau buvo praėję pusė metų, 
atėjo žiema, kalvų šlaitus dengė sniegas, iš medžių žaliavo 
tik didžiuliai melsvi kedrai ir aukštos juodos eglės. 

Dar anksčiau, vasarą, pasirodė šunys. Laiza šunį ar katę, 
ar arklį, ar kokį kitą naminį gyvulį buvo mačiusi tik paveiks- 
lėliuose. Jai atrodė, kad tie du šunys atsirado tą dieną, kai 
jos su mama vaikštinėjo laukais ir pirmąkart pamatė trauki- 
nį, bet galbūt ir kokią kitą dieną, po savaitės ar net mėne- 
sio. Nelengva suvaikyti tokius senus laiko tarpus. 

Šunys priklausė ponui Tobijui. Juos atvežė ne jis pats, o 
kitas vyras. Laiza nė sykio nebuvo mačiusi pono Tobijo, tik 
apie jį girdėjusi, pirmąkart jį išvydo labai labai negreitai. 
Tas kitas Žmogus atvažiavo tokiu vežimaičiu, o šunys jame 
buvo atitverti balta tvorele, kad nelįstų priekin. Vyras buvo 
vardu Metas. Nedidukas, kresnas, plačiapetis, jis atrodė 1a- 
bai stiprus; plaukai jam augo nuo aukštos kaktos lyg krūmų 
atžalos. 

'- Čia dobermanai pinčeriai, - tarė mama. Ji viską aiškin- 
davo lėtai ir stropiai. — Vokietijoje, kuri toli nuo mūsų, jie 
mokomi dirbti policijai. Bet šitie yra paprasti šunys. - Į ją 
keistai žiūrintį Metą ji paklausė: —- Kokie jų vardai? 

— Šitas Heidė, o tas Radis. 

— Ar jie draugiški, geri šunys? 

— Jums ir vaikams bus geri. Jie niekad nepuola moterų, 

taip pripratinti. Aš pats šokčiau į artimiausią medį, jei kas 
jiems sušuktų: „Fas!“ 

— Tikrai? Ponas Tobijas nesakė. 

— Jums leidus, maniau, kad atsisakysite juos prižiūrėti. — 
Jis apsidairė, su nuostaba pažvelgė į kalvas už slėnio, tarsi 
jos būtų Himalajai. - Lyg ir nuošaloka, ar ne? Nepasaky- 
tum, kad gyvenimas čia verda. 

— Man taip patinka. 

— Ką gi, dėl skonio nesiginčijama, bet atrodytų, jog tokio 
gražumo moteris norėtų judresnės vietos. Neonų, šokių, ki- 
no, a? Jums leidus, ar neatsirastų arbatos puodelio? 

— Ne, neatsirastų, - atšovė mama ir, viena ranka suėmu- 
si šunų pavadėlius, kita - Laizos delnuką, įėjo į sarginę ir 
užtrenkė duris. Vyras lauke kažką suburbėjo, bet Laiza ne- 
suprato, o mama tarė, jog tai negražus žodis, ji šiukštu ne- 
turinti jo sakyti. Jie išgirdo, kaip išvažiuodamas piktai su- 
burzgė jo automobilis. 

Šunys puolė laižyti Laizos, laižė jai rankas, o kai ji pa- 
glostė, ir veidą. Ji nebuvo lietusi nieko panašaus į jų kailiu- 
kus, žvilgančius kaip oda, švelnius kaip kailiniai, glotnius 
kaip jos pačios viršugalvis, kai mama ištrinkdavo galvą. Ma- 
mai ji pasakė: 

— Heidė ir Radis juodi, rudu pamušalu. — Mama nusijuo- 
kė ir pritarė, jog taip ir yra, tokia jų išvaizda. 

— Nejau žodis žodin prisimeni, ką pasakė tavo mama ir 
tas žmogus? - paklausė Šinas. 

— Nelabai. Bet šitaip ir buvo. Aš žinau viską, ką ji kalba 
ar galėtų pasakyti. Aš ją puikiai pažįstu, supranti, pažįstu 
kaip nuluptą, nes jokių kitų žmonių nepažinojau. 

— O aš? Juk mane pažįsti. 

Suprato jį užgavusi ir bandė pasitaisyti: 

— Dabar taip. O tada nepažinau. 

— Gerai, pasakok. Kas nutiko šunims? 

— Eva juos prižiūrėjo išvažiavus ponui Tobijui. Jam rei- 
kėjo išvykti pas motiną į Prancūziją, ir jis kažkodėl negalėjo 
imtis šunų. 

— Dėl karantino. 

— Ko ko? 

— Grįžęs būtų turėjęs pusę metų abu laikyti karantine, 
kitaip sakant, uždarytus. Toks įstatymas. 

— Tikriausiai dėl to. 

— Kodėl tasai Metas negalėjo jų palaikyti, kad ir kur jis 
ten gyveno? 

— Leik Distrikte. Jis turėjo tarnybą, visą dieną darbe. Ne- 
galėdavo išvesti jų pasivaikščiot — arba nenorėdavo. Be to, 
Eva troško pasitarnauti ponui Tobijui. Turėjom juos laikyti 
dvi ar tris savaites, gerai neprisimenu. Man jie labai patiko, 
norėjau, kad ir mes, juos išvežus atgal, įsitaisytume šunį, 
bet Eva nesutiko. Sakė, ponas Tobijas būtų nepatenkintas. 

— Tai ji ne juos nudaigojo? 

— Aš gi tau sakiau, kad žmogų, vyrą. 


Laiza niekada nesužinojo, kas jis buvo ir ką bandė pada- 
ryti. Dabar, po dvylikos metų, kai pati suaugusi ir daro tai, 
ką daro suaugę žmonės, galėjo atspėti. 

Ji pirmutinė jį ir pamatė. Mama buvo Šrouve, o Laiza — 
užrakinta miegamajame. Kur buvo šunys, ji nežinojo. Gal- 
būt pilaitėje, kur naktį jie miegodavo, o gal net Šrouve, nes 
tai buvo lyg ir jų namai. Priklausantys jų šeimininkui ponui 
Tobijui. 

Mama negrįžo ilgai. Kas dabar pasakytų, kiek iš tikro 
trukdavo tie „ilgai“? Kai tau ketveri, viskas kitaip atrodo. 
Pusvalandis? Valanda? O gal tik dešimt minučių? Savo ko- 
lenkorinėje knygelėje ji dėliojo žodžius: „šuo“, „katė“, „lo- 
va“, „kėdė“. Buteliukas buvo sausas, pieštukai pripaišė kiek- 
vieną įmanomą popieriaus skiautelę. 

Užlipusi ant lovos, ji nurepečkojo prie lango. Kambarė- 
lis buvo šešiasienis ir trimis langais, tačiau toks mažas, kad 
lova turėjo stovėti prie sienos su langu, pro kurį buvo gra- 
žiausias vaizdas. Upės vandenyje mirguliavo saulės zuiku- 
čiai, vėjas ginė debesis ir kalvų šlaitais bėgo jų šešėliai. To- 
lumoje suūkė traukinys, paskui išlindo iš tunelio. Ji užlipo 
ant kėdės pažiūrėti pro langą, išeinantį į vartus ir pilaitę. 

Tenai niekada nebūdavo jokio žmogaus. Ji nieko nepa- 
matydavo, tik mamą, pienininką, o rytą laiškininką, dar ret- 
karčiais poną Frostą su traktoriuku. Kada ne kada tilto pu- 
sėn pravažiuodavo automobilis. Šiaip kelias būdavo tuščias, 
iš gyvų padarų matydavai tik baltąją pelėdą svirno pakrai- 
gėje kitoj pusėj, todėl išvydusi žmogų ji net pašoko. Jis sto- 
vėjo įsitvėręs vartų stulpelio ir žiūrėjo į Šrouvą: aukštas 
vyras su kelnėmis, kurias mama vadino džinsais, rudu odi- 
niu švarku ir brezentine kuprine ant nugaros. 

Staiga jis pažvelgė į jos langą ir pamatė ją tarp užuolai- 
dų. Ji suprato, kad jis ją pamatė, ir išsigando. Nebūtų galė- 
jusi pasakyti, ko, bet tikriausiai veido: nemalonaus, ne to- 
kio, kokius jai teko regėti, - užgožtą rusvai geltonų plaukų, 
susiraičiusių gaurų, iš kurių spoksojo akys 1r kyšojo nosis. 
Vėliau jai dingtelėjo, kad veidas nepatiko dėl barzdos, nes 
jai tat buvo naujas dalykas. Daugiau su barzdomis neteko 
susidurti, kol Brunas su mama nenusivežė jos į miestą, į 
parduotuvę. Ji išsigando, kad jis neateitų į sarginę ir jos ne- 
pagriebtų. Ne išsigelbėjimas, kad atšokusi nuo lango palin- 
do po lova, ir ji tai suprato. Jau tada suprato. Po lova nesiju- 
to saugi, tik trupučiuką nebe taip bijojo, be to, pamanė, gal 
jis ne iš karto ją suras. Mama buvo užrakinusi jos kambarį 
ir sarginės lauko duris, tačiau Laizai neatrodė, kad vyrui tai 
didelė kliūtis. 

Praėjo daug laiko, kol grįžo mama. Ji ištraukė Laizą iš po 
lovos ir nuramino, jog nemačiusi jokio vyro, 0 jei toks ir 

vaikščioja aplink, veikiausiai nieko blogo nedaro. O jei jis 
negeras, užpjudysianti jį Heide ir Radžiu. 

— Iš kur žinosi, ar jis blogas? — paklausė Laiza. 

— Aš viską Žinau. 

Laiza patikėjo. 

Pavakary pasigirdo beldimas į lauko duris ir kai mama 
jas atidarė, už jų stovėjo anas barzdyla; jis paprašė vandens. 
Laiza manė, kad mama pasakys „ne“, ji baikščiai dairėsi įsi- 
kibusi mamos sijono, kol ta liepė paleisti ir nebūti tokiai 
kvailutei. Vyras paklausė, ar nesutrukdęs joms. 

— Laiza, eik ir atnešk vandens, - tarė mama. —- Ne stikli- 
nę, puodelį. Juk moki prileisti. 

Laiza ir mokėjo. Mama ją mokė savarankiškumo. Aišku, 
tik kai kuriais atžvilgiais. Jau seniai pati prisileisdavo van- 
dens, kai užsinorėdavo gerti: užlipdavo ant taburetės šalia 
kriauklės, atsukdavo čiaupą, prileisdavo puodelį ir labai stro- 
piai vėl užsukdavo čiaupą. Ir dabar taip padarė — prileido 
vandens į puodelį, ant kurio buvo pavaizduota dama su ka- 
rūna, ir nunešė prie durų. Truputis vandens nusilaistė, bet 
ką ji galėjo padaryti? 

Vyras atsigėrė. Ji taip retai sutikdavo žmonių, kad paste- 
bėdavo viską, pro akis neprasprūsdavo jokia detalė. Puodelį 
jis paėmė kaire ranka, ne dešine, kaip Laiza arba mama, ir 
ant trečio tos rankos piršto sublizgo platus aukso žiedas. Ji 
pirmą kartą matė žiedą ant rankos, nes mama tokio daikto 
nenešiojo. | 

— Dėkui, mažyte, - padėkojo jis Laizai ir atidavė puode- 
lį.- Ar šiose apylinkėse esama P ir L? — pasiteiravo jis mamą. 

— Ko tokio? 

— P ir. L, pusryčiai ir lova. 

— Nieko panašaus šitam krašte nėra, - linksmai atsakė 
jam mama. Ji žengė laukan priversdama jį atsitraukti, ir 
skėstelėjo rankomis. — Tai viskas, ką matote, daugiau nieko 
nesitikėkite. 

— Tuomet verčiau traukti tolyn. 

Mama tylėjo. Ir padarė tai, kas Laizai nepatikdavo. Ji sa- 
viškai pakeldavo pečius ir vėl nuleisdavo įbedusi į žmogų 
akis, bet nesišypsodama ir nieko neparodydama. Lig tol ji 
taip elgdavosi tik su Laiza. 

Iš viršaus, iš mamos kambario pakraigėje priešais kelią, 
jiedvi žiūrėjo, kaip vyras nueina. Tik iš šitos vietos galėjai 
matyti, kaip vienoj pusėj kelias palei mišką veda tilto link, o 
kitoj pusėj užsibaigia keliuku, kuris savo ruožtu virsta taku. 
Vyras ėjo lėtai, tarsi kas žingsnį vis labiau slegiamas kupri- 
nės. Toj vietoj, kur kelias posūkyje susiaurėjo, jis stabtelėjo 
ir atsigręžęs pažvelgė į Šrouvą — o gal tik į aukštąsias kalvas. 

Jis išnyko tarp medžių, bet jos laukė, ir po valandėlės vėl 
jį išvydo: jau mažą figūrėlę, kiūtinančią takeliu po tankiai su- 
augusiais klevais. Po to jos ėmė žaisti — čia viena, čia kita 
sakė vis dar jį įžiūrinti. Tačiau Laizai per daug įsiaudrinus, 
mama nukėlė ją nuo palangės, ir jos nulipo žemyn skaityti. 
Kiekvieną pavakarę Laiza turėdavo skaitymo pamoką, o kas 
rytą - rašymo. Po kiek laiko pamokos smarkiai pailgėjo, nes 
prisidėjo aritmetika ir piešimas, bet tomis dienomis, kai pa- 
sirodė vyras su barzda, jos trukdavo dvi valandas per dieną. 

Kiekvieną mielą rytelį, gerokai prieš rašymo pamoką, jos 
išvesdavo laukan šunis. Heidė ir Radis buvo pratę gyventi 
viduje, taigi negalėjo būti uždaryti šunidėje, nors mamai at- 
rodė, jog būtų geriausia. Jie miegodavo pilaitėje. Iki atsi- 
randant šunims, Laiza nė karto tenai nebuvo, bet mama tu- 
rėjo raktą ir įsivedė ją; ji išvydo patalpą, šešiasienę kaip ir 
jos kambarys, siaurais langeliais išlenktu viršum, tik jie buvo 
be stiklų. Asla akmeninė, ant jos pakreikta šiaudų, užmes- 
tos dvi senos antklodės ir dvi senos pagalvės - šunims gu- 
lėti. Radis su Heide šokinėdavo, glaustydavosi prie jos ir 
laižydavo veidą inkšdami ir viauksėdami iš laimės, kad pa- 
leidžiami laisvėn. 

Laiza pagalvojo, kaip būtų baisu, jei vaikštinėdamos už- 
lajose susidurtų su barzdočiumi. Bet jos kitą rytą nieko ne- 
sutiko, beveik niekad nesutikdavo, tik pamatė lapę, skuo- 
džiančią su triušiuku dantyse. Mama liepė šunims ramiai 
tupėti, ir jie pakluso. Ji papasakojo Laizai apie lapes: kaip 
jos gyvena ir augina vaikus olose, kaip žmonės jas medžioja 
ir kad negerai taip daryti. 

Turbūt tą rytą ji pirmąkart matė tulžį, tokį paukštį. Nėra 
įsitikinusi, bet maždaug tuo laiku. Mama paaiškino, jog tul- 
žiai gana reti, tad jei pamatai, turi skambinti grafystės tul- 
žių išsaugojimo fondui. Taip, tikriausiai tai buvo tą rytą, nes 
kai jos grįžo namo ir pilaitėn uždarė šunis, mama užrakino 
ją miegamajame ir nuėjo į Šrouvą skambinti. 

Laiza dėliojo žodžius savo kolenkorinėje knygelėje, pas- 
kui popieriaus lape nupiešė mamą. Gal tai buvo ir kitu lai- 
ku, bet jai atrodo, kad Tulžio dieną. Maždaug tada ji įsikalė, 
kad visi vyrai šviesiaplaukiai ir visos moterys tamsios. Žmo- 
gus, atveždavęs benzino, buvo šviesus, taip pat laiškinin- 
kas 1r Metas, 1r vyras su barzda, tačiau mama ir ji pati —- 
tamsiaplaukės. Ji nupiešė mamą juodais palaidais plaukais, 
su marguoju ilgu sijonu ir basutėmis. 

Vos spėjo nupiešti, ir mama ją išleido. Laiza iškart pa- 
stebėjo, kad gyvenamajame kambaryje kažkas pasikeitę. Ant 
sienos viršum židinio kabėjo naujas daiktas — ilgas rudas 
geležinis vamzdis, užsibaigiantis medine rankena. Niekad 
nebuvo jo mačiusi, bet suprato, kad mama jį parsinešė iš 
Šrouvo. 

— Tai buvo šautuvas, — tarė Šinas. 

— Šratinis. Šrouve buvo daug šautuvų. Aš pradėjau apie 
tai galvoti vėliau, po kelerių metų, ir nusprendžiau, kad to 
vyro ji tikrai išsigando. Nors žodis „išsigąsti“ nelabai tinka, 
ji nieko nebijodavo. Tarkim, ji pajuto pavojų. 

— Aha, gal pamanė, kad nereikėjo sakyti: „Tai viskas, ką 

matote, daugiau nieko nesitikėkite“. Na, supranti, juk ke- 
lios mylios aplinkui niekas negyveno. 

— Turbūt. 

— Bet jis juk nuėjo savo keliu, ar ne? 

— Paskui grįžo. 

Vakarais būdavo šviesu iki dešimtos, bet Laiza turėdavo 
gultis septintą. Ji gerdavo arbatą su ragaišiu ir kiaušiniu ar- 
ba gabalėliu sūrio. Pyragaičių ar saldainių negaudavo ir tik 
po daugelio metų sužinojo, kad esama tokių skanėstų. Po 
duonos valgydavo vaisių —- kiek tik nori, ir išgerdavo stikli- 
nę pieno. Pienininkas atvažiuodavo tris kartus per savaitę, 
dar vienas šviesiaplaukis vyras. 

Pagėrus arbatos, mama skaitydavo jai pasaką: Hanso An- 
derseno ar Čarlzo Kingslio knygas, pasiskolintas iš Šrouvo 
bibliotekos. Paskui prausimasis. Virtuvėje jiedvi turėjo rėč- 
ką mediniu dangčiu. Nakčiai miegamajame mama jos neuž- 
rakindavo, šiaip niekada nerakindavo, tik kai eidavo į Šrou- 
vą ar važiuodavo miestan apsipirkti. Laiza žinojo: jeigu ne- 
gali užmigti, šauktis mamos ar verkti beprasmiška, nes 
mama nekreipia jokio dėmesio, jai nulipus apačion tiktai gūž- 
teli, be Žodžių dėbteli ir parveda atgal. 

Taigi nieko daugiau nelikdavo, tik slampinėti viršuj ir 
žiopsoti pro langus viliantis ką nors pamatyti, nors retai pa- 
kliūdavo kas įdomaus. Jei mama ir suprato, kad Laiza vaikš- 
to į jos kambarį 1r žaidžia jos daiktais, niekuo neišsidavė. 
Laiza žinojo, jog vakarais mama skaito knygas arba klauso- 
si muzikos, iš mažos juodos dėžutės laideliais sklindančios 
tiesiai į ausis. 

Mamos kambaryje ji atsidarydavo spintą ir Žiūrinėdavo 
ilgus margus sijonus, kuriais mama segėdavo, ir kitus daly- 
kėlius, kuriais mama niekada nesipuošdavo: ilgus šalius, 
šiaudinės skrybėlaites, geltoną suknelę su raukta juosta apa- 
čioje. Ji atidarydavo papuošalų dėžutę, laikomą tualetinio sta- 


42 Ruth Rendell! 


lelio stalčiuje, ir bet kam būtų galėjusi tiksliai pasakyti, kas 
joje yra: ilgi žali karoliai, blizgučiais nusagstytos rudos ka- 
napėtos šukos, drožinėto medžio sagė, o kita perlamutrinė. 
Mama jai paaiškino, kad perlamutrinė, kai vieną dieną tą 
sagę prisisegė; lygiai taip pat ji sužinojo, kad karoliai nefri- 
tiniai, o auskarai auksiniai. 

Tą vakarą žaliųjų karolių ir auskarų stalčiuje nerado, nes 
mama buvo jais pasipuošusi. Laiza užvožė dėžutę, grįžo į 
savo kambarį ir atsiklaupusi ant lovos ėmė žiūrėti pro lan- 
gą. Sarginės daržas, kur vėliau mama augindavo žirnius ir 
pupeles, ir salotas, ant krūmų nokdavo minkšti vaisiai, o po 
tinklu — braškės, tebebuvo tik plika dirva. Tą dieną mama 
jame dirbo, šakėmis kasė. Minkštoje skaisčiai rudoje že- 
mėje stirksojo vieniša vyšnia ir žaliavo du ilgi ruožai vejos. 

Laiza pakėlė akis laukdama paskutinio traukinio į pie- 
tus, turinčio praeiti truputis po pusės devynių. Tuo metu ji 
dar neišmanė, kas yra šiaurė ir pietūs, nors mama ją mokė 
valandų ir suprasti žemėlapį, tačiau žinojo, kad paskutinis 
traukinys išlįs iš tunelio, kai saulė jau bus nusileidusi, bet 
dar šviesu. Dangus degė raudonai, tačiau iš jos kambario 
negalėjai matyti, kur nugrimzdo saulė. Jai pasislėpus aukš- 
tosios kalvos papilko 1r miškai iš žalių pasidarė minkštos 
tamsiai mėlynos spalvos. | 

Traukinys sušvilpė tunelio nasruose ir nupuškėjo. Vago- 
nuose degė šviesos, nors lauke buvo nesutemę. Jis sustos 
stotyje, Ring Veli Holte, bet stoties iš čia nesimatė. Tolu- 
moje traukinys atrodė mažulytis, rangėsi kaip ilgas šimta- 
kojis, vienas iš daugelio, gyvenančių pas užpakalines duris. 
Traukiniui pranykus, pro šį langą nieko nebegalėjai pamaty- 
ti. Laiza nusirabždino nuo lovos ir ant pirštų galų nutipeno 
kiton pusėn koridoriaus, į mamos kambarį. 

Iš čia matyti šikšnosparniai, kabantys svirno pakraigėj 
anapus kelio ir gaudantys plaštakes ir uodus. Retkarčiais 

pasisekdavo išvysti kreminės spalvos pelėdą, panašią į ka- 
tės snukutį knygelėje. Gyvos katės nebuvo mačiusi. Bet pel- 
ėdoms dar buvo anksti skraidyti. Tiesiai apačioje, sodelyje, 
raudoni ir rausvi snapučiai temstant ėmė blukti, bet sušvi- 
to balti tabako žiedai. Jei langas būtų buvęs atdaras, būtų 
juos užuodusi:, nes tabakas sutemus užkvipdavo. 

Vos Laiza pamanė, kad nieko nebebus, tamsa ateis nieko 
įdomaus neįvykus, atsivėrė priekinės durys ir išėjo mama 
su savo ilguoju sijonu, išmargintu žaliai, raudonai ir mėly- 
nai, tamsiai raudona palaidinuke, su žaliaisiais karoliais ir 
auksiniais auskarais, apsisiautusi juodu šaliu. Ji atidarė var- 
telius mūro sienoje, juosiančioje soduką, atrakino pilaitę ir 
išleido šunis. 

— Ramiai! Tupėt! - Ir jie sutūpė, nors drebėdami ir pur- 
tydamiesi: Laiza matė, kad jiems nepatinka toks priversti- 
nis nejudrumas. — Bėkit sau, - liepė mama, ir abu puolė 
lakstyti, straksėti, bandė lyžtelėti jai veidą, bet kai ji nepra- 
sidėjo su jais, atstojo. Ji apėjo sarginę ir dingo iš akių, šu- 
nys nusekė iš paskos, bet Laiza žinojo, kad ji neis toli, nes 
vakarais niekur neidavo. 

Laiza nubėgo į savo kambarį, užlipo ant lovos ir prispau- 
dė nosį prie stiklo. Pro langą pranėrė šikšnosparnis — taip 
arti, kad ji atšlijo, nors žinojo, kad ją gina stiklas. Radis ir 
Heidė žaidė užpakaliniame kieme: grybščiojo kits kitą tyčia 
urgzdami ir raičiodamiesi. Mamos su jais nebuvo, mama tur- 
būt jau grįžo vidun. 

Laiptų aikštelėje Laiza įsiklausė, bet mamos apačioje ne- 
buvo girdėti. Ji nukurnėjo jos kambarin - ir prie lango. Ma- 
ma sėdėjo ant mūro tvoros ir klausėsi muzikos užsimovusi 
ant galvos lankelį ir laikydama juodą dėžutę. 

Kurgi pasidėjo šunys? Užpakaliniam kieme jų nebėra, įsi- 
tikino nukūrusi į savo lovą. Tikriausiai išlindo pro spragą 
tvoroje ir nubėgo miškan, kaip kartais darydavo. Bet jie pri- 
pratinti, pašaukti visada grįžta. 

Nuobodu, jeigu nieko įdomesnio neįvyks, o mama sėdės 
ant mūro ir lauks šunų išsidūkstant. Laizai ir į galvą neatei- 
davo grįžti lovon ir migdytis užuot laksčius iš kambario į 
kambarį. Ji arba užmigdavo savo lovoje, arba mama ją ras- 
davo užsnūdusią laiptų aikštelėje ar jos miegamojo krėsle 
palei langą. Rytą visada atsibusdavo savo lovoje. Tačiau da- 
bar ji nenorėjo į lovą, nesijautė pavargusi. 

Galbūt mama nutarė veikti ką nors kita. Laiza nubėgo 
atgal patikrinti. Mama tebesėdėjo ir tebesiklausė muzikos. 
Buvo beveik sutemę, bet dar ne taip tamsu, kad nematy- 
tum, kaip keliu nuo tilto ateina anas vyras su barzda. Atro- 
dė.lygiai taip pat, tik neturėjo kuprinės. 

Jo kojos žengė smėliu be garso. Mama ir šiaip nebūtų jo 
girdėjusi su tuo daiktu ant galvos, iš kurio jai į ausis sklido 
muzika, vadinama vagneriu. Laizai pasidarė baisu. Mama sa- 
kė, kad šunys — jų gynėjai, bet šunų juk nėra, jie toli miške. 

Laiza nebeturėjo jėgų žiūrėti. 

Kodėl ji nepabarbeno į langą ir mamos neįspėjo? Tik vė- 
liau apie tai pagalvojo. Pirmą kartą vyrui pasirodžius, ji pa- 
lindo po lova, antrą kartą - atnešė jam atsigerti. Šį sykį ji 
rankom užsidengė akis. Juodu šnekėjosi, ji girdėjo balsus, 
bet žodžių neskyrė. Labai atsargiai ji praskėtė pirštus ir dirs- 
telėjo, bet jų nebebuvo, mamos ir to vyro, jie priėjo prie pat 
vartų, kur ji nebegalėjo matyti, arba pasuko į užpakalinį kie- 
mą. Ji nulėkė ton pusėn ir kai šoko lovon, mama ėmė šaukti. 

— Kąjjis jai darė? — paklausė Šinas. 

— Ji man niekada nesakė, niekada nė žodžiu neprasitarė, 
nei tada, nei vėliau. Dabar, žinoma, suprantu. Aš taip i1šsi- 
gandau jos rėkimo, kad užsikišau ausis, bet vis tiek girdė- 
jau, langas buvo atviras. Įsivaizdavau, kad vyras ją pagaus 
ir... na, paims į nelaisvę ar ką, o paskui ateis manęs. 

— Tu gi buvai mažutė. 

— Ir aplinkui mylių mylias jokios sodybos. Juk žinai. Nie- 

kada nebuvo. Jei netoli būtų kas gyvenę, nieko panašaus 
nebūtų atsitikę. 

Nebuvo tamsu, bet jau leidosi ilga vasaros nakties prie- 
blanda. Mamai nustojus šaukti, ji išgirdo vyrą juokiantis, 
bet negirdėjo, ką jis sako. Ji pažvelgė pro langą, turėjo pa- 
žiūrėti, pamatė, kad mama guli ant žolės, o vyras — ant jos. 
Viena ranka jis spaudė ją prie žemės, o kita segėsi džinsus. 

Persigandusi Laiza neįstengė nei cyptelėti, nei pajudėti. 
Bet mama įstengė. Mama pasuko galvą po ją Mygančia ran- 
ka ir įkando. Jis pašoko atitraukdamas ranką, rėkdamas žo- 
dį, kurį Metas buvo ištaręs prie durų, o mama sušuko: 

— Heidi, Radi! Fas! Fas! 

Iš miško iššoko šunys. Atskuodė, tarsi būtų tik ir laukę, 
kol juos pašauks, tarsi būtų tupėję tarp medžių ir klausęsi, 
kada pasigirs ši komanda. Prietemoje nebeatrodė mieli ir 
draugiški, tokie, kurie laižo tau veidą, o cerberiai, nors Lai- 
za tuomet dar nebuvo girdėjusi apie Cerberį. 

Jie ne šoko ant vyro, o skriste užskrido. Nuo žemės atsi- 
plėšė aštuonios stiprios kojos, ir jie nušvilpė oru. Nasrai 
išžioti, Laiza matė blizgant baltus dantis. Vyras stojosi, bet 
griuvo ant nugaros parblokštas šunų. Užsidengęs rankomis 
veidą, ėmė gindamasis voliotis. Heidė sukando jam gelsvą 
barzdą, o Radis suleido dantis į kaklą. Šunys piktai ir kimiai 
urzgė. 

Mama stryktelėjo kaip niekur nieko ir rankomis nusiva- 
lė sijoną. Stovėjo priglaudusi delnus prie klubų, šalis nuka- 
ręs nuo pečių, ir ramiai žiūrėjo, kaip šunys terioja vyrą, o 
tas klykia ir keikiasi. Po valandėlės ji tarė: 

— Gerai, šunys, gana. Užteks. Ramiai! 

Jie beregint pakluso. Nepaprastas dalykas, kaip jie aki- 
mirksniu liovėsi vos išgirdę jos balsą. Radžio nasrai buvo 
kruvini, Heidės dantyse stirksojo barzdos kuokštas. Vyras 
apsivertė, sukniubo ant rankų, bet rėkti nustojo, nebeišta- 

rė nė garso. Mama pasilenkė prie jo, įdėmiai pasižiūrėjo, 
rankomis nelietė, bet bakstelėjo savo mažyte pėda. 

Laiza miegamajame suinkštė lyg užrakintas šuo. 

— Ar jis mirė? - kimiai paklausė Šinas. 

— O ne, nemirė. 

— Ką ji darė? 

— Nieko. Žiūrėjo į jį. 

— Pagalbos nekvietė? Juk Šrouve buvo telefonas, pati 
sakei. 

— Aišku, pagalbos nekvietė, — nekantriai atsakė Laiza. 

Mama paėmė šunims už antkaklių ir uždarė juos nakčiai 
pilaitėje. Laiza matė pro kitą langą ir girdėjo, kaip ji pareina 
namo ir uždaro duris. Laiza išlindo į laiptų aikštelę ir iš- 
tempė ausis. Apačioj mama pastūmė kėdę, iš garso atrodė, 
kad užlipo ant jos, paskui nušoko. Laiza nurepečkojo lova 
žvilgtelėt į vyrą ant žolės. Jis tebebuvo, bet nebegulėjo 
kniūbsčias. 

Jau sutemo, buvo per tamsu gerai ką nors įžiūrėti, iš- 
skyrus patį pavidalą: vyras sėdėjo susiėmęs rankomis gal- 
vą, nukoręs ją ant kelių. Netrukus atsistos, išeis iš kiemo, 
paliks jas, ir jos bus saugios. Ji spoksojo į tamsą laukdama 
šito. 

Staiga aiškiai išvydo vyrą šviesos stačiakampyje. Šviesa 
krito iš virtuvės pro atviras užpakalines duris. Ji .-suraukė 
nosį, nes vyro veidas ir barzda buvo aptekę krauju. Panašiai 
atrodė jos keliukai, kai pargriuvo ant žvyro. 

Mama žengė į Šviesą ir atstatė kažką, ką laikė rankoje, 
nuskardėjo baisus trenksmas. Vyras parvirto aukštielnin- 
kas, trūktelėjo, sutirtėjo ir nurimo. Pilaitėje it paklaikę ėmė 
skalyti šunys. Mama grįžo vidun, uždarė duris, ir šviesa pra- 
puolė. 

Va pavakary, važiuodami 
lauko keliais, o ne A plentu, Šinas ir Laiza pasiekė Vanerio 
ūkį. Tai buvo sodų kraštas: akrų akrai, išraižyti nugenėtų 
kresnų obelų eilėmis, paskui akrų akrai „Comice“ ir „Luo- 
ise Bonnes“ veislių kriaušių. Sodo kampuose riogsojo rie- 
tuvės didelių medinių dėžių, į kurias bus kraunami obuo- 
liai. Laiza matė, kaip moterys, pasilypėjusios ant kopėtėlių, 
skina dideles žalias kriaušes. Ant šakų liko vos viena kita, 
bet obuolių, „Discovery“ ir „Jonagold“, derlius buvo toks 
gausus, kad žemė raudonavo nuo prikritusių vaisių. 

Šinas pasuko į kairę ir įvažiavo į Vanerio valdas. Jau bu- 
vo čia dirbęs, todėl žinojo kelią. Ilgas ir tiesus skalda grįs- 
tas vieškelis buvo apsodintas alksniais — iš jų greit užaug- 
davo aukštos užtvaros. Jis turėjo pasitraukti praleisdamas 
priešais, nuo ūkio parduotuvės, atvažiuojantį automobilį nu- 
leistu viršumi. Vairavo moteris. Ji buvo blizgančiais gelto- 
nais plaukais, ryškiai dažytomis lūpomis, auksiniais auska- 
rais, raudonai lakuotais nagais; Laiza nulydėjo ją susižavė- 
jusiu žvilgsniu. 

— Gal tau jau nebeatrodo, kad visos moterys tamsiaplau- 
kės, o visi vyrai šviesiaplaukiai, ką? 

— Žinoma, neatrodo. Tada man buvo tik ketveri. 

— Matai, yra būdų kitaip išsiaiškinti. - Jis uždėjo ranką 

jai ant šlaunies, ir pirštai nuslinko į tarpukojį. - Dedu galvą, 
kad nebegali šnekėti, kai aš taip darau. Nagi, pabandyk. Ga- 
rantuotai negali. 

— Aš irgi taip moku, - atšovė ji, siekdama jo. - Tau bus 
dar blogiau, nes negalėsi vairuoti. 

Jis nusijuokė, aiktelėjo ir sugriebė jos ranką. 

— Verčiau pakentėk, kol nusigausim į vietą, kitaip turė- 
siu sustoti ir mes užtversim žmonėms kelią. 

Furgonų stovėjimo aikštė buvo sodų gale, kur prasidėjo 
braškių laukai. Braškės seniausiai buvo pasibaigusios, jas 
rinke žmonės iškeliavę, laukai virtę nurudavusių ūglių ir 
džiūstančių lapų dykyne. Nuo „Discovery“ sodo šiuos lau- 
kus skyrė nepaprastai aukštų piramidinių tuopų eilė ant py- 
limo, ir šitų tuopų šešėlyje, sudžiūvusio molio ir skurdžios 
žolės plotelyje barkšantis ženklas skelbė: Vieta darbininkų 
furgonams. Šalia jo buvo vandens siurblys, o ant kartono 
lakšto nupiešta strėlė rodė į atmatų duobę. 

Daugiau skynėjų gal ir buvo, bet furgonas stovėjo tik vie- 
nas: pačiam aikštės gale, prie pylimo. Atrodė seniai negy- 
venamas. Durys ir langai uždaryti, užuolaidos nuleistos. Ši- 
nas vis tiek pasistatė savąjį kuo toliau. 

Jis neatkabino furgono, neįjungė generatoriaus ir nepri- 
leido vandens. Netardami nė žodžio, bemaž nedirstelėję į 
kits kitą, Šinas ir Laiza išlipo iš automobilio, sulindo į fur- 
goną ir puolė mylėtis. Vos spėjo nuleisti lovą. 

— Žinai, ką? - tarė Šinas po visko, kai ji, gulėdama jo glė- 
byje įšilusi ir prakaituota, atsiduso iš pasitenkinimo. - Kad 
jau čia esam ir gyvensim sėsliai, galėtum pagalvot apie šei- 
mos planavimą ar kaip tai vadinama ir pradėt gerti tabletes. 
Tada man nereikėtų šitų gumelių, aš jų nekenčiu. 

Ji žiūrėjo į jį nieko nesusigaudydama. Kai jis paaiškino, 
ji tarė: 

— Gausi su manim eiti. Aš nežinosiu, ką daryti. 

— Nejau nebuvai pas jokį gydytoją? 

Jis užsigaus, jei ji ištaisys: „Nejau nesi buvus“, todėl pa- 
tylėjo. 

— Eva buvo porąkart nuvežusi. Laimė, esu sveika. Ji sa- 
kė, kad kai buvau mažytė, mane skiepijo. 

— Gerai, puiku, bet skiepai mūsų neapsaugos nuo nėštumo. 

— Manęs neapsaugos, - atšovė ji. 

Jis nusijuokė. Patiko, kai ji patraukdavo jį per dantį. Stip- 
riai ją priglausdamas pasakė: 

— Ar gali apie tai kalbėti, o gal netinkamas laikas? Na, 
supranti, apie tai, kas buvo, kai mama nušovė tą barzdylą. 

— Kodėl negalėčiau? 

Ji tikrai nesuprato, kodėl negalėtų. Eva sakydavo, kad 
žmonėms labiausiai patinka kalbėti apie save, ir dabar, pir- 
mą sykį su malonumu tai pajutusi, suvokė, jog motina ne- 
klydo. Juk nepaprastai smagu galvoti, viską prisiminti, at- 
rinkinėti, ką jam pasakoti ir ko ne. Tai jos gyvenimas, ir ji 
pradėjo suprasti, koks jis ligi tol buvo nepaprastas. 

— Aš ėmiau verkti, nebeištvėriau. Gulėjau ant lovos kūk- 
čiodama 1r rėkdama. 

— Nenuostabu. 

— Taip, po to Eva atėjo ir mane apkabino. Atnešė van- 
dens atsigerti ir liepė neverkti, nesijaudinti, viskas būsią 
gerai. Vyro nebėra, jinai jį išvijusi. 

— Dieve! 

— Nenorėjo, kad aš manyčiau, jog jinai jį nužudžiusi. Ne- 
žinojo, kad aš žiūrėjau pro langą. Šito jai nesakiau. Man bu- 
vo tik ketveri, bet kažkaip susivokiau neprasižioti. Ji žinojo 
tik tiek, kad aš mačiau vyrą ateinant ir girdėjau šūvį. Ji atsi- 
gulė prie manęs, man patiko. Visada norėdavau miegoti vie- 
noj lovoj su ja, bet ji neleisdavo. Buvo tokia miela ir šilta, ir 
jauna. Ar žinai, kiek jai dabar metų? 

— Kokie trisdešimt penkeri? 

— Trisdešimt aštuoneri. Taigi jauna, ar ne? Aišku, mums 
nejauna, bet šiaip tai jaunas amžius, tiesa? 

— Turbūt, - atsakė dvidešimt vienerių metų Šinas. — Kaip 
ji gavo tokį keistą vardą - Eva? 

— Vokiškas vardas. Jos tėvas buvo vokietis. Aš ir nežino- 
jau jos vardo, kol ponas Tobijas nepašaukė. Man buvo tie- 
siog mama. Paskui Brunas visad vadindavo ją Eva, tuomet 
ir aš pradėjau į ją šitaip kreiptis, ir ji neprieštaravo. 

— Kas tas Brunas? 

— Vyras, ir tiek. Jis pasirodys tik po daugelio metų. Papa- 
sakosiu apie jį, kai ateis eilė. Dabar pievelėje turime negy- 
vą vyrą, tiksliau —- Eva turi, aš iš tiesų buvau niekuo dėta. 
Matai, tuo metu pas mus niekas nesilankydavo, ničniekas, 
išskyrus pienininką ir degalų išvežiotoją, dar ateidavo žmo- 
gus užrašyti elektros skaitiklio parodymų sarginėje ir Šrou- 
ve. Bet jie neidavo į užpakalinį kiemą ir nieko neklausinė- 
davo. 

Pienininkas buvo keistas. Paūgėjus daugiau visko paste- 
bėdavau. Aš niekad nepažinojau nė vieno vaiko, todėl neži- 
nau, ar jis kalbėdavo vaikiškai, bet Eva sakė, kad jo protas 
kaip aštuonmečio. Jis pasakydavo ką nors apie orą ar trau- 
kinius, daugiau nieko. „Va, ateina traukinys, - paskelbda- 
vo.- Tuoj bus audra“. Jis nieko nepastebėdavo. To vyro lavo- 
nas galėjo gulėti prie slenksčio, būtų ramiausiai peržengęs. 

— O kurgi pasidėjo lavonas? —- paklausė Šinas. 

Ji gerai nežinojo. Tikri to meto įvykiai susipynė su sap- 
nais. Tą naktį sapnavo baisius sapnus, pabudo klykdama ir 
Evos neberado, buvo grįžusi savo lovon. Bet ji atėjusi nura- 
mino ją ir, Laizos įsitikinimu, miegojo kartu visą naktį. 

Bet šitaip negalėjo būti, vėliau suprato Laiza, nes kai ry- 
tą pažvelgė pro langą, vyro nebematė. Kas yra mirtis ketve- 
rių metų vaikui? Iš tikrųjų vakare ji negalvojo, kad vyras 
niekada nebeatsikels, niekada nebešnekės, nebesijuoks ir 

nebevaikščios. Tik baisiausiai išsigando. Jo nebematydama 
pamanė, kad jis pats pradingo. Sugijo, pasitaisė ir nuėjo sau. 

Tačiau po daugelio metų, kai buvo daug vyresnė, susieju- 
si prisiminimų nuotrupas ir palyginusi jas su panašiais to meto 
atsitikimais, suprato, kad jis mirė, Eva jį nušovė pono Tobijo 
šratiniu šautuvu. Ir ne tik nužudė, bet paslėpė lavoną. 

Eva buvo smulki moteris plonyčiu liemeniu ir grakščiom 
dailiom kojom. Turėjo mažas rankas ilgais ir plonais pirš- 
tais. Platūs skruostikauliai 17 siauras smakras, kakta aukš- 
ta, viršutinė lūpa trumpa, kaklas aptakus ir gražus.Vos vos 
riesta daili nosytė jos veide atrodė mažoka. Akys rusvai ža- 
lios, juodi antakiai panašūs į potėpius kiniškame paveiksle, 
visai kaip Šino, o tankūs tamsūs plaukai siekė iki pusės nu- 
garos. Bet buvo labai maža, ne aukštesnė kaip penkių pėdų, 
daugiausia penkių ir vieno colio. Laiza nežinojo jos svorio, 
jiedvi neturėjo svarstyklių, bet kai sukako šešiolika, Eva 
spėjo sverianti kokius keturiasdešimt septynis kilogramus, 
o Laiza - per penkiasdešimt, tikriausiai taip ir buvo. Bet ši 
menkutė moteris kažkaip pavilko pusantro karto už save 
sunkesnį 1r beveik šešių pėdų vyrą. 

Ir kur jį padėjo? Turbūt miške, nusprendė ji, galvodama 
apie tai artėjant šešioliktam gimtadieniui. Eva paguldė jį į 
karutį ir pro spragą tvoroje išvežė miškan. Naktį, kol Laiza 
miegojo ir dar nepabudo rėkdama. O gal paskui? Gal paglos- 
Čiusiją ir paguodusi, mama nulipo į kiemą ir patamsyje ėmė 
tylomis darbuotis? 

Pirmas dalykas, kurį išvydo pro langą tą rytą, - netgi ne 
tai, kad vyras dingęs, - buvo Metas, atidarantis pilaitės du- 
ris ir išleidžiantis šunis. Jis turėjo pasirodyti tik rytui bai- 
giantis, tarė mama, įbėgusi į kambarį. Atrodė pikta ir nusi- 
minusi. Laiza nuėjo prie kito lango. Šunys nudūmė tiesiai 
ten, kur gulėta vyro, ir ėmė nekantriai uostyti žolę ir baks- 
noti nosimis žemę. 

— Kažką užuodžia, - tarė Metas, Laizai su mama išėjus 
laukan, - gal jie čia kaulus užkasa? 

— Ar žinai, kiek valandų? — paklausė mama. —- Pusė sep- 
tynių. 

— O taip. Vaje vaje. Vakar turėjau šitoje apylinkėje reika- 
lą, todėl užnakvojau ir pirmiausia čia atidulkėjau. Galgi ne- 
išverčiau moteriškių iš lovos... 

Mama nepaisė jo tauškalų. 

— Ar ponas Tobijas grįžo iš Prancūzijos? 

— Šįvakar parsiras. Ir norės matyti savo šunis. Ko gero, 
atvažiuos su visa kompanija. Man nepatiktų, labiau prie šir- 
dies smagesnė draugija, bet - visokių yra, visokių reikia. 

— Iš tiesų taip, — nelabai draugiškai pritarė mama. 

— Kai pagalvoji, galėtų įsitaisyti moterį - na, turi, bet tik 
tam kartui, - dėstė Metas, lyg mama būtų nežinojusi. - Aiš- 
ku, turtuose paskendęs, valdo dvarą ir dar šitą, ir namą Lon- 
done, mergos neriasi iš kailio, kad tik jį pasičiuptų, bet jei- 
gu norite Žinoti, jo netraukia. - Metas kažkodėl mirktelėjo 
Laizai. —- Turiu galvoj - vesti ir surimtėti. 

Nesvarbu, kas buvo atsitikę, Laiza nepabūgo apkabinti 
abiejų šunų ir švelniai pabučiuoti jiems į blizgančias glot- 
nias galvas. Juos išvežus ji apsiašarojo. Paklausė mamą, ar 
jos negalėtų turėti savo šuns. 

— Ne, nė už ką. Neprašyk. 

— Bet kodėl negalėtume, mama, kodėl negalėtume? Aš 
taip noriu šuns, aš myliu Heidę ir Radį, aš noriu savo šuns. 

— Ir norėk, - šypsodamasi tarė mama — ji nepyko ir pava- 
dino Laizą Lizi: kartais taip darydavo, kai būdavo ja paten- 
kinta arba nesuirzusi ant jos. - Paklausyk, Lizi, kas, jeigu 
ponas Tobijas atsikeltų gyventi į Šrouvą? Gali, juk tai jo na- 
mai — vieni iš keleto. Tada Heidė ir Radis gyventų su juo, ir 
kas būtų mūsų šuneliui? Jie nekenčia kitų šunų, mūsiškį 
pultų. Sukandžiotų. 

Kaip sukandžiojo tą vyrą, knietėjo Laizai pasakyti, bet 
„ susilaikė, tik paklausė: 

— Ar jis atvažiuos? Norėčiau, kad čia gyventų, tada turė- 
tume jo šunis ir mums nebereikėtų įsitaisyti savo. Ar atva- 
žiuos? 

Mama patylėjo. Paskui apkabino Laizą ir prispaudusi prie 
savo sijonų pasakė: 

— Tikiuosi, Laiza, tikiuosi, kad taip. - Bet ji nebesišyp- 
sojo ir sunkiai atsiduso. Kitą dieną mama turėjo važiuoti 
apsipirkt. Kas dvi savaites važiuodavo miestan produktų, 
kurių neatgabendavo pienininkas. Jis pristatydavo sviesto 
ir kiaušinių, avižinių dribsnių, apelsinų sulčių, duonos ir jo- 
gurto, ne tik pieno, bet nevežiodavo mėsos ar žuvų. Kol 
neužsiaugindavo savų, mama pirkdavo daržoves. Dar vai- 
sius ir sūrį. Autobusas, vežantis į parduotuves, tai yra į mies- 
tą, kasdien kursuodavo keturis kartus; keliu per tiltą mama 
eidavo į stotelę, esančią dar už šimto jardų. Mama niekada 
neimdavo Laizos į miestą. Užrakindavo ją kambaryje. 

Ji buvo pripratusi ir susitaikiusi su tuo, bet šį sykį - ne. Iš 
pradžių nuolankiai atsisėdo ant lovos su savo kolenkorine kny- 
gele ir pieštukais ir ėmė gert iš apelsinų sulčių butelio. 
Mama pasigerindama dar buvo davusi obuolį, „Golden deli- 
cious“, nes liepos mėnesį vietinių dar nebuvo. Atsiklaupusi 
ant lovos, ji žiūrėjo, kaip keliu mama išeina į plentą. Paskui 
jos žvilgsnis iš tolybės grįžo artyn, į tą vietą, kur gulėjo vy- 
ras, atlėkė šunys ir nuaidėjo trenksmas. Ji ėmė spiegti. 

Turbūt negalėjo žviegti ištisas pusantros valandos, ko! 
mamos nebuvo. Turbūt kada nors užmigo. Bet mamai grį- 
žus tebespiegė. Mama pažadėjo: 

— Daugiau tavęs nepaliksiu. - Ilgą laiką taip ir darė, bet, 
aišku, vieną dieną vis tiek paliko. 

Galbūt tą vakarą, o gal po kelių dienų ar savaičių, šiaip ar 
taip, šunims jau iškeliavus, pasiųsta gulti Laiza žaidė savo 

įprastą Žaidimą - lakstė iš miegamojo į miegamąjį. Išsima- 
tavo mamos šiaudines skrybėlaites: auksaspalvę su baltu 
kaspinu ir rudąją, aprištą kreminiu šalikėliu, paglostė zom- 
šinius batelius, į kuriuos buvo įkišti mėdiniai daiktai, vadi- 
nami nesuprantamu kurpalių vardu. Atsibodus šitai pramo- 
gai, įkišo nosį papuošalų dėžutėn. 

Mama buvo įsisegusi auskarus ir perlamutrinę sagę, to- 
dėl, suprantama, jų nebuvo. Laiza užsimovė nefrito karo- 
lius, į plaukus įsikišo šukas su blizgučiais ir ėmė grožėtis 
atvaizdu veidrodyje. Ji paėmė medinę sagę ir pamatė po ja 
gulėjusį aukso žiedą. 

Kieno jis galėtų būti? Niekada nebuvo jo mačiusi, ant 
mamos pirštų nebuvo pastebėjusi jokio žiedo. Labai smal- 
siai jį apžiūrėjo — viduje buvo įrašas, bet ji turėjo tik ketve- 
rius metus, tad menkai tepaskaitė. Be to, tą dieną žiedo ji 
nesusiejo su barzdotuoju vyru. 


— Ten buvo jo žiedas? — paklausė Šinas. 

— Aišku, jo. Pažiūrėjau vėliau, gerai mokėdama skaityti. 
Įrašas buvo toks: TMH ir BHH, 1974 kovo 3. Nežinojau, ką 
reiškia, bet dabar manau, kad tai buvo jo vestuvinis žiedas. 
Viktorija turėjo vestuvinį žiedą. Ar vyrai irgi tokius nešioja? 

— Kai kurie turbūt. | 

— Ten buvo jo ir žmonos inicialai ir vestuvių data, ar ne? 

— Ji, matyt, numovė, numovė nuo jo rankos, - susiraukė 
Šinas. | 

— Nesuprantu, kam tai padarė, nebent tikėjosi kada nors 
parduoti. O gal bijojo, kad jei užkas jį kartu su žiedu, kas 
nors gali atkasęs susekti. 

— Kodėl ji taip padarė? 

— Ką padarė? Nušovė tą vyrą? 

— Kodėl neiškvietė greitosios, kad nuvežtų jį ligoninėn? 
Sakei, jis sėdėjo, būtų pagijęs. Ne jos kaltė, niekas nebūtų 

jos kaltinęs, jei būtų pasakiusi, kad jis norėjo ją išprievar- 
tauti. 

— Aš taip ir nesupratau, kodėl, - atsakė Laiza, - bet galė- 
jo būti štai kaip. Vėliau išgirdau pasakojimą, jog šunys už- 
puolė vaiką, tada man ir kniostelėjo ta mintis. Tarp kitko, 
Brunas papasakojo. Matai, vyras ligoninėje būtų pasakęs, o 
tie būtų pranešę policijai. Apie šunis. Ir šunys būtų buvę 
nugalabyti. 

- Sunaikinti. 

— Taip, turbūt toks žodis. Šunys būtų buvę sunaikinti, 
kaip ir tie, apie kuriuos kalbėjo Brunas. Ponas Tobijas my- 
lėjo savo šunis ir būtų Evą apkaltinęs, ją atleidęs ir mus 
išvaręs iš sarginės. Bent ji taip manė. Gal būtų, o gal nebū- 
tų taip pasielgęs, bet ji buvo įsitikinusi, ir tai svarbiausia. Ji 
negalėjo palikti Šrouvo, supranti, negalėjo, Šrouvas jai bu- 
vo brangesnis už viską pasaulyje, net už mane. Na, ponas 
Tobijas irgi buvo brangus, bet visiškai kitaip. 

— Nieko nebesusigaudau, — suglumo Šinas. 

— Nesvarbu. Nieko čia sudėtinga. Jeigu šunys būtų jį su- 
draskę, jai nebūtų reikėję jo žudyti. Man rodos, ji taip įsi- 
vaizdavo. Bet jie nesudraskė, todėl jai prisiėjo jį nušauti, 
antraip jis būtų pranešęs policijai. Ji uždarė šunis, įėjo vi- 
dun, nusikabino šautuvą ir nušovė. 

— Tik dėl to? Tik todėl, kad neįsiustų Tobijas? 

Laiza abejodama pažvelgė į jį. 

— Nežinau. Dabar, kai taip sakai, pati nebežinau. Gal dar 
kas nors buvo. Gal ji turėjo kokią kitą priežastį, dėl kurios 
jo nekentė, bet mes nebesužinosime, tiesa? 

Ji žiūrėjo, kaip Šinas atsistojęs prie kriauklės prausiasi. 
Jis vėl užsimovė džinsus ir išsitraukė švarius marškinėlius. 
Jai toptelėjo, kad neturi daugiau jokių drabužių, tik tuos, 
kur guli sumesti ant grindų. Teks vilkėti jo drabužiais, tais, 
kurie tiks, o kai bent kiek užsidirbs skindama obuolius... 
Šimtas svarų! Buvo pamiršusi šimtą svarų. 

— Aš noriu į miestą, kad ir kur jis yra, - tarė ji, - ir paval- 
gyti tikrame restorane. Galime? 

— Aišku, galime. Kodėl ne? Galim nuvažiuot į kinų resto- 
raną. 

Laiza kriauklėje išsiskalbė kelnaites ir puskojines. Džin- 
sus teko mautis ant nuogo kūno, bet nesvarbu. Savo džin- 
sais ji labai didžiavosi, jau vien todėl, kad reikėjo tiek ka- 
riauti, kol Eva leido juos įsigyti. Ji įstengė įsigyti dvejus: 
šituos ir dar vienus, kurie liko namie. Eva nekentė kelnių ir 
gyvenime nė karto nemūvėjo džinsų. Laiza pasiskolino iš 
Šino languotus marškinius ilgom rankovėm ir probėgšmais 
prisiminė Evą: kur ji dabar ir kas jai daroma. 

Šinas pagalvojo tą patį. 

— Rytoj reikia nusipirkt laikraštį. Turbūt nesi mačiusi laik- 
raščio? 

— Nebijok, esu, - pasipūtė ji. Kartą Šrouve žurnalų dėkle 
ji rado „The Times“, datuotą dar prieš jos gimimo metus. 
Eva atėmė nespėjus įsiskaityti. - Labiausiai mums reikėtų 
televizoriaus. 

— Na, lažinuosi, kad televizoriaus tikrai nesi akyse ma- 
čiusi. 

Ji atsakė labai išdidžiai: 

— Šrouve aš žiūrėdavau televizorių kiekvieną dieną. Eva 
nežinojo, būtų padariusi, kad negalėčiau, bet aš jai nesa- 
kiau. Tai buvo mano paslaptis: 

— Kaip ir aš, - tarė Šinas. 

— Ne visai kaip tu. Tu kur kas geriau. Bet aš tuo laiku 
tavęs dar nepažinojau. Žiūrėdavau daug metų, paskui tele- 
vizorius sugedo, bet Džonatanas netaisė. - Jo išraiška ją pra- 
juokino. - Ar galėtume čia turėti televizorių? Tavo genera- 
torius atlaikytų? 

— Reik manyt. Aišku, atlaikytų. 

— Gerai, tada nupirksiu. —- Staiga jai dingtelėjo mintis. — 
Tik aš nežinau — ar šimtas svarų dideli pinigai, Šinai? 

— Mums, mergyte, dideli, - apmaudžiai atsakė jis ir pri- 
dūrė: — Gal pavyks už juos nupirkt mažutį, nešiojamą teli- 
ką, bet spalvotam, ko gera, neužteks. 

Ji išplėtė akis. 

— Ar būna ir spalvotų? Nemeluoji? 

Išėję laukan prie automobilio, pamatė, kad anas furgo- 
nas vis dėlto nėra tuščias, kaip buvo-manę. Viduje degė švie- 
sa ir langas, esantis arčiausiai kelio, buvo atidengtas. Jie 
turės pro jį pravažiuoti. Ryškesnė negu elektros šviesa ro- 
dė, kad įjungtas televizorius, ir pračiuožiant pro šalį Laiza 
išvydo ekrano kvadratėlį, pilną ryškių spalvų: smaragdinio 
žalumo žolės, geltonai taškuotų lapų, oranžiškai ir juodai 
dryžuotų tigrų, tūnančių šabakštyne. 

— Kiek daug man reikia sužinoti, - atsiduso ji. 

Gyvenimas Šrouvo sarginėje buvo toks paprastutis. Be- 
veik viskas Šinui atrodytų nyku ir neįtikima. Daugelio daly- 
kų ji jam nesakys, bet užrakins atmintyje. Pavyzdžiui, kaip 
Eva daugiau nebepalikdavo jos vienos namie net ir užrakin- 
tomis durimis: pasigailėjo, nes Laiza taip gailiai verkė, ir 
dabar imdavosi ją kartu. 

Šitaip ji pirmą kartą įžengė į Šrouvo dvarą. Į rūmus, na- 
mus, pilnus paveikslų ir paslapčių, lėlių ir raktų, knygų ir 
šešėlių. Šinas niekada taip nežiūrėtų į Šrouvą, niekas pa- 
saulyje, tik ji 1r Eva. Ypač Eva. 

os ėjo alėja tarp medžių: be- 
maž apskritų skroblų ir smailių maumedžių, sidabrinių ber- 
žų vėjuje virpančiais lapeliais ir pelkinių kiparisų, kilusių iš 
Luizianos, bet puikiausiai augančių, nes paupyje drėgna. Bu- 
vo ir milžiniškų kedrų, ir juos praaugusių pocūgių, ir netgi 
šias praaugusių mamutmedžių - juodų medžių, tamsiai ža- 
lių tik tada, kai stovi po jais. Medžiai prasiskyrė, ir ji pirmą- 
syk išvydo Šrouvą, ir tą valandėlę jis jai atrodė tiesiog dide- 
lis namas su baisybe langų. 

Sėdėdamas aukštoje kėdėje ant ratų, vyras pjovė žolę. 
Jau buvo jį mačiusi vieną ar du kartus ir po to matys dažnai. 
Tai buvo ponas Frostas, nebejaunas, raukšlėtu veidu ir bal- 
tais plaukais, jis atvažiuodavo dviračiu iš kaimo anapus upės. 
Balti plaukai irgi buvo šviesūs, taigi jis tik patvirtino Laizos 
įsitikinimą, kad visi vyrai šviesiaplaukiai. Jis kilstelėjo ran- 
ką sveikindamasis su mama, ji linktelėjo, bet nieko nesakė. 

Iš vienos pusės laiptai kilo aukštyn prie didžiųjų durų ir 
už aikštelės leidosi žemyn. Turėklai buvo kaip ir sarginėje, 
bet stulpeliai akmeniniai, o viršumi ėjo plati, irgi akmeninė 
lentyna. Ant lentynos riogsojo akmeninės vazos, iš jų karo- 
jo gebenės; tarp vazų, žvelgdami į medžius, stovėjo akme- 
niniai žmonės. 

Laiza su mama ėmė lipti kairiąja laiptų puse - Laiza lai- 
kydamasi turėklų. Viskas buvo tokio klaikaus didumo, kad 
ji jautėsi nykštukė. Pakėlė akis, kai mama liepė pažiūrėti į 
herbą: kardą, skydą ir liūtus. Namas dunksojo viršum jos, 
švytėjo langų plotai, stogas plaukė kažkur padebesiais. Ma- 
ma atrakino didžiąsias duris, ir jos įėjo. 

— Tik nelakstyk, Laiza, - įspėjo mama, - ir niekur nelai- 
piok. Ar supratai? Parodyk rankytes. 

Laiza atkišo delnus. Švarūs, nes prieš išeinant mama lie- 
pė nusiplauti ir parodyti. | 

— Gerai. Murzinai čia nevalia kelti kojos. Na, prisimink — 
vaikščioti, ne bėgioti. 

Kilimai po kojų gulėjo minkšti ir stori, lubos buvo baisiai 
aukštos. Nė vieno balto lopinėlio, vis auksiniai ir juodi lan- 
geliai arba piešiniai: mėlynas dangus su baltais debesėliais 
1r skraidančiais sparnuotais žmogiukais, juostomis, kaspi- 
nais ir gėlių puokštėmis. Lempos buvo lyg didžiuliais lie- 
taus lašais aplipusios, ir ant sienų kabėjo tarsi kokie ploni 
kilimai. Viena siena buvo ištisas paveikslas. Mama jį vadino 
„Achilo gimtadieniu“, jame buvo pavaizduota daugybė šal- 
muotų vyrų 1r moterų baltais drabužiais, jie visi gaudė auk- 
sinį obuolį, o šalia stovėjo moteris žalia gėlėta suknele, lai- 
kanti ant rankų riebų nuogą vaikelį. 

Mama nusivedė ją per svetainę ir parodė židinį su mo- 
ters veidu ant jo, širmą, išpieštą gėlėmis, ir blizgančio me- 
„džio stalus, nusagstytus irgi blizgančiais metalo gabaliukais 
arba perlamutru kaip mamos sagė. Aukštų stiklinių durų 
stakta buvo raudonmedžio. Mama sakė, kad joms daugiau 
kaip du šimtai metų, bet atrodo tarsi naujutėlės. Laiza su 
mama pro jas išėjo į užpakalinę terasą, ir Laiza, nubėgusi 
laiptais Žemyn į veją ir pažvelgusi į viršuj stovinčią motiną, 
net išsigando, nes namo užpakalis buvo lygiai toks pat kaip 
priekis, tas pats herbas: kardas, skydas ir liūtai, ta pati ba- 

liustrada aplink stogą, tokie patys laiptų turėklai, langai ir 
tokios pačios statulos nišose. 

Mama jai sušuko, kad viskas normalu, taip ir turi būti, 
bet jeigu ji įsižiūrėtų, pamatytų, kad nevisiškai vienoda. Sta- 
tulos ne moterų, o vyrų, durys kitokios, vietoj gebenių ak- 
meninėse urnose ant terasos auga smailūs tamsžaliai me- 
deliai. 

Taigi Laiza vėl užbėgo aukštyn, ir abi su mama nuėjo 
virtuvėn. Mama nusikabino prijuostę iš už indaujos durų, 
didelę bjauriai rudą prijuostę, ir apsijuosė uždengdama sa- 
vo baltą perkelinę palaidinukę ir ilgą sijoną žaliais ir mėly- 
nais raštais. Iš krūvos pasiėmė švarią geltoną skepetą ir ap- 
sirišo galvą paslėpdama plaukus, tada išrideno dulkių siur- 
blį ir susirado didelę politūros skardinę, kvepiančią 
levandomis. 

Tris valandas jos išbuvo Šrouv Hause: dulkių siurbliu ma- 
ma išsiurbė kilimus, nuo visų paviršių ir puošmenų nušluos- 
tė dulkes ir nupoliravo stalus. Šiandien visko nespėsianti, 
tarė ji ir paaiškino Laizai, kad truputį patvarkė vieną dieną, 
paskui dar po dviejų dienų, tačiau dvi savaites išvis nebuvo 
užėjusi, kaip ji sakė, dėl šiokių tokių reikalų. Ji bijojusi, kad 
Laiza neišdykautų ar ko nesukultų, bet Laiza buvo auksinė. 

Nepamiršdama, jog negalima bėgioti, ji perėjo visus kam- 
barius, viską apžiūrėjo: stalą stikliniu viršum, po kuriuo gu- 
lėjo ovaliniai įrėminti paveiksliukai, mažą žalią raitelio skulp- 
tūrėlę, žalią vazą, išpieštą juodais paukščiais ir rausvomis 
gėlėmis, didesnę už ją pačią. Vienas kambarys buvo pilnas 
knygų, jos dengė visas sienas, kituose kambariuose dažy- 
tas arba apmuštas paneliais. Dar viename vietoj knygų sie- 
nos buvo apkabintos daiktais, panašiais į tą, kuriuo tada 
driokstelėjo mama. Jame ji neužsibuvo. 

Kitam kambary stovėjo spinta, pilna lėlių visokiausiais 
apdarais, ir jai rūpėjo jas palaikyti, išimti — taip norėjo, taip 

norėjo, bet klausė mamos, o kai neklausydavo, žiūrėdavo, 
kad mama nesužinotų. Bet dažniausiai klausydavo, mat ma- 
mą ne tik labai mylėjo, bet ir jos bijojo. 

Durys iš lėlių kambario į kitą buvo uždarytos. Laiza pa- 
suko rankeną, bet durys neatsidarė. Buvo užrakintos kaip 
ir jos miegamasis, kai mama išeidavo ją palikusi ir pasiėmu- 
si raktą. Aišku, jai knietėjo patekti į tą kambarį, labiausiai 
todėl, kad buvo užrakintas. Ji dar pasukiojo rankeną, bet nie- 
ko nepešė. 

Name buvo treji laiptai. Tuo laiku ji jau mokėjo suskai- 
čiuoti iki trijų — net iki šešių. Ji užlipo plačiaušiais ir nulipo 
siauriausiais, apėjo visus miegamuosius ir, užlipusi ant vie- 
nos sofutės prie lango, - mama nesužinos, apačioje dūzgė 
siurblys, — ėmė žiūrėti į lygų žalią slėnį, laukdama pasiro- 
dant traukinio. 

Gal tada ir nesuvokė grožio, bet jautė šviesą, kokie pilni 
šviesos visi namai. Nė vienos tamsios kertelės ar apytam- 
sio koridoriaus. Net nesant saulės, kaip ir tą dieną, visus 
kambarius buvo užliejusi skaidri perlinė šviesa ir visi daik- 
tai tviskėjo: stiklas ir porcelianas, sidabras ir žalvaris, ir lip- 
dinių bei karnizų paauksavimai. Didžiųjų laiptų šonai buvo 
išpjaustinėti gėlėmis ir vaisiais, raižiniai sodriai švytėjo, bet 
Laizai galvoj buvo tik viena — kaip smagu būtų nušliuožti 
turėklais. 

Jos išėjo ketvirtą valandą, kad spėtų į skaitymo pamoką. 

— Argi ponas Tobijas čia negyvena? —- paklausė ji, imda- 
ma mamai už rankos. 

— Jis čia niekada negyveno. Jo mama - šiek tiek, o sene- 
lis — visą laiką, čia buvo vieninteliai jo namai. - Ji susimąs- 
čiusi pažvelgė į Laizą, tarsi galvodama, ar atėjo laikas pasa- 
kyti. - Mano mama, tavo senelė, buvo jo ekonomė. Paskui 
slaugytoja. Mes gyvenom sarginėje, mama, tėtis ir aš. - Ma- 
ma spustelėjo Laizai rankytę. - Tu per maža tai suprasti, 

Lizi. Pažiūrėk, uosyje žalioji meleta. Renka iš kamieno vabz- 
džius. - Taigi diena, kai pasirodė barzdočius, buvo pavadin- 
ta Tulžio, o šioji, pirmojo apsilankymo Šrouve, - Meletos. 

Po to Laiza jau visad eidavo į Šrouvą, o kai mama autobu- 
su važiuodavo miestan, užrakindavo ją ne sarginėje, jos kam- 
baryje, bet viename iš Šrouvo miegamųjų. Dažniausiai Vene- 
cijos kambaryje, taip pavadintame todėl, kad lovos stulpeliai 
buvo iš gondoljerų karčių, kuriomis jie iriasi. Penkerių metų 
Laiza jau gerai skaitė ir tam kambary sėdėdavo su tikra kny- 
ga. Ji nė trupučio nebijodavo būti užrakinta Venecijos kam- 
baryje Šrouve, nebebūtų bijojusi ir savo miegamajame, bet 
vis dėlto paklausė mamą, kodėl Šrouve, o ne namie. 

— Todėl, kad Šrouve centrinis šildymas, o pas mus jo nė- 
ra. Noriu, kad tau būtų šilta. Namas dėl drėgmės bus šildo- 
mas visą žiemą, nors niekas negyvena. Nekūrenant drėgmė 
sugadintų baldus. 

— Kodėl kambarėlis šalia mažosios svetainės visada už- 
rakintas? 

— Nejaugi? —- nusistebėjo mama. - Turbūt kur nors nuki- 
šau raktą. 

Šrouvas tapo jai biblioteka ir paveikslų galerija. Netgi 
daugiau, nes paveikslai jai buvo vadovas ir žmonių veidų 
katalogas. Prie jų ji bėgdavo norėdama atpažinti naują žmo- 
gų ar pasitikslinti. Su jais ji lygindavo žmones, jie buvo ne- 
tiesioginis išorinio pasaulio atvaizdas. Šitaip jame atrodo 
žmonės, šitaip jie rengiasi, ant tokių kėdžių sėdi, tokiose 
šalyse gyvena, tokius dalykus mato jų akys. 


Per pačius speigus, tokią šaltą žiemą, kad upė užšalo ir 
užlajas visą mėnesį dengė sniegas, keliu atriedėjo automo- 
bilis su grandinėmis ant padangų ir sustojo pusnyje šalia 
sarginės. Jame buvo du vyrai. Vienas liko sėdėti, kitas išli- 
po ir paskambino prie durų. Riebus vyriškis buvo plikas, tik 


Kryokodilo nasruose 63 


į didelį balkšvą ir blizgantį kiaušinį panašią jo galvą juosė 
„siaurutis šviesių plaukų vainikėlis. 

Mama su Laiza tuo metu abi sėdėjo prie mamos miega- 
mojo lango stebėdamos, kaip lesyklėlėse, kurias buvo pri- 
taisiusios ant balzammedžio šakų, paukščiai lesa riešutus. 
Jiedvi matė, kad privažiavo automobilis ir išlipo vyras. 

— Jei tave ko klaus, sakyk „nežinau“, ir viskas, - pamo- 
kė mama. - Jei nori, gali ir apsiašaroti. Tau net patiks, bus 
įdomu. 

Laiza niekad nesužinojo, kas buvo tas vyras. Aišku, vė- 
liau atspėjo. Jis aiškino ieškąs dingusio žmogaus, kažkokio 
Hju. Ji pamiršo pavardę, prisiminė tik vardą - Hju. 

Hju buvo kilęs iš Svonsio, šiose apylinkėse iškylavęs, 
bet palikęs nakvynės vietą taip ir nesumokėjęs už dvi pa- 
ras. Storulis dar daugiau prišnekėjo apie Hju: ir kodėl jo 
iešką, ir kas juos verčią po pusės metų atnaujinti paiešką, 
bet Laiza nieko nesuprato. Jis apibūdino Hju, ir šitai ji su- 
prato - prisiminė jo šviesią barzdą, prisiminė kuokštus Ra- 
džio nasruose. 

— Mes čia taip ramiai gyvename, inspektoriau, - tarė ma- 
ma. — Beveik nieko nematom. 

— Vienišas gyvenimas. 

— Nelygu kas kam patinka. 

— Ir niekada to vyro nematėte? - Jis kažką atkišo mamai 
delne, ji žvilgtelėjo ir papurtė galvą. - Nepastebėjot einant 
keliu ar taku? 

— Deja, ne. 

Tai sakydama mama pakėlė galvą ir pažiūrėjo storuliui 
tiesiai į akis. Nors tuo kartu jai buvo nė motais, bet kai pa- 
augusi pagalvojo ir palygino su pačios patirtimi, Laiza su- 
vokė, kaip jį turėjo paveikti mamos žvilgsnis. Jos putnios 
raudonos lūpos buvo praviros, akys didelės ir spindinčios, 
oda švelni, išraiška... o, kokia maloni ir patikli. Puikieji plau- 

kai gaubė pečius lyg tamsiai rudo šilko gobtuvas. Apatinę 
lūpą laikė prispaudusi mažuoju piršteliu. 

— Juk galėjo pasitaikyti, —- tarė storulis, nevaliodamas at- 
plėšti nuo jos akių, bet nieko nepadarysi, reikia, ir jis atsi- 
suko į Laizą. - Šita panelė turbūt irgi nieko neregėjo? 

Jai parodė fotografiją. Pirmąsyk išvydo tokį daiktą, buvo 
mačiusi tik paveikslėlius ant mamos knygų, bet šito nesa- 
kė. Ji pažvelgė į ją išgąsdinusį veidą, kurį savo dantimis su- 
darkė Heidė 1r Radis, pažvelgė ir tarė: 

— Nežinau. 

Vyras sukluso. 

— Vadinasi, galėjai ir matyti? 

"— Nežinau. 

— Dar pažiūrėk, mažute, gerai įsižiūrėk ir pamėgink pri- 
siminti. 

Laizai pasidarė baisu. Ji apvylė mamą —- klausė jos, bet 
vis tiek apvylė. Fotografijoje vyro veidas buvo klaikus, barz- 
dočiaus, vardu Hju, Žiauriai išsiviepusio; kas žino, ką jis bū- 
tų padaręs, jei mama nebūtų... 

Ji apsiverkė ne kiek neapsimesdama. 

— Nežinau, nežinau, nežinau! — spiegė apsipylusi aša- 
romis. 

Storulis išėjo atsiprašęs mamos ir ilgai spaudęs jai ran- 
ką, jam išnykus mama ėmė kvatotis. Sakė, kad Laiza buvusi 
nuostabi, tiesiog nuostabi, ji apkabino ją ir kvatodama įsi- 
kniaubė į plaukus. Nors ir kaip mylėjo Laizą ir ja rūpinosi, 
nesuprato, kad ji tikrai bijodavo žmonių, tikrai jų drovėda- 
vosi, tikrai nežinodavo, kaip elgtis. 

Vairuotojas ilgai neįjungė variklio, paskui dar ilgiau ne- 
išsikapanojo iš pusnies, ratai vis sukosi vietoj. Laiza nusi- 
ramino, jai pasidarė smagu. Abi su mama pro miegamojo 
langą smalsiai žiūrėjo, kaip vairuotojas kamuojasi. 

* * * 


Sniegas nutirpo ir atėjo pavasaris. Dauguma medžių, 
spygliuočiai, atrodė taip pat, visada vienodos žalsvai juodos 
ar padūmavusios mėlynos spalvos, bet maumedžiai ir kipa- 
risai išleido blyškius ir švelniai žalzganus, į vilnas panašius 
naujų lapelių kuokštukus. Mama paaiškino, kad maume- 
džiai - taip pat spygliuočiai, bet numeta spyglius ir gamtiš- 
kai auga Britų salose. 

Iš po gyvatvorių išlindo apvalūs ir geltoni kaip saulė rak- 
tažolių veidukai, o prie medžių kamienų glaustėsi aksomi- 
niai violetinių žibuoklių kupsteliai. Miško progumose augo 
plukės, dar vadinamos vėjažolėmis, su žiedlapiais lyg iš rū- 
komojo popieriaus. Mama įspėjo Laizą niekada nesakyti „plū- 
kės“, kaip dažnai daro neišmanėliai. Laiza kalbėdavosi be- 
maž tik su motina, todėl buvo labai menka tikimybė išgirsti 
neteisingai tariamą šitą žodį. 

Išskyrus laiškininką, bet su juo nesišnekėdavo apie bo- 
taniką. Dar buvo pienininkas, tačiau jis pastebėdavo tik trau- 
kinius ir orų permainas, ir degalų pardavėjas, kovo mėnesį 
atvykdavęs į Šrouvą pripilti šildymo katilą kuro, ir sodinin- 
kas ponas Frostas, nušienaujantis žolę, nukarpantis gyva- 
tvores ir kartais išraunantis piktžoles. 

Ponas Frostas tylėdavo kaip žemė. Jiedvi matydavo jį pra- 
važiuojant dviračiu pro sarginę, ir jis pamodavo joms, jeigu 
jas išvysdavo. Modavo ir nuo savo pjaunamosios, jeigu šie- 
naudavo joms einant alėja į Šrouvą. Degalų pardavėjas atva- 
žiuodavo tik dukart per metus, rugsėjį ir kovą. Laiza su juo 
niekada nesikalbėdavo, bet mama pasišnekėdavo kokias pen- 
kias minutes, tiksliau klausydavosi, ir klausydavosi nekan- 
triai, kaip jis dėsto apie savo butą Ispanijoje ar giriasi radęs 
skrydį į Malagą su tokia nuolaida, kad nepatikėsi. Laiza ne- 
suprato, apie ką jis kalba, ir mama paaiškino, jog jis skren- 

dąs per jūrą vienu iš tokių daiktų, kurie retkarčiais pralekia 
virš galvų ūždami — ne taip kaip paukščiai. 

— Tikras pavasaris, - pareiškė pienininkas. Kvailiau ne- 
pasakysi, nes juk ir buvo pavasaris, po to jis pridūrė: — Va, 
ateina traukinys. — Galėjo patylėti, ir taip visi mato ir girdi. 

Laiškų ateidavo vienas kitas. Laiza jų niekada negauda- 
vo. Mamai kai kada atsiųsdavo laišką teta, nors ji niekada 
nepaaiškino, ką reiškia „teta“; dar Hiter, jos draugė Lon- 
done, be to, kas mėnesį - ponas Tobijas. Jo voke visad bū- 
davo rausvas popierėlis, kurį mama vadino čekiu. Nuva- 
žiavusi apsipirkti, ji nešdavo tą čekį į banką, ir bankas pa- 
versdavo jį pinigais. Lyg pamojus stebuklingąja lazdele, 
pasakė Laiza, tuo laiku labai įsijautusi į pasakas, bet mama 
tarė „ne“, nieko panašaus, ir paaiškino, kad šiuos pinigus 
ji uždirbanti valydama pono Tobijo namus, juos prižiūrėda- 
ma ir saugodama. 

Balandį vėl atsirado šunys. Juos atvežęs Metas pranešė, 
kad šįsyk ponas Tobijas iškeliavęs į kažkokius Karibus, o 
ne Prancūziją. Laiza apkabino Heidę su Radžiu, šie ją iškart 
pažino ir nesitvėrė džiaugsmu. Ar jie jau pamiršo barzdotąjį 
vyrą, vardu Hju? Ar pamiršo, kaip jį draskė? Kažin, ar jie 
pultų Metą, jeigu ji sušuktų: „Fas!“ 

— Kodėl ponas Tobijas pats niekada neatvažiuoja? - pa- 
klausė Laiza mamą, kai abi išvedė šunis pasivaikščioti po 
pievas. 

— Nežinau, Lizi, - atsiduso mama. 

— Ar jam čia nepatinka? 

— Jam, regis, labiau patinka Šri Lankoje ir Mozambike, 
Montegiu aikštėje ir klaikiajame Leik Distrikte, - nežinia 
ką susakė mama. —- Bet gal kada nors apsilankys. Aišku, ka- 
da nors apsilankys, pamatysi. 

Bet jis neapsilankė, atsiuntė atviruką. Jame buvo sidab- 
rinis smėlis, palmės ir mėlyna mėlyna jūra. Kitoj pusėj po- 

nas Tobijas buvo parašęs: Ge7a atšiauriausią metų menesį 
„babegti iš šaltos bilkosi0s Anglijos, nors vargu ar tu tam bri- 
tartum. Linkejimų nuo manęs Heidei su Radžiu ix, be abejo, 
tavo dukrelei. Iki. D. T. 

Laiza nemokėjo skaityti rankos rašto, netgi taip dailiai 
išraityto 17 stambaus kaip pono Tobijo, taigi jai perskaitė 
mama. Susiraukusi pasakė, jog jai nepatinka, kam šunis jis 
paminėjo pirma jos dukters, bet Laiza neužsigavo. 

— Aš žinau, ką reiškia T, - tarė ji, — bet koks jo vardas, 
kad prasideda raide „d“? 

— Džonatanas, - atsakė mama. 

Atėjus vasarai, Laiza jau galėjo skaityti Beatriks Poter ir 
Endriu Lango pasakas, jei tik raidės būdavo pakankamai di- 
delės. Mokėjo parašyti savo pavardę ir adresą, paprastus sa- 
kinukus, aišku, spausdintais rašmenimis, taip pat pažino va- 
landas, skaičiavo iki dvidešimties ir sudėdavo mažus skai- 
čius. Mama nusivedė ją į Šrouvo biblioteką ir pasakė, kad 
kai paaugsianti, galėsianti skaityti visas ten esančias kny- 
gas. Ponas Tobijas 721 buvo sakęs imti knygas, kokias tik 
panorėsianti, mat žinojo, kaip ji mėgsta skaityti, tad, supran- 
tama, leidimas galioja ir dukrai. 

— Džonatanas, - pakartojo Laiza. 

— Taip, Džonatanas, bet tu privalai vadinti jį ponu Tobiju. 

Bibliotekoje buvo pilna istorinių, geografinių knygų, taip 
pat apie kalbas, filosofiją ir religiją. Laiza skaitė žodžius ne- 
suprasdama jų reikšmės. Mama pasakė, jog daugybė knygų 
esančios pasakojimai, taigi išgalvoti dalykai, kurių nėra bu- 
vę tikrovėje, jos vadinasi romanai. Dauguma jų parašyti la- 
bai seniai, daugiau nei prieš šimtą metų, ir nenuostabu, nes 
knygos buvo Tobijo prosenelio, nusipirkusio dvarą tūkstan- 
tis aštuoni šimtai šešiasdešimt antrais metais, kai praturtė- 

jo. Dabar knygos jau pasenusios, tarė mama, bet gal ir ne- 
blogai, ir ji pažvelgė į Laizą pakreipusi galvą. 

Ta vasara pasitaikė karšta, ir sykį Laiza su mama nuėjo 
prie upės ton vieton, kur labai gilu, žemiau slenksčio, ir ma- 
ma pradėjo mokyti ją plaukt. Paaiškėjo, kad mama yra 1š- 
tverminga, gera plaukikė, ir Laiza jautėsi saugi netgi tada, 
kai mamos kojos nesiekdavo dugno. Antrą ar trečią kartą 
keliuku grįžtant nuo upės, - vėliau mama apgailestavo, kam 
nėjusios per Šrouvo teritoriją, - jiedvi turėjo prisiploti prie 
gyvatvorės ir praleisti automobilį. Bet jis nenuvažiavo, su- 
stojo, pro langą iškišo galvą moteris. 

Tada Laizai teko pakeisti savo nuostatą dėl moterų plau- 
kų spalvos, nes šioji buvo blondinė. Išvis atrodė, kad jos 
galvą dengia ne plaukai, o kažkokia šviesiai geltona masė, 
pavyzdžiui, citrinų drebučių, vėliau nulakuotų. Moters vei- 
das buvo kaip iš paveikslėlio „Džiunglių knygoje“, rankos 
su storiausiomis gyslomis, apsivilkusi tarsi vyniojamojo po- 
pieriaus suknele; vėliau mama pasakė, jog linine, išausta iš 
augalų mėlynais žiedeliais, augančių laukuose kaip žolė. 

— O Dieve, šimtą metų jūsų nemačiau. Nejaugi nebepa- 
sirodote miestelyje? Tiesą sakant, tikėjausi susitikti pamal- 
dose. Jūsų motina taip uoliai vaikščiojo į Šventojo Pilypo 
bažnyčią. 

= Aš —- tai ne mano motina, - labai šaltai atšovė mama. 

— Na, žinoma. Čia jūsų mergytė? 

— Taip, Ilaiza. 

— Tikriausiai greit eis į mokyklą. Neįsivaizduoju, kaip ją 
ten nugabensite be automobilio, bet galbūt užvažinės mo- 
kyklos autobusas. Bent jau prie keliuko. 

- Ilaiza bus mokoma privačiai, - pasakė mama balsu, ku- 
rio Laiza bijodavo, tik mama retai juo prabildavo. Ir nuėjo 
nelaukdama, kol moteris įtrauks galvą ir pakels langelį. 

Laiza pirmąsyk išgirdo žodį „mokykla“. Nežinojo, kas tai. 
Tuo laiku jos skaitomose knygose nebuvo kalbama nei apie 
mokyklas, nei apie mokinius. Bet mamos neklausė, tik pa- 

siteiravo, kas toji moteris, ir mama atsakė, jog ponia Hei- 
"den, Diana Heiden, Laizai tikriausiai nebeteksią su ja susi- 
durti. 

Spalio mėnesį jos dvi savaites turėjo šunis, paskui vėl — 
po pusės metų. Kai atėjo laikas juos išvežti, Metas nepasi- 
rodė. Matyt, kažkas atsitiko, tarė mama, joms pranešti ne- 
buvę įmanoma, nes sarginėje jos neturi telefono, o telegra- 
mos nebesiunčiamos. 

Bet jam nesirodant ir kitą dieną, ji įsikalė, kad atvažiuo- 
siąs ponas Tobijas. Šįkart jis liepęs tam žmogui nieko neda- 
ryti, šunis pats pasiimsiąs, kai grįš. Tačiau grįžęs tik šian- 
dien. Pernakt gerai išsimiegosiąs, apsiprasiąs su laiko skir- 
tumu po kelionės lėktuvu, tada sėsiąs į savo automobilį, nors 
panašiau, kad į ūkinį pikapą, ir atvažiuosiąs iš Alsvoterio, 
kur jis gyvena, bet neturi kam prižiūrėti šunų. Mama ne- 
abejojo, kad jis atvažiuos. Jos su Laiza anksti rytą nuėjo į 
Šrouvą, ir mama jį tiesiog išblizgino. 

Namie ji išsimaudė rėčkoj ir išsitrinko plaukus. Tai buvo 
kitos dienos rytą. Apsisegė vienu iš savo ilgųjų margų sijo- 
nų, apsitempė juoda palaidinuke, užsimovė žaliuosius karo- 
lius, įsivėrė žiedinius aukso auskarus. Pusę valandos su- 
gaišo ypatingu būdu pindama kasą ir paskui prisegė prie pa- 
kaušio. Vis tai buvo pasiruošimas laukiant pono Tobijo. 

Jis nepasirodė. Metas atvažiavo. Atidardėjo pavakary ir 
prasispraudė pro mamą į sarginę, jai nespėjus pastoti kelio. 

— Būč anksčiau atvažiavęs, bet paguldė nelemtas virusas. 

— Kur ponas Tobijas? 

— Paskambino iš Mozam kažkokio, sakė, šiandien parsi- 
ras. Ar jums nepranešė? Vaje vaje. Bet nieko tokio, ar ne? 

Nieko tokio! Metui išvažiavus, mama užlipo į savo mie- 
gamąjį, griuvo ant lovos ir apsiverkė. Laiza išgirdusi nuėjo 
pas ją, užsiropštė, apkabino ir ėmė raminti: neverk, nerei- 
kia, viskas bus gerai. 

Taip ir buvo. Birželio mėnesį, sužydėjus erškėtrožėms 
ir prasiskleidus šeivamedžių žiedeliams, o miške nenuty- 
lant lakštingaloms, ponas Tobijas atvažiavo į Šrouva tam- 
siai žaliu blizgančiu „Range Rover“; šunims lipant ant kul- 
nų, atbėgo takeliu ir belsdamas į duris pašaukė: 

— Eva, Eva, kur tu? 

Šitaip Laiza sužinojo mamos vardą. 

Tą dieną ji pavadino Lakštutės diena, mat lakštingalos 
suokė nuo ryto lig vakaro ir dar ilgiau. Kai kurie žmonės 
nežino, sakė mama, ir mano, kad lakštingalos lakštuoja tik- 
tai naktį, bet taip nėra, jos gieda kiaurą parą. 

— Ms tikrasis vardas Ilaiza. 


Kartais pagalvoju, kad ji man davė vardą pagal Ilaizą Dulitl 
iš „Pigmaliono“. 

— Kodėl taip manai? - paklausė Šinas. 

— Mat ji ketino daryti tą patį, ką Pigmalionas padarė Ga- 
latėjai, o profesorius Higinsas - Ilaizai Dulitl: perdarė ją pa- 
gal savo norą arba, sakykime, turėjo idealą ir bandė ją pri- 
derinti prie jo. 

Šinas susiraukęs pagalvojo. 

— Panašu į „Mano puikioji ledi“. 

— Bet kai aš paklausiau, ji sakė nieko panašaus neturėju- 
si galvoj, tiesiog patikęs vardas. - Laiza baigė braškių kok- 
teilį ir nusišluostė lūpas. - Šinai, ar galima suvalgyti mėsai- 
nį? Žinok, nesu ragavusi. 

— Aišku, galima. Abu paimsime po mėsainį ir bulvių traš- 
kučių. 

— Ar nejuokinga? Aš taip bijojau palikti sarginę ir ją, ma- 
niau, mirsiu iš baimės. 

— Tu amžinai nuo ko nors miršti, garbės Žodis. 

— Tik niekad nenumirštu, ar ne? Šitaip bijojau, o dabar, 
kai išėjau į pasaulį, — taip, tikrai išėjau į pasaulį, - nepapras- 
tai patinka. O gal paprasčiausiai tu patinki. Hiter nebūtų pa- 
tikusi. 

— O gal ir būtų. Tu juk jos nepažįsti. 

— Ir dar kaip pažįstu. Pažinau. Buvo atvažiavusi. Bet ne 
tada. Vėliau, po to, kai apsilankė ponas Tobijas. 

Juodu buvo mieste; Laizą trikdė žmonių pilni šaligatviai, 
bet patiko parduotuvės ir didelė žalia aikštė, kur ant medi- 
nių suolų sėdėjo keli senukai ir vaikai šėrė tvenkinyje an- 
tis. Šinas neėmė jos pinigų, sakė šiek tiek susitaupęs ir pa- 
pietavus nupirko du butelius vyno ir šešiasdešimt cigare- 
čių - jos nemėgintų dalykų. Šinas užsirūkė vos įsėdęs į 
automobilį. 

— Eva sako, rūkymas žudo. 

— Ne ji viena sako. Bet, mano galva, nieko nauja, visi 
draudėjai stengiasi atimti kad ir menkiausią malonumą. Su- 
pranti, galima ir taip žiūrėti: mano seneliui aštuoniasdešimt 
septyneri, nuo pat tos dienos, kai būdamas keturiolikos pra- 
dėjo dirbti, surūko po keturiasdešimt cigarečių, ir nieko jam 
nepasidaro, žvitrus kaip kriketininkas. 

— Kas tas kriketininkas, Šinai? 

— Supranti, yra toks Žaidimas — kriketas. Lyg ir su ka- 
muoliu. Tiesą sakant, neturiu supratimo, kaip jis žaidžia- 
mas ir kodėl taip sakoma. 

— Nereikia vartoti žodžių, kurių nesupranti. 

— Atsiprašau, mokytoja, - nusijuokė Šinas. 

Jis norėjo, kad ji pabandytų rūkyti, ji 17 pabandė. Užsiko- 
sėjo, paskui ėmė pykinti, bet Šinas pasakė, kad pirmą kartą 
visada taip būna, reikia nepasiduoti. 

Grįždami į savo furgoną, jie užsuko ūkio parduotuvėn pas 
poną Vanerį. Jam trūko žmonių „Emile“ kriaušėms skinti, 
todėl priėmė juos nuo kitos dienos. Išeidama Laiza paėmė 
vieną „James Grieve“ iš pintinės, prie kurios buvo priseg- 
tas raštelis: „Vaišinkitės ir gardžiuokitės puikiu skoniu“. Ji 
atsikando, bet ponia Vaner už prekystalio piktai metė: 

— Šitie obuoliai mūsų pirkėjams, jei norite žinoti. 

Lig tol su ja niekas nebuvo kalbėjęs šiurkščiai. Šinas 
spustelėjo jai ranką tylėti, nors ji ir taip būtų nieko nesa- 
kiusi — per daug sukrėtė šie žodžiai. 

— Kokia baisi moteris, — tarė ji durims užsidarius. 

— Sena ragana, - pritarė Šinas. 

Aikštelėje stovėjo naujai atvykęs furgonas. Jo savininkai 
jau buvo ištempę virvę ir pridžiovę skalbinių, o prie laipte- 
lių pririšę juodą terjerą. Laiza pažvelgė į kitą furgoną, jau 
buvusį prieš jiems atvažiuojant, ir po pakelta užuolaida iš- 
vydo melsvą švytėjimą. 

— Ar žinai, ką pamiršome, Šinai? Pamiršom nusipirkti te- 
levizorių. 

— Žinau geresnį užsiėmimą negu žiūrėti televizorių, — 
tarė Šinas, apkabindamas ją per pečius ir pirštų galais glos- 
tydamas sprandą. 

— Ir ką nors paskaityti, - pridūrė ji, lyg jis būtų nieko 
nepasakęs. —- Aš norėsiu skaityti. Kaip man gauti knygų? 

— Nežinau. - Knygos jo nedomino. 

— Aš negaliu gyventi be knygų. 

Bet kai jie atsidūrė viduje ir uždarė duris, ji labai mielai 
puolė jam į glėbį. Netrukus nusiplėšė drabužius ir užlipo 
ant lovos, kur jis jau laukė. Rytą jie net nesuglaudė lovos, 
nes žinojo, kad greitai vėl jos prireiks. 


— Lizi, čia ponas Tobijas, apie kurį tiek daug esi girdėju- 
si, - tarė mama, 0 ponui Tobijui pasakė: —- Džonatanai, noriu 
jus supažindinti su savo dukra Ilaiza. 

Laizai buvo didelė naujiena sveikintis paduodant ranką. 
Pono Tobijo delnas buvo šiltas ir sausas, paspaudimas tvir- 
akys buvo tamsiai rudos, plaukai šviesiai rusvi, šviesesni 
už smarkiai įdegusį veidą. Iš visų vyrų, kuriuos Laizai teko 
matyti: pienininko, laiškininko ir degalų pardavėjo, pono 

Frosto, pono Tobijo žmogaus, atvežančio jo šunis, to vyro, 
kuris buvo be vardo, bet su barzda, - iš visų jų pono Tobijo 
plaštakos buvo gražiausios. Siauros ir įrudusios, ilgais pirš- 
tais ir trumpais nagais. 

Dar jis turėjo gražų balsą. Kalbėjo ne taip kaip Metas ar 
degalų pardavėjas, ar tasai barzdyla, ar pienininkas, - visi 
jie šnekėdavo vis kitaip, — jo balsas buvo panašesnis į ma- 
mos, tik, aišku, storesnis ir tartum minkštesnis. Toks bal- 
sas, kokiu norėtum girdėti pasaką prieš miegą. 

— Ji labai panaši į tave, Eva, - tarė jis. — Miniatiūrinė 
kopija. Gal kartais klonuota? 

— Bijau, kad ne, - atsakė mama. —- Bet džiaugiuosi, kad 
panaši į mane. 

Laiza nepaprastai nustebo, kai ant stalo pasirodė butelis 
1r dvi taurės, butelis su rudu skysčiu jame, ir stiklinė apel- 
sinų sulčių jai. Ponas Tobijas buvo labai aukštas, todėl turė- 
jo pasilenkti, kai ėjo į jų svetainę. Jis buvo ne su džinsais, 
kaip dauguma jos matytų vyrų, ir ne su kostiuminėm kel- 
nėm, kaip ponas Frostas, - jo kelnės buvo gelsvai rudos, iš 
audinio, panašaus į mezginį stulpeliais, jis vilkėjo baltais 
marškiniais atsegta apykakle ir rudu aksominiu švarku. Eva 
vėliau paaiškino, jog tai aksomas. Ir pažiūrėti, ir, matyt, pa- 
čiupinėti panašus į kurmį, kurį ji matė išlėndant iš kurmia- 
rausio Šrouvo vejoje. 

Ji labai jo drovėjosi. Jam ką nors jai sakant balsu, tarsi 
sektų pasaką prieš miegą, ji tik spoksodavo į jį plačiai iš- 
plėstom akim. Jis paklausė, ką ji visą dieną veikianti, ar mo- 
kanti skaityti ir ar galinti jam ką nors nupiešti. Kol ji piešė 
Šrouvą su upe-už jo ir aukštomis kalvomis, su Heide ir Ra- 
džiu, lakstančiais po žolę, jis pasakė, kad ji veikiausiai greit 
eisianti į mokyklą. Mama skubiai jį pertraukė tardama, jog 
visad spėsianti, ir pakreipė pokalbį. Girdi, kodėl jis nepra- 
nešęs, kad atvažiuoja, ji būtų nupirkusi ko nors valgoma ir 
ypatingai išvaliusi namą. 

— Pati? Šitai turėtų daryti miestelyje nusamdyta moteris. 

— Žinau, bet visos tos moterys nepatikimos, be to, rei- 
kia, kad turėtų automobilį. Lengviau pačiai viską padaryti. 
Man labiau patinka pačiai dirbti, Džonatanai. 

— Man pasirodė keista, kai peržiūrėdamas su Metu s4- 
skaitas pamačiau, jog nėra išmokų padienininkei. 

— Man pačiai patinka tvarkyti, —- pakartojo mama. Nuo- 
lankiai nuleido akis, ilgos blakstienos siekė skruostus. — 
Moki taip dosniai, kad iš tikrųjų jaučiu pareigą atidirbti. 

— Kai atsikėlei, įsivaizdavau, jog būsi tarsi dvaro valdy- 
toja. Gavai trobelę ir... na, algą už dvaro valdymą. 

— Mielas Džonatanai, nėra ko valdyti, tik poną Frostą ir 
degalų pardavėją, - tarė mama, ir abu nusikvatojo. 

Baigusi piešinį, Laiza parodė jį ponui Tobijui, tas išgyrė 
1r liepė pasirašyti. Taigi piešinio apačioj, dešiniame kampe, 
ji išvedžiojo Ilaiza Bek, nesuprasdama, kodėl ponas Tobijas 
taip ilgai ir keistai žiūrėjo į jos parašą, paskui atsigręžė į 
mamą pakėlęs vieną antakį ir pašaipiai šypsodamas. 

Šį kartą šunys turėjo miegoti ne pilaitėje, bet Šrouve su 
ponu Tobiju. Laiza žaidė su jais iki vakarienės, tada su ma- 
ma pavedėjo alėja ir paleido. Ji stovėjo po aukščiausia pocū- 
ge ir šaukė jiems bėgti namo, bėgti ir ieškoti šeimininko. 
Ponas Tobijas išlindo pro priekines duris, palypėjo laiptais 
žemyn ir pamojavo joms. 

Ant kaklo jis turėjo kažką pasikabinęs. Iš taip toli Laiza 
gerai neįžiūrėjo, bet kai priėjo arčiau, pamatė, jog tas daik- 
tas panašus į mamos dėžutę, iš kurios sklinda muzika. Jis 
pamojo pirštu ir abiem rankom pridėjo daiktą sau prie akių. 
Mama tebėjo jo pusėn liepdama jai nebijoti, ponas Tobijas 
tik norįs abi nufotografuoti. Bet Laiza bijojo, užlindo už me- 
džio, ir mama nusifotografavo viena. 

Tuo laiku ji jau buvo beveik išaugusi tą vaikišką Žaidimą, 
kurį žaisdavo vakare paguldyta: bėgiodavo iš kambario į 
kambarį ir nuo lango prie lango, tačiau tą vakarą kažkodėl 

jis vėl parūpo. Galbūt dėl tos priežasties, kad mama užlipo 
viršun patikrinti, ar ji miega. Laiza nėrė po antklode ir gu- 
lėjo užsimerkusi, lygiai alsuodama. 

Pravėrusi akis ji žiūrėjo, kaip mama išslenka ant pirštų 
galų, ir pamatė, kad ji persirengusi geriausiu sijonu, - tuo, 
kurį pasisiuvo iš mėlyna, raudona ir violetine spalvomis mar- 
gintos medžiagos, nusipirktos mieste. Naujasis mamos si- 
jonas buvo didžiuliu kliošu ir beveik iki kulkšnių, palaidi- 
nukė juoda ir labai aptempta, plonutis liemuo sujuostas juo- 
du blizgančiu diržu. Plaukai buvo sutvarkyti Laizos 
megstamiausiu būdu, kuriam reikėdavo viso pusvalandžio: 
sušukuoti aukštyn ir supinti į storą kasą, prasidedančią ant 
pakaušio ir prie kaklo palenktą apačion. 

Laizai pasirodė, kad trinktelėjo lauko durys. Ji pašoko iš 
lovos ir nubėgo mamos kambarin prie lango. Mama kaip tik 
žengė pro vartus. Vakaras šiltas, dar šviesu, bet saulė blyš- 
kiai melsvame danguje jau kybojo žemai. Mama buvo be ap- 
siausto, be šalio. Ėjo alėjos linkui. Laiza spruko savo kam- 
barėlin bokšte, atsistojo ant kėdės ir žiūrėjo, kaip mama nu- 
žingsniuoja Šrouvo alėja. 

Laiza niekada nebuvo likusi viena, nebent saugiai užra- 
kinta. Mama žengė po medžiais, per parką ir į rūmus - nie- 
kada taip toli neidavo ją palikusi. Ją suėmė baimė ir, kaip 
kad esti mažiems vaikams, ištryško ašaros. Ji tuoj būtų ėmu- 
s1 rėkti ir kūkčioti, bet tą akimirką, kol ji laikė užgniaužusi 
kvapą, iš už Šrouv Hauso išlindo ponas Tobijas. Jis sustojo, 
ištiesė abi rankas, ir abu su mama įbedė į kits kitą akis. 

Kažkaip viskas pasirodė normalu: kad tenai ponas Tobi- 
Jas ir kad mama paprasčiausiai nuėjo su juo pasišnekėti. Ma- 
ma suėmė jo rankas, kažką pasakė ir nusijuokė. Jis apėjo 
aplink, nužiūrėdamas ją nuo galvos iki kojų, linktelėjo, vie- 
nu pirštu palietė jos gražiąją blizgančią kasą. Tada paėmė 
jai už rankos, ir juodu susiglaudę nuėjo vidun. Laiza nieko 
nebebijojo, nes jie kartu ir mama bus Šrouve, ne kur kitur. 

Jai tik buvo trupučiuką pikta, kad ji ne su jais, kad palik- 
ta. Bet bijoti nebebijojo. Nubėgo mamos kambarin pažiūrė- 
ti, bene ką nors pamatys - net jei tai būtų tik triušiai, ček- 
senantys pakelėj žolę. Vakarais visada išlenda triušiai, jokio 
įdomumo. Mamos daržovių jie nenugraužia, nes beveik vis- 
kas uždengta tinklais: salotos, kopūstai, žirniai ir morkos, 
tik braškės 1r pupelės ne, nes triušiai jų nenori. 

Už miško leidosi saulė, medžiai pajuodo, o dangus tvies- 
kė tokiu auksu, kad net akys bijojo. Ji žiūrėjo, kaip sėda 
saulė, auksas ištirpsta, dangus pageltonuoja, paskui švel- 
niai parausta ir galiausiai nusidažo kruvinu raudoniu. Nusi- 
leidus saulei, pasirodė šikšnosparniai. Mama aiškino, kaip 
jie patamsyje gaudo vabzdžius, skleisdami žmogaus ausiai 
negirdimus garsus, kurie atsimuša į skraidančius padarė- 
lius ir grįžta pas juos. 

Ant lango nutūpė drugelis, geltonas ir rudas. Mama bu- 
vo atnešusi iš Šrouvo bibliotekos albumą „Britanijos dru- 
giai“. Nubėgusi žemyn atsinešė knygą. Mielai sukrimstų 
obuolį, bet tokiu laiku obuolių dar nebuvo. Tada ji suvalgė 
kelias braškes, kurių su mama pasirinko prieš atvažiuojant 
ponui Tobijui. 

Knygoje ji niekaip nepritaikė paveikslėlio, atitinkančio 
drugį už lango, ir, matyt, grįžusi lovon užmigo, nes nieko iš 
tos nakties nebeprisiminė, o kitą ar dar kitą vakarą jau su- 
temus pažvelgė pro. mamos langą ir pamatė juos prie Šrou- 
vo vartų, stovinčius šalia pilaitės sienos. Ponas Tobijas bu- 
vo mamą apkabinęs ir ją bučiavo taip, kaip Laiza dar nebuvo 
mačiusi bučiuojant - į lūpas. 

Tiesą sakant, niekaip nebuvo mačiusi bučiuojant, nes ma- 
mos bučiavimas nesiskaito. Ponas Tobijas mamą paleido, ir 
ji įėjo vidun. Laiza tylutėliai nutipeno į savo miegamąjį; prie 
laiptų išgirdo, kaip mama apačioje dainuoja. Negarsiai, bet 
linksmai. Laiza pažino dainą ir žinojo, kad tai vadinama Mo- 
cartu, nes mama dažnai leisdavo plokštelę, kurioje moteris 

dainuodavo, kaip jos mylimasis pasidarysiąs geresnis nuo 
jos širdies vaistų. 

Savaitgalį į Šrouvą prisirinko svečių. Vis tai pono Tobijo 
draugai, sakė mama, du vyrai ir trys moterys, jie įvažiavo 
pro vartus ir alėja nuriedėjo prie pat namo. Laiza paklausė, 
ar jiedvi negalėtų eiti tenai pasižiūrėti tų žmonių, bet mama 
atsakė, ne, ji neisianti tenai iki pirmadienio, juo labiau Laiza. 

— Kodėl? - nesuprato Laiza. 

— Todėl, kad atsisakiau, - paaiškino mama. - Ponas Tobi- 
jas mus pakvietė, bet aš pasakiau: ne, kitą kartą. 

— Kodėl? 

— Manau, taip geriausia, Laiza. 

Šeštadienio vakare ji stebėjo, kaip jie visi grįžta pasi- 
vaikščioję. Buvo prie mamos lango ir labai aiškiai juos ma- 
tė, Žengiančius palei sarginės sodelį. Viena moteris susto- 
jusi ėmė grožėtis akmenine mamos urna, pilna žydinčių sna- 
pučių, fuksijų ir pluoštinių galenių. 

Vyrai atrodė kaip vyrai, nieko ypatinga, nors vieno vir- 
šugalvis buvo plikas, na, o moterys buvo gražios, bet ma- 
mai nė viena neprilygo. Gal ponas Tobijas irgi šitaip manė, 
nes praeidamas atsigręžė ir ilgai žvelgė į sarginę. Laiza bu- 
vo tikra, kad jis žiūri ne į gėles. Vis dėlto moterys atrodė 
savotiškos, Laiza tokių nebuvo sutikusi: kažkokios rames- 
nės ir švaresnės, plaukai nukirpti taip trumpai ir lygiai, kaip 
ponas Frostas nupjaudavo veją aplink gėlių lysvę. Visos trys 
mūvėjo džinsus, tokius kaip pienininko ir Hju, bet viena buvo 
užsimetusi švarką (mama turėjo tokios medžiagos batelius, 
vadinosi zomšiniai, Laiza mėgo juos glostyti) ir ant kaklo 
užsirišusi skarelę, išmargintą virvėmis ir skydais, kita vil- 
kėjo nuostabų gėlėtą megztinį ir buvo išsidažiusi kaip Dia- 
na Heiden, trečia dėvėjo vyriškus marškinius, tik ilgus ir 
skaisčiai žalio šilko. 

Po pusvalandžio nuo Šrouv Hauso, tiksliau — nuo arkli- 
džių, kur buvo laikomi automobiliai, - atriedėjo viena jų ma- 

šina, jai kelią rodė pono Tobijo „Range Rover“; rytą mama 
paaiškino, kad jie vykę į kokį nors viešbutį vakarieniauti. Pir- 
madienį visi išnyko ir ji su mama išsiruošė į Šrouvą keisti 
patalynės ir valyti. Dirbo mama. Laiza šnekėjosi su ponu To- 
biju, jis parodė atostogų nuotraukas, paskui nusivedė į bib- 
lioteką ir pasakė, kad ji galinti imti kokias nori knygas. Juodu 
nusivedė paupin šunis, o kai grįžo, mama jau buvo baigusi. 

— Eva, man visiškai nepatinka, kad viską darai pati, - ta- 
rė ponas Tobijas, tikrai nepatenkintas. 

— Galbūt ką nors pasamdysiu, - pasakė mama. 

Laiza pamanė, kad mama pavargusi, ir nenuostabu - na- 
mai buvo taip sujaukti. Atėjusi mama nieko nesakė, bet Laiza 
išpūtė akis pamačiusi nešvarias taures, visur išmėtytas lėkš- 
tes ir puodelius, stiklines lėkštelės, pilnas kažkokių pilkų 
miltų, susimaišiusių su apdegusiomis popierinėmis tūtelė- 
mis, ir didelę rudą dėmę svetainės kilime. 

— Reikėjo man pačiam iškuopti, - tarė ponas Tobijas, ir 
mama kažkodėl nusijuokė. — Važiuojam kur nors šįvakar? 
Pavakarieniausim. | 

— Negaliu, Džonatanai. Nepamiršk, jog turiu Ilaizą. 

— Pasiimk ir ją. 

Mama vėl nusijuokė, tačiau taip, jog tapo aišku: niekur 
jie nevažiuos, kvaila buvo net siūlyti. 

— Tada pati išvirsi man vakarienę. Sarginėje. Tikra sky- 
lė, liepsiu ją perdaryti nuo viršaus lig apačios, bet jei netu- 
rime kito pasirinkimo, bus gerai ir sarginė. Ko velnias ne- 

"pajėgia, moteris padaro. Žinai, Eva, esi tikra velniūkštė, ga- 
li bet kokį vyrą iš proto išvaryti. Tačiau vakarienę man 
išvirsi. Aišku, jei nesi pervargusi. 

— Ne, nesu pervargusi, - tarė mama. 

Laiza nesitikėjo, kad jai bus leista pasilikti vakarienės. 
Ir labai apsidžiaugė, kai mama pasakė, jog galinti būti kar- 
tu, bet pavalgiusi - iškart į lovą. Septintą valandą atėjo po- 
nas Tobijas, atsinėšė butelį kažko, panašaus į putojantį li- 

monadą, bet jo kamštis buvo užsuktas vielele, ir dar butelį 
gėrimo tokios spalvos kaip mamos darytas aviečių actas. To 
limonado -butelio kamštis iššoko garsiai pokštelėdamas ir 
su putomis. Jie valgė keptą vištą su salotomis ir braškių. 
Suvalgiusi paskutinę savo braškę, Laiza turėjo eit į lovą. 
Keista, bet ji tučtuojau užmigo. 

Rytą pasielgė kaip visada: nubėgo pas mamą palįsti po 
antklode. Mama visada gulėdavo viena savo didelėj lovoj, 
bet šįsyk buvo kitaip. Su ja miegojo ponas Tobijas - jis gu- 
lėjo prie lango. 

Laiza sustojo kaip įbesta ir tik žiūrėjo. 

— Būk gera, Lizi, minutei išeik, - tarė mama. 

Minutė visada reikšdavo, kad reikia skaičiuoti iki dvide- 
šimties. Laiza suskaičiavo ir grįžo kambarin. Ponas Tobijas 
buvo atsikėlęs ir savo ilgą kūną plačiais pečiais įspraudęs į 
mamos rudą vilnonį chalatą. Jis kažką sumurmėjo, stvėrė 
nuo kėdės drabužius ir nulipo žemyn į virtuvę. Laiza įsi- 
ropštė lovon 1r mamą apkabino, suspaudė taip smarkiai, kad 
mama liepė paleisti, jai skauda. Lova kvepėjo kitaip nei pa- 
prastai, nebedvelkė švariomis paklodėmis, mama ir jos mui- 
lu, bet atsidavė ir upe po liūties, ir negyva žuvimi, išplauta 
ant smėlio, ir vandeniu virimui, į kurį pridėta daug druskos. 

Ponas Tobijas grįžo nusiprausęs ir apsirengęs, jis pasa- 
kė, kaip baisu, kad jos neturi vonios, pirmiausia įtaisysiąs 
vonią. Ir kodėl, po galais, Eva neįsivedanti telefono? Visi 
turi telefoną. Po pusryčių jis išėjo, bet pavakary grįžo su 
dovana Laizai. Tai buvo lėlė. Laiza beveik neturėjo žaislų, o 
ką turėjo, buvo Evos daryta: viena skudurinė lėlytė, kita 
celiulioidinė, šunelis ant ratukų, traukiamas už virvutės, ir 
medinių kaladėlių dėžutė. 

Tobijo atnešta lėlė buvo ne kūdikis, o maža mergaitė tam- 
siais kaip jos pačios ir plaunamais plaukais, jos veidą, ran- 
kas ir kojas dengė tarsi tikra oda, be to, ji turėjo ir daugiau 

drabužėlių, kuriuos galėjai užvilkti prireikus išskalbti vilki- 
mą suknytę. 
“ Laiza spoksojo nepajėgdama žodžio išspausti. 

— Padėkok ponui Tobijui, Lizi, - tarė mama, bet neatrodė 
apsidžiaugusi ir pridūrė: —- Tikrai nereikėjo, Džonatanai. Dar 
nežinia ko prisigalvos. 

— Na, ir kas? Nemanau, kad ko negera prisigalvotų. 

— Nesu tikra. Aš nenoriu, kad ji fantazuotų apie tokius 
dalykus. Tačiau tu labai geras, labai dosnus. 

— Kokį vardą jai duosi, Lizi? — švelniausiu ir saldžiausiu 
balsu paklausė ponas Tobijas. 

— Džonatanas, - atsakė Laiza. 

Jie abu nusikvatojo. 

— Lizi, Džonatanas —- berniuko vardas, o čia mergaitė. Dar 
pagalvok. 

— Aš nežinau jokių mergaičių vardų. Kaip vadinosi mote- 
rys, kurios čia svečiavosi? 

— Aną savaitgalį? Anabela, Viktorija ir Kler. 

— Tegul bus Anabela, - nutarė Laiza. 

Nuo to karto ponas Tobijas beveik kasnakt miegodavo ma- 
mos lovoje. Laiza miegodavo su Anabela, o rytą nusinešdavo 
ją pas mamą, pirma pasibeldusi, kaip buvo išmokyta, kad po- 
nas Tobijas spėtų atsikelti. Jis išbuvo Šrouve tris savaites, 
paskui mėnesį, bet savaitgalį niekas nebeatvažiuodavo. 

Mama buvo labai laiminga. Atrodė kaip kitas Žmogus ir 
vis dainuodavo. Kasdien trinkdavosi galvą ir pasisiuvo nau- 
ją sijoną. Kasdien jiedvi arba eidavo pas poną Tobiją, arba 
ponas Tobijas ateidavo į sarginę, tik negerai, kad vos tik 
ponas Tobijas panorėdavo jas kur nors išsivežti „Range Ro- 
ver“, mama visada sakydavo „ne“. Laiza taip norėjo nuva- 
žiuoti prie jūros, ponas Tobijas pasiūlė, bet mama pasakė 
„ne“. Gerai, sako ponas Tobijas, važiuojam su manim sa- 
vaitgalį į Londoną, į namus Montegiu aikštėje, bet mama 
pasakė, kad būtų dar blogiau negu pajūris. 

— Juk tau čia patinka, Džonatanai? Šrouvas - nuostabiau- 
sia pasaulyje vieta, niekur nerasi gražiau. 

— Man kartais norisi permainos. 

— Tai pasidaryk permainą. Turbūt bus-geriausia. Pasida- 
ryk permainą ir grįžki pas mus. Nepatikėsiu, kad tavo na- 
mai Londone gražesni. 

— Važiuojam, ir pamatysi. Važiuojam visi trys savaitgalį, 
ir įsitikinsi. 

— Aš nenoriu kelti iš čia kojos, Laiza taip pat. Maniau... — 
Mama nusisuko ir ramiai užbaigė: —- Maniau, tau čia patiks, 
nes aš esu. 

— Man ir patinka. Pati žinai, Eva, kad patinka. Bet aš jau- 
nas ir, prisipažinsiu, turtingas. Žinai, kad tėvas paliko man 
didelį turtą. Nenoriu visą gyvenimą tupėti vienoj vietoj ir 
nematyti pasaulio. Tai nereiškia, kad aš nenoriu, jog ir tu 
kartu su manimi pasižvalgytum po pasaulį. 

Mama pasakė nenorinti matyti jokio pasaulio. Prisižiū- 
rėjusi visam gyvenimui, soti iki kaklo, viskas tenai siaubin- 
ga. Be to, nenorinti, kad sarginė būtų remontuojama ir įtai- 
syta vonia. Ji nenorinti, kad jis dėl jos leistų pinigus. Laizai 
ir jai tokia prabanga nerūpi. Jeigu jam reikia išvažiuoti, o ji 
mato, kad reikia, tegul palieka šunis, tada būtinai turės su- 
grįžti: | 

— Man nėra reikalo ieškoti priežasties sugrįžti. Šunis ga- 
li 17 Metas prižiūrėti. 

— Palik juos čia, ir žinosiu, kad turi sugrįžti. Visada juos 
palik pas mus. 

Tą paskutinę naktį jis miegojo su mama, o rytą parėjo į 
Šrouvą. Vėliau atvažiavo atsisveikinti. Jis apkabino mamą ir 
pabučiavo, paskui pabučiavo Laizą, ir Laiza pasakė, kad Ana- 
bela jo pasiilgsianti. Jos mojavo nutolstančiam „Range Ro- 
ver“, o Laiza nukurnėjo viršun pažiūrėti, kaip jis važiuos per 
tiltą. Automobiliui išnykus, abi su mama uždarė šunis į pilai- 
tę, ir mama pasiūlė eiti į Šrouvą ir viską išvalyti, sutvarkyti. 

Ponas Tobijas buvo palikęs namus suverstus, nors buvo 
juose nedaug. Mamai siurbiant miegamojo kilimus, Laiza 
nuėjo prie mažosios svetainės ir pasižiūrėjo į visada užra- 
kintas duris. Paklebeno rankeną - o ką, jeigu atrakinta? Ne. 
Pritūpusi, nes jau buvo didelė, prikišo vieną akį prie rakto 
skylutės, o kitą užmerkė. Nustebo, kad gali tiek daug maty- 
ti: raudono krėslo apmušalo kraštą, juostelę, kuria buvo ap- 
siūtas ranktūris, kampą kažkokio stalo su stalčiais, ryškias 
knygų nugarėles lentynoje: mėlynas, žalias ir oranžines. Ir 
kas gi ten yra, ko jai nevalia išvysti? 

Laiza gailėjosi ponui Tobijui nepasakiusi apie užrakintąjį 
kambarį tomis keliomis progomis, kai juodu kartu buvo na- 
me, o mama valė viršuje arba virtuvėje. Aišku, jie niekad 
neidavo į mažąją svetainę, nebuvo jokio reikalo jos naudoti, 
nes buvo didžioji svetainė, valgomasis ir dar biblioteka. Laiza 
buvo įsitikinusi, kad jei būtų paprašiusi poną Tobiją, jis bū- 
tų tučtuojau paėmęs raktą ir atrakinęs duris. 

Kitą kartą, kai jis atvažiuos, būtinai paprašys. Kai grįš 
pasiimti šunų. Bet ėjo savaitės, o jis nesirodė. Ir nerašė, 
net atviruko neatsiuntė, paskui beveik po mėnesio „Range 
Rover“ atvažiavo Metas ir juos išsivežė. Mama pamatė tiltu 
atvažiuojant automobilį. Spalva pažįstama, nors numerio ne- 
matė, ji manė, kad atvyksta pats ponas Tobijas, ir dar labiau 
įsitikino, kai mašina įsuko alėjon. Ponas Tobijas niekad ne- 
siųsdavo Meto su „Range Rover“, bet tą sykį pasiuntė, ir 
Metui iškeliavus su Heide ir Radžiu, mama nuėjo į savo mie- 
gamąjį ir apsiverkė. 


Laiza niekam apie tai nepasakojo. Na, iki tol ir neturėjo 
kam sakyti, bet Šinui irgi nepasakojo, laikė paslėpusi giliai 
galvoje. Ir kai Šinas paklausė, ar tas vyrukas Tobijas, Šrou- 
vo savininkas, dar kada nors apsireiškė, ji tik atsakė: taip, 
atvažiavo, bet neilgam. 

— Nejaugi niekad nėjai į mokyklą? 

— Ne, nėjau. Mama pati mane mokė. 

— Juk tai prieš įstatymą, ar žinai? 

— Tikriausiai. Betgi pats matai, kur Šrouvas: šitoks at- 
kampumas, atskirtas nuo viso pasaulio. Kas galėjo sužino- 
ti? Eva meluodavo. Man atvirai apie tai kalbėdavo. Sakė, 
labai svarbu nemeluoti, jei nėra reikalo, bet jei prispiria bū- 
tinybė, svarbu suvokti, kad meluoji. Vieniems žmonėms, ku- 
rie paklausdavo, ji sakydavo, kad aš lankau miestelio mo- 
kyklą, kitiems — kad mokausi privačioje. Sutikusi kelyje Dia- 
ną Heiden, Eva jai tarė, kad mes skubančios, aš turinti spėti 
į mokyklos autobusą. Nepamiršk, kad žmonių mažai sutik- 
davome. Supranti, vis tie patys: pienininkas, laiškininkas, 
skaitiklių tikrintojas, ponas Frostas ir degalų pardavėjas, bet 
jiems ir į galvą neateidavo klausti. Nė vienas neužtrukdavo 
ilgiau kaip penkias minutes, išskyrus poną Frostą, bet jis 
išvis nekalbėdavo. 

— Argi tu nenorėjai eiti į mokyklą? Juk vaikams reikia 
draugų. 

— Aš turėjau Evą, - paprastai atsakė Laiza ir pridūrė: — 
„Man nieko daugiau nereikėjo. Dar turėjau savo lėlę Anabe- 
lą. Ji buvo mano įsivaizduojama draugė, aš su ja šnekėda- 
vau, viską pasakodavausi. Klausdavau jos patarimo ir, ro- 
dos, neliūdėdavau, kad ji neatsako. Matai, aš nežinojau. Ne- 
žinojau, kad galima kitaip gyventi. 

Kai išmokau skaityti, turiu galvoj, laisvai, Eva pradėjo 
mane mokyti prancūzų kalbos. Mano galva, aš gerai kalbu 
prancūziškai. Pirmadieniais ir trečiadieniais turėdavom is- 
toriją ir geografiją, antradieniais aritmetiką. Kai man suėjo 
devyneri, prasidėjo lotynų kalbos pamokos, jos būdavo penk- 
tadienį, o iki tol ketvirtadienį ir penktadienį skaitydavom 
poeziją Ir ji mane mokydavo suprasti muziką. 

— Na, ir gyvenimėlis! - pasibaisėjo Šinas. 

— Iš tiesų man ir nereikėjo eiti į mokyklą. Mudvi su Eva 
visą dieną kalbėdavomės. Vaikščiodavom po apylinkes. Va- 

karais lošdavom kortomis, dėliodavom dėliones arba skai- 
tydavom. 

— Vargšė mergytė. Turėjai klaikią vaikystę. 

Laizai nepatiko. Ji karštai užginčijo: 

— Mano vaikystė buvo nuostabi. Nedrįsk kitaip manyti. 
Aš viską rinkau, sarginė buvo pilna mano džiovintų gėlių ir 
kankorėžių, stiklainių su buožgalviais ir apsiuvomis, ir van- 
dens vabalais. Man niekada nereikėdavo puoštis. Niekada 
neteko valgyti netinkamo maisto. Niekada neteko pyktis su 
kitais vaikais ar peštis ir būti nuskriaustai. 

Bet jis nuovokiai paklausė: 

— Vis dėlto žinai apie tokius dalykus. 

— Taip, žinau. Ir pasakysiu, iš kur, bet ne dabar, ne šią 
minutę. Kol kas tik noriu, kad suprastum: mano vaikystė 
buvo laiminga, buvo nuostabi. Dėl manęs jos negalima nie- 
kuo kaltinti, ji buvo puiki motina. 

Vėl jo veide pasirodė visiškas apstulbimas, ir jis palinga- 
vo galvą. Ji tylėdama švelniai paėmė jam už rankos. Ji jam 
nesakys - bent šiuo tarpu, - kad viskas pasikeitė, kad laimė 
nebuvo amžina. 

Eva jai papasakojo mitą apie Adomą ir Ievą, pabrėždama, 
jog tai viso labo ir tėra mitas. Pradžios knygoje jiedvi per- 
skaitė skyrių apie pasaulio sukūrimą, paskui —- Miltono po: 
emos dalį, kur vaizduojamas išvarymas iš Rojaus, taigi ji 
žinojo apie žaltį, o vėliau įsivaizdavo, jog ne Adomas ir Ie- 
va, bet jos abi su Eva, susitvėrusios už rankų, nusiminusios 
dūlina iš Rojaus. 

Tačiau apie tuos kelis mėnesius prieš jos septintąjį gim- 
tadienį Šinui ji papasakojo tik tiek, kad ponas Tobijas kartą 
atvažiavo, pabuvo vieną parą, bet nakvojo ne sarginėje su 
Eva, o savo lovoje Šrouve. Paskui išvyko - nors ne amžinai, 
bet labai ilgam. 

2. pradžių Šinui geriau sekė- 
si skinti kriaušes. Jis mokėjo kiekvieną vaisių kilstelėti, 
švelniai atlenkti atgal, kol kotelis nulūždavo ir kriaušė lik- 
davo delne. Laiza suimdavo ir patraukdavo. Kriaušes ap- 
draskydavo, o kartais nagas prapjaudavo kanapėtą žalią odelę 
ir įsmigdavo į baltą minkštimą. Ponas Vaneris jai sumažin- 
siąs užmokestį, įspėjo Šinas, jeigu gadinsianti vaisius, todėl 
ji ėmė dirbti atsargiau. Buvo pripratusi, kad jai nurodinėtų, 
ir niekada dėl to neužsigaudavo. 

Jie rinko kriaušes neprinokusias, kol dar negeltonos 1r 
šonai neparaudę, o pats vaisius kietas ir vaško spalvos. Kai 
atvažiavo pas Vanerį, kasdien šviesdavo saulė. Rytą pabudę 
išvysdavo blyškiai melsvą dangų, aplinkui viešpataudavo tyla 
1r laukus dengdavo rūkas. Ponios Vaner sodas švietė nuo 
geltonų ir oranžinių nasturtų. Rinkti pradėdavo, kol dar ne- 
karšta, paskui nuo dvyliktos iki antros ilsėdavosi. Per tą laiką 
papietaudavo: traškučių su kumpiu, atsigerdavo kokakolos, 
suvalgydavo po „Marsą“, sušilusį kišenėje. 

Kriaušių sodas buvo toli nuo furgono, todėl jie nesivar- 
gindavo grįžti, o pavalgydavo susėdę po gudobele ant kriau- 
šio. Iš pradžių jie bijojo, kad nepamatytų kiti rinkėjai, bet 
niekas jais nesidomėjo, niekas neužklysdavo, ir antrą dieną 
Jie įsmuko į vyresniųjų žmonių padarytą šakų pašiūrę ir ėmė 

mylėtis ant šiltos žemės. Abu žinojo, kad mylėsis vakare 
parėję, paskui — atsigulę miegoti, bet atrodė per ilga laukti. 

Po visko Šinas užmigo kniūbsčias. Laiza gulėjo atsimer- 
kusi, skruostą priglaudusi jam prie peties, apkabinusi lie- 
menį. Jai patiko, kaip jo plaukai ant sprando užaugę lyg rai- 
dės M kojytės, ir pirmąkart pamanė, kad ir pono Tobijo plau- 
kai buvo tokios pat formos. 

Tik Laizai paaugus, mama papasakojo savo motinos ir To- 
bijų istoriją. Jai gal buvo dešimt metų, kai sužinojo apie sa- 
vo senelę Greisę Bek ir senąjį poną Tobiją, irgi Džonataną, 
ir testamentą; apie senojo pono Tobijo dukrą Kerolainą, po- 
no Tobijo (tai yra Džonatano) mamą, ir jos neregėtai turtin- 
gą vyrą, kuris ją paliko, nes buvo tikra ragana. Septynerių 
metų Laiza išgirdo, kad mama ir ponas Tobijas buvo pažįs- 
tami dar vaikystėje: jis buvo jau didelis berniokas, o ji — 
maža mergytė; dar sužinojo, kad Šrouvas kažkaip turėjęs 
priklausyti mamai, visiškai ne ponui Tobijui. 

Na, ir kad mama myli poną Tobiją, 0 jis myli ją. Mama 
pasakė vieną žiemos vakarą, kai abidvi sėdėjo priešais pleš- 
kantį židinį, o Laiza laikė ant kelių lėlę, vardu Anabela. Laiza 
pastebėjo, kad Anabela mamai dažnai primena poną Tobiją. 

— Visa bėda, - tarė mama, - kad ponas Tobijas nenusėdi 
vienoj vietoj, nori keliauti po pasaulį, o aš ketinu visą gyve- 
nimą pragyventi čia ir niekur nevažiuoti. — Šiuos žodžius ji 
pasakė piktokai, žiūrėdama Laizai į akis. - Niekur pasauly- 
je nerasi kitos tokios vietos. Šrouvas - kone žemės rojus. O 
jeigu radai rojų, kodėl norėtum matyti ką nors daugiau? 

— Ar tu esi mačiusi visą pasaulį? - paklausė Laiza, atsar- 
giai šukuodama Anabelai plaukus. 

— Beveik, — paslaptingai atsakė mama. - O žmonių esu 
mačiusi daugiau, negu reikia. Dauguma jų blogi. Pasaulis 
būtų geresnis, jei pusė jo gyventojų žūtų per didžiulį žemės 
drebėjimą. Visko esu mačiusi, soti iki kaklo. Dauguma vie- 

tų tiesiog siaubingos, galiu tau pasakyti. Neįsivaizduoji, ko- 
kios siaubingos, ir aš džiaugiuosi, kad neįsivaizduoji. Ir aš 
noriu, kad taip liktų. Kada nors, kai užaugsi tokia, kaip aš 
noriu, galėsi išeiti į pasaulį ir apsižvalgyti. Dedu galvą, kad 
parlėksi atgal dėkinga, jog vėl gali gyventi rojuje. 

Laizai visa tai nerūpėjo, ji nesuprato, ką tai reiškia. 

— Ponui Tobijui neatrodo, kad kitos vietos siaubingos. 

— Kada nors supras. Tik reikia laiko. Prikeliaus, prisižiū- 
rės pasaulio ir grįš čionai. Bet jam reikės daugiau laiko, ne- 
gu man reikėjo. 

— O kodėl? 

— Galbūt todėl, kad man teko matyti daugiau baisybių ar- 
ba kad esu išmintingesnė. 

Tų metų pavasarį į svečius atvažiavo Hiter. Mama nieko 
apie tai neprasitarė, tik iš vakaro pranešė: 

— Kitą savaitę, Laiza, miegos1 su manim. Atvažiuoja pa- 
nelė Sojer, užims tavo kambarį. 

Kas toji panelė Sojer, Laiza žinojo iš mamos gaunamų 
laiškų. Tai tas pats, kas Hiter. 

— Vaike, tik nevadink manęs šitaip, - pabuvusi penkias 
minutes jų namuose, tarė Hiter. —- Mano vardas Hiter. „Pa- 
nelė Sojer“ skamba taip, lyg būčiau mokyklos direktorė. Ko- 
kia tavo direktorės pavardė? | 

Laiza, beveik nieko nesupratusi, tik spoksojo į ją: nepa- 
prastai liesą, išstypusią, maža galvyte ir žvilgančiais rudais 
plaukais. ' | 

— Tai gal vyriausioji mokytoja? Nespėju išmokti visų tų 
naujų terminų. 

Mama pakreipė kalbą. Ji paaiškino Laizai, kad su Hiter 
susipažinusi koledže ir kad Hiter pažįstama su ponu Tobiju. 

— Ar jis čia pasirodo? 

— Šrouvas — jo namai, Hiter. Tikriausiai šito nepamiršai? 

Štai tada Hiter pradėjo šnibždėtis su mama, delnu prisi- 

dengusi burną. Ji dirstelėjo į Laizą, greit nusisuko ir sukuž- 
"dėjo. Šep šep šep - girdėjo Laiza. 

Nuėjusi viršun ir apžiūrėjusi kambarį, Hiter pasakė nie- 
kada nesisvečiavusi namuose, kur nėra vonios. Ji nežinoju- 
si, kad dar esama namų be vonios. Bet ne, žinoma, ji nelei- 
sianti, kad mama jai nešiotų viršun karštą vandenį, mat ma- 
ma pasisiūlė. Ji maudysis virtuvėje, rėčkoje, kaip ir jos, tik 
būsią labai nepatogu. 

Kitą nepatogumą ji pavadino „TV nebuvimu“. Laiza šito 
1rgi nesuprato ir labai susidomėjo. Oras buvo puikus, jos 
1lgai ir toli vaikščiodavo, o Hiter net pasivažinėjo traukiniu, 
įsėdusi Ring Velio stotelėje. Jai teko važiuoti vienai. Mama 
pasakė nenorinti, nes prisivažinėjusi, tad ir Laiza negalėjo 
važiuoti. 

Namie nebuvo automobilio, — Hiter atvažiavo taksi iš kaž- 
kokios tolimos stoties, - nebuvo grotuvo, beveik jokios kny- 
gos, naujesnės negu 1890 metų, jos neturėjo telefono, o ar- 
timiausias restoranas buvo gal už aštuonių mylių. Miesčiu- 
ke, kur gyveno ponas Frostas, buvo vieta, vadinama užeiga, 
tačiau ten jos negalėjo eiti, nes užeigos nemėgstančios vai- 
kų, jų neįsileidžiančios. 

Šep šep šep - šnibždėjo Hiter, prisidengusi delnu. 

— Oi, kalbėk garsiau, Hiter, - tarė mama. - Darai paslaptį 
iš to, kur jos visai neturi būti. 

Taigi Hiter nustojo kuždėtis ir vakare prieš išvažiuojant 
drąsiai pasakė: 

— Eva, tu čia išeisi iš proto. 

— Ne, ateisiu į protą, —- atkirto mama. 

— O Dieve, kaip šmaikštu. 

— Gerai. Turiu galvoj, kad sunormalėsiu. Gal net pasiju- 
siu laiminga. Susigrąžinsiu senamadiškas vertybes ir dukrą 
užauginsiu taip, kad nesusidurtų su dabartinio pasaulio bjau- 
rastimi. 

— Man visa tai skamba labai pompastiškai ir nenatūraliai. 
Be to, tau nepavyks. Tuo pasirūpins jos bendraamžiai. Kai 
atsibos būti tauria laukinuke, prisiminki, kad pas mane vi- 
sada yra tuščių kambarių. 

Eva, matyt, prisiminė tuos žodžius, kai galvojo, kur Lai- 
zai prisiglausti. O gal Hiter parašė laiške, mat ji daugiau 
nebepasirodė ir Laiza ją matė tik tą vienintelį kartą. 


Dulkių siurbliu valydama Šrouvo miegamųjų kilimus, ma- 
ma palikdavo Laizą pačią manytis, ir Laiza rausdavosi biblio- 
tekoje. Ji rado pasakų knygą, joje buvo istorija apie Mėlyn- 
barzdį. Perskaičiusi ją pradėjo bijoti, ar užrakintasis kamba- 
rys nebus kaip Mėlynbarzdžio ir ar jame neguli negyvos 
jaunamartės. O ką, jeigu senasis ponas Tobijas buvo vedęs 
keletą kartų, žmonas nužudęs ir palikęs jas dūlėti už užra- 
kintų durų? To įtarimo neatsikratė net ir tada, kai mama pa- 
rodė senojo pono Tobijo portretą - didelį paveikslą antro aukš- 
to koridoriuje, vaizduojantį išdidaus veido vyrą žilais plau- 
kais; barzdos jis neturėjo — nei mėlynos, nei kitokios. Jai 
rūpėjo, ką jis turi įsikandęs: kažkokią lazdelę su puoduku ga- 
le. Mama paaiškino, jog tai vadinama pypke, į ją prikemšama 
sutrintų lapų ir uždegama degtuku, bet Laiza, prisiminusi, 
kad mama puikiai moka meluoti, pirmąsyk ja nepatikėjo. 

Daug garbingesnėje vietoje, kur buvo šviesu ir paveiks- 
las iškart krisdavo į akis, kabėjo moteris, vardu Kerolaina. 
Ji vilkėjo tokia suknele, kokios Laiza niekada nebuvo nfa- 
čiusi ant gyvos moters: iki žemės, platėliausia, smarkiai iš- 
kirpta ir tamsiai raudono šilko kaip jos lūpos. Plaukai buvo 
kaštoniniai, oda - kaip magnolijos žiedai, dar nenukritę Šrou- 
vo parke, o akys nuožmios. Laiza ilgai tyrinėdavo visus dvaro 
paveikslus - tiek gyvų, tiek mirusių žmonių atvaizdus. Ta- 
čiau pono Tobijo ir vyro, kuris pabėgo nuo Kerolainos, por- 
tretų nebuvo. 


Kyryokodilo nasruose 01 


Hiter atsiuntė mamai padėkos laiškelį, ir po to laiškinin- 
kas daugiau nesilankė. Pienininkas atvažiavęs pareikšdavo: 
„Pusės vienuolikos traukinys vėluoja“ ir: „Kaip smagiai 
šviečia saulė“, bet laiškininko jos nebematydavo, bet vieną 
dieną jis atvežė voką su knygele viduj. Laiza negalėjo atsi- 
stebėti žiūrinėdama lygintuvų, plaukų džiovintuvų, rank- 
šluosčių, paklodžių, suknelių ir batelių nuotraukas. Mama 
priėjusi atėmė. Židinys kūrenosi, mama knygelę suplėšė ir 
įmetė ugnin. 

Po to pašto ilgai nebuvo, nė žinelės iš pono Tobijo, bet 
pagaliau atėjo atvirukas, paprastas, net be vaizdo, tik brūkš- 
telėta kelios eilutės —- prašė priimti šunis. 

Atšku, jeigu nesunku, — rašė jis. - Metas mielai bats juos 
paglobotų. Tik dvi savaites, kol būsiu Prancūzijoje pas motiną. 

— Kerolainą, - tarė Laiza. 

Mama tylėjo. 

— Ar ji gyvena kažkokioj Dordonėj? —- Laiza ištisas valan- 
das tyrinėjo Prancūzijos žemėlapį bibliotekoj rastame atla- 
se. - Ar ji gyvena viena? Ar vadinasi ponia Tobijas? - Ji pri1- 
siminė piktas akis ir suknelę, raudoną kaip dažytos lūpos. 

— Dabar vadinasi Kerolaina Tobijas. Ištekėjusi buvo ledi 
Elison, bet mūsiškis ponas Tobijas visada vadinosi Džona- 
tanas Tobijas, nes toks buvo jo senelio noras. Ji gyvena Dor- 
donėje, name, kurį jai po skyrybų atidavė vyras. — Mama 
susimąsčiusi pažvelgė į Laizą, lyg dvejodama, ar paaiškinti 
kažkokį dalyką, bet, matyt, apsigalvojo. - Paprastai gyvena 
viena. Ją aplanko ponas Tobijas. 

— Mes juk galime priimti šunis, ar ne? - nerimo Laiza. — 
Net jeigu jų nori Metas, mes galime juos paimti, ką? 

— Aišku, paimsime. 

Kad ponui Tobijui reikėtų atvažiuoti. Laiza tai suprato 
tik daug vėliau. 

Pirmosios prancūzų kalbos pamokos dieną („Voici la tab- 
le, les livres, la plume, le cahier“) Metas atvežė šunis. Ji 

pūtė lūpas bandydama išgauti juokingą garsą, panašų į „e“ 
ir „au“, kai jos išgirdo privažiuojant automobilį, paskui — 
pabeldžiant į duris. Prisiminė, kad diena buvo šalta net pa- 
gal balandį ir mama įjungė elektrinį šildytuvą. 

Šunys, kaip visada, apsidžiaugė ją pamatę: šokinėjo, lyž- 
čiojo veidą ir vizgino nukirstų uodegų strampus. Bet Radis 
nebe taip karštai rodė savo meilę, iš nasrų jam dvokė ir gal- 
va buvo pradėjusi žilti. Metas sakė, kad vieni šuns metai 
atitinka septynerius Žmogaus amžiaus metus, taigi Radžiui 
jau per septyniasdešimt. Heidei, suprantama, tik šešeri, ar- 
ba keturiasdešimt dveji. 

— Ar jis mirs? — paklausė Laiza. 

Meto plaukai buvo daug ilgesni negu praeitą kartą, karo- 
jo riebaluotomis sruogomis. 

— Dėl to nesirūpink, — pasakė jis, - dar labai negreitai. 

Bet mama atsakė: 

— Taip, šiemet ar kitąmet jis dvės. Dobermanai neišgy- 
vena ilgiau kaip vienuolika metų. 

Laiza mokėjo dauginti. 

— Arba septyniasdešimt septynerius. 

Jos atsakymas Metui davė dingstį paklausti, kodėl ji ne 
mokykloje. Jai nespėjus išsižioti, mama šaltai atšovė: 

— Vėlykos. Mokiniai paleisti Velykų atostogų. 

Praėjo ne vieneri metai, kol Laiza suvokė tų žodžių svar- 
bą, nors jau ir tada juto, kad kažkas ne taip. Mama nepame- 
lavo, tikrai vaikams buvo Velykų atostogos, bet vis tiek Me- 
tas viską neteisingai suprato. Vėliau ji dar ne sykį pastebė- 
jo mamą šitaip darant, ir pati išmoko taip meluoti. 

Mama paklausė, kiek laiko jos turės šunis, ir jis atsakė, 
kad dvi tris savaites, tiksliau negalįs žinoti. Bet joms būsią 
pranešta. 

— Matau, vis dar neįsivedėte telefono. 

— Ir niekad nesivesiu. 

— Tada atsiųsiu atviruką. 

— Manau, palikim tai ponui Tobijui, - labai atšiauriai, kaip 
"kartais sugebėdavo, atrėžė mama ir pridūrė - nebe taip šal- 
tai, tarsi prašytų kažko, ko nenorėtų prašyti: — Ar jis pats 
atvažiuos pasiimti? 

Laizai nepatiko Meto žvilgsnis, kuriuo jis nužvelgė ma- 
mą. Jis nesišypsojo, bet atrodė, tarsi širdyje juoktųsi. 

— Kaip ką tik sakėt, palikim tai ponui Tobijui. — Mirktelė- 
jęs jis pridūrė: - Priklausys nuo to, ką pasakys panelė Fastli. 

Laiza nebuvo girdėjusi apie jokią panelę Fastli, bet ma- 
ma, regis, buvo. 

— Kai jie abu pargrįš iš Prancūzijos, —- dar paaiškino Metas. 

Jam išsidanginus Laiza pamanė, kad jiedvi vėl imsis pran- 
cūzų pamokos, bet mama pasakė, jog šiandien pakanka, rei- 
kia šunis nuvesti prie upės. Šiltai apsitūlojusios nuėjo per 
Šrouvo sodą. Tuo laiku turbūt praėjo keli traukiniai, tokių 
smulkmenų Laiza neprisiminė, tačiau tą valandą galėjo va- 
žiuoti. Galimas daiktas, ji net pamojo traukiniui ir koks nors 
keleivis jai taip pat pamojavo. Į jos mosavimą visada atsaky- 
davo tik vienas kitas. 

Mama atsistojo ir įbedė žvilgsnį anapus slėnio, į kalvas, 
kur tarp žalių medžių jas juosė baltas kelias. Miškai bolavo 
nuo vyšnių žiedų, o po gyvatvorėmis žydėjo raktažolės. 

— Kaip. gražu, kaip gražu! — sušuko ji, išskėsdama ran- 
kas. - Argi ne gražu, Laiza? 

Laiza linktelėjo, bet nežinojo, ką sakyti. Mama atrodė taip 
keistai ir kalbėjo tokiu kimiu balsu, kad pasidarė nejauku. 

— Traukiniai nekliudo, sakyčiau, net geriau, kad jie važi- 
nėja: Žmonės sėdi vagonuose ir žiūri, kaip čia nuostabu. 

Ir ji papasakojo Laizai apie vieną žmogų, tokį Džordžą 
Borą, pardavinėjusį Biblijas ir rašiusį knygas, - jis gyveno 
Norfolke, bet išsikėlė ir daug metų gyveno kitur, nes nega- 
lėjo pakęsti, kad per jo mylimą miestelį nutiesė geležinkelį. 

— Kas toji panelė Fastli? — paklausė Laiza grįžtant. 

Mama gal neišgirdo, klausimą reikėjo pakartoti. 


04 Ruth Rendell 


— Tai viena iš tų moterų, kurios pernai svečiavosi Šrou- 
ve. Ji vardu Viktorija. 

— Anabela vilkėjo gėlėtu megztiniu, - prisiminė Laiza, - 
Kler — švarku kaip tavo bateliai, taigi Viktorija, matyt, bus 
toji, kuri vaikščiojo žalio šilko marškiniais. 

— Tikriausiai taip. 

Šunų jos neuždarė pilaitėje, bet parsivedė vakarui na- 
mo. Radis atsigulė priešais elektrinį šildytuvą ir užmigo. 
Pavargo. Mama sakė, kad per toli jį vedusios pasivaikščioti. 
Laiza atsisėdo vienoje židinio pusėje, mama kitoje. Laiza 
skaitė Milno „Pūkuotuką“, o mama - Kingleiko „Eothen““. 
Kartais jiedvi garsiai paskaitydavo viena kitai, ir „Pūkuotu- 
kas“ buvo toks juokingas, kad Laizai rūpėjo balsiai paskai- 
tyti ne vieną ištrauką, bet pakėlusi akis matydavo, jog ma- 
ma pati net neskaito, bet liūdnai žiūri į kilimėlį prie židinio, 
o veidu bėga ašaros. 

Laiza nebesisiūlė paskaityti, tylėdama įknibo į savo kny- 
gelę. Ji manė, mama verkia todėl, kad Radis senas ir greitai 
nugaiš. 


Uždirbamus pinigus Laiza norėjo taupyti. Eva jai buvo 
šykštumo pavyzdys. Banke ji turėjo sąskaitą, virtuvėje sto- 
vėjo skardinėlė. Dar, aišku, buvo slapta dėžutė pilaitėje. Eva 
griežtai skaičiuodavo savo pajamas ir jųdviejų išlaidas, be 
to, prieš pirkdama medžiagos Laizos suknelei arba naują 
sijoną sau, patikrindavo visą balansą. Brangiausias pirkinys, 
kiek Laiza prisiminė, buvo magnetofonas — kad Laiza galė- 
tų sužinoti apie muziką ir įprastų klausytis didžiųjų kompo- 
zitorių kūrinių. Jai buvo aštuoneri, kai tai nutiko. 

Šinui patiko jos taupumas. Sakė, kad ir jį galėtų pamoky- 
ti, kaip protingai elgtis su pinigais. Pietų jie pavalgydavo 
pyragėlių su mėsos ir daržovių įdaru ar pyrago su kiaulie- 
na, dar traškučių, paskui užsigardžiuodavo šokoladu, bet nu- 
tarė, jog nebūtina kas vakarą vakarieniauti „Burger King“, 

netgi pono Guptos indiškų patiekalų restoranėlyje. Vieną 
dieną Šinas naujo prekybos centro vitrinoje pamatė skelbi- 
mą, jog reikalingi darbininkai. Nesvarbu, kad tas darbas — 
viso labo klijuoti ant pakelių etiketes ir dėlioti į lentynas 
skardines, jis vis tiek kreipsis. Uždirbs du kartus daugiau 
nei pas Vanerį — gal net tris. 

— Ir aš noriu. 

— Nemanau, brangioji, kad tau galima. Administracija pa- 
reikalaus draudimo knygelės numerio, o tu jos visai neturi. 

— O ar negaliu jos gauti? 

— Nepasakydama pavardės negausi. 

Juodu rado ir šeimos planavimo kliniką - Eža pasivadi- 
no Elizabeta Holford, o prie spaudos kiosko pastebėjo skel- 
bimų lentą, kurioje net penki žmonės ieškojo namų darbi- 
ninkės. Laiza įdėmiai perskaitė raštelius. Ką jau ką, bet na- 
mus tvarkyti ji moka. 

Grįžus iš už savo furgono kampo kyštelėjo galvą juodojo 
šuns šeimininkas ir pasilabinęs paklausė, ar jie nenorėtų 
puodelio arbatos. 

Laiza matė, kad Šinas nenori, bet atsisakyti buvo neman- 
dagu, taigi jie įžengė į to Žmogaus furgoną - virtuvę, kur 
ant stalo tupėjo juodasis šuo ir spoksojo į televizorių. Vy- 
ras, prisistatęs Kevio vardu, vietoj arbatos pastatė viskio 
butelį ir tris stiklines, ir Laiza matė, jog Šinas nebesigaili 
užėjęs. 

Ji negalėjo atitraukti akių nuo mažyčio švytinčio ekrano, 
vaizdas buvo toks aiškus, spalvos tokios ryškios. Iš pradžių 
bijojo žiūrėti: 0 jeigu pasirodys policininkas ir ims apibū- 
dinti jos išvaizdą — gal net pačios Evos. Tačiau be reikalo 
nuogąstavo. Ėjo laida apie mažyčius kažkokios tolimos ša- 
lies žinduolius, padarėlius, panašius į žiurkes Ir voveres, 
turbūt todėl taip susidomėjo šuo. 

Jis buvo daug mažesnis už Radį ir Heidę, ne tokio glot- 
naus plauko ir su tikra uodega, kuria jis dunkstelėdavo į 

stalą, stryktelėjus tam voveriškam padarui, bet vis tiek pri- 
minė jai pono Tobijo šunis, jau seniai pastipusius. Tą kartą 
jiedvi su mama prižiūrėjo juos tris, ne dvi savaites, tada ne- 
įspėjęs atvažiavo Metas jų parsivežti. Kai mama išvydo, kaip 
sustojo furgonėlis ir jis išlipo — ilgais plaukais, surištais juos- 
tele, —- visa išbalo kaip drobė. 

Laiza manė, kad ji būtinai paklaus, kurgi ponas Tobijas, 
bet neklausė, išvis beveik su juo nekalbėjo. Jos atidavė šu- 
nis, Laiza juos apkabino ir pabučiavo abiem į viršugalvį; nu- 
lydėdama furgonėlį akimis, kažkaip suvokė, kad jie nebe- 
grįš, bent jau ne abu arba nebe taip kaip lig tol. Ji nesupra- 
to, iš kur tas jausmas, nes mama netarė nė žodžio, net 
nedirstelėjo pro langą, tik pakišo Laizai prancūzų kalbos va- 
dovėlį ir piktokai liepė skaityti. 

Tą vakarą mama pasakė, kad jos turi nueiti į Šrouvą. Laiza 
nustebo, mat jiedvi niekada šito nedarydavo. Po trečios va- 
landos tenai neidavo. Buvo po šešių, kai jos patraukė per 
parką tarp aukštų medžių. Žolėje žydėjo raktažolės, o palei 
gyvatvores — builiai ir geltonos smirnijos. Bet šį kartą ma- 
ma nesigrožėjo gėlėmis. Jiedvi ėjo tylėdamos, susitvėrusios 
rankomis. 

Mama nuvedė ją į biblioteką ir davė darbo: atrinkti ir 
suskaičiuoti prancūziškas knygas, be to, pabandyt surasti 
Žano Žako Ruso romaną „Emilis“. Laiza žaibiškai viską pa- 
darė. Prancūziškų knygų buvo nedaug, suskaičiavo vos dvi- 
dešimt dvi, tarp jų buvo ir „Emilis“. Ji išėmė ją iš lentynos- 
labai seną mėlynai įrištą knygą paauksuotomis raidė- 
mis — ir nuėjo ieškoti mamos. 

Ją rado svetainėje kalbančią telefonu. Laizai nebuvo te- 
kę matyti Žmogaus, šnekančio telefonu. Aišku, aparatą bu- 
vo mačiusi ir žinojo, kas tai. Ponas Tobijas jai paaiškino, ir 
tada ji prisiminė, kaip jam kalbant mama raukėsi ir purtė 
galvą. Dabar pati juo kalbėjo. Laiza nuščiuvusi stovėjo ir 
klausėsi. Išgirdo mamą sakant: 

— Juk atsiprašiau, kad skambinu, Džonatanai. Niekad ne- 
su skambinusi. — Ji taip pritildė balsą, kad Laiza turėjo iš- 
tempti ausis. - Turėjau tai padaryti. Turėjau sužinoti. 

Laiza kažkaip tikėjosi, kad išgirs poną Tobiją, bet buvo 
tylu, nors ji suprato, kad mama jį girdi. 

— Kodėl sakai, kad nėra ko žinoti? Jei nieko nebūtų buvę, 
būtum atvažiavęs. 

Laiza dar negirdėjo mamos šitaip kalbant: išvargusiu, 
maldaujamu, beveik bailiu balsu, ir jis jai nepatiko. Mama 
visada būdavo ryžtinga, visa žinanti, visa galinti, tačiau da- 
bar tokia neatrodė. | | 

— Tai ar atvažiuosi? Ar atvažiuosi, Džonatanai? Labai la- 
bai prašau. 

Net Laiza galėjo suprasti, kad jis neatvažiuos, kad jis sa- 
ko „ne, negaliu“ arba „ne, nenoriu“. Matė, kaip mama susi- 
gūžia, nuneria galvą ir šaltu balsu, panašiu į tą, kuriuo kal- 
bėdavo su Metu, sako: 

— Atleiski, kad paskambinau. Tikiuosi, nelabai sutruk- 
džiau. Sudie. 

Laiza priėjo prie jos ir atkišo ranką. Parodė jai mėlynąją 
knygą, pavadintą „Emilis“, bet mama, regis, jau buvo pa- 
miršusi, ko prašė padaryti, viską apie tai pamiršusi. Mamos 
veidas buvo baltas kaip žvakė ir toks pat sustingęs... 

— Užsisvajojai, brangioji? —- paklausė Šinas. - Klausiau, 
ką galvoji, bet tu negirdėjai. Kevinas klausia, ar norėtum 
paragauti jo rieslingo? 

Laiza atsakė: „Taip, dėkui“, o pamačiusi dėžę ir perskai- 
čiusi pavadinimą, vos susilaikė nepamokiusi, kad reikia tar- 
ti „rislingas“; nusprendė, kad juos užgautų. Kevinas buvo 
nedidelis žmogelis kaip riešutas įrudusiu veidu ir juodais 
plaukais, nors jų ne kažkiek buvo likę. Gal trisdešimties, o 
gal keturiasdešimt penkerių metų. Laiza negalėjo to pasa- 
kyti, nes, suprantama, prastai mokėjo spėti amžių. 

Vyrai šnekučiavosi apie futbolą, paskui apie šunį, kurį 

Kevinas pavadino geru žiurkiautoju. Ėmė lyti, Laiza girdė- 
jo, kaip į furgono stogą barbena lašai. Kas bus, jeigu įsilis? 
Ponas Vaneris nemokės, jeigu nebus galima skinti vaisių. 
Staiga ji pagalvojo — pajutusi nirtulingą alkį, beveik panašų 
į geismą, kurį dažnai jusdavo Šinui, - kad jeigu tuoj pat ne- 
gaus knygos, jeigu tuoj pat nepaskaitys, numirs. 

Ji pasiteiravo Keviną, kiek mokėjęs už tokį televizorių, 
ir iš Šino veido beregint suvokė, jog nereikėjo klausti. Bet 
Kevinas nenustebo. Paaiškino nežinąs, neturįs supratimo, 
nes tai esąs vienas iš daiktų, kuriuos pasiėmęs iš namų po 
skyrybų, tikriausiai žmona jį ir pirkusi. 

— Apie vestuves negalvojat? — paklausė jis juodviem iš- 
einant. — Verčiau neskubėkit. Kol galit, saugokit laisvę. 

— Aišku, negalvojame, - nusijuokė Laiza iš tokios min- 
ties, bet Šinas net nešyptelėjo. 


Šinui ji beveik nepasakojo apie Evą su ponu Tobiju, vis- 
kas liko galvoje, viskas tik prisiminimai. Kitą dieną pats Ši- 
nas pradėjo apie tai kalbą, matyt, visą laiką apie juos galvo- 
jo — nežinia kodėl. Juodu tebegulėjo, nors jau buvo vėlus 
rytas, betgi nesąmonė eiti į darbą, kai šitaip pliaupia. 

Pabudusi ne iškart susigaudė, kur esanti, įsivaizdavo, kad 
guli sarginėje. Dėl lietaus buvo nenormaliai tamsu. Pusiau- 
snūdom ji pagraibė knygos, kuri, atversta ir apvožta, turėjo 
gulėti ant stalelio šalia lovos. Tačiau nebuvo jokio stalelio 
ir jokios knygos, pasivertusi atsidūrė šiltame išsiilgusio Ši- 
no glėbyje. Užuot skaičiusi ji puolė jo glamonėti ir bučiuoti, 
kad tas užsigeistų mylėtis, - visada nesunkus uždavinys, — 
o mylėtis, tikriausiai būtų pasakęs jis, kasdien vis smagiau, 
1r ji būtų pritarusi. | 

Staiga jis tarė: 

— Ar tasai Tobijas miegodavo su tavo mama? Na, ar gulė- 
davo su ja? 

— Jie buvo meilužiai, kaip ir mes. 

— Negerai darė, - rimtai pasakė Šinas, - juk tam pačiam 
name buvo mažas vaikas. 

— Kodėl? 

Ji nesuprato, ką jis turi galvoje, bet matė, kad nesugeba 
paaiškinti. 

— Negerai, ir tiek. Visi žino. Jie buvo nesusituokę. Tavo 
mama turėjo suprasti, juk mokyta moteris. Vienas dalykas —- 
jie abu, o visai kas kita, jeigu namie mažas vaikas. Reikia 
laikytis tam tikrų principų, supranti, mergyte? — Ji atšovė 
nesuprantanti, bet jis varė savo. — Kaip sakai, ar ji manė, 
kad jis ją ves? 

— Tikėjosi. 

— Hm, turbūt jautėsi labai vieniša. Negražu, kad jis taip 
ja pasinaudojo. 

Laiza papasakojo jam apie tą telefono skambutį ir kokia 
paskui buvo Eva - tyli, susimąsčiusi, o tarpais lyg išsigan- 
dusi. 

— Ji juk įsimylėjo, ar ne? - Romantikas Šinas prispaudė 
lūpas jai prie sprando. Ėmė glostyti plaukus. - Mylėjo jį ir 
manė jį praradusi, jos reikia tik gailėti. 

— Nežinau, ar mylėjo, — pasakė Laiza. — Gal šiek tiek. Ji 
norėjo Šrouv Hauso, štai kur šuo pakastas. Ji norėjo turėti 
Šrouv Hausą, žinoti, kad niekada nebus nuo jo atskirta. Tai 
buvo vienintelis kelias. Ištekėjusi už pono Tobijo būtų jį 
"gavusi. 

— Kaip nedora, - pakraupo Šinas. 

— Nieko negaliu padaryti. Šitaip buvo. Visada. Labiau už 
viską pasaulyje ji norėjo to dvaro, visąlaik jame gyventi ir 
žinoti, kad niekas jo neatims. Daugiau jai nieko nereikėjo. 

— Kažkokia beprotybė. - Ji pajuto, kaip šalia ant pagalvės 
jis papurtė galvą. —- Tai kas gi atsitiko? 

— Jis vedė kitą, - atsakė Laiza. - Vedė Viktoriją. 

i ai sukako aštuoneri, bet, 
kiek prisimena, niekada nebuvo palikusi Šrouvo. Kartą per 
savaitę mama autobusu važiuodavo į miestą apsipirkti, bet 
Laiza nė sykio nepaprašė, kad paimtų ir ją. Dabar, galvodama 
apie tai, negalėjo suprasti, kodėl nė kartelio nepaklausė: ar 
galima ir man? Užrakinta miegamajame arba viename iš Šrou- 
vo kambarių, tupėdavo patenkinta —- arba susitaikiusi. 

— Negerai, - vėl supeikė Šinas. - O jeigu tau būtų kas 
atsitikę? 

— Bet neatsitiko. 

— Gal ir taip. Jai pasisekė. Juk galėjai susižeisti arba ga- 
lėjo kilti gaisras. | | 

Ji pamanė, bet garsiai nepasakė, kad Evai sudegęs Šrou- 
vas būtų buvusi didesnė tragedija. Sudegęs Šrouvas būtų 
buvę baisiau negu liepsnose žuvusi Laiza. 

-— Jei valdžia būtų sužinojusi, kas vyksta, tave būtų paė- 
mę ir paskyrę globėjus. 

— Bet nesužinojo — kad ir kas ta valdžia. 

— Nejaugi nebijodavai? 

— Ne, manau, nebijodavau, niekada. Gal truputį po to, kai 
pasirodė tasai barzdyla, bet, supranti, aš mačiau, ką ji jam 
padarė. Įsitikinau, kad ji visada mane saugos ir apgins. Man 

labiausiai patikdavo būti užrakintai Šrouvo bibliotekoje - ar- 
ba mažojoje svetainėje. Ten būdavo taip šilta. 

— Kaip suprast? Juk rūmuos niekas negyveno. 

— Jie buvo šildomi nuo spalio iki gegužės. 

— Jis, matyt, maudėsi piniguose, - suburbėjo Šinas. - Nie- 
kas negyvena, o centrinis šildymas pleška, nors gatvėse mie- 
ga vargšai. 

Jai tat buvo neįdomu, nelabai suprato, apie ką jis kalba. 

— Aš skaitydavau knygas. Aišku, daug ko visiškai nesu- 
pratau, buvau joms per maža. Eva kartą pasakė: „Įdomu, ką 
pasakytų Žmonės, manantys, kad tave reikėjo leisti į mo- 
kyklą, pamatę, kaip pusaštuntų metų tu bandai skaityti Ras- 
kiną ir Metju Arnoldą“. 

Šinas nerado kaip atsikirsti. 

— Be to, niekada nebūdavau viena ilgiau kaip dvi valan- 
das. Eva ateidavo manęs pasiimti ir visada atnešdavo ką nors 
gražaus, kokių nors lauktuvių: spalvotų pieštukų ar naujas 
kojinaites, ar dažytą kiaušinį. Prisimenu, kartą parvežė ana- 
nasą. Nebuvau lig tol mačiusi. Paskui vieną dieną pargabe- 
no paveikslą. 

Jame buvo pavaizduotas Šrouvas. Mama pasakė, antraip 
nebūtų žinojusi: paveikslas buvo toks keistas, spalvos to- 
kios ryškios, o rūmai atrodė visai ne taip, kokius buvo pra- 
tusi matyti. Bet kai mama paaiškino, jog dailininkas išreiš- 
kė savo požiūrį, kad jis panoro tapyti Šrouvą saulei leidžian- 
tis ir dar po audros, kad jam rūmai simbolizavo turtus ir 
galią, todėl jis išryškinęs geltoną, aukso spalvą, ir tamsiai 
raudoną - galybės, Laiza suprato. Mama pamačiusi paveikslą 
namo, kurį ji vadino galerija, lange ir nupirkusi, nes „nesu- 
silaikiusi“. Pagal savo vertę jis buvęs pigus. 

— Be to, pinigų mes turime sočiai, - tarė mama ir išdi- 
džiai pridūrė: — Mes jų nešvaistome. 

Ji pakabino paveikslą ant sienos svetainėje, kur anksčiau 

kabėjo šautuvas. Užlipusi ant taburetės pasižiūrėti iš arčiau, 
Laiza pamatė, kad apačioj dešinėje raudonai parašyta „Bru- 
nas Dramondas“ ir data - 1982. | 

Kitą, o gal dar kitą rytą laiškininkas atvežė laišką nuo 
pono Tobijo. Mama atplėšė voką ir perskaitė. Voką įmetė į 
šiukšliadėžę, laišką perskaitė dar kartą ir sulankstė. Pasa- 
kė keistą dalyką - rimtai ir kietai, įsmeigusi akis į laišką 
rankoje. 

— Senais laikais pasiuntinys, atnešęs blogą žinią, būdavo 
nužudomas. Laiškanešiui pasisekė, kad nebe tie papročiai. 

Laiza girdėjo, kaip jo pikapas nuvažiuoja keliuku. Ji lau- 
kė, kol mama pasakys, ką parašė ponas Tobijas, bet ji tylėjo 
1r jos veidas buvo toks, kad klausti nesinorėjo. Tą savaitę 
buvo daugiau pamokų, kai kada jos užsitęsdavo ligi vakaro. 
Daugiau pamokų - tikras ženklas, kad mamą kažkas nuliū- 
dino. 

Šeštadienio rytą, Laizai pusryčiaujant, mama tarė: 

— Šiandieną ponas Tobijas veda. Šiandien jo vestuvės. 

— Kas yra vestuvės? — paklausė Laiza. 

Ir mama paaiškino apie vedybas. Atsakymą pavertė išti- 
sa pamoka. Ji kalbėjo apie tuoktuvių papročius įvairiuose 
pasaulio kraštuose, kaip, pavyzdžiui, kai kuriose šalyse vy- 
ras gali turėti kelias žmonas, tik ne čia - Anglijoje galima 
vesti tik vieną moterį. Tai vadinama monogamija. Ji papasa- 
kojo Laizai apie islamą ir mormonus, apie krikščiones nuo- 
takas, išleidžiamas už vyro bažnyčioje, 1r žydus, po baldaki- 
mu sudaužančius jaunikiui po kojų taurę. Paskui ji paėmė 
maldyną ir paskaitė apie santuoką: kad du sujungtus žmo- 
nes išskirianti tik mirtis. Tačiau ponas Tobijas tuoksis ne 
taip, o įstaigoje, jaunuosius surašys civilinių aktų registra- 
torius. 

— Ar tu buvai ištekėjusi? — paklausė Laiza. 

— Ne, nebuvau, - atsakė mama. 

Penkiolika minučių pirmos ji pasakė, jog jau viskas baig- 
ta, jie jau vyras ir žmona. Laiza nustebo —- argi jis lig tol 
buvo ne vyras, ir mama pritarė, jog ji visiškai teisi, bet ši- 
taip sakoma, nors ir netikslu. 

— Ar jie atvažiuos čia gyventi? — dar paklausė Laiza. 

Mama neatsakė, ir Laiza norėjo klausimą pakartoti, bet 
šito nepadarė, nes mama užraudo ir sugniaužė kumščius. 
Laiza nutarė nebekalbėti apie tai. Sugalvojusi savišką cere- 
moniją, ji išleido Anabelą už skudurinės lėlės, bet užsida- 
riusi miegamajame. 

Žinoma, ponas ir ponia Tobijai Šrouve neapsigyveno, nors 
kartais lankydavosi; po vestuvių jie čia praleido dvi savai- 
tes. Bet iš pradžių vėl atėjo laiškas. Mama perskaitė ir pik- 
tai jį suglamžė. 

— Ką jis sau mano liepdamas surasti moterį, kad paruoštų 
kambarius? Jis žino, kad aš šito nedarysiu. Žino, jog aš valau 
ir mielai valysiu jo žmonai. - Ir ji pakartojo: - Jo žmonai. 

Abi su Laiza Šrouve išbuvo iki vakaro. Ponas Tobijas ne- 
bemiegos savo ankstesniame kambaryje, bet buvusiame Ke- 
rolainos Elison miegamajame, lovoje su keturiais stulpeliais, 
papuoštoje geltono šilko užuolaidomis. Su Viktorija, pama- 
nė Laiza, nors mama to nepasakė. Toji lova visiškai skyrėsi 
nuo venecijietiškosios, buvo padaryta iš tamsiai rudo me- 
džio ir visa drožinėta, su raižytu mediniu stogu, kurį mama 
vadino baldakimu. Ji papasakojo, kad senais laikais, kai lan- 
gai dar neturėjo stiklų, o lubos buvo baisiai aukštos, šalto- 
mis naktimis priskrisdavo paukščių ir sutūpdavo ant geg- 
nių. Lova turėdavo būti su stogu, kad tavęs neapdirbtų pel- 
ėdos ir vanagai. 

Kol mama baltai klojo lovą su baldakimu ir užtiesė tuale- 
tinį stalelį geltono šilko servetėle, apsiūta baltais nėriniais, 
Laiza paklebino užrakintojo kambario duris — o gal pasitai- 
kys, kad neužrakintos? Bet buvo užrakintos, kaip visada. 

Mama pasakė, kad jai laikas pradėti rašyt rašinėlius — 
tiesą sakant, apsakymus, — ir liepė parašyti apie tuoktuves. 
Laiza jau viską apgalvojo. Ji aprašys, kaip mergaitė, vardu 
Anabela, išteka už vyro, vardu Brunas, tas parsiveža ją į 
didžiulius namus paupy. Kol Brunas laukuose jodinėjo, Ana- 
bela surado užrakintą kambarį, paskui suieškojo raktą: jis 
buvo jo chalato kišenėje. Kitą kartą jam išvykus, ji atrakino 
tas duris ir viduje rado trijų moterų lavonus; jis jas nužudė 
prieš vesdamas ją, nes tik musulmonai gali turėti ne vieną 
žmoną. Laiza nežinojo, kas turėtų vykti toliau, bet ką nors 
sukurs. 

Ji-tikėjosi, kad ponas Tobijas atbėgs prie jų durų kaip 
anksčiau, lydimas šunų. Mama siuvo nugara į langą, jos ko- 
ja Mynė mašinos pedalą greičiau nei paprastai, rankos spar- 
čiai leido medžiagą, bet Laiza sėdėjo lauke ant slenksčio ir 
laukė jo pasirodant. Buvo spalis, tačiau šilta ir saulėta, bal- 
zammedžio lapai tebežaliavo, gervuogės ir šeivamedžio uo- 
gos buvo pasibaigusios, o bugienio uogytės dar noko: iš ža- 
lių darėsi auksinės. Rytą buvo rūkas, bet dabar išsigiedrijo, 
dangus mėlynavo ir viską gaubė tyla. 

Jie vėlavo. Laiza jau norėjo eiti vidun, bet pagaliau pasi- 
rodė automobilis: ne „Range Rover“, bet „Mercedes“. Vė- 
liau Laiza išmoko skirti daug automobilių markių, tačiau ta- 
da žinojo tik „Range Rover“, „Ford Transit“ furgonėlį 1r 
„Mercedes“, dar policijos mašiną. „Mercedes“ važiavo grei- 
tai, matyt, norėjo mauti pro atvirus vartus, bet ponas Tobi- 
jas, pamatęs Laizą, iškišo ranką ir pamojo. Aišku, sėdėjo toj 
pusėj, kur buvo šalia jos. Kitoj pusėj sėdėjo moteris, vilkė- 
jusi žaliuosius marškinius. Viktorija. Ponia Tobijas. 

Gaila, nes Laiza negalėjo kaip reikiant jos įžiūrėti. Buvo 
apsivilkusi ne žaliais marškiniais, o rusvai geltonu džempe- 
riu su smakrą siekiančia atlenkta apykakle. Plaukai švie- 
sūs, visiškai tokios pat spalvos kaip megztukas, tik šilki- 

niai, ne šiurkštūs kaip vilna. Veido nepamatė. Laiza manė, 
kad šunys gale, nors jų nepastebėjo. Ji mojavo ir mojavo, 
kol jie išnyko iš akių, tada puolė vidun papasakoti mamai 
visų smulkmenų. Tą vakarą ji tikėjosi, kad jiedvi eis į rū- 
mus arba jis ateis, geriausia vienas, ir ji kiurksojo ant lango 
su Anabela, tarsi Anabela būtų galėjusi jį kaip nors pritraukti. 

— Aš, galima sakyti, aitrinau žaizdą, - tarė ji Šinui, - nes 
niekaip neatstojau nuo mamos, vis klausinėjau apie jį. Kada 
jis ateis? Gal mes galime tenai nueiti? Vargšė Eva! Bet aš 
nesupratau. Buvau dar vaikas. 

— Ko tu suki sau galvą? Pati sakei, kad jai reikėjo tik to 
dvaro. 

— Viskas ne taip paprasta. Be to, kitą dieną abudu atėjo. 

Ponia Tobijas buvo aukšta ir liekna. („Visai daili, saky- 
čiau“, - tarė mama.) Jos šviesūs plaukai ką tik nupjauto me- 
džio spalvos buvo nukirpti labai trumpai, kaip vyro, bet vei- 
das taip išdažytas, kaip Laiza dar nebuvo mačiusi, nieko pa- 
našaus į Dianą Heiden. Panašu į nuostabų portretą. Lūpos 
Laizai priminė fuksijos pumpurą, o vokai buvo violetiniai 
kaip krokai. Nagai irgi fuksijos spalvos, ant vieno piršto auk- 
su ir briliantais spindėjo pono Tobijo dovanoti žiedai. 

Su mama ji kalbėjo labai maloniai ir mandagiai, dėkojo, 
kad namai taip švariai ir gražiai sutvarkyti, 1r pasakė tą patį, 
ką kartodavo ponas Tobijas: ji turinti, tiesiog privalanti nu- 
samdyti valytoją. Arba pati tegu susiranda, arba gaus ieško- 
ti ji, ponia Tobijas. 

Visą laiką ponas Tobijas elgėsi keistokai: trynė rankas, 
vaikščiojo aplinkui, paskui ėmė tyrinėti jų seną elektrinį šil- 
dytuvą, tarsi būtų nepaprastai domėjęsis panašiais dalykais. 

— Kur Radis ir Heidė? —- paklausė Laiza. 

— Deja, Radis nugaišo, - atsakė jis. 

Atrodė sutrikęs labiau negu bet kada ir bandė abejingai 
paaiškinti, lyg šuns mirtis būtų visai nesvarbi. Radis nuse- 

nęs, nustojęs ėsti, viduriuose jam išaugęs gumbas, vadina- 
mas augliu, ir geriausia jam buvę leisti ramiai užgest. 

— Ar jūs jį nušovėte? —- paklausė Laiza. 

Ponia Tobijas suspigo. “ 

— O Dieve, iš kur vaikui ir imasi tokios mintys? 

— Aš jį nuvežiau pas veterinarą, - pasakė ponas Tobijas.- 
Jis buvo labai tylus, ramus ir patenkintas. Veterinaras su- 
leido jam vaistų, ir jis užmigo padėjęs galvą man ant kelių. 

— Jis nebepabudo, nugaišo, - patikslino mama. Ponia To- 
bijas keistai pažvelgė į ją ir prikando lūpą parodydama smul- 
kius viršutinius dantukus. — O kaip Heidė? 

Ponas Tobijas tarė, jog Metas išsivežęs ją į Kambriją. Hei- 
dė dabar gyvenanti su juo municipaliniame name. 

— Viktorija alergiška šunims. 

— Nieko negaliu padaryti, - įsiterpė ponia Tobijas. - Aiš- 
ku, aš dievinu šunis, bet jei tiktai koks prisiartina, mane 
ištinka siaubingas astmos priepuolis. 

Po to karto ponią ir poną Tobijus jos matydavo tik iš to- 
lo. Vieną vakarą pro miegamojo langą Laiza išvydo, kaip juo- 
du apsikabinę išlenda iš miško. Kelis kartus girdėjo praūžiant 
automobilį, o po savaitės - šūvius. 

— Ponas Tobijas niekada nieko nešaudydavo, - tarė ji ma- 
mai. - Kodėl dabar pradėjo? 

— Matyt, žmonos įtaka. 

— Ką gi jis šaudo? 

Mama gūžtelėjo. 

— Fazanus, kurapkas, o gal triušius. 

Ponas Tobijas atnešė joms porą nušautų fazanų. Porelę, 
pasakė jis. Atėjo vienas. Poniai Tobijas skaudanti nugara, 
prasta savijauta. Laiza neįsivaizdavo, kad galėtų valgyti pie- 
vose matytus padarėlius, tokius gražius paukščius, spalvin- 
gus kaip paveikslėliuose regėti povai, bet kai mama juos 
iškepė, įsitikino, kad valgys. Kramtydama minkštutę paru- 

dusią mėsą, regis, tirpstančią burnoje, pamiršo spindinčias 
mėlynas ir auksines plunksnas, žvitrių akyčių karoliukus. 

Fazano diena, pavadino ji. Mamai parašė rašinėlį apie 
tuoktuves ir gavo atgal be jokios pastabėlės, tik su raudona 
varnele apačioje. Tai buvo savaitė, kai mama jai sušėrė — 
pirmą ir paskutinį kartą. Užklupo ją lėlėmis žaidžiant vyrą 
ir žmoną: įžengė kaip tik tuo momentu, kai skudurinė lėlė 
su šakele, vaizduojančia šautuvą, šovė į Anabelą. 

Eva tarsi negalvodama užsimojo ir pliaukštelėjo Laizai 
per užpakalį. Vėliau atsiprašė, sakė neturėjusi taip daryti. 

Orai staiga smarkiai atšalo, naktį taip paspausdavo šal- 
tukas, kad rytą žemė atrodydavo kaip apsnigta. Šaltis išva- 
rė Tobijus. Išvažiuodami jie užsuko į sarginę, ir ponia Tobi- 
jas, apsivilkusi nuostabius balto avikailio kailinius, pareiš- 
kė, jog baisu, kad jiedvi neturinčios vonios kambario, reikia 
kuo greičiau įrengti. Ponas Tobijas buvo sakęs lygiai tą patį, 
bet nieko nedarė, prisiminė Laiza. Jo žmona dar paragino 
mamą susirasti valytoją. Juk jeigu ji žinos, kad mama viena 
viską kuopia, pati turės išsivalyti, nes sąžinė užgrauš. 

— Na, prašau, Eva, - tarė ponas Tobijas, kaip niekada su- 
trikęs. - Ir dėl tos vonios pagalvosime. 

Praėjo gal dešimt minučių automobiliui nuvažiavus, ir 
jos su mama jau skubinosi į Šrouvą likviduoti netvarkos. 

Bet netvarkos nerado. Visur švaru ir tvarkinga, kažkas 
suplovęs indus ir nuvalęs dulkes. Laiza nesuprato, kaip, 
bet vis dėlto nujautė, kad mamai kažkodėl būtų labiau pa- 
tikusi netvarka. Kol mama nuvilko patalynę ir sukišo į skal- 
bimo mašiną, Laiza vėl paklebino užrakintąsias duris. Ir 
pirmą sykį jas rado atrakintas. Ji pasuko rankeną, ir durys 
atsidarė. 

Viduje nebuvo lavonų, nebuvo nužudytų jaunamarčių. Ji 
atsidūrė mažutėje svetainėje, kur stovėjo rašomasis stalas, 
dar pora staliukų, trys krėslai ir sofa. Ant sienų poliruoto 

medžio rėmuose kabėjo blausūs pilki paveikslai, kuriuos ma- 
ma vadino graviūromis, ant staliukų buvo keletas vazų su 
išpieštomis kinėmis, rankose laikančiomis džiovintų raudo- 
nų rožių puokštes. Priešais sofą ir krėslus ant šviesiai gel- 
tono įmantraus pluošto medienos spintelės riogsojo didelė 
ruda dėžė, priekyje turinti tarsi kokį veidrodį. Jame ji matė 
save, bet neaiškiai, panašiai kaip iš lauko žiūrint pro langą 
užtrauktomis tamsiomis užuolaidomis. 

— Kas ten buvo? - paklausė Šinas. - Telikas? 

— Taip, bet aš tada nežinojau. Neišmaniau, kas tai per 
daiktas. Keisčiausia, kad man nelabai ir rūpėjo. Supranti, aš 
nusivyliau: apie tą kambarį buvau tiek prifantazavusi, jog 
tikėjausi jame rasti bent jau kokį egzotišką padarą ar brang- 
akmenių dėžę, visą lobį, o gal net griaučius. Vienoje biblio- 
tekos knygų buvau mačiusi žmogaus skeletą. O čia tau sto- 
vi kažkokia dėžė ne dėžė su veidrodžiu, kuris net neveikia 
kaip tikras veidrodis. 

— Bet tu jį įjungei. 

— Ne, neįjungiau. Ne tada, praėjo baisybė laiko. Būčiau 
apie jį daugiau nė negalvojusi, gal niekada ir negrįžusi, jei 
nebūtų įžengusi mama. Bet ji įėjo ir atrodė... na, taip aki- 
vaizdžiai priblokšta, kad aš kambaryje ir matau tą daiktą, 
jog man baisiausiai parūpo išsiaiškinti, kas tai. 

— Tokie jau vaikai, — oriai tarė Šinas. 

— Tikrai? Nežinau. Pažinojau tik save. Ji nesupyko. Vei- 
kiau sunerimo. Sunku nupasakoti, man reikia rasti palygi- 
nimą - tarsi būtų gavusi smūgį į šoną, subliuškusi. Ji paėmė 
man už rankos, išvedė, paėmė raktą ir vėl užrakino duris. 

— Bet kodėl? 

— Tai ir yra visas įdomumas, ar ne? Šitaip buvau augina- 
ma. Pasaulis ją taip baisiai nuskriaudė, jame jai buvo taip 
klaiku, kad man nebuvo leidžiama su juo susidurti. Aš turė- 
jau būti atitverta nuo pasaulio, todėl jokios mokyklos, jokių 

važinėjimų į miestą, jokių žmonių, vos vienas kitas — taigi 
visiškai apsaugota vaikystė ir paauglystė. 

— Ji tave išmokė sklandžiai kalbėti, ar ne? - žavėdamasis 
pasakė Šinas ir užsirūkė cigaretę, tarsi jam būtų to reikėję. 

Laizai nepatiko. Furgonas prisipildė dūmų, juk šitiek ma- 
ža vietos, ir ji ėmė kosėti. Atsidususi pasakojo toliau: 

— Televizorius būtų sugriovęs kone visą jos darbą. Suži- 
nojusi iš jo, kad yra kitas pasaulis, ir jį išvydusi, būčiau ne 
tik įsigeidusi! jį pamatyti iš arti, bet ir pradėjusi kalbėti kaip 
jo žmonės, išmokusi elgtis taip, kaip jai atrodė bloga. 

— Sakei, pasaulis ją baisiai nuskriaudė. Kokiu būdu? Ką 
jai padarė? 

— Nepatikėsi, bet aš nežinau. Tai yra tiksliai nežinau. Ji 
mane pasigimdė netekėjusi, štai kaip, be to, negavo Šrou- 
vo, nors šitaip troško; apie visa tai papasakojo man vėliau, 
bet niekada nesakė, dėl ko... na, pasislėpė su manimi tame 
užkampyje. Aš nesupratau, kodėl ji mane išvedė ir užrakino 
duris, o ji nepaaiškino. Tik žinojau, jog tai kažkaip susiję su 
ta dėže stikliniu priekiu. 

— Sakei, turėjo raktą. Iš kur jį gavo? 

Tai buvo įdomiausia. Mama dairėsi rakto caksėdama lie- 
žuviu — ir staiga jį pamatė gulint ant stiklinės lėlių spinte- 
lės. Tada ji užrakino duris ir, nė kiek nesislėpdama nuo Lai- 
zos, užlipo ant kėdės, nuo jos - ant bufeto, kur buvo laiko- 
mas porcelianas ir stalo įrankiai. Bufeto viršus buvo sulig 
Laizos galva. 

Virš jo ant sienos kabėjo paveikslas, kurį Laiza buvo iš- 
mokyta vadinti natiurmortu. Nutapytas Johano Baptisto 
Drekslerio, jis vaizdavo rasotų rožių, margučių ir pelėvirkš- 
čių sukučių puokštę. Tapytojas ant žolės stiebelio patupdė 
ugniuką, o pačiame viršuje iš kairės - naktinį drugį rudais 
priekiniais sparneliais, geltonais posparniais ir keistu raš- 
tu. Paveikslas buvo storais paauksuotais rėmais ir atsikno- 

jęs nuo sienos. Mama uždėjo raktą ant rėmų viršaus, labiau 
į dešinę, ir paaiškino Laizai, jog drugys vadinasi kaukolėta- 
sis sfinksas, nes raštas ant sparnų panašus į žmogaus kau- 
kolę — galvos kaulus. Jei ji norėjo šituo atitraukti Laizos 
dėmesį nuo rakto ir nuo durų, jai nepavyko. 

Laiza suprato, kad pasiekti raktą turi ne daugiau galimy- 
bių, kaip ir laikyti šunį. Bet ji troško jį pasiekti. Netrukus 
pasiekti raktą tapo karščiausia jos svajone. Ji galvojo ir gal- 
vojo, paskui prisiminė, kad knygutėje, andai atėjusioje paš- 
tu, kurią ji spėjo pasklaidyti, kol mama atėmė ir suplėšė, 
buvo nuotrauka lygiai tokios dėžės, kokia stovi užrakinta 
Šrouv Hause. 

Žiemą mama, prieš važiuodama miestan apsipirkti, ją vi- 
sada užrakindavo Šrouve, nes ten būdavo šilta. Kartais ma- 
žojoje svetainėje, kartais bibliotekoje, kartais kuriame nors 
miegamajame. Mažojoje svetainėje ji paprastai spoksodavo 
į lėles stiklinėje spintoje. Tos lėlės buvo istorinės asmeny- 
bės, mama taip sakė 1r kai kurias išvardijo: karalienė Elž- 
bieta I, Marija, Škotijos karalienė, vyras, vadinamas Frantu 
Brameliu, o kitas — Liudvikas Keturioliktasis, moteris Flo- 
rens Naitingeil ir lordas Nelsonas. Tačiau dabar ji nenuleis- 
davo akių nuo paveikslo su gėlėmis, plaštake ir drugiu kau- 
kolėtais sparneliais, žinodama, jog ant rėmo guli raktas, nors 
jo nematydavo net atsistojusi ant kėdės. 

Atėjo ir praėjo devintasis gimtadienis. Buvo labai šalta, 
Šrouvo žemę dengė storas sniegas. Užėjo atlydys, bet ap- 
tirpęs sniegas vėl sušalo, nuo namo, arklidžių ir karietinės, 
sarginės 1r pilaitės, ir pelėdos svirno stogų nukaro varvek- 
liai. Šerkšnas visus medžius pavertė sidabro nėrinių pira- 
midėmis, kaskadomis 1r bokštais. Keliukas buvo užpusty- 
tas, mama negalėjo nueiti į stotelę. Kai pagaliau išvažiavo į 
miestą, Laizą paliko bibliotekoje. 

Paskaitinėjusi knygas, pasukiojusi gaublį, pro langus pa- 

žiopsojusi į paukščius ant sniego, Laiza nuslinko į kamba- 
rio galą, kur viešpatavo prieblanda, - į tamsiausią namų kam- 
pą, - Ir pamatė atremtas į sieną seniai visų užmirštas bib- 
liotekos kopėčias. 

Jos turėjo aštuonias pakopas, jų užteko, kad net mažiau- 
sias Žmogus pasiektų viršutines lentynas. Bet Laiza buvo 
užrakinta. Be to, pamanė, kad kopėtėlės būtų jai per sun- 
kios, atrodė sunkios, nes padarytos iš blausiai pilko metalo. 
Ji palietė jas, sugniaužė strypus, kurie laikė pakopas. Pa- 
bandė kelti, ir strypai atsiskyrė. Pakopos buvo lengvutės, 
tiesiog kaip kartoninės, jas net kūdikis būtų pakėlęs, o ji 
galėjo iškelti viena ranka. 

Bet ji buvo užrakinta. Mama veikiai grįžo, ir jiedvi per 
sniegą parbrido į sarginę. Per naktį dar labiau prisnigo, ir 
jos visą rytą kasė takus, o po pietų lesyklėlėms stingdė rie- 
balus ir trupino duoną. Praėjo dvi, gal trys savaitės, kol ma- 
ma vėl galėjo išvažiuoti į miestą. Gana greitai, gal kovo mė- 
nesį, kai sniegas nutirpo, liko tik lopai pavėsyje, laiškinin- 
kas atvežė laišką, kuris pakeitė visą jų gyvenimą. 

— Vėl Tobijas? - paklausė Šinas. 

— Ne, mes iš jo daugiau nieko negirdėjome. Tiesa, Eva 
gaudavo pinigus, ponia Tobijas iš Aspeno Amerikoje, kur jie 
slidinėjo, atsiųsdavo atviruką, bet jis pats niekada nepara- 
šydavo. Tas laiškas buvo nuo Bruno Dramondo. 

— To dailininko. 

— Taip. „Fenikso“ galerija jam pasakė, kad Eva nupirkusi 
jo paveikslą, jis turbūt mažai ką parduodavo - tiesą sakant, 
žinau, kad neparduodavo. Rašė norėjęs paskambinti, bet abo- 
nentų knygoje neradęs numerio. Nieko nuostabaus, nes ji 
nenorėjo ne tik televizoriaus, bet ir telefono. Jis dar rašė, 
kad paveikslą reikia nulakuoti ir kad jei ji atvešianti, jis tai 
padarysiąs. Nupasakojo, kur gyvenąs, ir pridūrė, jog prie jo 
namo jai bus patogu pasistatyti automobilį! 

Aišku, ji jam neatsakė. Pareiškė, kad jei paveikslą reikia 
nulakuoti, pati sugebėsianti. Dar labai supyko, kam galerija 
davė jam adresą. Vis kartojo: „Argi nėra nieko šventa? Ne- 
jaugi nebėra privatumo?“ 

Vasarį prasidėjo lotynų kalbos pamokos. Puella, buella, 
puellam, puellae, buellae, buella. Ir Puella bulchra est. 

— Mergaitė graži, — išvertė mama, žiūrėdama į savo at- 
vaizdą veidrodyje. 

Laizai lotynų kalba patiko, nes buvo panaši į sudėtingą 
dėlionęe. Mama paaiškino, jog ši kalba Laizai praplėsianti 
mąstymą, ir garsiai paskaitė Cezario „Britanijos užkariavi- 
mo“ ištraukėlę, kad ji susipažintų, kaip skamba. 

Kovo mėnesį ji pradėjo rinkti džiovintas gėles. Mama 
joms laikyti nupirko didelį albumą. Kairiame puslapyje pri- 
klijuodavo sudžiovintą gėlę, o dešiniame ją nupiešdavo van- 
deniniais dažais. Pirmoji buvo snieguolė, po to šalpusnis. Iš 
Šrouvo bibliotekos mama leido pasiskolinti Gilmuro ir Vol- 
terso „Laukines gėles“, kad ji galėtų nustatyti, kokia gėlė, 
1r rasti lotynišką pavadinimą. 

Orai sušilo. Balandžio mėnesį ponas ir ponia Tobijai at- 
vyko į Šrouvą vasaroti, su jais atvažiavo dar keturi žmonės. 
Kler, Anabela, vyras, kurio Laiza niekada nebuvo mačiusi, 
ir pono Tobijo motina, ledi Elison. 

— Kerolaina, - tarė Laiza. 

— Taip, — patvirtino mama, - bet šitaip į ją nesikreipk. 

Taip susiklostė, kad Laiza išvis neturėjo progos į ją kaip 
nors kreiptis. 

Prieš jiems atvažiuojant, ponia Tobijas (ne ponas Tobi- 
jas) mamai parašė dar kartą užsimindama apie valytoją. 

— Ar gali įsivaizduoti, kad čia maišytųsi svetima mote- 
ris? — Mama kalbėjo ramiai, bet Laiza jautė, kad ji supyku- 

— Atvažiuotų automobiliu, turėtume kęsti visą tą triukš- 
mą ir smarvę. Turėčiau ją įleidinėti, nes rakto niekam ne- 

patikėčiau, be to, išmokyti, kaip ką daryti, ir - ne mažiau 
svarbu - ko nedaryti. Ko ta Viktorija Tobijas neatstoja? Ko- 
dėl neduoda man pačiai tvarkyti? 

Laiza negalėjo atsakyti. Mama galvojo apie tai visą die- 
ną, krimtosi dėl to, vis kartojo nenorinti daugiau pašalinių, 
užtenka ir pono Frosto, o kur dar paštininkas ir pieninin- 
kas, ir skaitiklių tikrintojas, ir centrinio šildymo Šrouve tvar- 
kytojas — galo jiems nėra. 

— Gali pati valyti, bet apsimesti, kad pasamdei moterį. 

— Ne, negaliu, - iš pradžių nesutiko mama. — O kaip su 
pinigais? — Bet paskui pasakė: - Iš tiesų kodėl ne? Jei dar- 
bas bus padarytas, pinigus imti galima. - Ir mama išgalvojo 
moteriškę, abidvi ieškojo jai vardo ir pavardės. Juokėsi ko- 
ne iki ašarų iš kai kurių Laizos vardų. Ji ėmė juos iš lauki- 
nių gėlių knygos, bet mama pasakė, kad vardas neturi būti 
juokingas, o skambėti visai kaip tikras, ir jos pavadino mo- 
terį ponia Kuper, Dorote Kuper. 

Mama parašė ponui Tobijui (ne poniai Tobijas), pranešė 
radusi valytoją, tokią Dorotę Kuper, ateisiančią kartą per 
savaitę, tad jeigu jis siuntinėsiąs jai pinigų, ji valytojai su- 
mokėsianti. Didžiąją savaitę mama Šrouv Hause darė nepa- 
prastą pavasarinį valymąsi, o Laiza bibliotekoje skaitė „Džei- 
nę Eir“. Na, bent jau daugiausia laiko skaitė „Džeinę Eir“. 
Kopėtėles iš bibliotekos ji nunešė į mažąją svetainę. 

Mažojoje svetainėje langai turėjo ilgas sunkias plieno pil- 
kumo portjeras. Net jei jas virvele užtraukdavai per visus 
langus, vis tiek dar užeidavo ant sienos kokias dvi pėdas iš 
abiejų pusių. Laiza pastatė kopėtėles dešinio lango dešinė- 
je pusėje. Užuolaida jas dengė, nieko negalėjai matyti. 

Gerai, kad ji nelipo paimti rakto, nes, baigusi darbuotis 
viršuje, mama atėjo į mažąją svetainę, atsistojo ant kėdės, 
tada ant bufeto ir paėmė raktą nuo paveikslo viršaus. Laiza 
išslinko iš bibliotekos ir stebėjo ją iš mažosios svetainės 

tarpdurio. Mama atrakino duris ir įžengė į slaptąjį kambarį, 
tempdama iš paskos dulkių siurblį. 

Viduje išbuvo pusę valandos. Laiza lakstė iš bibliotekos 
prie anų durų, sekdama motiną. Išgirdusi mažojoje svetai- 
nėje dūzgiant siurblį, priėjo prie durų ir pasiskundė išalku- 
si - ar jos negalėtų pareiti namo ir pavalgyti? 

Slaptojo kambario duryse kyšojo raktas. Kaip kitaip, jei- 
gu atvažiuoja ponas ir ponia Tobijai su draugais? Laiza su 
mama papietavo Šrouvo virtuvėje, o Laizai nėjo iš galvos 
mintis: galbūt raktas liks duryse ir jiems išvažiavus? 

Neliko. Laiza pamanė, kad mama tikriausiai nuėjo ir už- 
dėjo raktą ant paveikslo jai dar neatsikėlus. Pono ir ponios 
Tobijų ir jų draugų Laiza beveik nematė, tiktai gal porą kar- 
tų pro šalį prašliaužė „Mercedes“, jam iš paskos - kitas au- 
tomoblis, be to, Šrouvo vejoje sykį išvydo Kler ir aukštą 
seną moterį tvido sijonu. Abi laikė golfo lazdas. Nejaugi Ke- 
rolaina? Nejau ta pati Kerolaina iš paveikslo —- baltais apkū- 
niais pečiais ir lūpų dažų spalvos suknele? Bet vieną vaka- 
rą, kai ji jau gulėjo, išgirdo kažką ateinant prie durų. Ėmė 
tyliai kalbėtis du balsai, vyro ir mamos. 

Ji manė, nors nebuvo visai tikra, kad kitas balsas pri- 
klauso ponui Tobijui. Juodu buvo apačioje, svetainėje, ir šne- 
kėjosi, ji atsikėlė ir nutipeno prie laiptų pasiklausyti. Bet 
mama ją, matyt, išgirdo, nes išėjusi į koridorių sušuko Lai- 
zai tučtuojau grįžti į lovą. 

Balsai kalbėjo ir kalbėjo, pagaliau ji išgirdo, kaip trink- 
telėjo lauko durys ir mama užlipo į savo miegamąjį. Jei ma- 
ma būtų verkusi, ji nebūtų nustebusi, nors nežinia, kodėl, 
tačiau mama garsiai šu savim šnekėjosi. Atrodė keista ir 
baugu. 

— Viskas baigta, - sakė mama. - Įsidėk į galvą, kad vis- 
kas baigta. Turi pradėti iš naujo. Rytoj į kitus miškus ir ki- 
tas jau pievas. 

Ar tai reiškia, kad jos kraustysis iš čia? 

— Rytoj į kitus miškus ir kitas jau pievas, —- sumurmėjo 
mama ir uždarė duris. 

— Ne, niekur nesikraustysime, - rytą pasakė mama. - Iš 
kur ištraukei? Ponas ir ponia Tobijai išvažiuoja ir dievai Ži- 
no, kada vėl pasirodys. 

Laiza pamatė keliu nuo Šrouvo atvažiuojant automobi- 
lius — „Mercedes“, vairuojamą pono Tobijo, šalia kurio sė- 
dėjo ponia Tobijas, o už jų Kler. Po minutės atriedėjo kitas, 
Jį vairavo kitas vyras, šalimais sėdėjo Kerolaina Elison. Jis 
sustojo už sarginės, ir vyras pasignalizavo. Laiza nesupra- 
to, ko jis nori, bet mama suprato. Ji įtūžo. Sakė neisianti 
laukan, manęs šitaip neprisišauksi, gali pamanyti, kad kara- 
liškoji šeima išvažiuoja... Vis dėlto ji išėjo ir pasikalbėjo su 
ledi Elison. 

Laiza gavo progą gerai įsižiūrėti į pono Tobijo motiną, 
nes ji net išlipo. Buvo tokia aukšta, jog šalia jos mama atro- 
dė kaip vaikas. Ji pati šalia mamos atrodė tikra milžinė ir 
dar bjauresnė negu paprastai. Jos plaštakos Laizai regėjos 
kaip plešraus paukščio nagai, raudoni nuo kokio vargšo gy- 
vūnėlio kraujo. 

Mama grįžo klaikiai vaipydamasi iš pykčio ir pasibjaurė- 
jimo, bet Žmonės automobiliuose matė tik jos nugarą. Vos 
jie nuvažiavo, abi su mama nusiskubino į Šrouv Hausą, kur 
reikėjo iškuopti baisiausią jovalynę. Aišku, ponia Tobijas ma- 
nė, kad valys Dorotė Kuper. Tada Laiza ir įsitikino, kad slap- 
tojo kambario durys užrakintos, o raktas vėl uždėtas ant 
paveikslo rėmo. 

Buvo gegužė, tik nelabai šilta, tačiau viskas džiugina akį, 
kartodavo mama. Skaisčiai žaliavo nauja lapija, geltonuose 
17 raudonuose palėpščių žieduose dūzgė bitės. Rudenį po- 
nas Frostas pasodino šimtus smalkų daigų. Dabar jos vilnijo 
it margo aksomo bangos, raudono, geltono, auksinio ir ru- 

do, užliejusios visą veją, kad tarp jų nesimatė nė lopinėlio 
žalumos. Laiza savo lauko gėlių kolekcijai nusiskynė vero- 
niką, o mama leido paimti vieną, bet tik vieną raktažolę. 

Papietavo namie. Po pietų buvo lotynų kalbos, aritmeti- 
kos ir geografijos pamokos. Laiza sprendė ilgą dalybos už- 
duotį, kai į duris paskambino. Skambutis buvo labai retas 
dalykas, todėl išgąsdino. 

— Matyt, ponui Frostui ko nors reikia, - tarė mama, nors 
jam niekada nieko nereikėdavo. 

Ji atidarė duris. Jos pamatė vyrą. Už vartų stovėjo jo au- 
tomobilis, oranžinės japoniškų mandarinų spalvos, sakytum 
sukaltas iš dažyto kartono. Vyras buvo dar visai jaunas, ru- 
dais garbanotais plaukais iki pečių ir labai mėlynomis aki- 
mis, ilgomis it mergaitės blakstienomis. Na, kaip jos pačios 
arba mamos. Jo trumpa tiesi nosis buvo nusėta mažais rus- 
vais taškeliais, kurie, vėliau paaiškino mama, yra strazda- 
nos. Jo lūpos buvo raudonos, dantys baltutėliai. Mūvėjo mė- 
lynais džinsais, ant languotų marškinių buvo apsivilkęs med- 
vilninį švarką, pakaklėje kabėjo auksinė grandinėlė su 
pakabuku. Laiza negalėjo atitraukti akių nuo jo auskarų - 
dviejų auksinių žiedų vienoje ausyje. Rankoje jis laikė ke- 
lionmaišį. Daiktas atrodė lyg pasiūtas iš kurio nors persi- 
ško kilimo Šrouve. 

— Labas, — prabilo jis. - Tikras pasaulio pakraštys, gal 
ne? Stebiuosi, kaip dar jus radau. Leiskite prisistatyti. Aš 
esu Brunas Dramondas. | 

“2 sakė, kad ji nelyg Šach- 


razada - kas vakarą pasakoja. Tik Šinas gal nenukirs jai rytą 
galvos, jei kurį vakarą bus tokia nusivariusi, jog neįstengs 
suvaikyti minčių? 

— O kas ji tokia buvo, toji Šachkažkokia? — paklausė Ši- 
nas, bet Laiza iš nuovargio tingėjo aiškinti. 

Abu nusikamavo skindami obuolius. Šiais metais užde- 
rėjo nepaprastas derlius. Jie skindavo nuo aušros iki sute- 
mos, taigi tiek, kiek leisdavo ponas Vaneris. Jis sakė turė- 
siąs samdyti daugiau Žmonių, 0 jie norėjo jam sutrukdyti, 
norėjo uždirbti visus pinigus, bet mūšį pralaimėjo. Trečią 
valandą ryto atžygiavo padėti būrys moterų iš miesteliuko, 
esančio už keleto mylių. 

Šinui rūpėjo daugiau išgirsti apie Bruną, bet ji buvo per 
daug pavargusi pasakoti, per daug pavargusi žiūrėti spalvo- 
tą televizoriuką, kurį pagaliau nusipirko už tuos šimtą sva- 
rų, dar pridėjusi obuolinių pinigų, per daug pavargusi vis- 
kam; juodu teįstengė mylėtis, tačiau tik todėl, kad tai buvo 
galima daryti lovoje, ir po to iškart užmigo. 

Laiza retai galėdavo Žiūrėti Žinias, nors ir kaip būtų no- 
rėjusi. Jos retai esti tarp antros ir penktos valandos. Dabar 
ji sužinojo, kad žinios transliuojamos rytais ir vakarais, tai- 

gi žiūrėdavo per pusryčius, o kai atsirado moterys ir nebe- 
buvo prasmės plėšytis, šeštą ir devintą. Ji laukė kokio nors 
pranešimo apie Evą. Bet nieko nesulaukė. 

— Matai, teisėjas ją grąžino... kaip tai vadinas... a, kardo- 
majam kalinimui, - paaiškino Šinas. - Nei laikraščiai, nei 
televizija neturi teisės nieko apie ją pasakoti, kol neįvyko 
teismo. 

Panašiai kalbėjo ir pati Eva. Laiza žavėjosi Šinu, kad ši- 
tai žino. Labai patenkinta, kad jis žino šį teisinį dalyką, pa- 
juto susitaikiusi su mintimi, jog bemaž apie viską ji išmano 
daug geriau už jį, išskyrus grynai praktinius reikalus. Aiš- 
ku, jis įsivaizduoja žinąs daugiau už ją, bet ji mato, kad taip 
nėra. Apie knygas, muziką, gamtą, meną ir istoriją ji žino 
viską, o jis nieko, dėl to dabar maloniai nustebo. 

— O kada bus Evos teismas? - paklausė ji. 

— Po kelių savaičių, gal net mėnesių. 

Ji nusiminė. 

— O kur vyksta tas... kardomasis kalinimas? 

— Kalėjime. 

Žinių šioje srityje ji sėmėsi iš grožinės literatūros - „Ma- 
žosios Dorit“ ir „Grafo Montekristo“. Ji regėjo Viktorijos 
laikų lindynes, regėjo požemius grotomis užkaltais lan- 
geliais. | 

— Ko tu jaudinies? —- nesuprato jis. - Juk pabėgai, išsigel- 
bėjai iš viso to, ir garbė Dievui. 

— Aš pavargau, Šinai. Noriu miego. 

Ji prisiglaudė prie jo nuogu kūnu. Naktys darėsi šaltos. 
Jo lūpos apžiojo jai burną ir jis lengvai įėjo į ją, tarsi toks 
tolesnis žingsnis būtų buvęs natūraliausias. Šitaip jie ir gu- 
lėjo, kai vidury nakties ji nubudo ir švelniais judesiais jį pa- 
žadino. Mieguistu balsu jis pasakė ją mylįs, ir ji atsakė: 

— Ir aš tave myliu, Šinai. 

Rytoj jie dar skins obuolius, bet penktadienį jau ne. Ke- 

vinas pranešė savaitgalį keliaująs tolyn, kodėl ir jie negalė- 
tų važiuoti kartu? Matęs skelbimą, kad „Styrofoam Pac- 
kings“ įmonei, esančioje pramoniniame rajone už dešim- 
ties mylių, reikia nekvalifikuotų darbininkų. Kevinas nuta- 
rė pabandyti. 

Bet Šinas nesusidomėjo. Jis anksti atsikėlė, išsigražino, 
apsirengė švarius marškinius, užsimovė naujus džinsus ir 
išvažiavo į miestą teirautis darbo prekybos centre. Laiza 
nenustebo, kad jis jį gavo. Jie pasikvietė Keviną išgerti vy- 
no. Kevinas pareiškė, kad jo televizorius - niekas, palyginti 
su jos: nuostabu, kaip tokiam ekraniuke tokios ryškios spal- 
vos ir toks aiškus vaizdas. 

Laiza atsisveikino su šuniu. Apkabino jį, ir jo šalta nosis 
palietė jai kaklą. Tai buvo švelnus, draugiškas padarėlis. Daili 
galva ir glotnus juodas kailis vėl jai priminė Heidę. Tebe- 
niršo galvodama, kaip vedęs Viktoriją ponas Tobijas papras- 
čiausiai pametė Heidę, atidavė Metui, lyg ji būtų buvusi koks 
nebereikalingas baldas. 

Ji tebemėgo poną Tobiją, bet jos jausmus pakirto jo elge- 
sys su kale. Ieškodama pateisinimo, dėl jo elgesio permai- 
nų ji kaltino Viktoriją ir spėjo, kad mama daro tą patį. Vik- 
torija vertė jį šaudyti ir Viktorija atitraukė nuo Šrouvo. 

Galbūt Viktorija mirs. Jei šunims ateina galas, kodėl ne- 
galėtų ir žmonėms? Maždaug tuo metu Laiza ir pradėjo fan- 
tazuoti, koks būtų gyvenimas, jeigu ponas Tobijas vestų Evą 
Ar jie abu apsigyventų Šrouv Hause. Kaip ir vaikai jos skai- 
tytose knygose, ji turėtų ne tik mamą, bet ir tėtį. 


Šinas turėjo išeit į darbą pirmadienį. Jiems reikės susi- 
rasti vietą furgonui, bet kol kas pabus Vanerio žemėje. 
Kai Laiza Šiną apie ką nors informuodavo, jis ją dažnai 

pavadindavo mokytoja. Tačiau dabar, tarė jis, pats ją kai ko 
pamokysiąs. Išmokysiąs vairuoti. 

Teisė gauti vairuotojo pažymėjimą jai priklauso tik nuo 
septyniolikos metų, taigi nuo sausio, bet ji galinti važinėti 
aplink sodus, tai juk privatūs keliai. Penktadienio rytą jie 
nuskynė paskutinę vaismedžių eilę ir pasiėmė paskutinį at- 
lyginimą. Po to Šinas pasodino ją vairuotojo pusėje ir paro- 
dė, kaip paleisti variklį ir junginėti pavaras. Pasirodė ne- 
sunku. 

— Kaip žuvis vandeny, - labai patenkintas pagyrė Šinas. 

Ji norėjo išvažiuoti į plentą ir nuvežti furgoną į naująją 
stovėjimo vietą, kad ir kur ji būtų, bet Šinas pasakė ne. Ne- 
verta rizikuoti. Ne jų kišenei mokėti baudas. Laiza nenoro- 
mis sutiko. 

— Turbūt negerai, jei pakliūčiau policijai. 

— Be to, įstatymas neleidžia, - itin rimtai pasakė Šinas. 

Ji sėdėjo šalia jo keleivio pusėje ir valgė obuolius. Pri- 
sikrovė jų visą kartoninę dėžę. Vaneris buvo toks nagas, 
kad skynėjams net krituolių gailedavo. 

— Žiūrėk, kad Vaneris nepraneštų policijai, - įspėjo Ši- 
nas, bet nusijuokė, ir ji suprato, kad jis pajuokavo. Staiga 
nei! iš šio, nei iš to jis tarė: 

— Klausyk, ar tavo mama mėgino tą Tobiją atmušti nuo 
žmonos? 

— Kodėl dabar taip parūpo? 

— Kažkaip pagalvojau apie policininkus ir kaip jie ją paga- 
vo, prisiminiau, kad niekad nepasakojai, ar jis grįžo po to, 
kai buvo su tais svečiais savaitgalį. 

— Ne, ji niekada to nedarė, ne. Bent kiek aš žinau. Netu- 
rėjo ir kaip, ar ne, juk jis gyveno taip toli, o mes neturėjo- 
me automobilio, buvome tarsi atskirtos nuo pasaulio. 

— Bet argi ne šito ji norėjo? 

— O taip, tik šito. Norėjo gyventi Šrouve atsiskyrusi, kad 

niekas netrukdytų, bet labiausiai troško, kad Šrouvas būtų 
jos nuosavybė. Manau, jam vedus atsisakė tos minties. Na, 
bent kuriam laikui. Jai buvo labai sunku — šitiek laiko tikė- 
josi ir staiga neliko vilties. Aišku, aš nežinau, kas darėsi jos 
galvoje, buvau maža, bet, mano supratimu, ji gailėjosi dėl 
daugelio dalykų, buvo pilna frustracijos. 

— Ko ko? 

— Na, graužėsi, kad reikėjo elgtis kitaip. Matai, jeigu 
būtume važiavusios su juo į Londoną, kai kvietė, arba drau- 
ge išvykusios į kelionę, jie būtų taip suartėję, kad jis būtų 
neįsivaizdavęs gyvenimo be jos. Būtume išvykę metams 
ar dvejiems, o paskui kartu grįžę į Šrouvą. Jis ir ji tuo me- 
tu dėl vienas kito ėjo iš proto, tikrai žinau, lygiai kaip dabar 
mes. 

— Tas teisybė, — išsišiepė Šinas, patenkintas, kad kaip 
tik ji tai pripažino. 

— Bet ji nevažiavo dėl manęs. Buvo pasiryžusi mane už- 
auginti taip, kad... na, kad manęs nepaliestų pasaulio pur- 
vas. Ji nusprendė neleisti, kad aš kentėčiau taip, kaip ji ken- 
tėjo. Jei būtų su ponu Tobiju vykusi į Londoną, ten būtų 
gavusi mane leisti mokyklon, aš būčiau atsidūrusi tarp kitų 
vaikų ir, matyt, visko prisižiūrėjusi. Galima sakyti, kad jai 
pirmiausia rūpėjau aš, o gal pirmiausia rūpėjo Šrouvas. Li- 
kimo ironija, jog poną Tobiją ji prarado todėl, kad į pirmą 
vietą iškėlė jo namus. Na, o man būtų patikę gyventi Šrouv 
Hause ir Džonataną Tobiją turėti savo tėvu. Juoksies, bet 
aš galvodavau: jei ten gyvenčiau ir tie namai būtų mano, 
galėčiau patekti į tą kambarį. 

Šinas nesijuokė. 

— Bet jis vedė kitą ir jos visos meilės baigėsi. 

— O ne, galima sakyti, prasidėjo. Atsiradus Brunui. Da- 
bar, kai esu suaugusi, tariuosi suprantanti, kas dėjosi jos 
galvoje. Ji manė: štai praradau Džonataną, negalima visą 

gyvenimą jo gailėti, verčiau nurašyti jį į nuostolius ir įsitai- 
syti naują meilužį. Jai buvo tik trisdešimt su trupučiu. Ši- 
nai, ji buvo jauna. Negalėjo visko atsisakyti. 

— O kaip dėl vonios? Ar jis įrengė? 

— Tik po daugelio metų. Jis pamiršdavo apie tai, vos Šrou- 
vas dingdavo iš akių. Ketino, bet paprasčiausiai užmiršda- 
vo, buvo labai išsiblaškęs. Kai dabar apie visa tai mąstau, iš 
tikrųjų manau, kad nebematydamas Šrouvo užmiršdavo ir 
Evą. Prisimindavo ją porą kartų per metus, tada pasiųsdavo 
atviruką. 


Vietą furgonui jie rado vienoje dykvietėje ten, kur iš lau- 
kų kelio atsišakojo jojikų takas. Juo retai kas jodinėdavo. 
Raiteliai juos gal ir pastebėtų, bet žemės savininkas —- ne- 
bent po kelių savaičių. Įstatymus gerbiantis Šinas mėgino 
išsiaiškinti, kas jis, bet nieko nepešė. Buvo vienas blogu- 
mas: vandenį galėjai imti tik iš upelio, garmančio po akme- 
niniu tiltu. Laiza nuramino Šiną, kad jį galima gerti. Tik rei- 
kėsią virinti. Maudytis būsią galima baseine šalia prekybos 
centro, kur Šinas dirbs. Ji nesiliovė planuoti. Gal ir nepažįs- 
ta pasaulio, bet reikalus tvarkyti tikrai sugeba. 

Jam pirmą dieną išvykus į darbą, ji liko viena. Artinosi 
žiema, jau šalvendavo. Furgoną jie šildė suskystintomis du- 
Jomis ir radiatoriumi, taigi ne bėda, bet pirmą kartą gyveni- 
me ji neturėjo kuo užsiimti. 

Šalta, lijo, bet ji išlindo laukan ir nužingsniavo keliu prie 
tilto, esančio netoli brastos. Krito lapai, sklendė žemėn švel- 
niai ir liūdnai, nes vėjo nebuvo. Nusileidę gulė dar vienu 
sluoksniu ant šlapios slidžios masės po kojų. Lapai plaukė 
ir upeliu. Pilką dangų ištisai dengė debesys. Ji ilgai vaikš- 
čiojo keliukais ir papieviais neišleisdama iš akių bažnyčios 
bokšto, kad žinotų, kaip grįžti. 

Porą kartų ji kirto plentą, bet juo niekas nepravažiavo. 
„ Po medžiais pasirodė muntžakas, mostelėjo sunkiu ragų vai- 
niku ir nudulkėjo per šakius. Perspėdami vieni kitus, kad ji 
artinasi, klykavo kėkštai. Eidama rinko visokiausius gry- 
bus, bet nors ir pažino juos, virti bijojo, todėl paskui save 
paliko primėtyta umėdžių ir žvynabudžių. Kai jos paskaičia- 
vimu atėjo vidurdienis, ji patraukė atgal. 

Šinas turėjo grįžti tik po keturių valandų, tad ji nežinojo, 
ko nusitverti. Niekada gyvenime nebuvo likusi be knygos. 
Furgone nebuvo nei laikraščio, nei rašymo priemonės, nei 
grotuvo, nei kolekcijos, su kuria galėtum krapštytis, nei ada- 
tų ar siūlų. Pagaliau ji įjungė televizorių. Ją sudomino senas 
Povelio ir Presburgerio filmas su Vende Hiler, tokie filmai 
jai patiko ir Šrouv Hause, kai jau prieidavo prie televizo- 
riaus. Nejaugi tokie žmonės iš tiesų gyveno, šitaip kalbėjo, 
šitaip rengėsi? O gal tai tokia pati pasaka kaip tos, kurias 
sekdavo Šachrazada? 

Kai Šinas grįžo, ji miegojo. Televizorius ėjo, ir jis supy- 
ko, kam ji eikvojanti energiją. Kitą dieną ji išvažiavo su juo 
į miestą Ir pamėgino gauti darbo pagal skelbimą. 


Laiza pamelavo, kad jai aštuoniolika. Rekomendacijų ji 
neturėjo, nes niekur nebuvo tarnavusi, bet puikiai išmanė 
namų ruošą. Stebėdavo Evą, paskui pati jai padėdavo. 

Namas Drebulių gatvėje bent kiek panėšėjo į tą, kuria- 
me jas norėjo įkurdinti Brunas. Bet vidus buvo kitoks. Nie- 
kada nebuvo mačiusi tokio didelio, nykaus, grasaus kamba- 
rio, iškloto smėline kilimine danga, su smėlinėmis portje- 
romis, be paveikslų ant sienų, be veidrodžių ir, atrodo, be 
knygų. Smėliniuose ąsočiuose stovėjo dirbtinės gėlės: balti 
bijūnai, mėlyni jurginai 1r rausvos skaistažiedės. Stalo vi- 
durį 1r bufeto viršų dengė pilki nerti takeliai. 

Ponia Spurdel irgi buvo pilka, tik plaukai balti. Jos kūnas 
buvo įspraustas į žalsvą vilnonę suknelę, o po ja, Laizos 
manymu, turėjo būti koks nors spaudžiantis guminis drabu- 
žis, kuris suteikė jai tokią glotnią, bet kaip dešra susmau- 
gytą formą. Nelyginant riebus vikšras, tuoj tuoj pavirsian- 
tis lėliuke. Atrodė, kad bateliai, smėlio spalvos lakiniai, jai 
pjauna riešus, užvirtusius ant jų šonų. 

Iš pradžių Laiza drovėjosi. Jei ponia Spurdel būtų ją suti- 
kusi maloniai ir draugiškai, būtų buvę lengviau, bet prie- 
šais šitą storą senę rūgščia fizionomija ji nejučia ėmė kal- 
bėti atžariai ir galbūt pernelyg lakoniškai. 

— Iš šnekos neatrodote tokia, kokios man reikėtų, - tarė 
ponia Spurdel. - Tiesą sakant, toks vaizdas, lyg būtumėte 
susiruošusi stot į universitetą, o ne ieškoti padienininkės 
vietos. 

Laiza pagalvojo. Jai kilo tam tikrų minčių, bet jas nutylė- 
j0. Tik patikino: 

— Jei priimsite, dirbsiu nepriekaištingai. 

Ponia Spurdel atsiduso. 

— Verčiau apžiūrėkite visus namus. Gal pasirodys per 
daug darbo. 

— Ne, nepasirodys. 

Bet Laiza nusekė viršun paskui ponią Spurdel. Iš vikš- 
riško liemens ir klubų baisiausiai ėmė juokas, tad ji stengė- 
si galvoti apie liūdnus dalykus. Liūdniausias iš jų buvo Eva 
kalėjime. Jos mintys nulėkė pas ją, ir valandėlę Laizą su- 
kaustė baimė. 

Ponios Spurdel miegamasis buvo visas rožinis. Vidury 
rausvu satinu užklotos lovos tupėjo pūkuotas baltas triušis. 
Kitas miegamasis buvo melynas, o trečias lyg ir persiko spal- 
vos. Laiza ėmė baisiausiai norėti, kad gautų darbą, nes šiuose 
namuose tiek daiktų, kuriuos norėtų gerai apžiūrėti, ištirti 
ir apmąstyti. Po to ponia Spurdel nuvedė ją į kambarį, kurį 

pavadino pono Spurdelio kabinetu, ir Laiza išvydo knygas. 
Jų buvo pilna lentyna. Ant stalo buvo balto popieriaus dėžu- 
tė, kažkokio žaliomis gyslelėmis išraižyto akmens indelyje 
stovėjo rašikliai ir pieštukai. 

Tamsiame kambaryje, ponios Spurdel nurodytame kaip 
valgomasis, ji vėl pamatė knygas: ant lentynėlės jų buvo 
gal koks dvidešimt. Laizai namai iškart pasidarė kitokie. Ne- 
beatrodė juokingi ir absurdiški. Tai buvo vieta, kur esama 
knygų, popieriaus ir pieštukų. 

— Sugebėsiu viską išvalyti, - pasakė ji. - Man nebus per 
daug. 

— Priimsiu tik pabandyti. Atrodote labai jauna. 

Atrodau ne tokia jauna, kokia iš tikrųjų esu, pamanė Lai- 
za. Ponios Spurdel pasiūlytas užmokestis buvo nepaprastai 
menkas. Netgi jai, kad ir nieko neišmanančiai, rodės be ga- 
lo mažas. Reikia nepasiduoti ir reikalauti. Savo nuostabai, 
išgirdo tvirtai save sakant, jog dviejų svarų penkiasdešimt 
už valandą negana, norinti trijų. Ponia Spurdel atšovė nė už 
ką neketinanti tiek mokėti, ir Laiza sumišusi nutilo. Regis, 
liko tik išeiti, bet kai ji atsistojo nė nenumanydama, jog tai 
derėjimasis, ir nenutuokdama, kad išvis esama derėjimosi, 
ponia Spurdel liepė valandžiukę palaukti, ji nusileisianti, bet 
Laiza turinti nepamiršti, kad priimama pabandyti. Du rytus 
ir vieną pusdienį nuo pietų, pradėti kitą savaitę. Oi ne, no- 
rėčiau rytoj, tarė Laiza. 

— Ojergutėliau! Čia tai bent stropumas, - tarė ponia Spur- 
del balsu, sakančiu, kad Laiza tikrai nesusidoros. 

Visą likusią dieną ji klaidžiojo po miestą leisdamasi į vi- 
sokius nuotykius: nuėjo į aludę, paskui į kiną. Nuo kai ku- 
rių dalykų jai daužėsi širdis, bet ji darė savo. Aludėje ją ap- 
tarnavo, bet šiek tiek įtariai. Matyt, gali apsimesti aštuo- 
niolikmete. Filmas ją sukrėtė. Ir įaudrino. Nejau esama tokių 
vietų? Nejaugi esama milžiniškų miestų, kur namai aukš- 

tesni už aukščiausius medžius, kur gatvės — spindinčios ar- 
kos ant atramų, kur zuja milijonai automobilių ir vyrai žiau- 
riai puldinėja moteris? Tačiau ji ramiai žiūrėjo, kai kažkoks 
žmogus rėkdamas mirė, o siena jam už nugaros aptiško krau- 
ju. Šiaip ar taip, ji šitai mačiusi tikrovėje. 

Kitkuo negalėjo patikėti. Nenoromis nusprendė, jog tai 
priklauso pramoginiam žanrui, apie kurį Eva pasakojo per 
anglų literatūros pamokas, — mokslinei fantastikai. H. Dž. 
Velsas, miglotai prisiminė, 19 Džonas Vindamas, jų vardus 
buvo girdėjusi, bet nieko neteko skaityti. 

Jei turėtų galimybę susitikti su Eva, paklaustų. Tačiau 
važiuojant namo apie tai pasiklausė Šiną. 

— Majamis. 

— Ką reiškia Majamis? Kas tas Majamis? 

Jis niekada nemokėjo dorai paaiškinti. 

— Tokia vietovė, ar ne? Amerikoje. Esi mačius per tele- 
vizorių. 

— Ne. — Kada nors pasakys jam, kodėl nėra mačiusi. — 
„Teko ten būti? 

— Ar man? Liaukis, mergyt, juk žinai, kad ne. 

— Vadinasi, iš tikrųjų ir nežinai? Gal ten viskas sukurta. 
Gal viskas padaryta... na... studijoje. Kaip žaislai. 

— Tie vyrukai šaudė ne žaisliniais pistoletais. 

— Taip, bet jie buvo aktoriai. Iš tikrųjų jie nemirė, krau- 
jas buvo netikras, negalėjo būti tikras, tai iš kur žinai, kad 
ir visa kita nebuvo padaryta? 

Jis nesumojo, ką atsakyti. Tiktai kartojo: 

— Aišku, kad buvo tikra, visi žino, kad tikra. 

Lipdama į furgoną ji tarė: 

— Jei ta vietovė buvo tikra, norėčiau tenai nuvykti, norė- 
Čiau ją pamatyti. 

— Būtų nuostabu, - pritarė Šinas. 

Toks jau gyvenimas: anksti rytą ką nors išgirsti ar pama- 

tai, o vėliau tas pats dalykas išplaukia visai kitame konteks- 
"te, todėl ir televizija tą vakarą rodė Majamį. Ne Los Andže- 

lo Majamis, paaiškino Šinas, bet jai niekuo nesiskyrė. Taigi, 
matyt, esama tokių vietų, lygiai kaip per kitą programą pa- 
rodyti Oksfordas ir didžioji Kernarvono pilis. 

— Eva ten buvo, - tarė ji, atsiliepdama į kažkokį signalą 
galvoje. 

— Ką ji ten veikė? 

— Mokėsi mokykloje. Vadinamoje universitetu. Poniai 
Spurdel pasirodė, kad ir aš ten eisiu. Ji taip sakė. 

— Tavo mama mokėsi Oksfordo universitete? 

— O ką? — nuoširdžiai nustebo ji. 

- Liaukis, mergyt, ji augino tave. 

— Ne, nemanau. Buvo priversta mesti, nežinau, kodėl, 
lyg ir dėl to, kad turėjau aš gimti. 

Šinas nieko netarė, bet jai pasirodė, kad jis nori kažką 
pasakyti, bet nežino, kaip. Pagaliau jis prabilo: 

— Nenoriu tavęs liūdinti. 

— Nebijok. 

— Na, gerai, ar tu žinai, kas buvo tavo tėtis? 

Laiza papurtė galvą. 

— Gerai, atsiprašau, kad paklausiau. 

— Nieko tokio. Bet, matai, ji pati nežino. Eva nežino. 

Ji matė jį pribloškusi. Jo nejaudino ekrane švilpiančios 
kulkos, nei kraujo fontanai, nei kankinamos moterys ar bom- 
bos, sulyginančios miestą su žeme, tačiau tai, kad Eva neži- 
nojo, kas jos vaiko tėvas, jį sukrėtė iki širdies gelmių. Jis 
neteko žado. Ji apkabino jį ir priglaudė prie savęs. 

— Bent šitaip ji kalbėjo, - bandė raminti jį. - Bet aš kai ką 
numanau. Regis, žinau, kas jis buvo, kad ir ką ji šnekėjo. 

— Ne tasai Brunas? 

— Oi, Šinai. Ji susipažino su Brunu, kai man buvo septy- 
neri. Ar papasakoti daugiau apie jį? 

— Jeigu nori, - burbtelėjo jis. 

— Na, klausyk. Jis pasiliko ir nulakavo tą paveikslą. Vi- 
sus reikmenis turėjo kelionmaišyje. Nemaniau, kad Eva leis, 
bet leido. Nemaniau, kad su juo kalbėsis, bet ir vėl klydau. 
Ji paklausė, kaip jam šovė į galvą nutapyti Šrouv Hausą, ir 
jis atsakė pamatęs jį pro traukinio langą. „Negalėjote maty- 
ti saulėlydžio, — tarė ji, —- nes sėdėjote rytų pusėje“. —- „Aa, 
bet aš supratau, koks grožis būtų iš kitos pusės, - paaiškino 
jis, —- todėl vieną vasaros vakarą atvažiavau ir pradėjau ta- 
pyti. Praleidau čia daug tokių vakarų“. - „Aš jūsų nema- 
čiau“, — nustebo Eva, o jis pasakė: —- „Ir aš jūsų nemačiau. 
Jei būčiau pamatęs, būčiau anksčiau pasirodęs“. 

Nuo tos minutės, kai ji pranešė nežinanti, kas jos tėvas, 
Šinas tarsi nebegirdėjo, ką ji pasakoja. 

— Tikriausiai turėjo daug vyrų, - prašneko jis. - Vierią 
naktį su vienu, kitą, o gal ir tą pačią, jau su kitu. Šlykštu. 
Baisi aplinka vaikui auginti, ypač mergaitei. 

— Kodėl ypač mergaitei? - paklausė ji. 

— Oi, Laiza, negi neaišku? 

— Man ne, - atsakė ji. - Nejaugi nenori išgirsti apie Bru- 
ną Dramondą? 

X ntrą kartą, labai svarbų kar- 
tą, jis pasirodė tą dieną, kai ji išvydo retą drugį - kaukolėtą- 
jį sfinksą. Buvo birželis. 

Jam buvo trisdešimt vieneri metai, jis gyveno mieste, 
kambariuose virš Mulinso daržovių parduotuvės. Tėvas mi- 
ręs, bet motina dar gyva, įsikūrusi Češyre. Kažkada buvo 
vedęs, bet žmona paliko, gyveno kažkokiame Geitshede su 
vienu stomatologu. Visa tai girdėdama Laiza paklausė: 

— Kas tas stomatologas? 

Brunas Dramondas pažvelgė į ją tokiu žvilgsniu, tarsi ji 
iš jo šaipytųsi, ir atsakė kažką apie tai, jog tikriausiai ne 
sykį lankiusis pas stomatologą. Tačiau mama paaiškino: 

— Tai gydytojas, kuris gydo dantis. 

Jis sakė atvykęs todėl, kad norįs nutapyti jų slėnį su va- 
žiuojančiu traukiniu; galbūt ir anksčiau šiek tiek tapęs, bet 
dabar prisistatė į sarginę kelios minutės po dešimtos, pasi- 
liko pietų ir tebebuvo atėjus vakarui. Sėdėjo ne ant kėdės, 
o ant grindų. Ir porino savo gyvenimo istoriją. 

— Nereikėjo man vesti, —- kalbėjo. - Netikiu santuoka, 
bet pasidaviau įkalbinėjamas. Iš tiesų santuoka - tai pirmas 
žingsnis, kad tave prarytų žudymo mašina. 

— Kas yra toji žudymo mašina? — paklausė mama. 

— Visuomenė, vergija, prisitaikymas, vargšas jautelis, 

kiaurą dieną minantis ratu ir kuliantis javus, veikiausiai dar 
ir su antsnukiu. Aš esu anarchistas. Sakysite, koks tu anar- 
chistas, jeigu vedei ir ėmeisi valdiškos tarnybos, kad galė- 
tum išmokėti kreditą. Tikrai netipiškas. Galiu pasiteisinti 
nebent tuo, kad po trejų metų pragaro ištrūkau. 

— Tikrai turėjote valdišką tarnybą? 

— Žemo rango. Aišku, mokiausi ir meno mokykloje. Tie- 
są sakant, studijavau Karališkajame koledže. Vedęs įsidar- 
binau Šrusberio savišalpos kasoje. 

— O iš ko dabar gyvenate? 

— Tapau, visą laiką tuo ir norėjau užsiimti, bet naudos 
maža. Be to, tapau namus, tiksliau interjerus. Pasakysiu, 
kaip pradėjau. Kažkas, viena moteris, paklausė, ką veikiu, 
atsakiau, jog tapau, tada ji ir prašo: ar negalėtumėt ateiti ir 
nutapyti mano valgomojo? Aš, kvailys, iš pradžių norėjau 
spjauti jai į veidą. Paskui pagalvojau — o kodėl gi ne? Elge- 
tos nesirenka. Taigi turiu lyg ir nuolatinį darbą, nors šiaip 
nepakenčiu bet kokio nuolatinumo, nemoku mokesčių, ne- 
moku draudimo. Kas nors turbūt tebeturi mano dosjė ir se- 
nu adresu tebesiunčia įspėjimus. Bet niekas nežino, kur aš 
prisiglaudęs, niekas, išskyrus motiną. Mano buvusioji irgi 
nežino. Tai laisvė, ir jos kaina man visai nedidelė. 

— Kokia gi ta kaina? — paklausė mama. 

— Amžinas pinigų stygius. 

— Taip, tai laisvė, —- tarė mama. — Kai kam ši kaina atro- 
dytų labai didelė. 

„— Tik ne man. Aš kitoks. 

Po to Brunas, pritardamas sau gitara, padainavo Džonio 
Kešo dainą apie laisvę, rastą kelyje, ir žmones, nesutinkan- 
čius daryti, kas jiems liepiama. Laiza matė, kad mamai jis 
patinka, ji žvelgė į jį taip, kaip retkarčiais žiūrėdavo į poną 
Tobiją. Galbūt jai patiko jo balsas ir tartis, visai nepanaši į 
niekieno. Laiza prisiminė Hju su ta jo barzda ir gaurais apė- 

jusiais žandais. Brunas atrodė taip, lyg ant jo švelnaus mer- 
gaitiško veido niekada nebuvo išdygęs ir neišdygs joks plau- 
kelis. 

Vasarą priešais Laizos langą violetiniais žiedais pasipuo- 
šė sarginės galą apklėtęs karklavijas. Mama jį vadino žydin- 
čia bulve, nes ir jis, ir bulvės, ir pomidorai priklauso tai pa- 
čiai šeimai. Tą vakarą atsiklaupusi lovoje prie lango, vos už 
kelių centimetrų Laiza išvydo kaukolėtąjį sfinksą — išskė- 
tęs sparnus jis tupėjo ant karklavijo žiedo. 

Knygoje apie drugius ji rado, kad Acherontia atrobos mėgs- 
ta graužti bulvių lapus. Dar buvo parašyta, kad Britų salose 
jis labai retas svečias. Tačiau ji neabejojo, kad tai kaukolė- 
tasis sfinksas. Joks kitas drugys nugaroje tarp priekinių spar- 
nelių neturi tokios aiškios kaukolės — blyškiai gelsvo mir- 
ties veido juodomis akiduobėmis ir įdubusia kakta. Būtent 
šį drugį Dreksleris įdėjo į savo paveikslą, kabantį Šrouve, 
ant kurio laikomas tasai raktas. 

Ji žinojo, kad ir mama norėtų drugį pamatyti. Mama su- 
pyktų ar bent jau nusimintų, jeigu ji nepasakytų apie Ache- 
vontia už lango. Ji išėjo ir atidarė jos kambario duris. Brunas 
tyliai brązgino gitarą, abu turėjo pasistatę po taurę raudono 
vyno. Neatrodė labai užsiėmę, bet mama vis tiek pasakė ne- 
galinti ateiti, o Laiza turinti būti lovoje; jeigu tai iš tiesų kau- 
kolėtasis sfinksas, jis niekur nedings ir atskris rytoj. 

Tačiau kitą rytą drugys neatskrido, nė karto daugiau ne- 
bepasirodė. Kadangi po tokio vakaro su vynu, vaišėmis ir 
pramogavimu poną Tobiją ji andai rado mamos lovoje, ma- 
nė, kad rytą ir Bruną išvys tenai gulintį. Jau buvo vyresnė, 
prie durų sėlino atsargiai ir jas pastūmė iš lėto. Mama buvo 
viena, ir priėjusi prie lango Laiza pamatė, kad oranžinio au- 
tomobiliuko nebėra. 

Tą dieną, pirmą tokią, kai mama liko abejinga viskam, 
kuo šiaip domėjosi, Laiza pavadino Mirties Veido diena. 

Praėjo savaitė, kol Brunas vėl pasirodė — tai buvo diena, 
kai mama autobusu išvažiavo į miestą. Ji pasiėmė sąrašą, 
daugumą prekių iš jo reikėjo pirkti vaisių ir daržovių par- 
duotuvėje. Mažutė Laiza vaikiškoje knygelėje buvo mačiu- 
si tokios parduotuvės paveikslėlį. 

— Ar man galima važiuoti? 

Mama papurtė galvą. 

— Gerai, bet aš nenoriu, kad mane paliktum miegamaja- 
me. Taip nuobodu. 

— Jeigu patinka, gali eit į biblioteką arba mažąją svetainę. 
Daryk kaip išmanai. 

— Į mažają svetainę. 

Todėl, tikriausiai pamanė mama, kad tenai daug šviesiau 
ir pro langus matyti, kaip važiuoja traukiniai. O gal todėl, kad 
stiklinėse spintose stovi istorinių asmenybių biustai. O gal- 
būt ji galvojo apie Bruną Dramondą ir visai ne apie Laizą. 


Kai mama išėjo, ji akimis nulydėjo į pietus dundantį trau- 
kinį, dar kartą apžiūrėjo vestuvinę nuotrauką, kurioje po- 
nas Tobijas buvo dailiai prigludusiu tamsiu kostiumu, 0 po- 
nia Tobijas — plačiakrašte skrybėle ir taškuota suknele, ir 
tada atitraukė užuolaidą, už kurios buvo paslėpusi kopėtė- 
les. Jos tebestovėjo. | 

Nunešusi jas per kambarį, pastatė prie pat paveikslo su 
gėlėmis ir Mirties Veidu. Ji labai atidžiai nuspaudė viršutinį 
laiptelį, kuris surakina kopėtėles, kad neišsikėstų. Aišku, 
gali būti taip, kad rakto nebėra. Nuo tos dienos, kai Laiza 
matė jį dedamą ant rėmo, mama dažnai ėjo į tą kambarį — 
tiesiog nuostabu, kaip ji neužtiko paslėptų kopėtėlių. Lipk 
1r įsitikink. 

Raktas buvo. Laiza nulipo nuo kopėčių, atrakino duris ir 
atidarė. Ji atsidūrė priešais kažkokią dėžę su langeliu prie- 
šaky ir ėmė ją žiūrinėti. Po tuo langeliu buvo mygtukai ir 

rankenėlės, visai kaip mamos elektrinės viryklės. Laiza juos 
visus iš eilės spaudė ir sukiojo, bet nieko neatsitiko. 

Ji išmanė apie elektrą. Jų senasis šildytuvas neveikdavo, 
jeigu jo laido neįkišdavai į kištukinį lizdą ir nenuspausdavai 
jungiklio. Šito daikto laidas buvo įkištas į lizdą, bet jungik- 
lis nenuspaustas. Ji nuspaudė. Vis tiek nieko. Dar pabandyk 
paspaudyti visus mygtukus, pasukioti visas rankenėles. 

Kai ji pasuko didžiausią rankenėlę, nieko neatsitiko, bet 
kai ją dar ir paspaudė, dėžė ėmė zvimbti ir, didžiausiai jos 
nuostabai, langelyje pasirodė šviesos plotelis. Virpėdamas 
jis ėmė plėstis, i1r pamažu radosi vaizdas: pilkšvos, baltos ir 
tamsiai pilkos spalvų, tokių kaip graviūrose ant mažosios 
svetainės sienų, bet aiškiai kažkoks vaizdas. 

Ir tas vaizdas nebuvo negyvas kaip graviūra, bet judėjo 
1r skleidė garsus. Dėžėje buvo maždaug jos amžiaus mer- 
gaitės: jos ne kalbėjo, bet šoko pagal muziką. Muzika Luizai 
buvo pažįstama, ji net galėjo pasakyti, kas tai, - kažkoks 
„Gulbių ežeras“, kompozitorius Čaikovskis. 

Iš pradžių ji išsigando. Mergaitės judėjo — šoko aukštai 
mėtydamos kojas, jos buvo gyvos, bet ir nevisiškai tikros. Ji 
žengė žingsnį atgal, paskui dar vieną, galiausiai atsistojo prie 
pat dėžės. Vaikai tebešoko. Viena mergaitė išėjo į vidurį sce- 
nos ir leidosi šokt pati sau, sukdamasi ant vienos kojos, o 
kitą aukštai iškėlusi. Laiza apžiūrėjo dėžės užpakalį. Nieko 
ypatinga, tik daugybė skylučių, rumbelių ir vėl mygtukų. 

Langelyje, juodai pilkame fone, ėmė plaukti baltos rai- 
dės, po to išniro veidas ir — kas keisčiausia — pasigirdo bal- 
sas. Pirmųjų Žodžių, išgirstų per televiziją, Laiza nebeatsi- 
minė. Ją per daug pribloškė pati mintis, kad dėžėje gali būti 
1r kalbėti žmogus. Ji tiesiog žado neteko. 

Bet tas jausmas palengva praėjo. Baimę ir sukrėtimą iš- 
stūmė nuostaba, paskui pasitenkinimas, malonumas ir — 
džiaugsmas. Ji atsisėdo ant grindų susikryžiavusi kojas ir su- 

žavėta žiūrėjo. Kaimo keliu einantis senukas su šuniu buvo 
beveik matytas. Tarpais senukas sustodavo ir imdavo šnekė- 
ti, jo veidas pasidarydavo toks didelis, kad ji galėjo įžiūrėti 
visas raukšlės ir žilas žandenas. Paskui viena moteris ėmė 
mokyt kitą moterį, kaip kažką kepti. Dubenyje jiedvi sumai- 
šė kiaušinius, cukrų, miltus ir sviestą, o praėjus vos dviem 
minutėms, pirmoji moteris atidarė orkaitę ir ištraukė iške- 
pusį pyragą, gražiai rudą, blizgantį ir išsikėlusį. Stebuklas. 
Apie tokius stebuklus Laiza buvo skaičiusi pasakose. 

Ji žiūrėjo gal valandą. Po kepimo rodė šunį, kalno šlaite 
ganantį aveles, tada vyrą, apsuptą buteliukų ir vamzdelių, ir 
brėžinių, bet ji nesuprato nė vieno žodžio. Ji nuėjo į mažąją 
svetainę žvilgtelėti, kiek valandų. Mama negrįš anksčiau, 
kaip prieš pat penkias, o dabar buvo dešimt po keturių. Lai- 
za vėl įsitaisė ant grindų ir žiūrėjo judančius paveikslėlius, 
visai kaip knygų iliustracijas: juose buvo katė, pelė ir meš- 
ka girioje. Ji stebėjo, kaip vyras Žmonėms aiškina, kokie 
žvaigždžių vardai, 1r kaip kitas vyras kalbina berniuką, pa- 
dariusį žaislinį garvežį. Ji būtų mielai Žiūrėjusi visą vakarą. 
Bet jei grįžusi mama ją rastų, niekad nebegalėtų vėl žiūrėti, 
nes jautė: durys rakinamos todėl, kad mama nenori, jog ji 
žiūrėtų. | 

Be penkių minučių penkios ji išjungė aparatą vėl paspaus- 
dama apvalią rankenėlę ir ištraukė laidą iš lizdo. Tada užra- 
kino duris ir palypėjusi kopėtėlėmis padėjo raktą atgal, ant 
paveikslo rėmo. Pačiu laiku suspėjo. Nešdama kopėtėles už 
užuolaidos, pro langą pamatė ateinant mamą su Brunu Dra- 
mondu. 


Jis parvežė mamą automobiliu. Tą vakarą Laizai jis be- 
maž nerūpėjo. Jos galva buvo pilna to, ką pamatė tos dėžės 
langelyje ar to langelio pagalba. Ji svarstė, kas tai per daik- 
tas, kaip jis daro, ką daro, ir ar pasaulyje tik vienas, Šrouve, 

ar yra ir daugiau. Pavyzdžiui, ar Londone jį turi ponas ir 
ponia Tobijai? Ar turi Kerolaina Prancūzijoje ir Kler - ne- 
svarbu, kur ji gyvena? Ar turi Metas su Heide, ponas Fros- 
tas ir statybininkai? Galbūt visi turi? 

Paklausti nėra ko. Kodėl jai negalima žiūrėti? Gal kenks- 
minga? Akims, ausims? Bet ji nieko blogo nejautė. Keista 
buvo galvoti, kad mama žino apie tą stebuklą ir tyli, galvoti, 
kad 17 Brunas Dramondas žino, ko gera, netgi turi savo bute 
viršum vaisių ir daržovių parduotuvės. 

Kodėl jos neturi to daikto sarginėje? Paklausti nėra ko. 
Tą vakarą ji buvo tokia tyli, per vakarienę - pasiliko ir Bru- 
nas — beveik žodžio nepratarė, mama net paklausė, ar gerai 
jaučiasi. 

Atsigulusi išgirdo, kaip jie išėjo pro priekines duris. Ji 

atsikėlė ir pažiūrėjo pro langą, kurį anksčiau pasiekdavo tik 
užlipusi ant kėdės. Dabar kėdės nebereikėjo. Juodu pasuko 
į pilaitę. Mama atrakino ją, ir abu žengė vidun. Laiza prisi- 
minė šunis ir kaip jie ten nakvodavo, ir staiga jai pasidarė 
liūdna. Verčiau tenai būtų Heidė su Radžiu, o ne Brunas 
Dramondas. Nežinia kodėl jis jai nelabai patiko. 
Bruno automobilį, bet kitą dieną jis grįžo su dažais ir dro- 
bėmis, ir teptukais, ir daiktu, kurį jis vadino molbertu. Tą 
molbertą jis pasistatė užlajos pakraštyje ir pradėjo tapyti 
tiltą. Laiza stovėjo ir stebėjo, kol mama valė Šrouvą. 

Jis nekentė, kad ji netoliese, jinai jautė, jautė, kaip nuo 
jo sklinda šaltos bangos. Brunas atrodė švelnus ir mielas, 
atrodė geras, bet ji spėjo, kad iš tikrųjų nėra toks. Žmonės 
ne visada tokie, kokius skelbia juos esant jų veidai. 

Mama žiūrėjo į ją pro langą, „ją ganė“, ji nusišypsojo ir 
pamojo ranka, tad Laiza nesuprato, kodėl pati negalėtų ste- 
bėti, kaip jis maišo dažus, išspaudęs iš tų įdomių tūbelių, 
paskui visą drobę storai nutepa balta ir mėlyna spalvomis. 

Ji prislinko taip arti, kad beveik lietė jo ranką. Šaltos ban- 
gos tapo nepaprastai stiprios. 

Brunas ratais malė teptuku po baltai mėlyną košę, paga- 
liau tarė: 

— Argi neturi kuo žaisti? 

— Aš per didelė žaisti, - tarė Laiza. 

— Kam kaip atrodo. Tau turbūt ne daugiau kaip devyneri. 
Nejau neturi lėlės? — Jo balsas skambėjo panašiai kaip iš 
dėžės užrakintajame kambaryje. 

— Jeigu nenorite, kad žiūrėčiau į jus, eisiu skaityti pran- 
cūziškos knygos. 

Ji nuėjo į Šrouvą, bet užuot skaičiusi knygą užlipo į Ve- 
necijos kambarį, kur žmogus viename paveiksle buvo lyg ir 
panašus į Bruną. Arba jis - panašus į tą žmogų. Ir ji nekly- 
do. Paveiksle kažkoks šventas vyras klūpėjo akmeningoje 
dykvietėje pamaldžiai sunėręs rankas, jo galvą supo aureo- 
lė. Laiza atsisėdo ant gondolos formos lovos ir įsižiūrėjo į 
paveikslą. Brunas buvo nepaprastai panašus į tą šventąjį: 
tokie pat ilgi šilkiniai rudi plaukai, blakstienos ir romiai su- 
dėtos lūpos. Karštas šventojo žvilgsnis buvo įsmeigtas į kaž- 
ką nematomą debesyse viršum galvos. 

Brunas vienoje ausyje turėjo du auksinius auskarus, o 
šventasis ne. Tuo ir tesiskyrė jų išvaizda. Laiza išsinešė 
pasakų knygą į terasą rūmų priekyje ir saulėkaitoje ėmė skai- 
tyti. 


Mamai esant, jis jai buvo daug meilesnis. Ji veikiai tat 
pastebėjo. Sykį jie kartu pietavo ir jis pasakė, kaip esą nuo- 
stabu, kad ji skaitanti prancūziškas pasakas. 

— Kaip tikra prancūzaitė. Gabus vaikas, mamyte. Ką apie 
ją sako mokytojai? 

Mama praleido jo klausimą pro ausis ir niekaip neatsilie- 
pė pavadinta „mamyte“. Jie kalbėjosi, kad Brunas galėtų pi- 

laitėje įsirengti studiją, i1r mama paaiškino, kas ta studija. 
Laiza nebuvo tikra, kad jai patiktų, jei kiaurą dieną Brunas 
trintųsi šalią. 

— Ji priklauso ponui Tobijui, — paprieštaravo Laiza.. 

— Aš parašysiu ponui Tobijui ir paklausiu, ar Brunas gali 
ją išsinuomoti, - tarė mama. 

Tačiau Laiza niekada taip ir nesužinojo, ar ponas Tobijas 
sutiko, ar atsakė, nes Brunas įsikraustė į jų namus, į sargi- 
nę. Tai įvyko nepraėjus ir dviem savaitėms. Jis įsikėlė į sar- 
ginę ir nudrožė miegoti į mamos kambarį. 

Ne taip kaip Hiter, jis nė karto nepasiskundė, kodėl nėra 
vonios. Maudytis, sakė jis, - buržuazijos įprotis. Laiza ėmė 
ieškoti to žodžio daktaro Džonsono žodyne, vieninteliame, 
kuris buvo Šrouvo bibliotekoje, tačiau tarp „burzloti“, kas 
reiškė negražiai valgyti, ir „būstas“ daugiau nebuvo jokio 
žodžio. Ji spėjo, kad tas žodis tikriausiai priešingas „anar- 
chistui“. 

Pilaitės vidų apšviesdavo šviesa iš šiaurės pusės, kuri, 
Brunas sakė, palanki tapyti. Palanki ar ne, bet jis pilaitėn 
beveik kojos nekeldavo, nors užgriozdė ją visokia savo man- 
ta: kalnais drobių, rėmais, taip pat teptukais, stiklainiais 1r 
suterliotais skudurais. Ir niekada nebevažiuodavo miestan 
tapyti žmonių namų. 

Kaip tik tuo metu Laiza nustojo rytais užsukti į mamos 
miegamąjį. Vieną sykį įėjo pirma pasibeldusi, bet vis tiek 
rado Bruną užgulusį mamą, bučiuojantį jai veidą, uždengtą 
ilgų rudų jo garbanų. Laiza pajuto, kaip karštis mušė į 
skruostus, nesuprato, kodėl. Ji tylėdama pasišalino. 

Jos gyvenimas pasikeitė. Niekad daugiau nebebuvo to- 
kia laiminga kaip ankstesniais metais. Ant jos saulės už- 
slinko debesis ir pusę jos užtemdė. Prieš Brunui atsiran- 
dant, kartais jausdavo vienumą ir ja mėgaudavosi, tačiau da- 
bar suprato, kas yra vienatvė. 

Vienintelė paguoda buvo televizorius Šrouve. Iš Bruno 
ji sužinojo, kad tas daiktas šitaip vadinasi. Ne, nepasisakė 
jam, ką žiūrinti rūmuose, kai tik ištaiko progą. Jis pats pa- 
klausė mamą, kodėl jos neturinčios telėvizoriaus. 

— Galiu savąjį atvežti iš buto, —- pasiūlė. Butu jis vadino 
savo kambarėlius virš daržovių parduotuvės. 

Mama atsakė, ne, labai dėkui, be šito daikto puikiai gali- 
me išsiversti. Jeigu jam labai norisi, gali važiuoti namo ir 
žiūrėti. 

— Tu žinai, ko man norisi, — tarė jis, žvelgdamas į mamą 
akimis, kokiomis anas šventasis žvelgė į debesis. 

Daug dažniau viena ir dažnai vieniša, Laiza įsitikino, kad 
gali eit į Šrouvą, kada tik įsigeidžia. Įprato labai mitriai už- 
lipti rakto ir paslėpti kopėtėles. Bet - ji neįsivaizdavo, ko- 
dėl, - Brunui atsiradus, mama nebenorėdavo jos niekur ra- 
kinti. Laisvai vaikštinėdavo po visus rūmus ir sėkmingai 
nešiodavo kopėtėles iš bibliotekos į mažąją svetainę. Kai 
sukako dešimt metų, savo nuostabai ir džiaugsmui, pamatė, 
kad kopėtėlių nebereikia. Ji užaugo. Kaip ir mama, raktą 
galėdavo pasiimti užlipusi ant kėdės, o po to - ant bufeto. 

Kol mama sėdėdavo šalia tapančio Bruno, Laiza žiūrėda- 
vo televizorių. Tomis retomis progomis, kai Brunas mamą 
išsiveždavo, ji žiūrėdavo televizorių. Iš televizijos pradėjo 
kaupti žinias apie pasaulį už sarginės vartų. 

Brunas ir pakišo jai mintį, jog laikas pačiai pamatyti tik- 
rovę. 


Ji sėdėjo oranžinio automobiliuko užpakaly. Mama buvo 
priekyje šalia Bruno, ir iš jos įsitempusių pečių, tiesaus kaip 
styga kaklo Laiza matė, kad ji tebėra baisiai nepatenkinta 
šia išvyka. Brunas su Laiza šiaip ne taip ją prikalbėjo. 

— Mano tikslas grynai savanaudiškas, mamyte. Galbūt ma- 
nysi, jog esu nepadoriai atviras, bet aš noriu tave visur pa- 
vežioti, o šitai mes galime daryti tik pasiėmę vaiką. - Kai 

jie kalbėdavosi apie mane, jis visada vadindavo mane vaiku, 
o mamą - mamyte. - Pradžioje nuvešim ją į miestą. Tegul 
tik jai patinka, ir kitą kartą galėsim iškeliauti visai dienai. — 
Tolesnius žodžius jis pašnibždėjo, bet Laiza išgirdo. - Ne- 
sakau, kad man labiau nepatiktų būti dviese, jei būtų įma- 
noma pasirinkti. 

— Aš 1r taip negaliu važinėti iš namų, - tarė mama. - Ne- 
turiu laiko. Be to, Laizai pamokos. 

— Tas vaikas turi eiti į mokyklą. 

— Maniau, kad esi anarchistas, - pasakė mama. 

— Anarchistai nėra nusistatę prieš mokslą. Jie visom ke- 
turiom už reikalingą išsilavinimą. 

— Laiza ir gauna reikalingą išsilavinimą. Jei pastatytum 
ją šalia kitų jos amžiaus vaikų, paaiškėtų, kad ji juos pralen- 
kusi keleriais metais, net juokas imtų. 

— Ji turi eiti į mokyklą dėl visuomeninių priežasčių. Kaip 
kitaip išmoks bendrauti su kitais žmonėmis? 

— Mano motina bendravo su kitais žmonėmis ir mirė nu- 
sivylusi kambaryje, kurį nuomojo savo sesers namuose. Ir 
aš bendravau su kitais žmonėmis, 0 žiūrėk, kaip man viskas 
susiklostė. Noriu, kad Laiza išliktų tyra, noriu, kad liktų 
nepaliesta, o labiausiai - kad būtų laiminga. „Žibuoklė prie 
apsamanojusio akmens, nematoma žmonių akims“. 

Brunas susiraukė. 

— Įdomu, kas bus iš šito vaiko? Kaip ji užsidirbs duoną? 
Su kuo turės santykių? 

— Aš irgi užsidirbu duoną, - atsakė mama. — Aš irgi turiu 
santykių — baisi frazė. Ji taps tokia kaip aš, bet be skausmo 
1r skriaudos. Ji taps tokia, kokia aš galėjau tapti, laiminga ir 
tyra, ir gera, jei tik man būtų buvę leista čia pasilikti. 

— Šiaip ar taip, — tarė Brunas, mėgstantis ginčytis tik tuo- 
met, kai gali laimėti, - vis tiek manau, mamyte, kad ji turi 
važiuot į miestą su mumis — jai bus tik į naudą. 

Pagaliau mama nusileido. Bet, girdi, tik vieną kartą. Ga- 
lės važiuoti tik tą vieną kartą. 

Kurį laiką nebuvo nieko, kas Laizai būtų buvę netikėta. 
Kelias, tiltas, kaimas ir galų gale plentas. Juos lenkė auto- 
mobiliai, o sykį jie patys pralenkė vieną, lėtą kaip sraige, mat 
oranžinė Bruno mašinytė greitai netraukė. Daugumą dalykų 
Laiza jau buvo mačiusi tikrovėje ar per televizorių, kad ir be 
spalvų. Mieste buvo kitaip, visų pirma todėl, kad šitokia bai- 
sybė žmonių. Žmonių daugumas jai net kėlė siaubą. 

Brunas pastatė automobilį aikštelėje, kur jau stovėjo šim- 
tai mašinų. Laiza negalėjo patikėti, kad pasaulyje esama ši- 
tiek automobilių. Ji tylėdama ėjo tarp mamos ir Bruno ir 
pati nustebo, kai beveik nejusdama įsitvėrė mamai už ran- 
kos. Žmonės užkimšo šaligatvį, jų buvo pilna visur: vieni 
skubėjo, kiti plepėdami maklinėjo, šnekėdamiesi stovėjo, bė- 
go, tempė už rankučių mažus vaikus ar stūmė juos kėdėse 
ant ratukų. Reikėjo saugotis, kad į juos neatsitrenktum. Kai 
kurie žmonės rūkė cigaretes, panašiai kaip televizoriuje, ei- 
nant pro šalį užuodei kvapą. Daugelis kažką valgė iš popie- 
rinių maišelių. 

Laiza žiūrėjo išpūtusi akis. Jai būtų patikę sėdėti ant že- 
mos sienos palei pastatą, kurį mama pavadino bažnyčia, ir 
stebėti žmones. Dauguma jų, jos nuomone, buvo bjaurūs 1r 
kerėpliški, riebūs arba susirietę, juokingi ar pusiau lauki- 
niai. Jie traukė jos žvilgsnį, bet sykiu ir gąsdino, visai kaip 
rupūžė ar baisus paveikslėlis knygoje. 

— Kokia puiki žmonija! - tarė motina ypatingu balsu, ku- 
riuo sakydavo ką nors iš knygos. — O, drąsus naujasis pa- 
saulis, turintis tokius žmones. — Ji nemaloniai nusijuokė, 
tarsi parodydama, kad jos žodžių nereikia priimti rimtai. 

Laizai atrodė, kad beveik visos drąsaus naujojo pasaulio 
parduotuvės šlykščios ir neįdomios. Viename lange buvo 
drabužiai, kitame - žurnalai. Gėlės gėlių parduotuvėje nė iš 

tolo nebuvo tokios gražios kaip Šrouve. Labiausiai ją domi- 
no krautuvė, kurios lange stovėjo keturios dėžės kaip ir toji 
užrakintajame Šrouvo kambaryje, - keturi tušti langeliai, ir 
kurios langas buvo pilnutėlis knygų, tačiau naujų, su ryš- 
kiais viršeliais. 

Ji norėjo užeiti į tą parduotuvę, bet mama neleido, nelei- 
do ir į tą, kuri pardavinėjo laikraščius, nors Bruną pasiuntė 
vidun nupirkti magnetofono juostos su Mocarto instrumen- 
tiniais ansambliais. Jie nuėjo į daržovių parduotuvę ir prisi- 
pirko vaisių, po to pro šonines duris užlipo viršun, kur Bru- 
nas gyveno. Tenai tvyrojo toks bjaurus kvapas, visai kaip 
Šrouvo virtuvėje išvažiavus Tobijams su svečiais, kad Laiza 
ėmė kosėti. 

Mama atlapojo langus. Juodu prikrovė dėžę Bruno daik- 
tų, paskui nuo kilimėlio prie durų jis surinko laiškus, visą 
krūvą, atėjusius jam nesant. Kaip žmogus, kurio gyvena- 
moji vieta niekam nežinoma, jis gaudavo labai daug laiškų. 

Dairydamasi Laiza pradėjo suvokti, ką mama turėjo gal- 
voje sakydama, jog dauguma kitų vietų esančios siaubin- 
gos. Ji suraukė nosį. Bruno butas ir buvo siaubingas, ne- 
švarus ir nepatogus; nė vieno daikto, kuris atrodytų prižiū- 
rimas: visi baldai subraižyti arba aplūžę, langai apsitraukę 
melsva plėvele, ant stiklų pritrėkšta musių. Vienintelės kny- 
gos gulėjo suverstos į krūvas ant grindų. 

Ji apsidžiaugė, kai jau buvo galima išeiti, taip ir pasakė, 
nors lauke vėl reikėjo saugotis, kad neatsitrenktum į žmo- 
nes. Jų atrodė dar tirščiau negu pirma, ir daug iš jų buvo jos 
amžiaus arba vyresni. Jie ėjo iš mokyklos, tarė Brunas, iš- 
kalbingai pažvelgdamas į mamą. Pamokos baigiasi pusę ke- 
turių. 

Laiza niekad nebuvo mačiusi vaikų. Na, aišku, išskyrus 
per televizorių. Niekada nebuvo regėjusi žmogaus, jaunes- 
nio negu dvidešimt keleri metai. Ji pakeitė savo nuomonę, 

kad visa žmonių padermė atstumianti. Šie žmonės buvo ne 
tokie. Štai berniukas juodu veidu ir mergaitė, galbūt indė, 
giliomis tamsiomis akimis ir ilga juoda kasa. Įdomu būtų su 
jais pasikalbėti. | 

Staiga priešais ją ėjęs berniukas pakišo koją šalia trep- 
sinčiam draugui, šis susverdėjo ir vos nenugriuvo gatvėn, 
tiesiai po atlekiančiu automobiliu, kažkokia mergytė sukly- 
kė, kita pradėjo šaukti. Laiza nejučia prisiglaudė prie ma- 
mos ir suspaudė jai ranką. Suprato, nuo ko jai sukasi gal- 
va,- nuo triukšmo. 

Vieną kartą ji netyčia per garsiai paleido televizorių. Pa- 
našiai buvo ir dabar: nenutrūkstamas beprasmiškas gaude- 
sys, į kurį įsiterpdavo stabdžių Žžviegimas, pro automobilių 
langus sklindanti muzika, kuri nebuvo tikra muzika, įkyrus 
kryžkelėje stovinčio šviesoforo pypsėjimas, įspėjantis pės- 
čiuosius, kad galima eiti, variklių burzgimas. Grįžtant į au- 
tomobilių stovėjimo aikštelę, ėmė rėkti sirena. Brunas jai 
paaiškino, kad policijos automobilio; jis sakė, kad jo sirenos 
garsas sukurtas pamėgdžiojant klykiančią moterį. 

— Oi, Brunai, negali būti, — nepatikėjo mama. — Iš kur 
ištraukei? 

— Taip yra. Klausk ką nori. Sugalvota Valstijose, o mes 
nusižiūrėjome. Manoma, kad šitas garsas žmones labiausiai 
jaudina, — moters riksmas. | 

— Nekalbėk man apie tai, gerai? — ištarė mama taip gar- 
siai ir piktai, kad vienas iš bjauriųjų žmonių atsigręžė ir 
įsmeigė į ją akis. —- Nenoriu girdėti. Toks sumanymas tik 
atspindi blogiausią vyrų pusę. 

— Gerai jau, gerai, - sumurmėjo Brunas. — Atsiprašau, 
kad prabilau. Prašau atleisti, jog išvis gyvenu. Ar ponia ma- 
lonės leisti, kad parvežčiau namo ją ir jos žavingą, manda- 
gią dukrelę? 

Automobilyje Laiza iškart užmigo. Buvo be jėgų. Tie žmo- 

nės ir triukšmas, ir visa ko naujumas visai nukamavo. Na- 
„mie ji atsigulė ant sofos ir vėl užmigo, bet ne taip giliai, kad 
negirdėtų, kaip mama Brunui priekaištavo: argi nesakiusi, 
Laizai nepatikę, ji pervargusi, ir nenuostabu. Argi ne klaiki 
vieta, triukšminga, purvina ir neskoninga, ne parodija to, 
koks turėtų ir koks kadaise buvo provincijos miestas? 

— Ji šitaip nesijaustų, jei nebūtum jos nuo visko saugojusi. 

— Dievas liudininkas ir aš Žinau, kad pati, deja, nebuvau 
apsaugota. 

— Žinai, mamyte, ką tu padarysi? Paversi vaiką psichopa- 
te. Arba šizofrenike, viena iš tų, kaip jie ten vadinami... 

— Kodėl nekalbi, Brunai, apie tai, ką supranti? 

Pramerkusi vieną akį, ji pamanė, kad jie vėl ims ginčy- 
tis. Amžinai ginčijasi. Tačiau jie pasielgė taip, kaip dažnai 
pradėdavo arba užbaigdavo ginčus. Jų akys susitiko, jie ap- 
sikabino ir ėmė bučiuotis, taip bučiuotis, kad greit visai už- 
simiršo: čiupinėjosi, aičiodami ir murmėdami lipo vienas ant 
kito. Laiza apsivertė ant šono ir stipriai užsimerkė. 

Kelias dienas ji jautėsi prastai, kaip Brunas sakė - ne- 
sveikavo. Miestą ir Žmones ji prisimindavo ne ilgesingai, 
bet su pasibjaurėjimu. Šrouvo ir jo apylinkių ramybė buvo 
kaip niekada miela. Ji gulėdavo aukštoje žolėje, priaugusio- 
je kvaitulinių gurgždžių, žiūrėdama, kaip tarp paslaptingų 
žalių stiebų ir siūruojančių plikų sėklalizdžių siuva vabz- 
džiai, kaip žilės stiebeliu lipa raudonsparnis drugys. Jokio 
garso, tik retkarčiais virš galvos storai suzvimbia praskris- 
dama kamanė. 

Praėjus savaitei po ekskursijos į miestą, ji susirgo vėja- 
raupiais. 

— a nesirgai visom tom 


vaikiškom ligom, tymais ir panašiai? 

— Kūdikystėje buvau nuo kažko skiepyta. Vėjaraupiais 
susirgau todėl, kad neturėjau įgimto imuniteto. Niekada ne- 
būdavau tarp Žmonių. 

— Ar daktaras atvažiavo? 

— Eva paskambino jam iš Šrouvo. Jis sakė atvažiuosiąs, 
jei pasidarytų blogiau, bet šiaip jokio gydymo nėra, reikia 
persirgti. Aš nesmarkiai sirgau. Eva griežtai neleido kasy- 
tis. Pagrasino surišianti rankas, jeigu paliesiu veidą, aš ir 
neliečiau, išskyrus vieną klaikiai didelį spuogą ant kaktos. 

Laiza pakėlė tamsių plaukų garbaną ir parodė jam duo- 
butę kairiame smilkinyje. 

— Ji bijojo, kad visa nelikčiau rauplėta. 

— Aš žinau, kad nelikai, - tarė Šinas, iš padilbų ją gosliai 
nužvelgdamas. 

— Taip, nieko panašaus neįvyko. Viskas baigėsi tuo, kad 
užkrėčiau Bruną juostine pūsleline. 

- Kaip - užkrėtei? 

— Tas virusas, ar kaip tai vadinama, vaikams sukelia vė- 
jaraupius, o suaugusiems žmonėms - pūslelinę. Iš tikrųjų 
tai tas pats. Eva nesusirgo, o Brunas susigavo juostinę pūs- 
lelinę. 

— Mano senelei buvo. Išbėrė pūslelėmis pusiaują. Ji mir- 
tinai persigando, nes jeigu ta juosta sueina, Žmogus miršta. 
Tikrai. 

Laiza labai abejojo, bet nieko nesakė. 

— Jam išbėrė veidą ir sprandą. Prastai jautėsi ir bjauriai 
atrodė tokia raudona fizionomija. Man regis, jis pradėjo ma- 
nęs nekęsti, kam užkrėčiau jį pūsleline, šitaip mąsčiau, kai 
man buvo devyneri. Bet jeigu nebūtų manęs ištempęs į mies- 
tą, nebūčiau susigavusi vėjaraupių ir nebūčiau jo užkrėtusi 
pūsleline, taigi iš tiesų pats kaltas. Aš taip maniau. Aišku, 
dabar žinau, kad priežastis buvo visai kita. Aš kliudžiau, kas- 
dieną įkyrėdavau, stovėjau tarp jo ir Evos. 

Dabar, kai jau pati daugmaž suaugusi ir užsiima seksu, 
Laiza galėjo suprasti, kas rišo Evą su Brunu. Tada ji nesu- 
vokė. Ją stebino ir vis labiau trikdė tai, kad du žmonės ši- 
tiek pykstasi, elgiasi taip, lyg vienas kito nekęstų, tačiau, 
atrodo, negali be vienas kito gyventi. 

Ji dar jautė kai ką. Buvo kažkoks dalykas, kurį Brunas 
norėdavo daryti su mama, bet negalėdavo, jei šalia sukioda- 
vosi Laiza. Tas dalykas reiškėsi bučiavimusi, tąsymusi ir 
gulėjimu ant mamos. Laiza jau senokai žinojo, kaip daugi- 
nasi žmonės ir gyvūnai, Eva pasistengė jai išaiškinti, bet 
kažkodėl! šito ji niekada nesiejo su tuo, ką Brunas norėdavo 
veikti su mama. Ir ką, nors ne taip karštai, mama norėdavo 
veikti su Brunu. Ji nesuprato ir bijojo suprasti. Tik žinojo, 
jog Brunas nori, kad ji kuo mažiau būtų namuose, ir mama, 
gal mažėliau, bet nori to paties. 

Netarusi nė žodžio, kur keliauja, ji eidavo į Šrouvą ir už- 
rakintajame kambaryje žiūrėdavo televizorių. Tai darydavo 
vėlai rytą ir po pietų. Ji matydavo senus filmus ir gamtos 
laidas, mokomąsias laidas ir Atvirąjį universitetą, pokalbių 
šou ir viktorinas. Kai kurios laidos būdavo iš Amerikos. Iš 
jų patyrė, kad Brunas - anglas, kažkodėl mėgdžiojantis ame- 
rikiečių šneką. 

Jam pasveikus pasidarė dar blogiau. Buvo vasaros pabai- 
ga, oras puikus, ir jis kasdien mamą išsiveždavo automobi- 
liu. Laiza galėdavo važiuoti kartu, mama visada kviesdavo 
taip pat karštai, kaip kitados drausdavo, bet Laiza nenorėda- 
vo. Tą dieną mieste ji prisimindavo su siaubu, tarsi tas nuo- 
tykis būtų neatskiriamai sulipęs su policijos sirenomis, ka- 
symusi ir vėjaraupiais. Taigi mama ir Brunas išvažiuodavo ir 
ji likdavo viena, dažnai nieko daugiau neveikdavo, tik sėdė- 
davo ant sarginės mūro tvoros arba tysodavo žolėje spėlioda- 
ma, kas būtų, jei Brunas nugalėtų ir ji būtų išsiųsta iš namų. 

Ne vieną kartą jis užsiminė, kad ją reikėtų įtaisyti į in- 
ternatą. Mama atsakydavo turėjusi daug pinigų, kai pirkusi 
jo paveikslą, tačiau dabar sėdinti be nieko, o internatai bran- 
gūs. Laiza įsitvėrė tos minties. Mama sėdi be pinigų, Bru- 
nas sėdi be pinigų, ir abu neturi iš kur jų gauti. Brunas pats 
niekada neišvažiuos, ji buvo įsitikinusi su tuo pesimizmu, 
kuris būdingas dešimtmečiams, manantiems, kad geri daly- 
kai greitai užsibaigia, o blogi trunka amžinai. Jis buvo blo- 
gas dalykas, kuris niekada nepasikeis, — trečias, nekenčia- 
masis šeimos narys, toks pat neatskiriamas nuo jų gyveni- 
mo kaip balzammedis ir traukinys, pravažiuojantis per slėnį. 

Tą rudenį nutiko du dalykai. Susirgo Bruno motina, sun- 
kiai susirgo, ir mama per radiją išgirdo, kad „Britanijos ge- 
ležinkelis“ nebeleis traukinio per slėnį. 


Poniai Spurdel pirmą kartą išėjus iš namų, Laiza ėmė ir 
nusimaudė vonioje. Buvo dešimt valandų ryto. Vonia buvo 
murzinai smėlinė, kilimėlis žolės žalumo, su mažais smėli- 
niais kvadratėliais, bet vanduo karštas. Muilas dvelkė kva- 
piaisiais pelėžirniais. Nusimaudžiusi ji stropiai išvalė vonios 
kambarį, nuplovė ir nublizgino plyteles. 

Ponia Spurdel labai nenoriai paliko namus. Laiza negalė- 
jo būti žmonių elgesio žinovė, tačiau net ir ji matė, kad po- 

nia Spurdel manė sugrįžus neberasianti nei dulkių siurblio, 
"nei vaizdo grotuvo, nei mikrobangų krosnelės ar sidabrinių 
stalo įrankių. Ji kone nusikvatojo, kai pro užpakalines duris 
grįžusi šeimininkė rado ją sėdint virtuvėje prie stalo ir švei- 
čiant jos tą sidabrą. Tai buvo pirmas kartas, kai Laiza Dre- 
bulių gatvėje gavo puodelį kavos. 

Kol buvo abi, ponia Spurdel plepėjo be atvangos. Savo 
šneka ji stengėsi pabrėžti savo ir vyro bei suaugusių dukrų 
pranašumą prieš visus kitus Žmones, o labiausiai prieš na- 
mų darbininkę. Tą pranašumą sudarė socialinė padėtis, in- 
telektas, pasisekimas visuomenėje ir pinigai, bet visų pir- 
ma — turimi daiktai. Ponios Spurdel daiktai buvo brangesni 
1r geresnės kokybės negu tų kitų Žmonių, už juos daugiau 
mokėta ir jie ilgiau tarnavo. Tai pasakytina, be kitų gėrybių, 
apie jos sužadėtuvių žiedą, krūvą deimantų, tariamai kara- 
liaus Jurgio laikų sidabrą, Viltono kilimus, Koulfakso ir Fau- 
lerio užuolaidas ir Parker-Knolio krėslus. Ji jautė pareigą 
išmokyti Laizą šių vardų, aprodyti jai tuos turtus ir paaiš- 
kinti, kaip reikia įžvelgti jų vertę. Jai buvo prigrasinta elg- 
tis su jais be galo atsargiai; tai negaliojo sužadėtuvių žiedui, 
nes jis visada būdavo ant ponios Spurdel piršto. Tas pirštas 
abipus žiedo buvo taip išpurtęs, kad Laiza abejojo, ar jį net 
panorėjus būtų įmanoma numauti. 

Vyro ir vaikų neatkiši pačiupinėti, bet galima rodyti jų 
nuotraukas ir apie juos pasakoti. Po to pirmojo puodelio ka- 
vos — padėkos, kad Laiza neišgaravo su vertingaisiais daik- 
tais, priešpiečių pasisėdėjimas tapo tradicinis. Laiza išgir- 
do apie Džeinę, tikrą mokslininkę, nes baigė universitetą 
keliais laipsniais, ir apie Filipą, advokatę, ištekėjusią irgi už 
advokato, bet svarbiausia — kurso pirmūnę, o dabar mamy- 
tę, auginančią tokio gražumo dvynukus, jog televizijos kom- 
panijos niekaip neatstojančios, vis prašančios, kad juos leistų 
filmuotis reklamoje, bet Filipa pasipiktinusi atmetanti vi- 

sus siūlymus. Laiza klausydavosi įsimindama nepažįstamus 
posakius. 

Ponas Spurdelis, pranešė jo žmona, yra pedagogas. Lai- 
zai atrodė, kad jį reikėtų vadinti mokytoju, šitaip sakydavo 
Brunas ir Šinas, bet ponia Spurde! pareiškė, kad jos vyras - 
pedagogas ir kažkokios valdybos galva. 

— Privačioje mokykloje, - pridūrė ji, - ne kokioje valsty- 
binėje, nenoriu, kad taip manytum. 

Laiza, išvis negalinti nieko manyti apie mokyklas, tik šyp- 
sojosi. Ji beveik niekada nekalbėdavo. Mokydavosi. 

— Kažin kiek kartų būtų galėjęs tapti direktoriumi, bet 
jam nereikia garbės. Aišku, jei ne paveldėti šeimos pinigai, 
būtų reikėję siekti paaukštinimo. 

Ant stalo atsirado dar vienas fotografijų pluoštas: Džeinė 
su profesorės toga ir keturkampe kepure, Filipa su dvyniais. 
Jų motina taktiškai parodė, kad labiau didžiuojasi - ir myli — 
Filipą, nes ji turi vyrą ir vaikų. Laizai labiau patiko Džeinė, 
neišsidažiusi ir kvailai neišsišiepusi. Ji negalėjo sulaukti, kad 
ponia Spurdel atsistotų ir pasakytų išeinanti, o ji vėl galėtų 
išsimaudyti. Furgone buvo nelengva nusiprausti, baseinas bu- 
vo brangus, be to, iš jo išlipdavai pradvisusi chloru. 

Pagaliau ponia Spurdel padėjo nuotraukas ir susiruošė 
išeiti. Šiandien buvo šalčiau, ir ji užsivilko kitonišką paltą: 
storą, plaukuotą, akmens spalvos, su atlapais ir blizgaus ru- 
do kailio rankogaliais. Laizai buvo pasakyta, kad šis paltas 
pirktas prieš dvidešimt metų - „tais laikais, kai niekam ne- 
ateidavo į galvą juokinga mintis nedėvėti kailio“, - ir kaina- 
vo tada milžinišką šešiasdešimties svarų sumą. Ji turėjo pa- 
čiupinėti medžiagą ir paglostyti kailį. 

— Jis nė už ką nenorėjo susinešioti, - sukikeno ponia Spur- 
del, apsirišdama žilus plaukus šaliku, ištisai išrašytu žodžiais 
„Hermis“. Laizai pasidarė įdomu, ką bendra turi šalikas su 
dievų pasiuntiniu. 

Tą dieną ji nenusimaudė. Eidama prisileisti vandens, stab- 
telėjo prie pono Spurdelio kabineto durų. Šiame kambaryje ji 
tik išsiurbdavo kilimą, neturėjo teisės nieko liesti, nes jo kny- 
gos buvo šventos, niekada nevalytinos, o popieriai ant stalo 
neliečiami. Tačiau Laiza buvo viena namuose, ir ponia Spur- 
del nesužinos, kad jos čia būta, lygiai kaip nesusigaudo, ko- 
kiam tikslui šitiek sunaudojama karšto vandens. 

Porą kartų valydama kabinetą siurbliu, ji užmetė akį į 
knygų lentynas, bet nė sykio neapžiūrėjo jų atidžiau. Dabar 
tai padarė. Paaiškėjo, kad knygos čia visiškai kitokios negu 
Šrouvo bibliotekoje. Nebuvo aštuoniolikto amžiaus kelio- 
nių ir ekspedicijų aprašymų, nebuvo teologijos, filosofijos 
ar istorijos veikalų, nebuvo devyniolikto amžiaus esė, ne- 
buvo septyniolikto amžiaus poezijos, nebuvo Darvino, La- 
jelio tomų ir nebuvo Viktorijos laikų kūrinių. Pono Spurde- 
lio turima grožinė literatūra buvo minkštais viršeliais. 

Lentynose sudėtos knygos Laizai buvo niekada neregė- 
tos. Lyg ir gyvenimo aprašymai, ir ji pažino keletą vardų, 
kuriems jos buvo skirtos: Oskarą Vaildą, Tolstojų, Elizabe- 
tą Baret Brauning. Tačiau kas ta Virdžinija Vulf ir kas toks 
Orvelas? Dar buvo knygų apie tai, kaip rašytojai parašė sa- 
vo kūrinius, bent taip ji suprato jų turinį: viena vadinosi 
„Įprastiniai ieškojimai“, o kita — „Neramus kapas“. Atsisė- 
dusi prie pono Spurdelio stalo, Laiza sklaidė jo knygas ste- 
bėdamasi, kaip gali būti, kad ji tiek mažai jose supranta, bet 
aistringai trokšdama suprasti. 

Šitaip užsiėmus laikas bėgo greitai. Nesant ponios Spur- 
del, visada nepastebimai praeidavo, bet šį kartą tiesiog pra- 
lėkė. Nenoromis turėjo mest skaityti, nes reikėjo bent de- 
šimties minučių peržvelgti popieriams ant stalo, o ponios 
Spurdel nebus ne ilgiau kaip pusantros valandos. Laimei, 
apsiruošti ji įstengė per pusę jai skirto laiko. | 

Tie popieriai buvo rašiniai. Bent taip ji suprato. Pirmųjų 
puslapių viršuje buvo pavardė, turbūt autoriaus. Nereikėjo 

būti detektyvui, kad suprastum, jog tai pono Spurdelio mo- 
kinių darbai. Jis perėjo visus puslapius su raudonu rašalu, 
ištaisė rašybos klaidas ir prirašė kandžių pastabų. Kai ku- 
rios Laizą prajuokino. Bet įdomiausia buvo geltoni popierė- 
liai, prilipinti prie kiekvieno rašinio pirmo puslapio. Mažu- 
čiai kvadratiniai lapeliai, kokių jai dar neteko matyti, vieno- 
je pusėje buvo lipnūs, bet lengvai nusiėmė. Ji atsargiai 
nuplėšė ir patenkinta vėl prispaudė vieną lapelį. 

Kiekviename geltoname lapuke pono Spurdelio ranka bu- 
vo kas nors parašyta. Viename: „Ne mažiau kaip A ar B“, 
kitame: „Abejotina kandidatūra universitetui“, trečiame: 
„Oksbridžas?“ Laiza buvo girdėjusi apie Oksfordą ir Kemb- 
ridžą, bet tokios vietos nežinojo. Vis dėlto reikėjo baigti, 
juk negalima rizikuoti ateities galimybėmis ir leisti poniai 
Spurde!l užklupti ją rausiantis ant stalo. Sudėjusi popierius 
lygiai taip, kaip rado, ji griebė dulkių siurblį; šeimininkų 
miegamajame siurbiant nuo kilimo baltus plaukus, atsidarė 
ir užsidarė lauko durys. 

Po valandėlės ponia Spurdel užbildėjo laiptais ir atėjo į 
miegamąjį pasikabinti savo brangiojo palto. Laiza vėl nuva- 
žiavo su siurbliu į kabinetą, aišku, pavalyti kilimo, tačiau 
būdama tenai pagalvojo, ar negalėtų pasiskolinti knygos. Ar 
jis pastebėtų, kad vienos nėra? Jei jos nebus tik dvi dienas? 
Ji taip norėtų paskaityti apie Elizabetos Baret Brauning gy- 
venimą. Susipažinusi su Šinu, perskaitė „Portugališkus so- 
netus“ ir keletą išmoko atmintinai. („Kaip tave myliu? Tuoj 
suskaičiuosiu būdus.“) Pabandžiusi įsivaizduoti save pono 
Spurdelio kėdėje, nusprendė - taip, ji pamatytų, jei trūksta 
kokios nors jos knygos. Jeigu tik jų turėtų, jeigu turėtų... 

Ponia Spurdel sumokėjo už ryto darbą. Visada nenoro- 
mis ir baisiai iš lėto, atrinkdama iš pluošto rankinėje se- 
niausius ir labiausiai susiglamžiusius penkių svarų bankno- 
tus —- niekada neduodavo dešimtinės. Likusius pinigus ji su- 

rinkdavo smulkiais, dvidešimties ir dešimties, net dviejų 
pensų monetomis. Šįsyk buvo dar bjauresnė: net septynis 
svarus atkišo penkiasdešimties, dešimties ir penkių pensų 
monetomis ir dar užgaišino, kol kažkur išėjusi ieškojo pen- 
kių svarų. Pagaliau grįžo, atnešė — susitrynusį ir apiblukusį 
banknotą, perplyšusį per pusę ir suklijuotą lipnia juostele. 

Tuos penkis svarus priėmė komiso knygynas. Laiza bi- 
jojo, kad nepaims, kai juos padavė norėdama sumokėti už 
tris sutrintas knygas minkštais viršeliais, kurias išsirinko 
iš lentynėlės lauke. Tikras knygynas, rimtas knygynas, pre- 
kiaujantis tik naujomis knygomis, buvo ne jos kišenei. 

Kone pusė šešių, „Superway“ prekybos centras greit už- 
sidarys. Ji pasuko Aukštutine gatve ir per turgavietę. Tuoj 
sutems, tuoj reikės pasukti atgal laikrodžius, vakarais jau 
būdavo gerokai žvarbu. Ar kalėjime šalta? Ji galvojo apie 
Evą kalėjime, dažnai galvodavo, galvodavo apie ją kiekvie- 
ną mielą dienelę, tik Šinui nesakydavo. 

Jis laukė jos prie centrinių durų su maišeliu, pilnu mais- 
to. Prekybos centras savo darbuotojams daug mažesne kai- 
na mielai parduodavo produktus, kurių galiojimo terminas 
būdavo beveik pasibaigęs. Laiza su Šinu nuėjo prie auto- 
mobilio. Jis pasigyrė, ką turįs maišelyje, ir norėjo sužinoti, 
ką ji nešasi. Ji parodė jam „Midlmarčą“, „Merės Volstoun- 
kraft gyvenimą“ ir Obrio „Trumpas biografijas“ ir jo veide 
išvydo nepasitenkinimą. 

„—- Mes negalime mėtyti pinigų knygoms. 

— Tie pinigai mano, - atšovė ji. - Aš juos uždirbau. 

— Įdomu, kaip kalbėtum, Laiza, jeigu aš tau taip pasaky- 
čiau, kai paprašytum valgyt. 

Ji tylėjo. Jo balsas buvo priekaištingas ir skambėjo kaip pa- 
gyvenusio žmogaus. Šitaip kalbėtų ponia Spurdel, pamanė. 

— Juk turi televizorių, - pridūrė jis. - Nesuprantu, kam 
tau taip reikia tų knygų. 

Ji pavalgė jo parneštą vakarienę ir, kol jis žiūrėjo savo 
mėgstamą serialą, pradėjo skaityti „Midlmarčą“. Tikriausiai 
daugelis Viktorijos laikų mergaičių gyveno taip kaip ji: mo- 
kėsi namie, be artimiausių kaimynų, nieko daugiau nepaži- 
nojo, buvo atskirtos nuo visko. Ji galėjo susitapatinti su Do- 
rotėja Bruk, nors visuomenė Dorotėjai nebūtų leidusi turė- 
ti Šino. 

Ji pajuto, kad, baigęs žiūrėti televizorių, Šinas nedrąsiai 
žvilgčioja įją. Nieko, turės priprasti, pamanė. Turės priprasti, 
kad ji vis daugiau ir daugiau skaitys. Prisiminė, šiek tiek 
išblaškyta jo žvilgsnio, kad Brunui visada nelabai patiko, kai 
mama skaitydavo. Jis viską darė jos dėmesiui patraukti: 
vaikščiodavo po kambarį, net švilpaudavo. Kartais atsisės- 
davo šalia ir paimdavo jai už rankos ar paglostydavo skruostą. 
Laiza prisiminė, kaip vieną kartą mama net pašoko ir užri- 
ko, kad atstotų nuo jos. 

Netrukus po to Brunas išvažiavo pas savo sergančią mo- 
tiną. Jis išvyko tą dieną, kai slėniu paskutinį kartą pradun- 
dėjo traukinys. 

Laiza ir nežinojo, kad paskutinį. Ir iš kur galėjo žinoti? Ji 
nebuvo mačiusi jokio laikraščio, o televizoriaus niekada ne- 
galėdavo žiūrėti tada, kai rodydavo žinias. Buvo graži, šilta 
spalio diena maždaug prieš šešerius metus, metai prieš ura- 
ganą. Gervuogės buvo pasibaigusios, jau prinokę laukiniai 
obuoliai. Laiza ėjo per pievas, paskui palei gyvatvores, ieš- 
kodama laukinių obuoliukų sūriui. Obuolius išvirdavai, pas- 
kui nusunkdavai sukrėtusi į drobę, ištemptą tarp keturių 
apverstos taburetės kojų, po to pridėdavai cukraus. Daug 
kartų matė mamą šitaip darant ir nutarė, jog laikas pačiai 
pabandyti. | 

Nespėjusi nusiskinti nė vieno obuolio, net nespėjusi rasti 
šunobelės, prie geležinkelio pamatė išsirikiavusią minią 
žmonių. Pamanė sapnuojanti, užsimerkė ir vėl atsimerkė. 


Krokodilo nasruosėe 153 


Niekada gyvenime nebuvo regėjusi šitiek Žmonių vienoj vie- 
toj, išskyrus televizorių, bet šitai nesiskaitė. Tikriausiai jų 
buvo keli šimtai. Jie stovėjo abipus pylimo tarp Šrouvo že- 
mių ribos ir stotelės, vadinamos Ring Veliu, ir kiekvienas 
laikė didelį plakatą. 

Iš ten, kur stovėjo, Laiza negalėjo įskaityti, kas parašyta 
plakatuose. Užmiršusi laukinius obuolius ir sūrį iš jų, didelį 
plastikinį maišelį, kurį nešėsi, susigrūdo kišenėn ir lauko 
takeliu pasileido paupin. 

Kai kurie plakatai skelbė: „Gelbėkite mūsų geležinke- 
lį“, dar kiti: „BG lygų KGB“ ir „Paskutinis traukinys į su- 
irutę“. Anoje pusėje pylimo žmonės laikė ilgą šūkį: „Ar BG 
rūpės, kad mes liksime be traukinio?“ Laiza jautė, kad kaž- 
kas bus, nors nesuprato, kas. Be to, ją traukė šitokia minia 
žmonių, jų buvo daugiau negu tą dieną mieste, daugiau ne- 
gu matytame filme apie senovės Romą. 

Drovėdamasi ne iš prigimties, bet dėl aplinkybių, ji nu- 
tarė įlįsti į krūmus ir stebėti iš ten. Nenorėjo su niekuo 
kalbėtis, mintis, kad reikėtų šnekėtis su svetimais žmonė- 
mis, darėsi vis nemalonesnė, tiek mažai jų sutikdavo. Ru- 
duo buvo sausas, upė nusekusi, toje vietoje — tik plati sek- 
laus vandens juosta, gurganti aplink akmenis ir teliūškuo- 
janti į juos. Būdama šitoj pusėj, su niekuo negalėjo kalbėtis, 
bet vos tik šitai pagalvojo, nusimovė batelius ir kojinaites ir 
įbrido upėn. 

Slėptis buvo per vėlu. Visi, regis, spoksojo į ją. Nespėjus 
apsimesti, kad ji paprasčiausiai vaikštinėja, kažkokia mote- 
ris stvėrė jai už rankos ir, matyt, supainiojusi ją su kažko- 
kiu kitu vaiku, užsipuolė, kur ji, po galais, buvusi, ir liepė 
laikyti transparantą. 

Jis buvo toks pat kaip anapus upės ir jį laikė keturi žmo- 
nės. Laiza pakluso ir įsikibo virš raidžių BG. Iš kairės sto- 
vėjo vyras, dešinėje — berniukas. Abudu pasakė „labas“, o 

berniukas dar paklausė, ar ji čia gyvenanti. Viename iš na- 
mų va tenai, atsakė Laiza, iš čia nesimato, bet netoli, gal už 
pusės mylios. | 

— Taigi panosėj, galima sakyti, — tarė vyriškis. — Tavo 
šeima dažnai važinėja traukiniu, ar ne? Gal jau reiktų saky- 
ti - važinėdavo. 

— Kasdien, - atsakė Laiza. 

Ji ne pirmą kartą pamelavo. Nuolat meluodavo mamai 
aiškindamasi, kur buvo išėjusi, kai iš tikrųjų žiūrėdavo te- 
levizorių. 

— Valdžia įsitikinusi, kad visi turi automobilius, - bam- 
bėjo vyras. — Ar tavo tėtis turi? 

Moteris jam prie šono užsiširdijo: 

— Diskriminatorius! Kodėl neklausiate, ar mama neturi? 
Juk moterims pas mus leidžiama vairuoti. Čia ne Saudo Ara- 
bija. 

Laiza jau žiojosi sakyti, kad jos neturi automobilio, - ne- 
skaitant Bruno, — ir ketino prisipažinti neturinti tėčio, kai 
kitame tunelio gale nuskardėjo garvežio švilpukas. Visada 
švilpdavo prieš tunelį ir išlįsdamas 1š jo; bėgių kelias ėjo 
vienas, galbūt buvo šiokia tokia rizika patamsyje susidurti 
su kitu traukiniu. Tačiau jos nebeliks. | 

— Paskutinis traukinys, - prabilo vyriškis. - Vargšas pas- 
kutinis traukinys. 

Su švilpesiu jam lendant iš tunelio, kai kurie žmonės ėmė 
ploti ir šaukti. Laiza vargiai patikėjo savo akimis, kai keturi 
žmonės anapus, laikantys transparantą, ir kiti trys su pla- 
katais ėmė ropštis pylimu aukštyn. Septynetas, keturi vy- 
rai ir trys moterys, išsirikiavo skersai bėgių, tiesiai prie- 
šais ateinantį traukinį, iškėlę savo šūkį ir plakatus. Trauki- 
nys jau matyti. Kas, jeigu jis nesustos? Kas, jeigu sau 
važiuos nuskindamas žmones, kaip Laizai yra tekę matyti 
filme apie Laukinius Vakarus? Ji taip suspaudė savąjį trans- 
paranto galą, kad net pabalo krumpliai. 

— Pažiūrėkite! — sušuko moteris, sugriebdama jai už ran- 
kos. - Šaunusis septynetas! 

Traukiniui artėjant, minia uždainavo. Ji traukė „Mes nu- 
galėsime“. Laiza nebuvo girdėjusi tos dainos, bet melodija 
pasirodė lengva, ji greit ją pagavo ir pati ėmė dainuoti. „Mes 
nugalėsim kada nooors. Giliai širdyjeee aaaš dar tikiu, kad 
nugalėsimeee jau tuoj!“ 

Mašinistas pamatė juos labai iš toli. Ji išgirdo, kaip prati- 
sai ir storai sukaukė stabdžiai — visai kaip šuo. Traukinys 
lėtai nupukšėjo pirmyn ir sustojo likus geriems šimtui jar- 
dų nuo „Šauniojo septyneto“ su plakatais ir transparantu. 
Minia užgiedojo „Jeruzalę“. Mašinistas ir kitas vyras tokia 
pačia uniforma išlipo iš traukinio ir atidrožė derėtis su pro- 
testuotojais. Atsidarė visos durys ir langai ir keleiviai iški- 
šo galvas. Netrukus ir jie išlipę pabiro ant pylimo. 

Pasidarė dar panašiau į vesterną, kai užpuola indėnai ar 
plėšikai iš Dodž Sičio. Laiza su kitais transparanto laikyto- 
Jais Žengė arčiau prie bėgių, kad galėtų dalyvauti ginče; žmo- 
nės rėkavo ir grasino, vieną vyrą reikėjo sutramdyti, nes jis 
jau užsimojo smogti mašinistui. Tačiau tas juk nekaltas. Lai- 
za manė, kad baisiai neteisinga. Bet jautėsi laiminga, nieka- 
da nebuvo tokia laiminga nuo pat anos nelemtos dienos, kai 
pas jas apsigyveno Brunas. Tiesą sakant, vėliau apie tai gal- 
vodama suprato, kad atsiradus Brunui jai niekas nebeteikė 
džiaugsmo. | 

Ji išbuvo su protestuotojais visą pietų metą ir net iki pa- 
vakario. Žmonės vaišino ją atsineštais sumuštiniais ir sau- 
sainiais, tikėdami, kad jos tėvai prie stoties ir ji kažkaip pa- 
simetusi. Vyrai iš garvežio tebesiginčijo su bėgių užtvėrė- 
jais. Šaunusis septynetas nenusileido. Po kiek laiko atvažiavo 
kažkokie „Britanijos geležinkelio“ pareigūnai, pasigirdo kal- 
bos apie policiją, protestuotojai susėdo žolėje ant pylimo, 
kai kas užmigo. Laiza klausėsi šnekant apie branduolio ener- 
giją, aplinkos žalojimą ir išduotą demokratiją. Ji stengėsi 

įsidėmėti visus tuos žodžius nesuprasdama, ką jie reiškia, 
bet pagaliau jai viskas pabodo ir ji nuėjo. 

Tebebuvo basa, bateliai kabaldavo pririšti prie diržo, ko- 
jinaitės sukištos vidun. Pagal saulę danguje ir vėsumą ji nu- 
sprendė, kad yra mažiausiai pusė keturių. Atsisėdo apsiau- 
ti. Rišdamasi batelius išgirdo, kaip traukinys pradėjo važiuo- 
ti, 1r atsigręžė. 

Protestuotojus, matyt, pavyko įtikinti, nuraminti ar pri- 
grasinti, kad pasitrauktų nuo bėgių. Palengva traukinys įsi- 
bėgėjo ir, pravažiavęs tarp demonstrantų eilių, atriedėjo į sto- 
telę. Laiza matė, kaip po to jis nudundėjo tolyn ir dingo po- 
sūkyje, prarytame kalvų, - paskutinis traukinys šiame slėnyje. 

Namo ji grįžo Šrouvo parku, per lygią veją, rytą nušie- 
nautą pono Frosto. Mama sėdėjo ant mūro sienos, valgyda- 
ma obuolį. Oranžinio automobiliuko nebebuvo. 

— Kur buvai? Net išsigandau, kai neparėjai pietų. 

Meluoti buvo lengviau ir saugiau. 

— Aš buvau pasiėmusi valgyt. Pasidariau sumuštinių. 

Mama vis tiek nesužinos. Ji buvo lovoje su Brunu. Tie- 
sa, o kurgi jis? 

— Brunas išvažiavo Češyran pas motiną, - nespėjus jai 
paklausti, tarė mama. — Jo motina sunkiai serga. 

Negalėjo būti nieko nuostabesnio, nieko, kas būtų galėję 
taip nudžiuginti, išskyrus Žinią, kad jis nebegrįš. 

— Jis gali ilgai neparvažiuoti, - pridūrė mama. 

Ji įsivedė Laizą vidun ir uždariusi duris apkabino. 

— Atleisk, Laiza. Aš tave apleidau, nebebuvau gera moti- 
na. Negaliu tau paaiškinti, bet kada nors suprasi. Prižadu, 
kad viskas bus po senovei, kai vėl esame vienos. Ar atleisi 
man? 

Mama niekada jos neatsiprašinėdavo. Nereikėdavo atsi- 
prašyti, kol Brunas nepasirodė. Laiza nežinia ką būtų jai at- 
leidusi, kad tiktai Bruno nėra. 

Tai buvo Paskutinio Traukinio diena. 

— Ar tas Brunas tau nieko nedarė? - kimiai paklausė Šinas. 

— Atseit ar nemušdavo? 

Ne, ne tai, tarė Šinas ir paaiškino, ką turėjęs galvoje. 

— Nesu girdėjusi tokių dalykų, - nustebo Laiza. - Ar vy- 
rai tikrai šitaip elgiasi? 

— Pasitaiko. 

— Na, jis to nedarė. Sakiau, kad manęs nekentė. Norėjo 
būti dviese su Eva ir aš trukdžiau. Ne visą laiką šitaip buvo, 
iš pradžių jam visai patikau, jis netgi nutapė mano portretą, 
tą, kur pasakojau. Visą laiką tapydavo Evą ir staiga pasakė 
nutapysiąs mane. Aš sėdėdavau ant kėdės pilaitėje, o jis ma- 
ne tapydavo. Tada buvo labai geras. Turėdavau labai ilgai 
sėdėti, tad jis nupirko man spanguolių sulčių, lig tol nera- 
gautų, 1r sausainių su glajumi, kurių Eva man neleisdavo 
valgyti. Kai juodu važiuodavo į parduotuves, jis visada man 
visko pripirkdavo. Kai dabar prisimenu, manau, kad sten- 
gėsi prisigerinti Evai. Bet paskui pamatė, jog nėra reikalo, 
ji ir taip jį myli. Ir tada pasikeitė. Kai susirgęs įsitikino, kad 
Eva nesutiks manęs leisti net į paprastą mokyklą, visiškai 
pasikeitė. Negaliu apsakyti, kaip man palengvėjo sužinojus, 
kad jis išvažiavo, buvau tokia laiminga. 

Šinas išjungė televizorių. Tai buvo nuolaida, suprato Laiza 
ir pati užvertė knygą. Jis apkabino ją. 

— Kuo vardu buvo ta moteris, kuri vis sekdavo savo vy- 
rui pasakas? 

Prisiminė, patenkinta pamanė Laiza. 

— Šachrazada. Rytietė, turbūt arabė. Jos vyras buvo ka- 
ralius, kuris vedęs moterį rytą po vestuvinės nakties ją nu- 
žudydavo. Liepdavo nukirsti galvą. 

— Bet kodėl? 

— Nežinau, neprisimenu. Šachrazada pasiryžo išsaugoti 
savo galvą. Vestuvinę naktį ji pradėjo sekti jam pasaką, to- 
kią 1lgą, jog nespėjo lig ryto pabaigti, bet jam knietėjo suži- 
noti pabaigą, todėl dovanojo jai gyvybę ligi kito ryto, kad 

galėtų išgirsti, kaip baigsis. Bet istorija vėl nesibaigė, o gal 
ji buvo pradėjusi kitą, šitaip ir ėjo, kol jis nebegalėjo gyven- 
ti be jos pasakų, todėl nesiryžo jos žudyti, galiausiai ją pa- 
milo ir jie ilgai ir laimingai gyveno. 

— O kaip dėl kitų vargšių nužudytųjų? 

— Joms nepasisekė. Manau, ji nekvaršino dėl jų sau gal- 
vos. Kodėl paklausei apie Šachrazadą? 

— Nežinau. Norėjau, kad daugiau papasakotum apie tai, 
kas vyko tavo namuose. Visai nustojai pasakoti. 

— Taigi turiu džiaugtis, kad esu gyva, ką? - nusijuokė ji, 
bet jis ne. - Na, Brunui dingus atvažiavo ponas ir ponia To- 
bijai. Pirmą kartą po ištisų metų. Ponas Tobijas sakė norė- 
jęS susipažinti su Brunu, ir Eva turėjo jam pasakyti, kur tas 
yra. Ponas Tobijas išgyrė jo paveikslus, tada Eva jį ir ponią 
Tobijas nuvedė į pilaitę, ten jie išvydo mano portretą. Aiš- 
ku, apžiūrėjo ir daugiau paveikslų, o Viktorija, tai yra ponia 
Tobijas, pasakė vieną nupirksianti. Ji norėjo Šrouvo mėne- 
sienoje. „O, tiesiog dieviškas“, pareiškė suplodama ranko- 
mis, o Evai pasakius kainą, keturis šimtus svarų, net ne- 
mirktelėjo. Ponas Tobijas - Džonatanas, kodėl jį vis taip vai- 
kiškai vadinu? — ten pat išrašė čekį ir padavė Evai. 

— Ji 1r Bruno nelaukė? 

— Matyt, žinojo, kad Brunas nori juos parduoti. Žodžiu, ji 
nelaukė. Buvo labai patenkinta, kad gali parūpinti jam pini- 
gų. Kitą dieną Džonatanas pradėjo šaudyti, Viktorija taip pat. 
Aplinkui vaikštinėdavo kurapkų porelė, aš jas pamėgau, bu- 
vo raudonomis kojytėmis ir gražiai raibomis nugaromis. Ji 
nušovė abu paukščius. Jei būčiau turėjusi šautuvą, gal bū- 
Čiau ją pačią nušovusi. Iššaudę visus paukščius, jie panoro 
grįžti į Londoną, ir vos tik jie išvažiavo, Eva pasisodino ma- 
ne ir papasakojo visą istoriją apie senąjį poną Tobiją ir Ke- 
rolainą, apie savo motiną ir kodėl ji negavo Šrouvo. 

Evans pradėjus dirbti sena- 
jam Tobijui ir jo žmonai, Eva buvo penkerių, Džonatanas - 
devynerių metų. Tuo laiku Džonatanas Šrouve negyveno, 
bet su tėvu, seru Nikolu Elisonu, ir motina, ledi Kerolaina 
Elison, atvažiuodavo per atostogas. Paskui seras Nikolas Ke- 
rolainą paliko ir ji grįžo pas tėvus. 

Evos tėvas buvo vokietis Raineris Bekas, karo belais- 
vis, po karo jis nebegrįžo Vokietijon, bet liko Anglijoje ir 
vedė Greisę, ūkininko, pas kurį tarnavo, dukterį. Jie gyve- 
no metų metus nesulaukdami vaikų, ir Greisė, praradusi bet 
kokią viltį, negalėjo patikėti, kai po dešimties metų pastojo. 
Gimė mergaitė, jie davė jai Evos vardą — Rainerio motinos 
Hildesheime garbei. 

Žemės ūkio darbininkai buvo kone mažiausiai apmoka- 
mi, be to, nelabai bereikalingi, nes ūkius mechanizavus šim- 
tus akrų galėjai apdirbti su kokių dviejų vyrų pagalba. Lauk- 
dama pas dantistą, žurnale „The Lady Magazine“ Greisė 
pamatė skelbimą, jog reikia ūkvedės ir darbininko, taigi jie 
kreipėsi ir darbą gavo. Labiausiai viliojo tai, kad dirbant pr1- 
klausė namelis. 

Senieji Tobijai, pasikalbėję su Greise, iškart ją priėmė. 
Rainerio pavardė jiems buvo per sunki, todėl vadino jį Rė- 
jumi. 

Tobijai mėgo keisti žmonėms pavardes. Džonatanas bu- 
vo pakrikštytas Džonatanu Tobiju Elisonu, bet senelio pa- 
skatintas Elisoną išmetė ir liko Džonatanas Tobijas. Jis bu- 
vo išsiųstas į privačią mokyklą, bet atostogaudavo Šrouve, 
taigi augo kartu su Eva. Ji taip sakydavo: „auga kartu su 
Eva“. Iš tikrųjų jie buvo neišskiriami, geriausi draugai. 

Senoji ponia Tobijas sirgo 1r mirė Greisei ir Raineriui 
išgyvenus dvare metus; tuoj po to Kerolaina išdulkėjo su 
vyru, pasigautu poilsiaujant Barbadose. Džonatanas liko 
Šrouve. Kartais išvažiuodavo pas tėvą, bet daugiausia buvo 
Šrouve ir Evai vis žadėdavo ją vesti, kai užaugs. Juodu susi- 
tuoksią ir gyvensią Šrouve, kol mirtis juodu išskirs. 

Rėjus nebuvo nei sodininkas, nei liokajus, o visų galų 
meistras. Sodą prižiūrėdavo dviračiu — tuo pačiu, pasakė 
Eva,- iš kaimo atvažiuodavęs ponas Frostas, tuo metu dar 
visai jaunas. Rėjui dvare darbo neužteko. Laimė, miestely- 
je jam pavyko gauti darbą statybos firmelėje - mūrininku, 
kuriuo buvo išsimokęs dar Vokietijoje. Keletą valandų per 
savaitę Rėjus padirbėdavo Šrouve: nuvalydavo langus ir au- 
tomobilius. Svarbiausia buvo Greisė. Be jos dvaras būtų nu- 
ėjęs šuniui ant uodegos. Tris kartus per savaitę, padedama 
pono Frosto dukters, ji tvarkydavo Šrouvą, atliko visą virė- 
jos darbą. Skalbdavo ir lygindavo, užsakydavo produktus, 
virdavo uogienes ir marinuodavo, be to, sekretoriavo ponui 
Tobijui ir vis dažniau jį slaugydavo. Be jos jis niekaip nebū- 
tų išsivertęs. | | 

Eva ėjo į miestelio mokyklą, paskui į mokamą mokyklą 
mieste. Mokėdavo ponas Tobijas. Ji buvo labai gabi, gabes- 
nė už Džonataną, sakydavo ponas Tobijas, o juk Džonataną 
jis dievino. Kai vieną dieną jis pareiškė, jog Eva tikriausiai 
pakliūsianti į Oksfordą, Greisė pamanė, jog jam galvoj ne- 
gerai, galbūt prasideda Alzheimerio liga. 

Ponas Tobijas sirgo ne Alzheimerio liga, o lėtai progre- 
suojančiu vėžiu. Jam buvo aštuoniasdešimt metų, ir augliai 

tokiame amžiuje auga lėtai. Jis atsikeldavo, vaikščiodavo, 
Rėjus jį išveždavo pasivėžinti - gyveno visiškai normaliai. 
Bet kartais jį guldydavo į ligoninę švitinti, tada grįžęs namo 
labai blogai jausdavosi. Pinigų turėjo kaip šieno ir būtų leng- 
vai galėjęs nusisamdyti slaugę, tačiau, be Greisės, nenorė- 
jo nieko prisileisti. 

Ligoninėje gydytojai - onkologai, paaiškino Eva, - jį va- 
dino ilgiausiai gyvenančiu savo ligoniu. Vėžys buvo nusta- 
tytas įprieš devynerius metus, o jis tebegyveno. Pagaliau 
mirė ne ponas Tobijas, o Raineris Bekas. Valdžios planuoto- 
jai miestelyje leido „užpildyti“ tuščias vietas, ir Rėjaus šei- 
mininkas statė namą sklype tarp namukų eilės ir miestelio 
salės. Mūrydamas priekinę sieną, jis sukniubo ir mirė nuo 
širdies smūgio su mente rankoje. 

— Laikė ją sugniaužęs ir cementas sudžiūvo, - pasakojo 
Laiza. - Prikepė jam prie rankos, reikėjo atplėšti. Reikėjo 
laužti pirštus. Arba taip, arba laidoti su mente. 

— Uūū... tau nieko? 

— Aš tik pasakoju, kaip buvo. 

— Smulkmenas gali ir praleisti. 

Rėjui mirus, Greisė susirūpino ateitimi. Vieną savaitę 
galėjo pasikliauti vyro uždarbiu, kitą savaitę liko be jo. Ir 
niekada nebegaus. Savo namų neturėjo, tačiau turėjo šešio- 
likmetę dukterį, kurią reikėjo išlaikyti, 19 darbdavį, bet ka- 
da galintį numirti ir palikti ją be darbo. Retkarčiais Šrouve 
pasirodydavo Kerolaina: išsipuošusi atvažiuodavo dideliu 
nauju automobiliu, vis dar neišsiskyrusi, vis dar sero Niko- 
lo žmona ir jo išlaikoma, tačiau dažnai lydima naujo draugo. 
Ji niekada nemėgo Greisės, smerkė savo sūnaus ir „ūkve- 
dės mergiotės“ draugystę ir aiškiai davė suprasti, kad tėvui 
mirus Greisė dvare neišbus nė savaitės. 

Greisė savo abejones išsakė ponui Tobijui. Ji dar pakan- 
kamai jauna, kad išėjusi susirastų darbą. Jos sesuo Koven- 
tryje turėjo nedidelę kelionių agentūrą ir iš jos ką tik išėjo 

partneris. Jei Greisė prisidėtų, pasimokytų šio verslo ir už- 
imtų partnerio vietą, ji padėtų jai įmokėti įnašą už butą. Ta- 
čiau veikti reikia greitai, ne kitais metais ir ne po penkerių, 
kai Greisei sukaks penkiasdešimt. 

Taip susidėjo, kad ji visa tai susakė tuo laiku, kai dakta- 
rai pono Tobijo nugaroje rado dar vieną auglį. Jį išoperavus 
reikės gydyti švitinimu, paskui jis kelias savaites gulės. Jis 
maldavo Greisę jo nepalikti. Kerolaina vėl išvažiavo. Tiek, 
kad ji namuose niekada nė piršto nepajudindavo, o slaugyti, 
aiškino ji, jai esą nemalonu. Džonatanas studijavo Oksfor- 
de. Jeigu Greisė išvažiuotų, jis turėtų samdyti privačią slau- 
gę, o tai jį beregint nuvarytų į kapus. 

Greisė pranešė seseriai turinti kelias dienas pagalvoti. 
Tuo tarpu ponas Tobijas buvo paguldytas į ligoninę ir išope- 
ruotas. Jo būklė buvo labai sunki. 

— Manau, ji tikėjosi jo mirties, - tarė Laiza. 

— Liaukis, Laiza, vargšas senukas. Vienas kaip pirštas, 
visiems nusispjaut, kas jam yra. Visiškai natūralu, kad jis 
nenorėjo jos paleisti. 

— Ji turėjo galvot apie savo ateitį. Turtuoliai kaip jis, sa- 
kė Eva, išnaudoja tokius žmones kaip mano senelė. Juk jis 
turėjo baisybę pinigų ir galėjo pasisamdyti slaugę. 

— Pinigai neatneša laimės, — atsiduso Šinas. 

— Iš kur žinai? Ar pažinojai nors vieną turtuolį? O aš pa- 
žinojau. Džonatanas visą laiką, kiek jį pažinau, buvo ne tik 
labai turtingas, bet ir laimingas. 

Ponas Tobijas grįžo, ir Greisė ėmė jį slaugyti. Abi su Eva 
iš sarginės persikėlė į Šrouvą. Ištisas dvi savaites jis gulėjo 
patale, ji kaišiojo jam antį ir tvarstė nugaroje žaizdą, kuri 
pradėjo pūliuoti. Kasdien ateinantis daktaras gyrė ją net su- 
siriesdamas. Tuo tarpu Eva jau išlaikė vienuolika egzami- 
nų. Ponas Tobijas pasišaukė ją į savo kambarį, pasveikino ir 
davė penkiasdešimt svarų - „drabužėliams nusipirkti“. 

— Kas bus su manimi? —- paklausė Greisė, kai jis paga- 
liau pakilo iš lovos. - Kas manęs laukia? Sesuo nebeturi 
kantrybės. 

Ponas Tobijas paaiškino galvojęs ir štai ką nusprendęs. 
Jeigu ji pasižada ligi mirties jį prižiūrėti ir slaugyti —- dvarui 
gali nusamdyti kiek reikia tarnaičių, — jeigu ji sutinkanti, 
testamentu jis jai paliksiąs Šrouvą. Žinąs, kaip ji mylinti 
Šrouvą, kaip vertinanti jo grožį. 

— Ne tiek aš, kiek mano duktė myli, - atsakė Greisė, taip 
priblokšta jo žodžių, kad nebeišmanė, ką sakyti. Eva negalė- 
jo net pagalvoti, kad reiktų išsikelti. Ši priežastis trukdė pri- 
imti sesers siūlymą beveik ne mažiau už pono Tobijo nega- 
lią. Eva taip daug dirbo, taip gerai mokėsi, buvo tokia laimin- 
ga, nes mylėjo Šrouvą ir jo apylinkes, visą nuostabų slėnį. Ir 
džiaugėsi būdama su Džonatanu, kai tik šis parvažiuodavo, 
pamanė Greisė, bet garsiai nepasakė. Ji nedrįso prisipažinti 
Evai, kad jos gali palikti Šrouvą ir išvažiuoti į Koventrį. 

— Na, kaip tau patinka mano sumanymas? — Ponas Tobi- 
jas, ko gero, tikėjosi didesnio entuziazmo. Pagaliau sulau- 
kė. Greisė stovėjo be žado, Greisė negalėjo patikėti. Nejau- 
gi jis kalba rimtai? O kaip Kerolaina? Argi ne Kerolaina turi 
teisę paveldėti dvarą? 

— Kerolaina jo neapkenčia, — atsakė ponas Tobijas, patvir- 
tindamas tai, ką Greisė seniai žinojo. — Ji laukė nesulaukė, 
kada galės išvažiuoti. Be to, nesvarbu, kad ji dešimt metų ne- 
gyveno su Nikolu, jis vis tiek eina dėl jos iš proto ir viską jai 
paliks, ką turi, pamatysi. Jis nesveikas, vargšas Nikolas, tiek 
kiek aš nepratemps, ir jam mirus Kerolaina bus turtuolė. 

Gal po penkių minučių Greisė ištarė „taip“. Gerai, pasi- 
liksianti. 

— Tada gali skambinti advokatui ir paprašyti, kad kitą sa- 
vaitę kada nors užsuktų, - užbaigė ponas Tobijas. 

Buvo surašytas naujas testamentas, ir ponas Frostas su 

pono Tobijo daktaru jį paliudijo savo parašais. Testatoriaus 
akivaizdoje, paaiškino Eva. Pagal įstatymą. 

Po to ponas Tobijas greit sustiprėjo. Užsitikrinęs, kad 
Greisė lieka, sveiko dar sparčiau. Kai Džonatanas grįžo ilgų 
atostogų, senukas jau vaikštinėdavo po sodą. Greisės sesuo 
kompanione pasiėmė draugę, moterį, dirbusią vidaus oro li- 
nijų direktoriaus sekretore. 

Greisė nieko neslėpdavo nuo dukters, tad Evai papasa- 
kojo ir apie testamentą. Eva ėmė jaustis, lyg Šrouvas jau 
priklausytų jai. Ponas Tobijas jai visada buvo kaip senelis, 
ir dabar ji save laikė kone teisėta jo įpėdine. Motina neme- 
lavo sakydama, jog ji myli dvarą. Kai sukako septyniolika, ji 
nieko daugiau netroško, tik amžinai čia gyventi. Aišku, su 
Džonatanu. Džonatanas gali grįžti tėviškėn ir gyventi su ja. 

Eva gavo tris A lygio įvertinimus ir išvažiavo į Oksfordą: 
Ten tebebuvo Džonatanas, nors jau buvo baigęs, ir jie išti- 
sai matydavosi. 

— Ką tai reiškia? —- paklausė Šinas. - Ar jie atseit buvo 
meilužiai? 

— Turbūt. Taip, tikriausiai. Eva tiesiai nepasakė. Na, ir 
negalėjo. Man buvo tik dešimt metų. 

— Bet jau buvai motiną mačius lovoj ne su vienu vyru. 

Laiza gūžtelėjo. Ką ji gali sakyti? Eva su Džonatanu vei- 
kiausiai buvo meilužiai. Kas jiems galėjo neleisti? Be to, 
Laiza turėjo savų priežasčių manyti, kad taip buvo. Tuo tar- 
pu Šrouve ponas Tobijas gyveno kaip gyvenęs. Tiesa, daž- 
nai atkrisdavo, o kartą, mėgindamas vienas nulipti nuo te- 
rasos, nugriuvo, susilaužė ranką, ir peršvietus buvo rastas 
kaulų vėžys. Greisė jį slaugė per visas negandas. 

Po pirmo kurso Oksforde Eva liepą, rugpjūtį ir rugsėjį 
praleido namie su Džonatanu. Visą laiką būdavo drauge. Bet 
kai Eva vėl išvažiavo, Džonatanas liko. Norėjo pabūti su se- 
neliu, mat šis, visi sakė, jau iš tikrųjų merdėja. Tada dar 

nebuvo garsinių knygų, ir Džonatanas valandų valandas jam 
skaitydavo. 

Džonatanas turėjo tapti „ne bet kuo Sityje“. Taip kalbėjo 
Eva. Laiza nežinojo, ką tai reiškia, Šinas irgi menkai nutuokė. 

— Galbūt banke, - tarė jis. —- Arba biržos makleriu. 

— Kas tai? 

— Gerai nežinau. Kažką daro su akcijomis. 

— Tačiau netapo. Nereikėjo, nes mirė tėvas, palikęs jam 
viską, visus milijonus, — na, bent milijoną ar du, - be to, 
namą Londone, dvarą Leik Distrikte. Loido kompanijoje jis 
gavo tai, kas vadinama „vieta“, bet ji nereiškė reikalo dirb- 
ti. Kerolaina paveldėjo namus Prancūzijoje ir kažką, kas va- 
dinama renta, ir ji buvo didžiulė. Tik viso šito niekas ne- 
žinojo. 

— Kaip suprast - niekas nežinojo? 

Šrouve niekas nežinojo. Greisė ir ponas Tobijas žinojo, 
kad seras Nikolas Elisonas mirė, kur nežinos, Greisė pono 
Tobijo vardu atsiuntė į laidotuves vainiką, bet jie manė, kad 
visas turtas atiteko Kerolainai. Eva žinojo. Džonatanas jai 
parašė į Oksfordą ir pranešė, bet jai netoptelėjo galvon pa- 
sakyti motinai, mat ne per daugiausia rūpėjo, kam liks pini- 
gai: Džonatanui ar Kerolainai — juk aišku, kad vis tiek kat- 
ram nors Iš jų. 

Ponas Tobijas tikriausiai buvo įsitikinęs, kad paveldėto- 
ja- Kerolaina. Juk jis taip pranašavo. „Supranti, Laiza, to- 
"kie didžiuliai pinigai, - kalbėjo Eva. - Tie Žmonės net neži- 
no, kiek turi pinigų. Tokie kaip mes visada žinome, svaro, 
gal net penkiasdešimties pensų tikslumu, bet šio pasaulio 
tobijai ir elisonai patys nenutuokia, kiek turi, - gal du, gal 
tris milijonus. Jie visi išsklaidyti, nuolat auga, kaupiasi, ir 
jie nebesuskaičiuoja, kiek yra.“ 

Visur sukosi pinigai, baisybė jų, vis daugiau ir daugiau, 
vieni ateidavo iš čia, kiti iš ten. Galbūt ponas Tobijas nė 

nesirūpino, nesijaudino, išvis apie juos negalvojo. Jis buvo 
labai senas ir labai ligotas, ir labai turtingas, to dar betrūko, 
kad kvaršintų sau galvą, kas ir kiek turėtų gauti tų pinigų. 

Paskui įvyko kai kas netikėto. Eva gyveno Okstorde jau 
treti metai, Džonatanas lankydavo čia ją, čia senelį. Aštuo- 
niasdešimt ketverių metų ponas Tobijas buvo visai be svei- 
katos, bet pavojus gyvybei negrėsė. Buvo ruduo. Greisė, 
visą gyvenimą sveika kaip ridikas, staiga pasijuto negerai. 
Tyrimai parodė, kad jai gimdos vėžys. Ją išvežė į ligoninę 
operuoti. 

Nebuvo ko daryti, tik samdyti slauges: dieninę ir nakti- 
nę. Džonatanas negalėjo kaišioti anties ir lovoje prausti se- 
nelio. Namie visą laiką sukinėjosi slaugės, viena ateidavo, 
kita išeidavo. Džonatanas sėdėdavo prie senelio, rašydavo 
Evai laiškus, šaudydavo fazanus. Kas dar įvyko Greisei gu- 
lint ligoninėje, paaiškėjo tik po pono Tobijo mirties. 

Jis baisiai niršo, kam Greisė jį paliko. Niekaip negalėjai 
jam įkalti, kad ji neturėjo kitos išeities. Juk dabar pačiai grė- 
sė mirtis. Gal reikėjo geriau jam paaiškinti, kas jai yra. Bet 
ji bijojo. Pirmą kartą galvojo tik apie save. 

Na, ojis tarsi atsisakė pripažinti, kad, be jo, dar kas nors 
gali sirgti mirtina liga. Kalbėjo su ja kaip nusivylęs tėvas, 
kurio duktė sunkiai nusižengė moralei ar įstatymams. Jis 
nuolat kartodavo: „kai tu mane palikai“. | 

Greisė vėl ėmėsi jį prižiūrėti. Slaugės išnyko. Džonata- 
nas išvažiavo į Prancūziją pas motiną. Greisei gydytojai lie- 
pė pusę metų nieko sunkiai nekilnoti, o ponas Tobijas, nors 
senas ir sudžiūvęs, buvo kaip akmuo. Kai ji nepajėgdavo jo 
patogiai pasodinti lovoje, jis bambėdavo ir priekaištaudavo. 

Eva Kalėdoms grįžo namo, sausį vėl išvažiavo į Oksfor- 
dą. Ji tikėjosi kurse gauti aukščiausią įvertinimą. 

Pavasarį ponas Tobijas nebegalėjo būti namie, per daug 
įsiligojo. Jį išvežė į slaugos namus, ten jam prasidėjo koma, 

kelias savaites pragulėjęs gegužę mirė. Greisė truputį pa- 
liūdėjo, bet paskutiniais mėnesiais jis buvo jai toks šiurkš- 
tus, kad išgaravo kone visas jos prieraišumas. Žinojo, kad 
dabar Šrouvas jos. Atsikėlusi rytą po pono Tobijo mirties, 
išėjo į lauką ir glostydama sienos mūrą kartojo: „Tu mano, 
mano“. Tačiau susiprato paskambinti advokatui ir pasitei- 
rauti, kada nuosavybė pereis jai teisiškai. 

Jis jai pasakė, kad klientas viską užrašęs Džonatanui To- 
bijui Elisonui, kitaip — Džonatanui Tobijui. Na, ne visai vis- 
ką. Jai skirta tūkstančio svarų suma. 

— Jai gulint ligoninėje, jis parašė naują testamentą, - ta- 
rė Laiza. - Džonataną pasiuntė advokato, seselės paliudijo. 
Viena kitos ir testatoriaus akivaizdoje. 

— Atseit Džonatanas suveikė. 

— Eva sako, kad ne. Ji sako, jis seneliui aiškinęs, jog jam 
nereikia Šrouvo, jis turi tėvo palikimą. Bet ponas Tobijas 
nesuprato arba nenorėjo suprasti. Atkirto nepaliksiąs dvaro 
„tai moteriškei, kuri mane apleido“. 

— Ką darė tavo senelė? 

— Ką ji galėjo daryti? Eva nesikrimto, tada dar ne. Jai 
atrodė vis vien, juk, šiaip ar taip, galų gale ištekės už Džo- 
natano. 

Džonatanas paprašė Greisę likti sarginėje. Galbūt kada 
nors jis apsigyvensiąs Šrouve, bet ne dabar. Ji būsianti lyg 
ir valdytoja. Jokio slaugymo, jokio virimo, iš tikrųjų Šrou- 
vas bus tarsi jos. Greisė nesutiko, jautėsi per daug paže- 
minta. Eva persiuto. Kurgi ji atostogaus, kol ištekės už Džo- 
natano? Greisė nenusileido. Išvažiavo į Koventrį ir išsinuo- 
mojo pas seserį laisvą kambarį. 

Ši istorija beveik tuo ir baigėsi. Joje Eva kurį laiką nefi- 
gūravo, o kai vėl pasirodė, turėjo kūdikį, ne universiteto 
diplomą. 

— Mane, - tarė Laiza. 

— Daugiau nieko nežinai? 

— Ji sakė papasakosianti, kai paaugsiu. 

Eva žinojo, kad Džonatanas vyksta į Pietų Ameriką. Jis 
jau ėmė keliauti po pasaulį norėdamas „pažiūrėti, kas ten 
gera“. „Važiuojam kartu“, - kvietė jis, bet, aišku, ji negalė- 
jo vykti į Braziliją ar Peru, ar dar kur, nes prasidėjo semest- 
ras. Jie bent kiek apsipyko ir dvi savaites nesimatė, tačiau 
tą dieną, kai jis turėjo išskristi į Rio de Žaneirą, Eva išva- 
žiavo į Hitro oro uostą jo palydėti. 

Jis žadėjo grįžti po trijų mėnesių, paskui po pusmečio, 
bet negrįžo ir negrįžo. Eva turėjo palikti Oksfordą, nes lau- 
kėsi. Koventrio ligoninėje merdėjo Greisė. Per vėlai paša- 
linta gimda. 

Po jos mirties Eva su Laiza apsistojo pas tetą. Toji aiškiai 
parodė nenorinti savo mažame namelyje laikyti dukterėčios 
su kūdikiu, ji vaikų nemėgstanti, bet savo pareigą atliksianti. 
Eva sunkiai sudurdavo galą su galu. Visų pirma buvo baisi 
jos psichologinė būsena, ji niekada nesusitaikė su tuo, kas 
įvyko prieš Laizai gimstant, nors niekada nenorėjo darytis 
aborto. Nė sykio net nepagalvojo, tegul Laiza žinanti. 

— Gražios kalbos dešimties metų vaikui, - pasakė Šinas. 

— Puiku, žinau, ką apie ją manai. Nebūtina vis kartoti. 

Jai parašė Hiter, pakvietė pas save. Eva buvo tokia nelai- 
minga pas tetą, kad sutiko, nors Hiter butas Birmingame 
buvo mažiukas, vos vieno miegamojo. Šiaip taip visos trys 
susiglaudė. Hiter Evai rado darbo privačioje mokykloje, ne- 
reikalavusioje mokytojos diplomo. Laizą Eva įtaisė į lopše- 
lį, bet nieko gero neišėjo. Vieną pavakarę ji rado visus šešis 
kūdikius pririštus vežimėliuose priešais televizorių. 

— Taigi esu mačiusi televizorių, kai dar neturėjau metu- 
kų, bet neprisiminiau. 

Po to Eva nutarė, kad jos vaikas niekada nežiūrės televi- 
zoriaus. Vėliau kilo daugiau idėjų, kaip auginti dukrelę. Jei- 

gu tik ji turėtų kur gyventi, bet pasaulyje tebuvo vienintelė 
vieta, kurios ji troško. 

Džonatanas nežinojo, kur ji. Kol rado ją, ji pakeitė du dar- 
bus ir tris lopšelius. Laizai buvo treji metukai, Eva vienu 
metu turėjo darbelį gatvėse dalyti nemokamus žurnalus, pas- 
kui bandė sekretoriauti ir kartu mokytis spausdinti, Laiza 
lopšelyje nugriuvo ir prasikirto galvą. Džonatanas Šrouve 
rado laišką su atgaliniu tetos adresu ir pamanė, jog verta 
ten jos paieškoti. Vieną vakarą jis paskambino į Hiter buto 
duris. 

Kai pasakė turįs jai siūlymą, vieną beprotišką akimirką 
ji pamanė, jog jis pasipirš —- netgi dabar, netgi po viso to, kas 
įvyko. Jis buvo draugiškas, bet santūrus. Ar ji nenorėtų ap- 
sigyventi Šrouvo sarginėje ir už tai retkarčiais užmesti akį į 
namą? Taip ir pasakė: „retkarčiais užmesti akį į namą“. Pa- 
sirodo, jis jai mokėsiąs algą, labai neblogą. 

Ji sutiko. Tiesą sakant, neturėjo kito pasirinkimo. 

— Supranti, ji galėjo sugrįžti. Sugrįžti į vienintelę vietą 
pasaulyje, kur troško būti, nors sarginėje jautėsi lyg perė 
prie Rojaus vartų. 

— Kas tokia? 

— Perės ir periai buvo tokios antžmogiškos būtybės per- 
sų mitologijoje. Piktosios dvasios. Nors savo piktumą slėpė 
po žavia išvaizda, į Rojų, aišku, nepateko. 

— Kur jau pateks, - sarkastiškai tarė Šinas. 

— Štai taip. Šitaip mudvi apsigyvenome Šrouve ir viskas 
prasidėjo. 

Inas išnyko, ir gyvenimas 
ėmė plaukti sena vaga. Vėl vyko pamokos. Gerai, kad Laiza 
mėgo mokytis, nes jo nesant ji retai gaudavo progą nueiti į 
Šrouvą ir pažiūrėti televizorių. Motina ją mokė neatlyžda- 
ma. Kartais bemaž negailestingai. 

Atėjo žiema, o su ja - apniukusios dienos ir ilgos naktys. 
Kas rytą abi eidavo pasivaikščioti, tačiau vaikštynės truk- 
davo vos vieną valandą, šiaip visą dieną Laiza sėdėdavo prie 
knygų. Retsykiais mama užsispirdavo, kad jiedvi kalbėtų tik 
prancūziškai, taigi pusryčiai, pietūs ir vakarienė vykdavo 
prancūziška dvasia, o apie viską jos šnekėdavosi prancūziš- 
kai. Laizai ji surengė anglų, lotynų kalbų ir istorijos egza- 
minus. Laiza mokydavosi atmintinai ištisus puslapius po- 
ezijos, vakarais su mama garsiai skaitydavo pjeses: mama — 
vyrų vaidmenis, ji — moterų. Jos perskaitė „Piterį Peną“, 
„Kur baigiasi vaivorykštė“ 1r „Mėlynąją paukštę“. 

Bruno vardo jos neminėdavo. Jei ir ateidavo laiškų nuo 
jo, mama niekada nesakydavo. Dabar, būdama jau vyresnė, 
Laiza taip anksti nesikeldavo, mama visada ją pralenkdavo, 
tad Laiza niekada nežinodavo, ar atėjo koks laiškas. Ponia 
ir ponas Tobijas atsiuntė kalėdinį sveikinimą, taip pat Hiter 
ir teta. Ar mes irgi pasiuntėme? - norėjo žinoti Laiza. Ma- 

ma sakė ne, tikrai ne. Absurdiška švęsti Kalėdas, jei netiki 
krikščionių Dievu ar išvis jokiu dievu, bet ji davė Laizai 
pamoką apie krikščionybę, lygiai kaip ir apie judaizmą, isla- 
mą ir budizmą. 

Vieną dieną, beveik prieš pat vienuoliktą gimtadienį, ant 
mamos stalo ji ieškojo liniuoto popieriaus bloknoto, kuris, 
mama sakė, turįs būti vidurinėje dalyje, ir staiga užtiko Bru- 
no ranka rašytą laišką. Iškart pažino rašyseną. Nors nieka- 
da to negirdėjusi, kažkaip suprato, kad negerai skaityti sve- 
timus laiškus. Gal tas supratimas atėjo iš didžiai moralių 
Viktorijos epochos knygų, kurias ji skaitė pasiėmusi iš Šrou- 
vo bibliotekos, tarp jų net Šarlotės M. Jong ir Frensės Hodž- 
son Bernet romanus. Tačiau vis tiek atsivertė laišką. 

Mama buvo viršuje. Girdėjo jos žingsnius. Laiza perskaitė 
adresą, vietą kažkokiame Čidlyje, datą - anos savaitės - ir 
pirmą puslapį. Laiškas prasidėjo žodžiais: „Brangioji mano 
gražuole Eva“. Laiza suraukė nosį, bet skaitė toliau. „Aš 
tavęs labai pasiilgau. Norėčiau tau paskambinti, beprotybė, 
kad šiais laikais negalime kits kitam pasiskambinti. Būk ge- 
ra, paskambink. Gali skambinti mano sąskaita, jei bijai, kad 
Dž. T. nepasiustų. Dabar, kai mirė mamelė, nebesu vargšas, 
supranti? Jau nebeilgai užtruksiu, turiu čia viską sužiūrėti, 
tikrai neišvengiama, reikia su šypsena ištverti. Jeigu tik iš- 
girsčiau tavo balsą...“ 

Turėjo padėti laišką, nes ant laiptų išgirdo mamos žings- 
"nius. Nebedrįso perversti lapo. Daug iš to, ką ji perskaitė 
apie „skambinimą“ ir „sąskaitą“, buvo nesuprantama - tik 
ne „jau nebeilgai užtruksiu“. Jis grįžta. Valandėlę ji svars- 
tė, kodėl mirus motinai jis nebėra vargšas, bet, prisiminu- 
si mamos pasakojimą apie Šrouvą ir senąjį poną Tobiją, su- 
prato. 

Žiema buvo sunki. Prieš Kalėdas šiek tiek pasnigo, O sau- 
sio pradžioje privertė kaip reikiant. Sniegas gulėjo didžiu- 

lėmis pusnimis, nutrynęs ribas tarp kelio ir žolėtos šalike- 
lės, užpildęs griovį ir stora slepiamąja skraiste užklojęs gy- 
vatvores. Po trumpo polaidžio vėl pašalo, smarkiau nei ka- 
da nors lig tol, ir ištirpęs sniegas, tekėdamas ir lašeėdamas 
nuo stogų, virto varvekliais, smailiais it adatos ir aštriais 
lyg peiliai. 

Varvekliai apkraštavo sarginės frontoną tarsi baldakimo 
kutai. Storą sniegą dengė ledo plutelė. Jau dvi dienos, kai 
keliu niekas negalėjo pravažiuoti. Savivaldybė, sakė mama, 
nepasirūpino kelio nuvalyti, nes, be jų, niekas daugiau apy- 
linkėje negyvena ir jos neturi automobilio. 

Laiškininkas nebesirodė, ir Laiza džiaugėsi, nes tai reiš- 
kė, jog nebebus laiškų nuo Bruno. Kol kelias šitaip užpus- 
tytas, Brunas negali atvažiuoti. Geltonasis automobiliukas 
niekaip neprasibraus ten, kur to padaryti nepavyko pašti- 
ninko furgonėliui. O sniegas tebesnigo, diena iš dienos gul- 
damas vis naujais sluoksniais ant viską dengiančios storos 
gurgždžios baltumos. 

Jos lesindavo paukščius. Turėjo vieną medinę lesyklą 
duonos trupiniams, dvi vielines lesyklėles, kur pridėdavo 
riešutų, be to, ant siūlų prikabindavo lašinių. Vieną rytą prie 
vienos vielinės lesyklelės Laiza išvydo genį ir miškinį lipu- 
tį, kabantį žemyn galvele, abudu lesė riešutėlius. Prisimi- 
nusi, kaip Džonatanas fotografuodavo, ji pasakė apgailes- 
taujanti, kad jos neturi fotoaparato, bet mama tarė „ne“, ta- 
vo atmintis —- geriausias aparatas, tegul fotografuoja. 

Paskui ji pridūrė, kad šitas paukštis panašus į Zrochilus, 
tokį kolibrį. Tada Laiza enciklopedijoje susirado kolibrį ir 
tarėsi supratusi, ką mama norėjo pasakyti, mat kitas jo var- 
das buvo „krokodilų paukštelis“; jis taip pavadintas todėl, 
kad yra vienintelis gyvas padaras, drąsiai lendantis kroko- 
dilui į nasrus ir rakinėjantis jam dantis. Dar jis švilpauda- 
mas įspėja krokodilą apie pavojų. 

Laizai patiko sniegas. Buvo per didelė, kad lipdytų snie- 
go senį, bet vis tiek lipdė. Ėmė mūryti iglu. Pabaigusi sėdė- 
jo savo trobelės viduje vaišindamasi sumuštiniais ir „Nice“ 
sausainiais, džiaugdamasi sniegu, sulaikančiu Bruną, iš vi- 
sos širdies trokšdama, kad snigtų ir snigtų, kad sniegas lai- 
kytų kelią prislėgęs iki kovo, iki balandžio. Mama papasa- 
kojo apie labai sunkią žiemą, kai pati buvo maža mergytė, 
tada ji, Greisė ir Rėjus dar net negyveno Šrouve: snigti pra- 
dėjo sausio mėnesį ir drėbė septynias savaites, užšalo visi 
vandentiekio vamzdžiai. Bloga buvusi žiema, bet Laiza šir- 
dyje ją pavadino gera. | 

Paskutinį kartą, dar gerokai prieš sniegą, būdama mies- 
te mama persišaldė. Naktį prakosėjusi, po pietų guldavo po- 
gulio, ir tada Laiza bėgdavo į Šrouvą valandą kitą pažiūrėti 
televizoriaus. Buvo pasiilgusi senų filmų ir mokomųjų pro- 
gramų, ir viktorinų. Be to, ji miglotai pradėjo suvokti, kad 
mažytis kvadratinis ekranėlis - tai jos langas į pasaulį, apie 
kurį šiaip bemaž nieko neišmanė. 

Antrą kartą susiruošusi! į dvarą, už vartų išvydo sniego 
valytuvą. Jo priekyje įtaisytas verstuvas kelkraštin stūmė 
sniego krūvas, prikaišiotas akmenukų tarsi pyragas razinų. 
Laiza jautė, jog šitas darbas kažkaip atvers vartus Brunui. 
Sakytum jis būtų laukęs anapus tilto savo oranžiniame au- 
tomobiliuke, kol valytuvas atvažiuos ir jam nuvalys kelią. 
Bet kai ji grįžo, nerado nei automobilio, nei Bruno. Reikėjo 
paklausti mamą, žinojo, kad reikia paklausti mamą: „Ar Bru- 
nas grįš?“, bet neprisivertė. Bijojo išgirsti „taip“ ir sužinoti 
tikslų jo grįžimo laiką. Netikrumas geriau negu žinojimas. 

Sniegas nutirpo, bet jis nesirodė. Iš visų pusnynų liko 
tik krūvelės šalčiausiame pavėsyje, į žemėlapius panašūs 
ploteliai ant žalios žolės. Mamos peršalimas išnyko su snie- 
gu, taigi baigėsi televizija ir prasidėjo baisybė pamokų. Va- 
sarį, neregėtai šiltą dieną, Laiza nuėjo į mišką pažiūrėti, ar 

dar nepražydusios kurpelės, o kai grįžo, prie namo stovėjo 
automobilis —- tamsiai raudonas ir lig tol nematytos formos. 
Registracijos numerio raidė buvo ne priekyje, o gale. Ir šito 
lig tol nebuvo mačiusi. Automobilis vadinosi „Lancia“. 

Tobijai, pamanė ji, seniai atmetusi pagarbius „ponas ir 
ponia“. Jie nuolat keitė automobilius. Ji pasipūtusi žengė į 
vidų, ketindama šaltai pasisveikinti ir drožti viršun. Buvo 
nepamiršusi kurapkų, o dabar dar žinojo ir istoriją apie Grei- 
sę ir pono Tobijo senelį. 

Ji ėjo taip tyliai, kad Bruną išvydo anksčiau negu jis ją. 
Jis sėdėjo ant sofos šalia mamos, suėmęs jos rankas ir Žžiū- 
rėdamas jai į akis. Laiza nuščiuvusi sustojo. Jis atrodė ne- 
pasikeitęs, tik ilgi banguoti ir minkšti plaukai buvo dar 1il- 
gesni, o strazdanos išblukusios. Tebebuvo džinsuotas ir odi- 
niu švarku, ir su dviem auksiniais auskarais vienoje ausyje. 

Ko gera, turi tiesos teorija, apie kurią buvo skaičiusi, kad 
žmogus jaučia, kai į jį kas atkakliai spokso, mat nors ji nė 
nekrustelėjo ir neišdavė jokio garselio, Brunas staiga pakė- 
lė akis ir susidūrė su jos žvilgsniu. Akimirką, be galo trum- 
pą laiko atkarpėlę, jo veide ji matė tokią klaikią neapykantą 
ir tokį pasibjaurėjimą, jog nugara jai perbėgo šiurpas. Lig 
tol nebuvo susidūrusi su tokiu žvilgsniu, bet iškart supra- 
to, ką jis reiškia. Brunas jos nekenčia. 

Baisiąją išraišką žaibiškai pakeitė abejingas susitaikymas. 
Ir mama atsisuko atstūmusi Bruno rankas. 

— Lizi, čia dabar - šmirinėji kaip pelytė. 

— Labas, Laiza, kaip laikais? 

Šitaip jis kalbėdavo. Ne kaip anglas ir ne kaip amerikie- 
tis, - buvo jų prisiklausiusi per televiziją, - bet taip, tarsi 
gyventų tarp dviejų tų šalių, bet tai buvo neįmanoma, juk 
būtų reikėję atsidurti vidury Atlanto. Ji pamatė, kad mama 
išraudo. Mama jai nesakė, kad jis atvažiuos. Pati tikriausiai 
žinojo. Kodėl nepasakė? 

— Kaip patinka mano naujas vežimas, ką? 

— Tai jo naujas automobilis, - paaiškino mama. 

— Okei, — atsakė Laiza televiziniu žodeliu, nuo kurio ma- 
ma susiraukė. — Man labiau patiko oranžinis. 

— Oranžinis, kaip tu sakai, iškeliavo ten, kur atsiduria 
visi nusigalavę seni trantai — į automobilių kapines. 

— O kur atsiduria gerieji, Brunai? — paklausė mama. 

— Pas tokius kaip aš, brangute. Tą, kur stovi kieme, va- 
dinu geru. Jis priklausė mano motinai, tarp kitko, tebėra 
jos, nes nepersirašiau. Per dešimt metų nuvažiavo vos vie- 
nuolika tūkstančių kilometrų. 

Mama juokėsi. Laiza pamanė: ji nesakė todėl, kad žino, 
kaip aš jo nekenčiu. Įdomu, ar ji žino, kaip jis manęs neken- 
čia? Tą valandėlę ji prarado dalelę pagarbos mamai, bet, aiš- 
ku, ne meilės. Tą patį vakarą, pasigavusi mamą vieną, pa- 
klausė, ar negalima būtų vadinti jos Eva. 

— Kodėl to nori? 

— Visi taip daro. 

Jei „visi“ mamai ir pasirodė nelabai įtikinama, šitai nu- 
tylėjo. 

— Jei nori, vadink, - sutiko, bet ne per daug patenkinta. 

Laiza suklydo manydama, kad Brunas nepasikeitęs. Bū- 
tų vėliau ir pati pastebėjusi, kad pasikeitė, net jei Eva ne- 
būtų pasakiusi per vakarienę: 

— Anksčiau tu negalvodavai apie pinigus, būdavai jiems 
abejingas. 

Jis kalbėjo apie visus tuos daiktus, kuriuos dabar, kai jis 
turi parduoti motinos namą, „jie“ galėsią įsigyti. 

— Verčiau palauk, kol parduosi, - tarė Eva šaltu ir abejin- 
gu balsu, kokį kartais nutaisydavo. 

— Praktiškai aš jau sutvarkiau tą smulkmeną, - sušniauk- 
rojo Brunas. — Turiu pirkėją, kuris nori pirkti net labiau, 
negu aš — parduoti. 

Tai buvo ekonomikos bumo laikais prieš pusšeštų metų. 
Eva pareiškė, kad šiuo metu, jos galva, bet ką galima par- 
duoti, ir ši pastaba Brunui nelabai patiko, jis ėmė įkyriai 
aiškinti, koks gražus mamos namas, kaip jam ir jai, Evai, 
patiktų jame gyventi, jei tik jis nestovėtų šiaurėje. 

— Manęs nepainiok, - atšovė Eva. - Aš gyvenu čia ir gy- 
vensiu iki mirties. 

Jis nebebuvo panašus į anarchistą. Pamiršo, kad pinigai 
ir nuosavybė nesvarbu. Jam aiškiai mušė galvon didelis na- 
mas, Žmoniškas automobilis ir nemažai tūkstančių svarų 
banke. 

— Aną kartą, kai buvau čia, Eva, net neturėjau banko są- 
skaitos. 

— Ar mes šnekėsimės tik apie pinigus? — paklausė Eva. 

Ji buvo jam tokia šiurkšti - „dygi“, va koks žodis tiktų, — 
kad Laiza tikrai tikėjosi, jog jis išvažiuos kur nors kitur nak- 
voti. Tačiau apačioje tyliai ir atkakliai dūzgeno gitara, pro- 
tarpiais Brunas uždainuodavo mėgdžiodamas Džonio Kešo 
ar Merlo Hagardo balsą, 1r ji nė kiek nenustebo, kai po po- 
ros valandų ją prižadino jųdviejų Žingsniai ant laiptų, ir ji 
išgirdo, kaip juodu įeina į Evos miegamąjį. 


Vienintelė nauda iš Bruno grįžimo buvo laisvos popie- 
tės, kai ji galėdavo žiūrėti televizorių. Pamokos nenutrūko, 
bet suretėjo ir jų tapo mažiau. Brunas beveik ištisai murk- 
sodavo šalia ir šaipydavosi iš Evos mokymo metodų, prikai- 
šiojo jai, jog nesanti kvalifikuota mokytoja, ir nuolat zyzė, 
kad „vaiką“ reikią leisti į mokyklą. 

— Kodėl reikia? — pagaliau neištvėrė mama. 

— Liaukis, mamyte, ji negaus tinkamo išsimokslinimo. 

— Nevadink manęs mamyte, esi tik dvejais metais jau- 
nesnis už mane! Kiek pažįsti vienuolikos metų mergaičių, 
kurios jau mokėtų skaityti, rašyti ir kalbėti prancūziškai, 

nepasiruošusios verstų lotynišką tekstą, deklamuotų Lisė- 
ją ir atpasakotų mažiausiai keturias Šekspyro pjeses? 

— Bet ji visiškai neragavusi gamtos mokslų 1r matema- 
tikos. 

— Aišku, neragavusi. Jai dar tik vienuolika. 

— Šitame amžiuje jau pradedama jų mokytis, prisimeni? 

— Tai mokyk ją. Visada sakei buvęs gabus matematikai. 

— Aš ne mokytojas, - tarė Brunas. - Aš ne taip kaip tu - 
žinau savo ribas. Jai reikia tikrų mokytojų. Galiu galvą dėti, 
šitas vaikas nemoka sudėti paprastų skaičių. Nekalbu apie 
integralus ir logoritmus, 1r panašiai, turiu galvoj, tarkim, 
dalybą su liekana. Na, Laiza, popieriaus lapą turi. Aštuonis 
šimtus dvidešimt keturis padalyk iš keturiasdešimt dviejų. 

Eva pastvėrė lapą. 

— Niekas nebedalija popieriuje aštuonių šimtų dvidešimt 
keturių iš keturiasdešimt dviejų. Net ir aš žinau, nors esu 
atsiskyrusi nuo pasaulio. Tam yra skaičiuotuvai. 

— Skaičiuotuvai nedaro algebros, - atkirto Brunas. 

Ir taip be galo. Laiza puikiai suprato, —- nors Evai, regis, 
neatėjo į galvą, - kad Brunas tik todėl nori ją išgrūsti į mo- 
kyklą, kad ji jam netrukdytų. Jam nusispjaut, ar ji moka al- 
gebrą, ar ką nors Žino apie biologiją, jis tik nenori, kad ji 
būtų namie, kai pats čionai. Dabar ji suprato, nes Brunas jai 
pasakė, kad Eva nusižengia įstatymams neleisdama jos į mo- 
kyklą. Brunas baisiausiai piktinosi, vis kartojo, kaip Eva lau- 
"Žžanti įstatymus, nors ir pats juos laužė nepirkdamas savo 
automobiliui naujo Kelių fondo leidimo. 

Nors ir kaip kritikavo Evą, Brunas norėjo būti su ja, no- 
rėjo, kad ji būtų tik su juo. Pardavęs motinos namą, svajojo 
pirkti naują, kuriame gyventų su Eva. Galbūt netoli Šrouvo, 
bet mieste, pavyzdžiui, viename iš miestelių kitoje slėnio 
pusėje. Jam patinkąs šitas kraštas, mielai liksiąs Čia, nes 
žino, kaip Eva jį mylinti. 

— Maniau, kad tau reikia laisvės, - pasakė Eva. - Juk vi- 
sada kartodavai, kaip brangini laisvę, kaip nenori būti pri- 
rištas. 

— Aš pasikeičiau. Įgijęs turto pasikeiti. Pradedi suprasti, 
kas yra atsakomybė. 

— Nejaugi, Brunai? Toliau, ko gera, sugalvosi man pasi- 
piršti. 

— Negaliu. Aš jau vedęs, pati žinai. Bet noriu visą gyve- 
nimą pragyventi su tavim. 

— Tikrai? —- tarstelėjo Eva. - Nežinau, ką noriu daryti vi- 
są likusį gyvenimą, išskyrus tai, kad būsiu čia. 

— Apie tai ir kalbu. Mes būsime čia. Tau niekur nereikės 
išsikelti. Būsi už kelių kilometrų nuo Šrouvo. 

— Aš turiu omeny čia. Čionai. Šituose namuose. Verčiau 
apsispręsk, Brunai. Jei nori, pirkis namą, retkarčiais net ga- 
lėsiu tave aplankyti, jei pakviesi, bet aš gyvensiu čia. 

Brunas niekada neužsimindavo apie tai, kad ir Laiza gy- 
ventų tame name, kurį ketino pirkti. Jai knietėjo paklausti 
Evą, kaipgi bus iš tikrųjų. Ar ji 1š tiesų pasiryžusi bet ko- 
kiomis aplinkybėmis niekur nesikelti? Ar tvirtai nutarė ne- 
gyventi Bruno namuose? O kaip Laiza? Ar Eva nusileis Bru- 
nui ir išsiųs ją į mokyklą? Laiza troško išgirsti teisybę, iš 
paskutiniųjų norėjo žinoti, bet niekada nelikdavo viena su 
Eva, visad šalia slankiodavo Brunas. 

Kovo mėnesį, apšilus orams, juodu su Eva pradėjo daž- 
nai išvažiuoti ruduoju automobiliu su senu, dar Bruno mo- 
tinai išduotu Kelių fondo leidimu. Eva bandė kviesti Laizą, 
bet ji nenorėjo. Verčiau eidavo į Šrouvą ir žiūrėdavo televi- 
zorių. Brunas aiškino, ir mama neprieštaraudavo, kad jie 
važinėją apžiūrėti parduodamų namų. 

— Jei išsikelčiau pas tave, - vieną vakarą, kai visi sėdėjo 
aplink židinį, prabilo Eva, - jei taip padaryčiau, nors net ne- 
svajoju, bet jeigu — iš ko mes gyventume? Ar pagalvojai? 

Tavo motinos pinigų amžinai neužteks. Netgi ilgesniam lai- 
kui neužteks. Čia gyveni iš mano kišenės, jeigu kartais pa- 
miršai, bet jei išsikelčiau iš Šrouvo, pinigų nebegaučiau. Man 
mokama už tai, kad čia gyvenu, gal pamiršai? 

— Aš — dailininkas. Gerai neuždirbu tik todė!, kad atsisa- 
kau daryti kompromisą, pati žinai. Bet reikalai taisosi. Ne 
veltui sakoma: sėkmė sėkmę veda. Juk tie Tobijai nupirko 
mano paveikslą, gal ne? Arba mudu su tavim galime pradėti 
savo verslą, pavyzdžiui, interjero dekoravimo. — Staiga jis 
tik dabar suvokė kai kuriuos jos pasakytus žodžius. - Ką 
reiškia „net nesvajoju“? Ko tada važinėji su manim žiūrėti 
visų tų namų, jei net nesvajoji? 

— Jau sakiau, - tarė ji. - Šimtą kartų sakiau. Nusipirk na- 
mą, įsikurk jame, jei patinka, aš nuvažiuosiu pasižiūrėti, bet 
gyventi neketinu. Aš gyvensiu čionai, Šrouve. Ar aišku? 

Šitaip ar panašiai jie kalbėdavosi kas vakarą, kol Laiza 
ėmė nebesikausyti. Ji skaitydavo arba jiems susiginčijus nu- 
eidavo gulti. Bet vieną vakarą viskas pakrypo kitaip. Buvo 
bloga diena, diena, kai įvyko bjaurus ir baisus dalykas, kai 
kas visai netikėta. 

Oras buvo nuostabus, balandžio diena panėšėjo į birže- 
lio, tik buvo giedresnė ir gaivesnė už birželio. Brunas kaž- 
kur nulindęs tapė. Vadinasi, Laiza galėjo turėti ramią loty- 
nų kalbos pamoką, nebijoti, kad ją pertrauks sarkastiška pa- 
staba ar tiesiog trikdys pats jo buvimas — tas jo sėdėjimas 
niūriai tylint, tik kartais užverčiant akis. 

Jeigu Laiza būtų sugebėjusi viską išreikšti žodžiais, bū- 
tų pasakiusi, kad Brunas ima jas valdyti, jas kontroliuoti, 
diktuoti toną. Bet ji nežinojo tokių posakių, tik suprato, kad 
jis 1ma vadovauti tam, ką lig tol tvarkė Eva. Ji kalbėdavo su 
juo piktai ir kandžiai, bet vis mažiau ir mažiau priešinosi. 
Vengdama jo nepasitenkinimo, Eva vis rečiau duodavo Lai- 
zai pamokas. 

Ši pamoka galėjo vykti, nes jo nebuvo. Turėjo tai daryti 
slapčia, lyg būtų kokios nusikaltėlės. Prancūzų kalbos pa- 
moka turėjo vykti sode. Vis dėl to, numanė Laiza, jeigu jis 
grįš anksčiau, nei buvo žadėjęs, pamanys, kad jiedvi kur nors 
išėjusios, 1r neieškos jų po vyšnia. 

Visur žydėjo vyšnios, miškas baltavo — ne baltai aptaš- 
kytas kaip kovo mėnesį žydint gudobelėms, o ištisai baltas, 
tarsi žemėn nusileidęs skaistus debesis. Po pamokos Laiza 
su Eva išėjo pasivaikščioti ir pasigrožėti žydinčiomis vyš- 
niomis, nes, kaip pasakė Eva, cituodama vieną poetą, tokį 
vaizdą galima regėti tik vieną kartą per metus, taigi jai dar 
likę kokie keturiasdešimt sykių. Per tiltą jiedvi nužingsnia- 
vo į mišką, paskui į savo miškelį, po to Eva pasuko namo, 
nes galėjo grįžti Brunas. 

Laiza toliau ėjo viena. Už tilto patraukė palei senąjį ge- 
ležinkelį, jau pusę metų nebeveikiantį, nors bėgiai tebebu- 
vo ir tebestovėjo miegamieji vagonai. Jeigu eitum bėgiais, 
paskui - gerą kelio galą tuneliu, iš jo išlįstum jau kitoje slė- 
„nio pusėje ir pagaliau pasiektum miestelį, po to - miestą ir 
galiausiai didmiestį. Ne dabar, bet gal kokią kitą dieną ji taip 
1r padarys. 

Buvo šešios valandos vakaro, bet saulė dar nesileido. Te- 
besilaikė šiluma ir jokio vėjelio. Ji pasuko kiton pusėn - į 
Ring Velio stotelę. Kažin, ar stoties pavadinimas irgi nuim- 
tas? Ir kas nutiko-pastatui: raudonų plytų mūriukui su rudai 
apkraštuota stogine, su gėlėmis loveliuose ant palangių ir 
vazonuose, kuriame gyveno signalininkas? 

Bruną ji pamatė tik likus keliems žingsniams, kai jau ne- 
begalėjo nei jo aplenkti, nei pasislėpti. Stoties pastatas iš 
tolo atrodė po senovei, bet prisiartinusi ji išvydo, kad vir- 
šuje dingusios užuolaidos, o durys su užrašu „Pašaliniams 
įeiti draudžiama“ atlapos. Gėlių loveliuose ir lysvėse palei 
abu bėgių kelius vešėjo piktžolės. Kur pernai žydėjo narci- 

zai ir žydrės, dabar kerojo pienės. Laiza užlipo ant perono ir 
pro duris su užrašu „Išėjimas“ žengė į kambarį, kur žmo- 
nės pirkdavo bilietus, tada - į kitą kambarį ir, nieko neįtar- 
dama, — pro didžiąsias duris, išeinančias į smėlėtą stoties 
keliuką. 

Pasistates molbertą, tenai sėdėjo Brunas: ne ant sulanks- 
tomosios kėdutės, bet ant žemos mūro sienos. Laikė pakė- 
lęs geltonam daže pamirkytą teptuką ir žiūrėjo tiesiai į ją. 

Žinoma, iš tiesų žiūrėjo ne į ją pačią, bet į duris, pro 
kurias ji išlindo. Laiza žengė artyn, priėjo visai arti, nes 
trauktis nebuvo kur. Jis tapė tai, ką matė pro visas tas du- 
ris: tuščius bėgius ir peroną, stoginės atbrailą atšokusiais 
rudais dažais, pienių žiedus, panašius į mažutes saulėgrąžų 
galvytes. 

Nesant Evos, jis nesivargindavo su visokiais „labas“ ir 
„kaip gyvenimas?“ Jis užvertė akis — dažnai taip darydavo 
ją pamatęs. Ji sumišo ir staiga be jokios tikros priežasties 
išsigando. Ar galima tiesiog praeiti? Ar galima, jo tarsi ne- 
pastebėjus, nueiti sau smėlėtu keliuku ir dingti jam iš akių? 

Teptukas palietė drobę, teptelėjo pienės žiedą. Šalia jo 
ant sienelės buvo dažų dėžė, krūva ištepliotų skudurų, stik- 
lainis su lipniais teptukais. Atitraukęs teptuką ėmė jį valyti 
į skiautę, ji matė, kad atplėštą nuo seno Evos sijono, kurį, 
prisiminė Laiza, ji nešiodavo labai seniai, kai jos tik atsikė- 
lė į Šrouvą. 

Jis prašneko maloniai ir draugiškai. 

— Tu jau ne tokia maža, kad nesuprastum, kas tau daro- 
ma. Ji iš tavęs atima prigimtinę teisę - na, prigimtinę kultū- 
ringose šalyse gyvenančių vaikų teisę. Čia ne trečiasis pa- 
saulis. Čia Jungtinė Karalystė, devintas dvidešimto amžiaus 
dešimtmetis, jeigu ji kartais nepastebėjo. 

Laiza nieko nesakė. 

— Ji tave luošina. Tas pat, jei būtų tau nukirtusi ranką ar 

koją. Savotiškai tave palaidojo. Nesi mirusi, bet vis tiek ta- 
ve palaidojo. Viename tolimiausių Anglijos užkampių. Už- 
darė tave nuo pasaulio. Tavo gyvenimas ne geresnis negu 
tų vargdienių pamestinukų, kuriuos augino lokiai ir vilkai. 

— Romulas 1r Remas, - tarė Laiza. 

— Va va, kaip tik. Žinai visas tas nenaudingas nesąmo- 
nes, bet, garantuoju, negali man pasakyti, kas yra Jungtinių 
Valstijų prezidentas. 

Laiza gūžtelėjo visai kaip Eva. | 

— Esi kaip iš akies traukta toji kvanktelėjusi tavo moti- 
nėlė, galima pamanyti, kad klonuota. Gal taip ir yra, ką? Tik 
tiek, kad tu nežinai, kas tas klonavimas, lygiai kaip nenu- 
tuoki, kas yra H,O arba pi - viskas, kas nėra Šekspyras ar- 
ba sušiktas Vergilijus. 

Žodis jai buvo negirdėtas. Keista, bet ji vis dėlto jautė, 
kad jis neturėjo jo ištarti, jo nedera ištarti jai girdint. Prasi- 
dėjęs nuo kaklo, veidą užliejo raudonis. 

— Pasakysiu tau dar vieną dalyką, ir galėsi drožti namo 
pas savo pasakėles. Nemokyklines. Juokinga, ar ne? Puiku 
neit į mokyklą. Štai ką tau dar pasakysiu. Jeigu greitu laiku, 
bent jau per pusę metų, neišvažiuosi į mokyklą, prarasi bet 
kokią galimybę gyventi, pražūsi. Visas tavo mokymasis nu- 
eis perniek. Gera šnekėti, kad išsimokslinimas yra pats sau 
tikslas, jis niekam netarnauja, gera cituoti sumautą Aristo- 
telį ar Platoną, ar dar kokį ir sakyti, kad mokslas skirtas 
sielos akims pakelti į šviesą ar panašią nesąmonę, bet tu 
pamėgink pasekti šią pasakaitę stodama į koledžą, panorė- 
jusi gauti darbo, jei neturi jokios specialybės, net mokyklos 
baigimo pažymėjimo. Kam rūpės tavo prancūzų kalbos mo- 
kėjimas ar tie idiotai Romulas su Remu? 

— Aš tavęs nekenčiu, - tyliai ištarė Laiza. 

— Pamanykit. Aš ir nesistebiu.Visa tai sakau tavo pačios 
labui, kada nors gal suprasi. Kai bus per vėlu. Geriausia, jei 

parėjusi namo praneštum jai, kad nori į mokyklą. Mokslo 
metai prasideda po savaitės. Eik 1r sakyk jai. 

Laiza ir nuėjo. Ėjo tol, kol buvo tikra, kad jis jos nebe- 
mato, ir tada pasileido bėgti. Viduje visa drebėjo ir tas daik- 
tas, kurį ji vadino savo širdimi, regis, nebetilpo krūtinėje ir 
grasino susprogti. 

Jei tą valandėlę, bėgdama takeliu palei klevų gyvatvorę, 
būtų sutikusi Evą, jeigu Eva būtų išėjusi jos ieškoti ir jiedvi 
susidūrusios, ji būtų puolusi motinai į glėbį ir viską išsipa- 
sakojusi. Tačiau Eva namie virė vakarienę. Ir kol Laiza pa- 
siekė sarginę, spėjo atgauti kvapą ir viską apmąstyti. 

Ji su siaubu suprato, jog nors ir ką sakytų Evai apie Bru- 
no šnekas, niekas nepasikeistų. Laizai nesuvokiamu būdu 
Eva atsidūrė Bruno valioje. Galima sakyti, kad ji myli Bru- 
ną ne labiau už Laizą, bet vis tiek nori, kad jis būtų šalia ir 
ją mylėtų. Kartais būdavo jam šiurkšti, tačiau vis tiek troš- 
ko, kad jis į ją Žiūrėtų taip, kaip žiūri dabar, —- tarytum į an- 
gelą debesyse. 

Ji netgi rengdavosi kitaip, kad tik jam patiktų: plaukai 
palaidi, ant kaklo nefrito karoliai, visa apsikarsčiusi dir- 
žais, šaliais ir grandinėlėmis, kurių jai Brunas pripirkdavo 
per tas išvykas automobiliu. Abudu barškindavo karoliais 
ir grandinėlėmis, abudu vaikščiodavo susivėlę, basi arba 
vienabasiai. Jis kalbėdavo ta savo vidurio Atlanto šnekta, 
1r retsykiais Eva, skrupulingoji pedantė Eva, kartodavo jo 
posakius. Tai kodėl Laiza buvo įsitikinusi, jog nors Eva 
niekada jo neišvarys, būtų laiminga kaip ir Laiza, jeigu jis 
dingtų? 

Šūktelėjusi Evai virtuvėn, kad parėjusi, ji užlipo viršun 
ir įsižiūrėjo į savo veidą veidrodyje. Niekada lig tol nebuvo 
pastebėjusi, tačiau dabar matė, kad jis nemelavo bent dėl 
vieno dalyko, - ji tikrai panaši į Evą, iš teisybės, yra jaunu- 
tė Evos kopija: tie patys bruožai, tokia pat rusvai auksinė 

skaisti oda, giedros šviesiai rudos akys ir tamsiai rudi auk- 
su mirguliuojantys plaukai, lygiai tokie pat garbanoti ir ilgi. 

Tą dieną, prisiminusi sauliškas piktžolių galvutes ir gel- 
tonus dažus ant teptuko galo, pavadino Pienių diena, bet 
augdama pamažu atprato duoti vardus ypatingoms dienoms 
1r vėliau taip padarė tik vieną kartą. 

Po kiek laiko išgirdo įeinant Bruną. Jo parėjimą Isdėjo 
tyla. Ji kažko tikėjosi, tik neaišku ko. Galbūt vylėsi, kad Eva 
be žodžių pajus jos liūdesį ir jo priežastį. Viską atspės ir 
sutvarkys, kaip visada, kai Laizai būdavo liūdna. Ji taip no- 
rėjo, kad Brunas dėl jos būtų išbartas, griežtai išbartas. Ji 
Bruną pakęstų, j jei Bunas pasikeistų, pasidarytų geresnis. 

Jie abu tylėjo, tad ji nusėlino laiptais ant pirštų galų. 

Jie abudu sėdėjo ant sofos - apsikabinę, apsiviję kits kitą 
rankomis, ryte rijo vienas kitą taip susispaudę, kad, regis, 
turėjo skaudėti. Tai reginčiai Laizai vienišumo, netgi atstum- 
tumo jausmas virto panika. Ji nesusilaikė, iš lūpų ištrūko 
aiktelėjimas, skausminga dejonė. Jie buvo per daug užsiė- 
mę kits kitu, kad išgirstų. 

Bent jau mama. Tačiau šalia išriesto mamos kaklo pasi- 
rodė angeliškai žydra Bruno akis. Nemirksėdama šaltai spok- 
sojo į Laizą. Blogiausia, kad ji vis žiūrėjo, nors Bruno lūpos 
siurbė mamai burną, o Bruno rankos gniaužė ir maigė ma- 
mai nugarą. 

Laiza apsisukusi nubėgo. Prisiminė seniai skaitytas En- 
driu Lango pasakas ir pamanė, kad jis bus mamą užkerėjęs. 


14 skyrius 


— Taip jau ir užkerėjo, - atlaidžiai tarė Šinas. - Šiais lai- 
kais to nebebūna. 

— O jis užkerėjo. 

— Ką gi tu darei? Nusilipdei vaško figūrėlę ir badei smeig- 
tukais? 

Ji nesuprato. 

— Man nieko nereikėjo daryti. Jis pats padarė. Galėjau 
jam pasakyti, kad ji turi daugiau, negu jis gali duoti. Na, du 
dalykus tikrai. 

— Šrouvą ir tave. 

— Bent jau Šrouvą. Manęs reikėjo, bet ne taip. - Ji paty- 
lėjo. - Negaliu negalvoti, Šinai, ar aš jai svarbi. Žinau, kad ji 
kalėjime, bet, kaip pati sakė, tai ne požemis, ne Londono 
Taueris. Jai bus leista su manim susisiekti, ar ne? Ji nežino, 
kur aš, mano, jog pas Hiter, bet patikrinti negalėjo, antraip 
žinotų, kad manęs tenai nėra. Bet kai sužinos, ar policija 
nepradės manęs ieškoti? 

— Taip nebūna, kad ir avys sveikos, ir vilkas sotus. Arba 
tu nori, kad policija tavęs ieškotų, arba nenori. 

— Taip, tu teisus. Bet man vis tiek atrodo, kad mažą ji 
mane mylėjo, nes tada galėjo mane perdirbti, auklėti, kaip 
jai patiko, bet kai užaugau, pasidariau nebeįdomi. Jaučiau, 
kaip tampu nebeįdomi. 

— Dabar turi mane. 

— Žinau. Aš tau dar papasakosiu apie Bruną ir kaip išsi- 
sklaidė kerai. Matyt, jis buvo labai kvailas, jeigu jai grasino 
nesuprasdamas, kad nieko iš to nebus. Dabar suprantu, bet 
tada nesupratau, buvau per jauna. Maniau, kad ji išsiųs ma- 
ne į internatą, paliks Šrouvą, o jeigu taip įvyks, aš mirsiu. 

Brunas zyzė ir zyzė, kad Eva išsikeltų gyventi su juo į 
namus, kuriuos ketino pirkti. Radęs patinkamus, bet nieko 
pardavėjui nesiūląs, kol neturi Evos pažado. Motinos na- 
mas jau buvo parduotas, už jį gavo daug daugiau, nei buvo 
vertas, kaip dažnai nutikdavo devinto dešimtmečio pabai- 
goje. Namas, kurį Brunas susirado, buvo didelis, statytas 
prieš penkiasdešimt metų, ir stovėjo miesteliuko, iš kur Eva 
autobusu važiuodavo miestan, pakraštyje. 

Net Laiza buvo jį mačiusi. Jie nusivežė ją. Jai pasirodė 
baisiai bjaurus: tamsaus medžio juostos ant geltono tinko, 
kad atrodytų kaip tie namai, kuriuos ji matė paveikslėliuo- 
se, vaizduojančiuose laikus, kai Angliją valdė Elžbieta I, rau- 
donas stogas ir langai iš šimtų mažų rombinių stikliukų. 

Sodas buvo didžiulis, ir Brunas vis kartojo, kad Evai pa- 
tiksiąs, iš trijų šonų apjuostas milžiniško aukštumo kipari- 
sų, kurie, Laiza žinojo, vadinami leylandi, gyvatvore. Klai- 
kiausi medžiai pasaulyje, sykį išsitarė Eva. Važiuojant per 
miestelį, Eva parodė vietą, kur mūrydamas sieną Raineris 
Bekas griuvo negyvas. Kažkas kitas baigė statyti tą namą 
tarp kotedžų eilės bėi miestelio salės, ir jis riogsojo visiš- 
kai senas, lyg būtų čia stovėjęs šimtą metų. 

Privažiavę.miestelio pakraštį, jie užėjo į prekybos cen- 
trą, kuris buvo truputį panašus į Bruno namą, tik penkioli- 
ka kartų didesnis ir vienaaukštis. Laizai buvo dar vienas 
atradimas, ir ji be galo juo džiaugėsi. Lėtai žengė tarp len- 
tynų skaičiuodama, kiek rūšių sulčių, kiek konservuotų dar- 
žovių. Skirtingų sausainių buvo net per šimtą. Parduotuvė- 

je gulėjo jai visai nepažįstamas maistas, kurio ir maistu ne- 
būtų palaikiusi. Ją sužavėjo muilai ir dezodorantų, valiklių 
flakonai. Mielai būtų čia vaikščiojusi visą dieną, bet Eva pra- 
dėjo nerimti ir ištempė ją iš parduotuvės, kai tik jie prisi- 
pirko vaisių ir kukurūzų dribsnių. Laiza susidūrė su reiški- 
niu, kurio poveikio Eva labiausiai bijojo. 

Tą vakarą, kai jie vėl ginčijosi apie namą, kai Laiza, susi- 
rietusi krėsle, skaitė „Kimą“, raudoną auksinėmis raidėmis 
knygą iš Šrouvo bibliotekos, Brunas staiga paklausė: 

— Tarp kitko, ar ponas Džonatanas Tobijas, tavo šeimi- 
ninkas ir siuzerenas, nutuokia, kad vaikas neina į mokyklą? 
Kad ji nėra net mačiusi mokyklos? 

Šis klausimas Laizą atitraukė nuo „Kimo“, ir ji pakėlė 
akis. Iš tiesų Džonatanas Tobijas nenutuokė. Net ji tai žino- 
jo ar bent spėjo. Be abejo, ji visada būdavo namie, kai Tobi- 
jai atvažiuodavo į Šrouvą, bet tai pasitaikydavo nedažnai, be 
to, per moksleivių atostogas. Jei Džonatanas Tobijas kada 
nors ir paklausdavo Evą, kaip Laizai sekasi mokykloje, ma- 
ma, aišku, pameluodavo. Savo ausimis Laizai neteko to gir- 
dėti, bet nebūtų nė kiek nustebusi. 

— Juk nežino, ką? 

— Ne jo reikalas, - atkirto Eva.. 

— Tai kiekvieno bendruomenės nario reikalas. Jeigu ži- 
notų, abejoju, ar leistų tau čia būti. Ir ne tik dėl mokyklos, 
dėl visko. Laikai ją uždariusi, nepriimi namų darbininkės, 
nes nenori svetimų smalsių akių, o pinigus, kuriuos neva 
moki tai neegzistuojančiai moteriai, pasilieki. Jau nekalbu 
apie tai, kad ji kaip laukinė duodasi po Šrouvą, ką nori ima 
iš bibliotekos. Pažiūrėk dabar. Tikriausiai skaito pirmąjį kny- 
gos leidimą. Pirmąjį leidimą —- vienuolikmetė, niekada ne- 
ragavusi mokyklos!. 

— Dar per mažai ją uždariau, - ramiai pasakė Eva. - Ir 
pati negyvenau taip užsidariusi, kaip buvau sau žadėjusi. 

Esu silpna, esu kvaila. Didžiausią klaidą padariau įsileis- 
dama tave. 

— Drožk miegoti, - liepė jis Laizai. - i tuoj devynios, 
nėra ko čia tau smaksot. 

— Nedrįsk su ja šitaip kalbėti! - atsistojo Eva. - Čia Lai- 
zos namai, ji gali elgtis kaip tinkama. Nejau iš tikrųjų ma- 
nai, kad grasinimais mane priversi apsigyventi su tavim to- 
je pabaisiškoje Tiudorų epochos karikatūroje? Nejau visiš- 
kai nepažįsti žmonių? 

Brunas net krūptelėjo nuo pykčiu žaižaruojančio jos 
žvilgsnio. 

— Man atrodė, kad namas tau patinka, —- niūriai tarė. — 
Tikrai atrodė. Nė karto nesakei, kad jis pabaisiškas. 

— O tu, kuris savininkus vadinai buržujais! Išties pini- 
gai —- viso blogio šaknys, jeigu jau šitaip pakeičia Žmones, 
kaip pakeitė tave. 

Laiza atsistojo, pasiėmė knygą ir pasakė einanti gult. Pa- 
lypėjusi iki pusės laiptų, sustojo pasiklausyti. Jie vėl riejo- 
si. Ar ji nori išgirsti, kas sakoma, ar ne? Nežinojo. Jeigu jis 
įtikins Evą, kad gali paskųsti Tobijams, ar ta neturės nusi- 
leisti? Argi ji neturės išsiųsti Laizos į mokyklą ir apsigy- 
venti su juo, nors ir kaip tvirtino, kad grasinimais jos nepri- 
versi? Ar mokykla bus tokia kaip „Džeinės Eir“ romane? 

Ji nuslinko žemyn ir ėmė klausytis. 

— Man nėra reikalo rašyti Tobijui. - Brunas nebevadino 
Evos „mamyte“. — Užteks pranešti grafystės švietimo sky- 
riui. Ne, ne iš pykčio, Eva, ne iš keršto, bet iš pareigos. Tai 
būtų kiekvieno pareiga. 

Įteikliu, Laizai niekada negirdėtu balsu Eva paklausė: 

— O jeigu aš sutiksiu, tai yra jei išsikelsiu ir apsigyven- 
siu su tavim tame name, tada tylėsi? 

— Panašiai. Turiu vilties, kad pagaliau tave įtikinčiau, jog 
elgiesi blogai, bet tiesiogiai nieko nedaryčiau. Bent kurį laiką. 

— Manau, esi teisus sakydamas, kad Tobijai ją paimtų sa- 
vo globon. Tikriausiai netekčiau ir šito namo, ir darbo. Be 
šitos vietos nežinau, ką darytume. 

Laiza prislinko arčiau durų. 

— Gal apsieitum, po galais, be savo sarkazmo? 

— Čia ne sarkazmas. Tikrai. Paprasčiausias atvirumas. Be 
šitos vietos nežinau, ką darytume. Neturėčiau kur su Laiza 
dėtis. 

— Turėtum kur dėtis. Tikruos namuos. Daug geresniuos 
užu šitą seną skylę. Urvą be vonios. 

Laiza išgirdo Evos juoką. 

— Ir tu save vadinai anarchistu. O juk dar neseniai buvai 
laisvas Žmogus. 

— Gerai. Ir aš būsiu atviras. Ar esi girdėjęs apie anar- 
chistą su pinigais ir laisvą Žmogų, turintį solidžią banko są- 
skaitą? Nejau nematai, Eva, jog viskas į gera? Nejau negali 
su tuo susitaikyti ir eiti iki galo: apsigyventi mano namuo- 
se ir mesti visą šitą nesąmonę? Leisti vaiką į mokyklą, kad 
gyventų normaliai, kaip visi vaikai. Galėčiau apmokėti in- 
ternatą, supranti — gerą privačią mišrią mokyklą. Savaitga- 
liais ji galėtų parvažiuoti. 

Tyla. Laiza sulaikė kvapą. Staiga atsilapojo durys ir Lai- 
za išvydo veidą, kokio Brunas neturėjo teisės matyti: iš- 
plėstas akis, suspaustas lūpas ir tartum katės susitrauku- 
sias šnerves. 

— Tučtuojau į lovą! Kaip drįsti klausytis prie durų! Gal 
iš tiesų tave atiduot į mokyklą, gal aš visus tuos metus 
klydau. Tave ne tik apgyniau nuo pasaulio, bet ir išlepi- 
nau. Eik gult! 

Laiza retai verkdavo, tačiau tą vakarą apsiverkė. Verkė, 
kol užmigo, bet ir vėl pabudo: Eva su Brunu lipo į viršų 
miegoti — švelniai kuždėdami, nebepikti, susitaikę, paten- 
kinti vienas kitu. 

Po kelerių metų, trejų ar ketverių, ji nuėjo pažiūrėti na- 
mo, kurį Brunas norėjo pirkti. 

Jis stovėjo kitoje slėnio pusėje, apie dvi mylios keliu, ar- 
ba viena einant nosies tiesumu, kaip padarė ji: seklioje vie- 
toje perbrido upę ir kirto nebenaudojamą geležinkelį. Tuo 
metu bėgiai ir miegamieji vagonai buvo nuimti, jų vietoj ant 
pylimo driekėsi žolėtas takas, apaugęs dygiakrūmiais ir lau- 
ko gėlėmis. Lipdama šlaitu ji atsigręžė į stotį, kur taip bai- 
siai susidūrė su tapančiu Brunu. Tasai paveikslas Evai pati- 
ko, ir jinai jį pasikabino namelio svetainėje. Kas kartą, pa- 
žvelgusi į pienių galvutes fone, Laiza prisimindavo geltoną 
dažą ant pakelto teptuko, jam rėžiant tą piktą prakalbą. 

Ji užkopė į kalvą, pasuko takeliu ir nuėjo per lauką, pri- 
vačią nuosavybę, kur niekas nekeldavo kojos, tik ganydavo- 
si avys. Vadinamasis miestelis turėjo bažnyčią, salę, vejoje 
stovėjo keli seni namai, o palei kelio vingį buvo iškilę ketu- 
ri nauji. Žmonės, nupirkę namą, kurį ji vadino Bruno, nors 
jis niekada jam nepriklausė, nors niekada ir nepasisiūlė pirk- 
ti, iškirto visus kiparisus ir sienas nudažė rausvai. Vidury 
pievelės stovėjo lipynė. Vieliniame aptvare miegojo didelis 
gelsvas šuo pasipūtusia uodega ir ilgomis ausimis. 

Ji galėjo čionai gyventi. Tačiau gal iš tikrųjų niekada ne- 
buvo tokios galimybės. Ji šiek tiek pasėdėjo ant pievelės, 
paskui saulėje atsigulė kniūbsčia, prie veido odos prisispau- 
dė kvapi žolė. Kai atsistojo, pirštų galiukais užčiuopė žolės 
paliktus griovelius skruoste — tarsi raukšlės. 

Dabar dėl įvairumo ji grįžo per mišką, nors kelias buvo 
ilgesnis. Jame tebežiojėjo plynės, kur buvo išvirtę milžinai 
medžiai, o naujų niekas nepasodino. Visa ši kalno pusė bu- 
vo nusėta uolienos atodangomis: ir tarp medžių, ir atviruo- 
se viržynuose. Uoliena buvo šviesiai šviesiai pilka, kartais 
atrodė beveik balta ir tarp rudų bukų lapų ir gumbuotų me- 
džių šaknų gulėjo tarsi kaulai. Staiga pasivaidendavo kau- 

kolė, bet iš arti įsitikindavai, jog tai tėra dubens pavidalo 
akmuo, ir lygiai taip pat paaiškėdavo, kad tarp gervuogių 
boluoja ne šlaunikailiai ar žastikauliai, bet klinčių rievės. 


— Ar ji pagaliau jam nusileido? - paklausė Šinas. 

— Nežinau. Gerai nežinau, kas atsitiko. Niekada daugiau 
jo nemačiau. 

Šinas kilstelėjo antakius. 

— Ką, atseit po to vakaro jis niekada nebepasirodė? 

— Sakiau, kad atsikėliau vėlai. Nulipau žemyn apie de- 
vintą, ir Eva pasakė, jog jis išvažiavęs tapyti. Buvo vidurva- 
saris, supranti, kartais šviesa geriausia būdavo labai anksti 
rytą. Jis dažnai išvažiuodavo anksti. Dabar, kai jam neberei- 
kėdavo užsidirbti duonos, visąlaik tapydavo. Mes turėda- 
vom pamokas. Įpratau mokytis jam nesant namie. Nebepri- 
simenu, bet, atrodo, tą rytą buvo prancūzų kalba ir gal isto- 
rija. Taip, istorija, nes prisimenu, kaip Eva norėjo, kad 
paskaityčiau Karlailio „Prancūzų revoliuciją“, o aš nepajė- 
giau, buvo per sunku, per daug sudėtingi žodžiai. 

— Ką tu sakai? — šyptelėjo Šinas. 

— Ji supyko. Ėmė bambėti ir pavadino baile, nes nesi- 
stengiu įveikti sunkumų. Suprask, jog ji niekada ant manęs 
nepykdavo, juolab už tokius dalykus. Tačiau tą rytą buvo 
nervinga ir irzli. Vidurdienį pasakė sutaisiusi man iškylai 
pintinėlę, girdi, per daug graži diena sėdėti kambaryje, rei- 
„kia į gryną orą. Irgi buvo neįprasta: į visas iškylas eidavo 
kartu, o tą dieną — ne. Gal tau keista, kad visa tai prisime- 
nu, visas smulkmenas, bet, matai, vėliau ištisai galvodavau 
apie tą dieną, perkratydavau nuo pradžios iki galo. 

Bruno automobilis stovėjo šalia trobos, kur visada ją pa- 
likdavo. Laizai tai reiškė vienintelį dalyką - kad jis kažkur 
netoliese. Sumanęs tapyti toliau kaip už mylios, važiuodavo 
automobiliu. Nešina iškylos pintinėle, ji atsargiai nutykino 

prie Šrouv Hauso. Šį sykį nebus tokia varna ir neužužiop- 
lins ant jo, kaip atsitiko tada, kai drąsiai įžygiavo į stotį. Jo 
niekur nesimatė, matyt, patraukė šiaurės pusėn per mišką 
ar tolyn keliu, tilto link. 

Saulė taip svilino, kad nesinorėjo vaikščioti ar sėdėti ato- 
kaitoje, o pavėsyje po medžiais puolė musės. Ji įžengė į Šrou- 
vą, perėjo tykius jo kambarius, vasarą vėsius, o žiemą šil- 
tus, bibliotekos lentynon padėjo „Kimą“ 1r pasiėmė „Stou- 
kis ir draugai“. Po to kelias valandas žiūrėjo televizorių. 

Tomis dienomis ilgai išbuvusi lauke ar rūmuose, vos pri- 
siversdavo grįžti namo ir vėl susidurti su juo. Kai geriau jį 
pažino, pasidarė dar blogiau, ne geriau, ir tądien eidama na- 
mo ji mąstė, kokia baisi ateitis jos laukia: dienų dienos šalia 
Bruno arba - nežinia, ar blogiau, - jo parinktoje mokykloje. 
Tačiau ir tada jį matytų, nes savaitgalius ir atostogas pra- 
leistų „pabaisiškoje karikatūroje“, ištremta iš Šrouvo. 

Jo automobilio nebuvo. Ji nudžiugo, bet ir vėl nusiminė. 
Aišku, jis tikriausiai kur nors išvažiavęs su mama ir vaka- 
rienei grįš. Ji nenoriai įkėblino vidun. Bet Eva buvo namie, 
taisė kepti vištą: maišė įdarą, užkaitė kogalvius. 

— Kur jis yra? — Ji niekad nebevadindavo jo vardu. 

Evos veidas nieko nsakė, nerodė nei džiaugsmo, nei liū- 
desio, buvo negyvas, o didelės rudos akys - tuščios. 

— Išvažiavo. Visam laikui. Paliko mus. 

Laizą užplūdo neapsakoma laimė, audringas džiaugsmas. 
Ją sulaikė tik kažkoks anksti atsiradęs jausmas, sakantis, 
kaip nedera elgtis, ir ji nepradėjo klykti ar kvatoti. Nieko 
nesakė, tik žiūrėjo į Evą. Mama padėjo šaukštą, nusiplovė 
po čiaupu rankas ir tvirtai apkabino Laizą. 

Tą vakarą abidvi skaitė Šekspyrą. Laiza buvo Makbetas, 
o Eva - ledi Makbet. Kaip Eva ir buvo sakiusi, daug ko toje 
scenoje, kur žmona kalbina vyrą nužudyti senąjį karalių, Lai- 
za nesuprato, bet motina nepyko už neteisingą kirčiavimą 

ar netinkamą intonaciją. Po to jiedvi išklausė Mocarto „Kon- 
certinę simfoniją“, pasikalbėjo prancūziškai — darė viską, 
"ko nebegalėdavo daryti esant Brunui. 

Laiza buvo tokia laiminga, jog tą naktį turėjo miegoti kie- 
tai, bet kažkodėl neužmigo. Jai girdėjosi visokiausi garsai: 
girgždėjo grindys, kažkas dunksėjo, kažkas sunkus buvo vel- 
kamas laiptais žemyn. Gal visa tai ji sapnavo, ką gali žinoti? 
Pavyzdžiui, ji neturėjo priežasties manyti, kad Eva atsigulė 
ketvirtą ar penktą ryto, tačiau nuojauta jai sakė, kad taip 
buvo. Ne, ji nėjo į mamos miegamąjį pažiūrėti. Automobi- 
lis, kurį vienu metu tarėsi girdėjusi, veikiausiai ūžė kažkur 
toliau, kelyje, o ne pravažiuodamas pro sarginės duris. 

Rytą ji nieko nesakė, nes jiedvi su Eva nebuvo pratusios 
pasakotis sapnų. Kažkada Eva pasakė, jog nieko nesą ne- 
įdomesnio už svetimus sapnus. Bet vėliau, kol mama buvo 
Šrouve ir valė rūmus už tariamąją ponią Kuper, Laiza įėjo į 
pilaitę, kur buvo Bruno studija. 

Tebebuvo jo molbertas ir dvi dėžės su dažais, baisybė 
tūbelių, kurių pavadinimai ją taip žavėjo, nors jam matant ji 
niekada to neparodydavo. Rožinis pigmentas, šviesusis ve- 
ridianas, kiniški baltieji, deginta umbra. Kaip keista, kad jis 
paliko tapymo reikmenis... Dar keisčiau, kad neišvalė tep- 
tukų, nors visada skųsdavosi jų brangumu: jie stovėjo stik- 
lainyje su truputėliu terpentino. Pasieniais buvo išrikiuoti 
paveikslai — vieni baigti, kiti nebaigti ir net visai tuščios 
drobės. Tarp jų ir jos pačios portretas. 

Krūvas skudurų dažams valyti, likusias pilaitėje, ji dar 
negreitai susiejo su Bruno dingimu. Tą rytą jie atrodė pa- 
prasčiausi skudurai, tik jų buvo neįprastai daug, užklojo ko- 
ne pusę aslos. Niekada jų šitiek nebūdavo. Seni Evos sijo- 
nai, suplėšyti juostomis, pačios Laizos paklodė, kurią buvo 
praplėšusi kulnu, sunešiotas rankšluostis. 

Dar vienas keistas dalykas, tuo laiku nesukėlęs jokių min- 

čių, bet šiaip įstrigęs atmintin, buvo nuvalytųjų dažų spal- 
va. Vieno skuduro kraštas buvo išteptas žalsvai, kitu, regis, 
nutrintas Berlyno mėlis, bet dauguma rodės išterlioti rau- 
donai rudu dažu - ne atskiromis dėmėmis, bet :štisai. 

Laiza bandė atspėti, koks tai dažas. Ne tamsiai raudo- 
nas, ne kraplakas ir ne cinoberis, nes per blausi spalva. Ro- 
žiniam per tamsi, bet per šviesi ir per daug ryški, kad būtų 
tamsiai rudas dažas. Šviesi ochra? Tamsi ochra? Gali būti ir 
tas, ir tas, bet vis tiek neaišku, kodėl Brunas šitiek sunau- 
dojo to dažo. 

Ar ši netvarka ir drobių rietuvė reiškia, kad jis dar su- 
grįš? Evos spintoje ji ėmė ieškoti jo drabužių: odinio švar- 
ko, languotų marškinių, marškinėlių su paslaptingu užrašu 
„Berklis, Kalifornijos universitetas“. Viskas dingę. Kartais 
ant Evos stalelio jis palikdavo savo auksinius auskarus, bet 
ir jų nėra. Baisi mintis, kad išvažiavęs jis gali paskųsti Evą 
Tobijams arba švietimo skyriui, iš palaimos nubloškė ją į 
gilią tamsią duobę. 

Reikia paklausti. 

— Jis niekam nieko nepasakys, - tarė Eva. - Patikėk. Pri- 
žadu. = 

Jam atėjo laiškas, ir Eva jį atplėšė. Sakė, jog jis prašęs. 
Voke buvo nekilnojamojo turto agento laiškelis: jis rašė ke- 
tinęs paskambinti, bet, pasirodo, pono Dramondo ir ponios 
Bek nesą telefono abonentų knygoje. Ar ponas Dramondas 
neatsisakęs ketinimo pirkti.Spygliuočių Kiemo? Eva kaž- 
kodėl 11gai juokėsi iš to pavadinimo. 

Agentui ji parašė laišką, bet Laiza nematė, kaip jam pa- 
aiškino. Jiedvi kartu nuėjo jo išsiųsti — keliuku į vieškelį, 
kur buvo sena pašto dėžė su raidėmis VR, reiškiančiomis 
„Victoria Regina“, vadinasi, dėžė stovi bent šimtą metų. 

Buvo liepos mėnuo, Laizai ėjo dvylikti metai. Geri orai 
nepasilaikė, prasidėjo lietūs, atšalo, 1 Eva su Laiza sėdėda- 

vo namie pamokose, jų turėdavo daugybę. Laiza jau rašyda- 
„vo rašinėlius prancūzų kalba ir mokėjo atmintinai Kitso „Odę 
graiko kapui“. 

Buvo baisiai šlapia, todėl Tobijai neatvažiavo, kaip buvo 
žadėję, tik rugpjūtį pasirodė Džonatanas. Laiza pastebėjo, 
kad jis žilstelėjęs. Gal todėl, kad nebuvo Viktorijos, sargi- 
nėje jis praleido daugybę laiko — pirmą kartą per daugelį 
metų. Laiza nenoromis kai ką nugirdo iš jų pokalbių, mat 
Džonatanas, regis, buvo įsitikinęs, kad skaitantis žmogus 
kurčias. 

Viktorija, sakė jis, Graikijoje su draugais. Laizai Graikija 
buvo vieta, pilna pilkų akmeninių šventyklų su kolonado- 
mis ir marmuro statulomis, kraštas, kur upėse ir medžiuo- 
se gyvena dievai. Jos įsivaizdavimo visiškai neatitiko Žinia, 
kad Viktorija su draugais rado gražius paplūdimius ir dide- 
lius viešbučius, tokius dalykus, kalbėjo Džonatanas, kurie 
jiems patrauklesni už Šrouvą ar Alsvoterį. 

Kai kada, pajutęs, jog ji pakėlė akis nuo knygos, jis pasi- 
lenkdavo prie Evos ir imdavo šnibždėti, šušušu, kaip prisi- 
mindavo kuždėjus Hiter. Eva užjaučiamai linksėdavo ir sa- 
vo ruožtu kažką kuždėdavo. Laizai tik būdavo neramu, jog 
Džonatanas berods mano, kad Brunas tėra laikinai pradin- 
gęs, taigi jo nebuvimas neatrodė toks tikras. 

— Nesusilaikau nepavydėjęs, Eva, - tarė jis vieną saulėtą 
popietę. 

Vasara grįžo, ir jie trise sode po vyšnia gėrė arbatą. Jau 
prinoko trešnės, geltonos ir raudonos, ir Evos vijoklinės pu- 
pelės apsipylė skaisčiai raudonais žiedeliais. Cukinijų žiedai 
buvo tarsi geltonos lelijos, o raudonųjų agrastų uogos - lyg 
tamsūs karoliukai, tačiau tie karoliukai turėjo plaukelius. 

— Ar man? - apstulbo Eva. - Pavydi man? 

— Tu turi šalia žmogų, su kuriuo esi laiminga. Jūsų geri 
santykiai. 

Laiza laukė, kad Eva užginčys ar net lieps jam nesakyti 
„santykiai“. Bet ji tylėjo. Prisimerkusi paslaptingai pašnai- 
ravo į Džonataną. 

— Nenoriu, kad man pavydėtum, - pagaliau pasakė. - Ver- 
čiau pavyduliautum. 

Stojo tyla. Galiausiai Džonatanas paklausė: 

— Ar jam tavęs? 

— Kodėl gi ne? Kaip tau atrodo, kaip aš jaučiausi dėl Vik- 
torijos? 

Tada Eva atsistojo ir nunešė vidun arbatos indus. Užuot 
nusekęs paskui ją, Džonatanas liko paniuręs sėdėti ant žo- 
lės. Nusiskynęs ramunę, ėmė skabyti žiedlapius. Laizai pa- 
sirodė, kad jis ima senti. Iš veido išnyko skaistumas, kaktą 
kirto statmenos raukšlės. Jo akys kitados buvo vaiskiausio 
žydrumo, tačiau dabar jų spalva atrodė susidrumstusi - tar- 
si melsvo porceliano indas su užsistovėjusiu vandeniu. 

Ji tikėjosi, kad jis liks vakarienės ir gal net nakvoti. Rytą 
jinai ras jį lovoje šalia Evos, kur gulėdavo Brunas. Tačiau 
jis net nepanoro drauge pavalgyti ir prieš septynias išėjo. 
Kitą dieną Laizai pasirodė, jog Eva nepaprastai patenkinta, 
laiminga: tikriausiai todėl, kad devintą prisistatė Džonata- 
nas - atsisveikinti prieš kelionę į Londoną. — 


— Visa tai vyko maždaug prieš penkerius metus? - pasi- 
domėjo Šinas. | 

Ji linktelėjo. Jie gulėjo lovoje susiglaudę, kad būtų šil- 
čiau, apsikloję dviem antklodėmis. Antrąją nupirko Šinas, 
užmatęs išpardavime prieš uždarant parduotuvę. Naktį fur- 
gone būdavo siaubingai šalta, bet jei palikdavo įjungtą šil- 
dytuvą, rytą sienos aprasodavo ir sudrėkdavo pagalvės. Pa- 
dėjusi galvą jam ant peties, Laiza jo glėbyje prisiminė tas 
šiltas sausas savaites, savo miegamąjį pernakt atlapotais lan- 
gais, pamokas, pamokas, pamokas sode kiekvieną mielą die- 


Krokodilo nasruose 197 


nelę ir Evos žodžius: „Matai, jeigu lankytum vadinamąją tik- 
„rą mokyklą, dabar turėtum atostogas ir nieko nebesimoky- 
tum, tik lakstytum laukais“. 

— Ar tai buvo ne tuo laiku, kai siautė didžioji audra? Ją 
tada vadino uraganu. Prisimenu, nes man tada ką tik suka- 
ko šešiolika 1r buvau gavęs pirmąjį darbą, turėdavau keltis 
penktą. Sukiojaus virtuvėje, pasidariau puodelį arbatos, kai 
staiga ant stogo užvirto kaimynų ąžuolas. Mūsų virtuvėlė 
buvo tik toks priestatas, todėl stogas suskilo kaip kiaušinio 
lukštas. Lyg ir rugsėjį. 

— Buvo spalis. Spalio penkioliktoji. 

— Na, ir atmintis! Turbūt ir Šrouve išvirto daugybė me- 
džių. Dėl to prisimeni? 

Uragano diena - paskutinė diena, kuriai ji davė vardą. 

— Neskubink manęs, Šinai. Greit prieisiu. Šrouvą uraga- 
nas baisingai nusiaubė, mūsų apylinkėse jis buvo nuožmiau- 
sias, ir tu pamatysi, kodėl jį prisimenu - tikslią datą ir visa 
kita. Bet prieš tai dar kai kas įvyko. 


Kiti Šrouvo pastatai buvo retai naudojami. Tai buvo ar- 
klidės ir karietinė. Arklidės buvo pastatytos tuo pačiu sti- 
liumi kaip rūmai: iš mažų raudonų baltai aptaisytų plytų; 
centrinis korpusas turėjo frontoną, virš kurio kilo bokštas 
su laikrodžiu. Laikrodžio ciferblatas buvo mėlynas, rodyk- 
lės — auksinės spalvos. Vėjarodis ant bokšto buvo bėganti 
lapė ištiesta uodega. 

Arklidės sparne į kairę nuo karietinės ponas Frostas 
laikė žoliapjoves: didžiąją, kuria važinėdavą, ir mažąją, ku- 
ria apipjaudavo aplink gėlių lysves. Ten buvo laikomi ir ki- 
ti sodininko įrankiai, taip pat galingas dulkių siurblys. Kiek 
Laiza žinojo, arklidėse niekas nestatydavo automobilių. Ne- 
bent kai dar gyveno senasis ponas Tobijas, na, o Džonata- 
nas savąjį visada palikdavo kieme priešais arklides, sve- 

čiai irgi. Iš tiesų arklidės buvo niekam nereikalingos, nie- 
kas į jas neužsukdavo ir jų negriovė tik todėl, Laiza išgir- 
do Džonataną sakant, kad labai gražios, be to, įtrauktos į 
paveldo sąrašą. Kitaip tariant, turi istorinę vertę ir negali 
būti nugriautos. 

Vidun ji niekada nekišdavo nosies, nors sykį matė, kaip 
iš pastato šalia karietinės traktoriuku, tempiančiu žoliapjo- 
vę, išrieda ponas Frostas. Ji atėjo į arklidę kaip į paskutinę 
vietą, kur galėjo būti kopėčios. 

Jau keleri metai jai nebereikėdavo bibliotekos kopėčių, 
kad pasiektų paveikslo viršų, kur gulėjo televizoriaus kam- 
bario raktas. Dvylikos metų ji beveik priaugo Evą ir matėsi, 
jog suaugusi bus už ją daug aukštesnė. Be to, Eva seniai 
nustojo slėpti raktą ir kartais jį net palikdavo duryse. Tur- 
būt nusprendė, jog Laiza per didelė, kad ją suviliotų televi- 
zijos kerai, per daug subrendusi, kad jai rūpėtų užrakinti 
kambariai, arba jau pakankamai sudrausminta atsiskyrėliš- 
ko gyvenimo. Tomis dienomis ji net Laizai matant tą kam- 
barį valydavo siurbliu ir, regis, nė kiek nesistebėdavo, jog 
duktė nė karto nepasidomėjo, kas ta dėžė su stiklo priekiu. 

Tačiau vieną sykį jai prireikė kopėčių, bet niekur nega- 
lėjo jų rasti. O reikėjo labai paprastam, tiesioginiam tikslui. 
Ant viršutinės lentynos, visiškai nepasiekiama, stovėjo „An- 
glo opijaus valgytojo išpažintis“. Net Džonatanas būtų jos 
nepasiekęs, nors buvo šešių pėdų ir trijų colių ūgio. Žinojo, 
kad praėjo net dveji metai nuo tada, kai paskutinį kartą ėmė 
jas iš bibliotekos, ir paskui vos porą sykių jomis naudojosi 
knygoms paimti, vis tiek nuėjo į mažąją svetainę pažiūrėti 
už ilgųjų užuolaidų. 

Grįžusi į biblioteką pamatė, kodėl jų nebėra. Tamsiame 
kampe, toliausiai nuo langų, stovėjo naujos kopėčios, me- 
dinės, galbūt tamsaus ąžuolo ir bemaž nematomos tokio 
pat tamsaus ąžuolo grindų fone, kur baigėsi kilimas. Iš tik- 

rųjų buvo net ne kopėčios, o lipynė iš trijų laiptelių. Ma- 
' tyt, Džonatanas rugpjūtį bus atsivežęs. Nė nepajudinusi jų 
įsitikino, kad ir užlipusi ant viršutinio laiptelio nepasiektų 
lentynos. 

Tada ėmė ieškoti kopėčių po visus namus. Eva sakė, jog 
ji per jauna skaityti Kvinsį, „Išpažinties“ nesuprasianti, su- 
spės, kai bus vyresnė. Iš pradžių Laizai knyga ne per daug 
ir rūpėjo. Ją sudomino pavadinimas, nes atrodė susijęs su 
narkotikais, apie kuriuos buvo girdėjusi per televiziją. Ta- 
čiau dabar jos įsigeidė. Įsigeidė, nes negalėjo paimti, nega- 
lėjo pasiekti, ji stovėjo aukštybėje išdidi, pablukusios mels- 
vos odos viršeliu su pablukusia aukso gėlyte, įspausta nu- 
garėlėje, nejudinta gal kokį šimtą metų. 

Miegamuosiuose kopėčių negalėjo būti, bet vis tiek apieš- 
kojo. Jos manymu, gražiausiame kambaryje, dideliame ir 
šviesiame, išeinančiame į paupio pievas, spintoje rado dra- 
bužius, tikriausiai priklausančius Viktorijai. Kabėjo sijonas, 
džinsai ir žalio šilko marškiniai, kuriais ji dėvėjo, kai Laiza 
pirmą kartą ją pamatė. Dar buvo siuvinėti balti naktiniai ir 
prie jų priderintas chalatėlis. Atrodo, Viktorija miegodavo 
šiame kambaryje, o Džonatanas - didžiajame miegamajame 
rūmų priešaky. Kopėčių ir čia nebuvo, nebuvo nei patalpose 
aplink virtuvę, nei batų valymo kambarėlyje ar podėlyje, nei 
skalbykloje ar sandėliuke. 

Laiza patraukė į arklidę. Pievelėje už krūmų girdėjo dūz- 
giant pono Frosto žoliapjovę. Arklidės niekas nerakindavo. 
Net ir užrakto nebuvo, tačiau karietinės dvivėrės durys tu- 
rėjo pakabinamąją spyną. Kažkodėl pirmiausia nepatikrino 
ten, kur stovėdavo žoliapjovė, nors tai buvo akivaizdžiausia 
vieta. Šiaip, išskyrus įrankių kambarį, arklidė buvo visiškai 
tuščia. Karietinėn negalėjo patekti, tik prikišo akis prie ply- 
šio duryse. Durys buvo senos, ir tarp dviejų lentų žiojėjo 
platoka sprogymė. Pro ją įžiūrėjo automobilį. 

Kopėčios buvo atremtos į sieną ten, kur stovėdavo trak- 
torėlis ir mažoji žoliapjovė. Laiza nusinešė jas į rūmus, į 
biblioteką ir užlipo pasiimti „Anglo opijaus valgytojo išpa- 
žinties“. Tik lipant su knyga žemyn jai toptelėjo, kad karie- 
tinėje anksčiau niekada nebūdavo jokio automobilio. 

Išlindo ponas Frostas, savo traktoriuku sukdamas ratą 
didžiąja veja; jis buvo su pirštinėmis ir ausinėmis. Jos nepa- 
matė. Ji grąžino kopėčias į vietą, bet pagalvojusi vėl išnešė 
laukan 1r atrėmė priešais užrakintąsias duris. Frontone bu- 
vo du langeliai. 

Laiza užlipo kopėčiomis į viršų. Pasiekė vieną palangę. 
Automobilis stovėjo vidury karietinės, jo niekas neužstojo. 
Vis dėlto ji neįžiūrėjo markės, tik matė registracijos lente- 
lę su raide numerio gale, ne pradžioje. Buvo pakankamai 
šviesu, kad įžiūrėtų spalvą, tamsiai rudą, sodrią Bruno pa- 
letės ochrą. Bruno nebėra, tačiau štai stovi Bruno automo- 
bilis, ta pati, Bruno motinos „Lancia“, kuria ji per dešimt 
metų išvažinėjo vos septynis tūkstančius mylių. 

Išgirdusi artėjant žoliapjovę atsigręžė. Ponas Frostas nu- 
lipo atidaryti arklidės. Buvo nešnekus žmogus ir ne iš tų, 
kurie galėtų paklausti, ką veiki. Tik įspėjo: 

- Žiūrėk nenuvirsk. | 

Eidama namo su knyga po pažasčia, galvojo apie tą naktį 
Brunui išnykus: kaip ji neramiai miegojo, kiek prisapnavo — 
kad rytą net neskyrė, kur būta sapno, kur tikrovės. Tą naktį 
ūžė Bruno automobilis. Ji girdėjo, kaip Eva karietinėje pa- 
slėpė Bruno automobilį. “ 


Šinas miegojo. 
Įdomu, ar seniai miega, kurioje vietoje nustojo klausy- 
tis? Šachrazada. Ar tasai karalius, sultonas ar dar koks, už- 

migdavo jai pasakojant? Gal todėl ji ir nebaigdavo pasakoti, 
kad vyras užmigdavo? 

Šinas truputį knarkė. Ji pavertė jį ant šono, kad nugara 
būtų į ją. Ir pagalvojo: kada sultonas ir Šachrazada mylė- 
davosi? Prieš pasakojimą, per vidurį ar dar kitaip? Juk tu- 
rėjo tuo užsiimti, antraip kurių galų buvo vesti šitiek mo- 
terų? Knygoje, kurią skaitė, apie tai nieko nebuvo pasaky- 
ta. Ir negalėjo, pamanė ji, iš knygų, skirtų vaikams, tokie 
dalykai išimami. Net jeigu jas skaito vaikai, regėję, ką te- 
ko regėti jai. 

Nematoma patamsyje, ji nusišypsojo iš Šino jautrumo. Ji 
jam nepasakojo nei apie tai, kaip dvokė tie dėmėti skudurai, 
nei, tausodama jo jausmus, - apie raudonus pirštų atspau- 
dus ant pilaitės akmeninės aslos. Tarp sijų po kupolo skliautu 
voras pridulkėjusiu tinklu sugavo kaukolėtąjį sfinksą. Šinui 
būtų nepatikę išgirsti, kaip ant seniai negyvo reto drugio, 
įsipinkliojusio tarp dulkinų gijų, nugaros blausiai tebešvyti 
kaukolė. 


15 skyrius 


r PES aerodro- 


me netoli vietos, kur stovėjo jų furgonas, Laiza galėjo mo- 
kytis vairuoti. Šinui sėdint, pasak jo paties, savižudžio sė- 
dynėje, ji važinėjo senais kilimo ir leidimosi takais ir prie- 
šais sukiužusį angarą mokėsi apsisukti ant trijų taškų. 

— Išlaikysi iš pirmo karto, - nutarė Šinas. 

Slenkant lapkričiui, Laiza vis dažniau prisimindavo Evą 
ir artėjantį teismą. Gailėjosi, kad kai turėjo galimybę, la- 
biau nepasidomėjo nusikaltimais, teisingumu ir teismais. 
Eva būtų žinojusi, Eva būtų papasakojusi. 

Pavyzdžiui, ar teismas vyks čia, šitame mieste, iš kurio 
išvažiuodavo andainykštis traukinys? O gal tolimajame Lon- 
done, vietoje, kuri, regis, vadinama Niugeitu“? Kada nors 
būtinai reikia nuvažiuot į Londoną, juokinga nebūti buvu- 
siai Londone, net Šinas yra buvęs. Reikėtų pradėti pirkt laik- 
raščius, bet ji nežinojo, kuris būtų geriausias. Buvo pakan- 
kamai jų mačiusi ir žinojo, kad mažo formato laikraštėliai 
su didelėmis antraštėmis papasakotų tik sensacingas ir su 
seksu susijusias teismo dalis, o didieji, su pelitikų nuotrau- 
komis, gal net visai jo nepaminėtų. Televizija galbūt paro- 
dytų, tačiau tik vieną kartą, 1r dar, ko gera, tą vakarą, kai 
Šinas norės žiūrėti futbolą. 


“ Iš tiesų Niugeitas - Londono kalėjimas (Vert. pastaba). 

Gyventi furgone nebuvo lengva. Jei norėdavai šilumos, pa- 
sidarydavo baisiai drėgna. Šinas iš vieno ūkininko gavo bre- 
zento, kuriuo tas dengdavo nuo lietaus šieną, ir jie uždengė 
visą furgoną. Pasidarė šilčiau, bet ir tamsiau. Vandens turė- 
davo prisinešti iš upelio ir jį virinti. Skalbti nebuvo kaip, dra- 
bužius ir patalynę jie veždavo į savitarnos skalbyklą - vie- 
nintelę dešimties mylių spinduliu. Prisipylę į dubenį vandens 
vos per kelis pirštus, bandydavo net nusimaudyti. 

Laiza įsigudrino maudytis pas ponią Spurdel: pasiimda- 
vo į darbą rankšluostį ir dažnai išsipuškindavo net šeimi- 
ninkei esant namie, - tik palaukdavo, kol toji pradės šnekė- 
ti telefonu, mat su draugėmis ir dukra pliurpdavo ištisas 
valandas, — tada, prieš valydama vonią, per porą minučių 
išsiprausdavo. Vis dėlto keletą kartų ponia Spurdel pasiskun- 
dė, kad iš vonios išleidžiama per daug vandens. Negi valy- 
mui tiek reikia? 

Per moksleivių atostogas, kai namie būdavo ir ponas 
Spurdelis, maudytis tapo neįmanoma, per didelė rizika. Jo 
kabinetas buvo viršuje, šalia vonios kambario, o jis dažniau- 
siai sėdėdavo kabinete arba galėdavo bet kurią akimirką įeiti. 
Tą spalio pabaigos dieną, pirmadienį, ji atėjo į Drebulių gat- 
vę pasiryžusi būtinai nusimaudyti. Ponios Spurdel nebus visą 
valandą, išeis į kirpyklą. Laiza nugirdo, kaip toji telefonu 
užsirašė pas kirpėją. Taigi labai nusivylė radusi namie poną 
Spurdelį: tikriausiai taisosi po gripo, kuriuo, anot žmonos, 
užsikrėtė aną penktadienį, A lygio anglų kalbos pamokoje 
aiškindamas Spenserio „Fėjų karalienę“. 

Jis gulėjo, bet ji neturėjo pagrindo manyti, jog miega. Po- 
nia Spurdel įspėjo, kad jis gali vėliau nulipti žemyn. Tada, 
jeigu ji tebebūsianti kirpykloje, Laiza galėsianti jam paduo- 
ti arbatos puodelį. Ponia Spurdel užsivilko naująjį neperšlam- 
pamą lietpaltį. Galvą apsirišo plastiko skarele: ne nuo lie- 
taus, bet kad grįždama galėtų apsaugoti šukuoseną. 

Laiza pamanė padarysianti taip, kaip pati patarė Šinui. 
Nieko nenutuokdama apie viešbučius, vis dėlto suprato, kad 
juose turi būti daugybė vonių. „Kunigaikščio galvoje“ pake- 
liui į Drebulių gatvę jų turėtų būti daugiau negu didžiau- 
siuose privačiuose namuose. Jei Šinas nenori mokėti už ba- 
seiną ar viešąjį dušą, tegul eina į „Kunigaikščio galvą“, ra- 
miai drožia į viršų, lyg būtų apsistojęs viešbutyje, susiranda 
vonią ir nusimaudo. Kas sužinos? Tik, aišku, reikia nepa- 
miršti rankšluosčio, galima įsikišti į švarko kišenę, o pas- 
kui šlapią išsinešti plastiko maišelyje. 

Šinas nesutiko: nevalia vogti karšto vandens, nesąžinin- 
ga. Jis nuoširdžiai pasipiktino. Na, ir būk sau murzinas, pasa- 
kė Laiza. Ji nedvejodama taip padarysianti, gal net po darbo 
eidama su juo pasimatyti. Pamačius, jog negalės to padaryti, 
nes pamiršo pasiimti rankšluostį, pagedo nuotaika, ir ji pik- 
tai nutrepsėjo į kabinetą, tempdama iš paskos dulkių siurblį. 

Nuo paskutinio karto, kai buvo šiame kambaryje, ponas 
Spurdelis įsigijo dvi naujas knygas. Laizai mažiausiai rūpė- 
jo ponios Spurdel naujasis lietpaltis ar šukuosena, ar nuola- 
tos bėgantis karštas vanduo, ar šešių mėnesių senumo po- 
no Spurdelio „BMW“, bet ji tikrai pavydėjo knygų. Dėl tų 
knygų jautė jiems pagiežą, ypač nekentė pono Spurdelio, 
nors daugeliu atžvilgių jis buvo malonesnis už žmoną. Kar- 
tais jį matydavo penktadieniais: jis grįždavo jai išeinant. Nau- 
josios knygos buvo „Dikenso gyvenimas“ ir Saki „Rinkti- 
niai apsakymai“. Kaži ką atiduotų, kad galėtų paskaityti tą 
„Dikenso gyvenimą“! Niekada neįstengtų jos nusipirkti, ne- 
įstengtų net kai išeis minkštu viršeliu. Beregint visiškai pa- 
miršo poną Spurdelį. Nebesiklausė, ar jis neateina. Jos ran- 
kose buvo „Dikensas“ rudos 1r auksinės spalvų aplanku, ji 
sėdėjo užu stalo ir skaitė įvadą, kai jis tyliai įžengė į kabi- 
netą. Ji pakėlė akis tik išgirdusi sausą kostelėjimą. Pašoko 
suspaudusi knygą. 

Jis buvo mažas, liesas žmogutis, o jo žmona - storulė. Laiza 
„ kartais pamanydavo: visai kaip Džekas Trumpulis su pačia: 
jis negalėjo valgyt riebalų, 0ji - liesos mėsos. Ponas Spurde- 
lis atrodė senas, kaži kada turėjęs išeit į pensiją senukas į 
kaklą susmegusia Žiauna ir beveik plikas, išskyrus baltą pus- 
lankį pakaušyje. Ant dryžuotos pižamos buvo apsivilkęs ru- 
do tvido chalatą, tvarkingai sujuostą ir surištą dailiu mazgu. 

Ji lengviau atsiduso išvydusi atlaidžią šypseną. Vadina- 
si, nereikės Šinui pranešti, jog atleista. Palengvėjimas vir- 
to pykčiu, kai jis, taip pat šypsodamas, atsiprašė ją lyg neiš- 
manėlį vaiką, jog, deja, knygoje beveik nesą iliustracijų. 

— Man ir nereikia iliustracijų, - pasakė Laiza ir suprato, 
kad jos balsas nuskambėjo šiurkščiai. 

Jis kilstelėjo gauruotus antakius. 

— Kiek tau metų? 

— Beveik septyniolika. - Tik pasakiusi tiesą per vėlai su- 
sigriebė, kad žmonai melavo. 

— Taip ir maniau. Kai kurie mano mokiniai tavo metų, 
bet jie nori, kad juos vadinčiau studentais. - Jis atkišo ran- 
ką, ir ji atidavė jam knygą. - Dėkui. Aš dar jos neperskai- 
tęs. - Nesuvokdama, iš kur tai žino, įsivaizdavo, kad šitaip 
kalba visi mokytojai. Bara. Įsakinėja. Aiškina. Vos spėjo taip 
pamanyti, ir jis iš tiesų paaiškino: - Dikensas buvo žymus 
anglų rašytojas, kai kurių kritikų nuomone, žymiausias. Ar 
mokykloje ką nors jo skaitei? 

— Aš neinu į mokyklą, - atsakė ji ir pridūrė: - Jau nebei- 
nu. - Kąjis sau mano - kad ji praleidinėja pamokas norėda- 
ma dirbti jo žmonai? —- Bet Dikensą skaičiusi. Skaičiau „Ny- 
kiuosius namus“, „Deividą Koperfildą“, „Oliverį Tvistą“, 
„Nikolą Niklbį“ ir „Pasakojimą apie du miestus“. 

Jo akivaizdi nuostaba buvo jai balzamas. Jau manė, kad 
jis klaus, kodėl! taip anksti metė mokyklą, ir buvo pasiren- 
gusi visaip meluoti, tačiau jis parodė į keletą Dikenso tomų 

minkštais viršeliais ir paklausė, ar ji skaičiusi „Mūsų ben- 
drą draugą“. 

— Aš jums pasakiau, kokias skaičiusi, — tarė ji, bet šįkart 
normaliu balsu. 

— Ką gi, esi labai savotiška mergaitė. Ne visai tokia, ko- 
kia dediesi esanti, ar ne? 

Laiza pamanė, kad jis net neįšivaizduoja pataikęs kaip 
pirštu į akį. Ji pakreipė kalbą kiton pusėn: paklausė, ar jis 
nenorėtų arbatos, ir jam atsakius, jog norėtų, pirma jo nuli- 
po žemyn. 

Ponia Spurdel grįžo dar neužvirus arbatiniui ir ėmė vy- 
rui porinti ilgiausią pasaką, kaip kirpėja žurnale radusi jų 
dukters pavardę, mat ji redakcijai parašiusi laišką apie šei- 
mos įstatymą. Kirpėja, „Žinok, visai protinga mergina“, tą 
laišką iškirpusi, bet pamiršusi atnešti. Bet atnešianti kitą 
kartą. Filipa tokia kukli, kad nė žodeliu neprasitarė. Net ir 
tėvui nepasisakė, ką? 

Per šitą pokalbį Laiza grįžo į viršų. Baigė valyti kabine- 
tą, paklojo pono Spurdelio lovą ir išsiurbė kilimą. Jau ir lai- 
kas išeiti. Ponia Spurdel pradėjo meškerioti užmokestį: iš 
ąsotėlio ant palangės išgriebė penkių svarų banknotą, pas- 
kui ėmė aiškintis dešimties pensų monetą palaikiusi pen- 
kiasdešimtine; tuo metu į virtuvę įžengė vyras — Laizai pa- 
davė „Mūsų bendrą draugą“ ir „Senienų krautuvėlę“. 

— Nepatingėk priešlapyje parašyti savo pavardės, bran- 
gusis, - nemaloniai nusijuokė ponia Spurdel. - Ar prisime- 
ni, kaip Džeinė savo knygose rašydavo „Ši knyga pavogta iš 
Džeinės Spurdel“? 

Nepaprastai šiurkštūs žodžiai, bet Laiza jų nepaisė. Nuo- 
stabu gauti ką nauja paskaityti. Ji tempė „Merės Volstoun- 
kraft gyvenimą“, kad kuo ilgiau užtektų, bet toks skaity- 
mas varė iš proto. Įdomu, kad ponas Spurdelis lyg tyčia pa- 
siūlė „Mūsų bendrą draugą“, — tikras sutapimas, nes šią 

knygą ji buvo pradėjusi skaityti, kai metė „Anglo opijaus 
valgytojo išpažintį“. Eva neklydo, ji tikrai buvo per jauna 
tokiai knygai, per jauna ir „Mūsų bendram draugui“, tačiau 
dabar bus pats tas. 


Pradėjo ją skaityti tą patį vakarą, grįžusi nuo karietinės, 
kurioje rado Bruno automobilį. Keistas nutikimas, bet jai 
niekada neatėjo į galvą paklausti Evą apie radinį ar apie tai, 
kodėl jis ten yra. Tarėsi žinanti, kodėl, bet ir vėl ėmė abejo- 
ti. O ką, jeigu tai reiškia, kad Brunas grįš, kad dėl kažko- 
kios priežasties automobilį paliko Evai saugoti, bet iškelia- 
vo ne visam laikui. Eva tvirtino, jog jis niekada nebegrįšiąs, 
tačiau Laiza nebelabai tikėdavo tuo, ką ji sako. 

Valandą praleidusi bandydama įveikti knygą, ji padėjo de 
Kvinsį ir pasiėmė „„Mūsų bendrą draugą“. Gal buvo pavar- 
gusi, nes įveikė vos vieną puslapį. Ilgai gulėjo nemiegoda- 
ma, mąstydama apie automobilį ir apie tai, kas galėjo nutik- 
ti Brunui. Niekas niekada nežinodavo, kur Brunas, išsky- 
rus jo motiną, tačiau motina jau mirusi. Nežinodavo nei jo 
žmona, nei Žmonos draugas dantistas. Nekilnojamojo turto 
prekybos agentas žinojo, tačiau Eva jam kažką parašė. 

Tą naktį ji sapnavo, kad Brunas tebėra su jomis, tačiau 
ruošiasi išvažiuoti. Šilkinius rudus plaukus susirišęs kaspi- 
nėliu, kad šviestų auksiniai auskarai. Veidas buvo dar pana- 
šesnis į angelo, tikras šventasis iš paveikslo, negalėtum pa- 
tikėti, kad iš tų kerubiškų lūpų dažnai krisdavo šiurkštūs 
žodžiai. Sapne nematė, kad jis išvažiuotų, tik Eva pasakė, 
kad jo nebėra, o vėliau ji išgirdo šūvius. Ėjo per mišką ir už 
nugaros išgirdo šūvius. Tačiau tai juk buvo sapnas. Tikro- 
vėje tą vakarą, kai Eva pasakė, jog Brunas išvažiavęs, šūvių 
ji negirdėjo — bet girdėjo, kaip motina laiptais velka kažką 
sunkaus ir automobilio burzgimą. 

Kur visą tą dieną buvo automobilis? Brunas negalėjo bū- 

ti juo išvažiavęs, antraip naktį Eva nebūtų jo įvairavusi į 
Šrouvo karietinę. Bet lauke jo nebuvo, kai Laiza grįžo na- 
mo.Vadinasi, Eva jį kažkur paslėpė? Laiza pamanė, kad pa- 
slėpti buvo galima bet kur: už beržynėlio ar po nulinkusio- 
mis gyvatvorių šakomis, Eva galėjo paslėpti vos už kelių 
jardų nuo sarginės, ir Laiza nebūtų pastebėjusi. 


Šinas žiūrėjo kažkur Vokietijoje vykstančias futbolo rung-- 
tynes ir kurį laiką netrukdė skaityti. Jis tikėjosi, kad ji Žiū- 
rės futbolą, ne daugiau, negu ji — kad jis skaitys Dikensą. 
Jie turėjo pasistatę butelį vyno, pirkto prekybos centro iš- 
pardavime itin maža kaina. 

- Lietus plakė ant furgono ištiestą brezentą. Vėtra kauk- 
dama lietaus šuorais talžė neuždengtas langų vietas, rodė- 
si, kad tie skils. Furgonas siūbavo ir drebėjo. 

Laiza ir Šinas sėdėjo susiglaudę ir antklode apsisukę ko- 
jas. Kol Laiza skaitė apie Judžiną Reiberną, Šinas žiūrėjo, 
kaip vokiečių komanda sumuša anglus. Atsidusęs jis išjun- 
gė televizorių ir, viena ranka ją apkabinęs, ėmė šukuoti jai 
plaukus. Gudrus ėjimas: jis žinojo, kaip jai malonu būti šu- 
kuojamai, - šukoms lėtai slenkant per lygių tamsių plaukų 
šleifą, ji išsiriečia it katė ir ištempia kaklą. 

— Kas gi jam atsitiko? Tam Brunui? - tyliai paklausė jis. 

Laiza užvertė knygą. 

— Nežinau. Noriu pasakyti, tąsyk nežinojau. Vėliau paaiš- 
kėjo. - Ji pagalvojo. - Gausi palaukti, kol prieisiu uraganą. 

— Okei, tuomet kaip baigėsi tiems Tobijams? Išsiskyrė, ką? 

— Kitais metais. Bet Viktorijos daugiau nemačiau. Džo- 
natanas parašė Evai, kad gyvena Alsvoteryje, o Viktorija — 
Londone, jų namuose, ir netrukus Viktorija jį paliko. Ma- 
nau, su kuo nors išvažiavo. 

— Tavo mamai vėl grįžo viltis? 

— Taip. Tačiau dar negreit. Nežinau, ką ji jautė dėl tų sky- 

rybų, — jie išsiskyrė po dvejų metų, - niekada neparodė savo 
jausmų. Man rodos, ji suprato, kad neteisingai su juo elgėsi. 

— Turėjo būti sunkiau pasiekiama, - nusprendė Šinas. 

— Arba lengviau. Jeigu ji būtų važiavusi su juo į visas tas 
vietas, kur jis kvietė, netgi kartais į Londoną, jei būtų taip 
dariusi, jis tikriausiai nebūtų prasidėjęs su Viktorija. Eva 
buvo gražesnė už Viktoriją ir protingesnė, be to, jis ją visą 
gyvenimą pažinojo, ji turėjo visus pranašumus. Viską paga- 
dino tai, jog ji nė kartelio nepasijudino iš Šrouvo, net sa- 
vaitgalį. - Ji pakėlė akis. —- Ar ir aš turėjau būti sunkiau pa- 
siekiama, Šinai? Juk pati puoliau tau į glėbį, ar ne? | 

— Ar tu? - nusijuokė jis ir padėjęs šukas apglėbė ją. - Tu 
buvai tokia naivutė, nieko nenutuokei! apie gyvenimą. 

— Tikrai? Gal tau papasakot apie uraganą? 

— Luktelėk, įpilsiu tau vyno. Pirmiausia noriu sužinoti 
vieną dalyką. Nejau Bruno niekas neieškojo? 

— Kas galėjo ieškoti? Kas kita, jei būtų buvusi gyva moti- 
na. Jei būtų pranešęs agentui, kad nori pirkti tą namą. Jei 
būtų kreipęsis į advokatą - ar apskritai daręs tai, kas daro- 
ma norint nusipirkti namą. Jei motinos namas dar nebūtų 
buvęs parduotas ir jis nebūtų gavęs pinigų. Jei būtų tebegy- 
venęs tame bute virš daržovių krautuvės. Deja, niekas ne- 
žinojo, kur jis gyvena, ir niekam dėl nieko jo neprireikė. 

— Šiurpas, kai pagalvoji. 

— Aš vėl nuėjau į pilaitę, ir viskas jo buvo dingę: paveiks- 
lai, tuščios drobės, dažai ir toji skudurų krūva. Viskas išny- 
kę, vidus išvalytas. Net lubos nušluostytos — su visu vora- 
tinkliu, į kurį buvo įkliuvęs drugys. 

— Tie skudurai... Kaip tau rodės, kuo jie buvo ištepti? — 
tyliai ir atsargiai paklausė Šinas. - Juk niekad iš tikrųjų ne- 
manei, jog ten dažai? 

— Tuo laiku maniau. Dabar įsitikinusi, kad tenai buvo 
kraujas. 

Šinas susiraukęs tylėjo. Po valandėlės tarė: 

— Tai papasakok apie uraganą. 

— Pirma dar kai ką pasakysiu. Bruno nutapytas mano por- 
tretas atsidūrė ant mūsų svetainės sienos. Eva nukabino 
Šrouvą leidžiantis saulei ir pakabino mane. 

— Kodėl ji taip padarė? 

— Nežinau. Panašumas į mane buvo mažas, bet paveiks- 
las jai, matyt, patiko. O dabar apie uraganą. 

Tarsi ją paakindamas vėtros gūsis vėl sudrebino langą 
jiems už nugarų. Furgonas subarškėjo. Tą naktį, Audros nak- 
tį, Uragano naktį, Perkūnvėtrės naktį nelijo. Toji audra bu- 
vo be lietaus, sausas viesulas, atūžęs nuo Atlanto ir nešinas 
ant kupros druska. Kitą dieną Šrouvo palanges dengė drus- 
kos sluoksnis — balti kaip šerkšnas sausi kristalai, ištraukti 
iš vandenyno. 

— Blogiausia, kad visi medžiai buvo su lapais, — prabilo 
ji. - Jei šakos būtų buvusios plikos, vėtra nebūtų medžių 
išrovusi, bet jie buvo su visais lapais, juos numeta tik lap- 
kritį, todėl į medžių viršūnes vėjas įsisuko lyg į bures. 

— Ar judvi su mama buvot sarginėj? 

— O kada mes tenai nebuvome? Mes niekada nepalikda- 
vome sarginės. 

"Kad ir koks baisus vėjas, ji būtų tą naktį nepabudusi. Vie- 
nuolikos metų buvo baisi miegalė, būtų miegojusi net bom- 
boms sproginėjant. Ją pažadino Eva. Niekada nieko nebijo- 
davusi, Eva išsigando audros. Pažadino ją nenorėdama būti 
viena, trokšdama, kad šalia būtų gyva būtybė, kai pasaulis 
aplinkui draskomas į skutus. 

Buvo šiek tiek po keturių, tamsu nors į akį durk, o slėniu 
kaukė vėjas, švilpė lyg nematomas traukinys, vaiduokliškas 
traukinys. Tikrasis traukinys, kitados važinėdavęs slėniu, nie- 
kada šitaip nešvilpdavo. Elektra tebedegė, kai ji nulipo že- 
myn trindamasi akis, dairydamasi aplinkui, bet vos įžengė į 
svetainę, šviesa užgeso. Kažkur vėtra nutraukė laidus. 

— Kas yra? Kas čia darosi? 

Eva atsakė nežinanti, niekada negirdėjusi šitokio vėjo. 
Šitoje šalyje tokio nebūdavo. Anglijoje nesti uraganų. 

— Gal čia ne uraganas, - pasakė Laiza. — Gal pasaulio pa- 
baiga. Apokalipsė. Arba atominė bomba. Kas nors numetė 
atominę bombą. 

Statydama į stiklainius žvakes, Eva paklausė, iš kur ji 
žinanti apie tokius dalykus. Iš kur žino apie Apokalipsę? Kas 
jai kalbėjo apie atomines bombas? Televizija, pamanė Lai- 
za. Bet nieko neatsakė. 

— Ne, čia ne bomba, - nuramino ją Eva. 

Žvakės blėsčiojo, langai barškėjo. Vėjas veržėsi net vi- 
dun. Užuolaidos išsipūsdavo ir vėl prisiplodavo prie stiklo. 
Eva bandė jungti radiją, bet prisiminė, kad ją irgi varo elek- 
tra. Dėl to negalėjo ir arbatos užsikaisti. Artimiausias dujų 
punktas buvo už penkių mylių. Laizai dingtelėjo, kad jos 
visiškai atskirtos nuo pasaulio, juk ir miestukas, kuriame 
Brunas vos nenupirko namo, už dviejų mylių. Panašu, lyg 
jos būtų paliktos likimo valiai negyvenamoje saloje, o ap- 
link siaučia audringa jūra. 

Prikišusi nosį, ji ėmė žiūrėti pro langą. Į veidą bilsnojo 
stiklas. Tebebuvo per daug tamsu, kad ką nors įžiūrėtum, 
išskyrus gebenės virkščias, apklėtusias namą. Vėjuje jos 
plaikstėsi nelyginant plaukai ir it juoda užuolaida retkar- 
čiais uždengdavo langą. Nelabai toli kažkas siaubingai 
driokstelėjo, ir ji atšoko į kambario vidurį. 

— Neik prie lango, - tarė Eva. 

Viena po kitos nuslydo trys čerpės ir raižiai sudužo į ak- 
menis. Vėjas buvo dvejopas. Visą laiką pūtė vienoda jėga, 
bet ūžtelėdavo ir gūsiais, nirtulingai draskančiais šakas, tal- 
žančiais medžių kamienus, purtančiais krūmus; kiekvienas 
toks kaukiantis šuoras užsibaigdavo trenksmu. Sudrebėda- 
vo ir tarsi kilstelėdavo žemė. 

— Medžiai, - pasakė Eva. Ir pakartojo: - Medžiai. 

Jos veidas buvo baltas. Ji užsidengė delnais ausis, paskui 
atitraukusi juos ėmė grąžyti rankas. Laiza neramiai žiūrėjo, 
kaip ji blaškosi po kambarį. Juk vėtra terioja Šrouvą, Šrou- 
vą, kuris jai brangesnis už viską šiame pasaulyje ir už jo. 
Griuvo Šrouvo medžiai - nuo kiekvieno tolimo ar artimo 
trenksmo Eva krūptelėdavo ir skausmingai susiraukdavo. 
Sykį ji užsidengė burną, lyg tramdydama šauksmą. 

Šeštą pradėjo aušti. Rytuose nušvito geltona juosta. Lai- 
za įslinko į virtuvę pažiūrėti, nes Eva jos neleido viršun. 
Pamažu imantis pilkšvai šviesai, vėjas tarsi sėmėsi iš jos 
dar didesnės galybės: staugė ir daužėsi, ir sukosi viesulu 
šaižiai švilpdamas. Ore ilgai sklandė šaka, paskui nudribo 
žemėn. Sarginės sienos traškėjo. Tirtėjo langai. Laiza žvel- 
gė, kaip iš dangaus traukiasi tamsa, blanksta ir bąla pilku- 
ma, virsta didžiuliais debesų kamuoliais. 

Skersai sodelio gulėjo išvirtusi vyšnia, šakomis ir tankia 
lapija ji užklojo veją, gėlių lysves, Evos daržiuką, jos šak- 
nys rodė į dangų lyg rudi gauruoti pirštai. Staiga kaukiantis 
vėjas, nematomasis variklis, kirto uosiui, augančiam palei 
kelią, ir milžiniškas medis sudrebėjo. Akimirką tarsi laikėsi 
pakibęs, paskui jį visą supurtė konvulsija ir uosis padriok- 
sėjo Laizai iš akių, ir toj vietoj, kur visą gyvenimą dunksojo 
šis stiprus ir išdidus žalias užtvaras, staigiai atsivėrė balta 
spraga. Ji aiktelėjo ir užsidengė delnu burną. 

— Pasitrauk, nežiūrėk, - liepė Eva. 


Uraganas išsikvėpė tik po pietų. Eva bandė dar anksčiau 
išeiti laukan, bet vėjas stūmė atgal. Kiemas ir kelias buvo 
užverstas šakomis, šakelėmis ir nuplėštais lapais. Vieneri 
Šrouvo vartai, nuplėšti nuo vyrių, užsitrenkė geležiniais už- 
raitais prispausdami gležnus karklavijo ūglius. 

Laiza niekada nebuvo mačiusi motinos taip tragiškai nu- 
siteikusios. Atrodė dar nelaimingesnė negu tą dieną, kai iš- 

girdo apie Džonatano Tobijo vedybas. Dar blogiau - buvo 
tarsi netekusi galvos. Išvydusi išverstą vyšnią pravirko ir 
ėmė kartoti, jog netiesa, negali būti tiesa. 

— Negaliu patikėti, negaliu patikėti. Kas atsitiko? Kas da- 
rosi mūsų klimatui? Kažkokia beprotybė. 

Iš sarginės netoli matyti. Balzammedis tebestovėjo, nors 
vienas kamienas buvo nulaužtas, tačiau išvartos užstojo vaiz- 
dą į visas puses. Rodės, lyg sarginė būtų buvusi užversta 
išrautų medžių ir nulaužtų šakų barikadomis, lyg vėjas, pa- 
gautas pikto įsiūčio, tyčia būtų jas įkalinęs name. Jos atsi- 
dūrė vėtros pastatytoje medinėje tvirtovėje. Laiza matė, kad 
norint išeiti pro vartus reikės kabarotis per didžiausias ša- 
kas. Pagaliau trečią valandą abi išlindo laukan ir ėmė ropš- 
tis per balzammedžio šaką, kuri užstojo kelią. 

Laiza jautėsi tokia mažutė ir vieniša, bet manė, kad ka- 
bintis Evai į ranką būtų pernelyg vaikiška, tačiau Eva pati 
paėmė jai už rankos. Susikabinusios jiedvi nuklupiniavo prie 
Šrouvo vartų. Parkas abipus alėjos buvo visiškai nunioko- 
tas, riogsojo kalnai išverstų medžių ir krūmų. Nusiaubta lyg 
žmonių rankų, kuždėjo Eva, visai kaip paveikslai, vaizduo- 
jantys kraštą po mūšio. Suskaldyti nulaužtų medžių kamie- 
nai tarsi šaukėsi dangaus. Ant tako gulėjo didžiulis paukš- 
čio lizdas, susuktas iš storesnių šakelių ir nendrių, matyt, 
nublokštas nuo aukšto medžio viršūnės. 

— Sunaikintas rojus, - tarė Eva. 

Nebeliko didžiųjų kedrų. Gulėjo ir liepos, dauguma senes- 
niųjų medžių, išsilaikė tik liekni, liauni beržai ir neaukštos 
skroblų piramidės. Driokodamas parką, uraganas pagailėjo rū- 
mų: jie stovėjo sveikutėliu stogu, ramiai žvelgdami į jas žvil- 
gančiomis nepaliestų langų akimis. Vienintelė permaina — 
laiptų apačioje nuo kolonos nugriuvo akmeninė urna. 

Tarp švelnių debesų tartum sidabro klanelis švietė blyš- 
ki saulė, apsiblaususi ir pavandenijusi, nors lietaus nebuvo. 

Už sodų, už užlajų driekėsi išlaužytų karklų ir suskaldytų 
tuopų sąvartynas, o miškuose ant kalvų anapus spindinčios 
upės juostos juodavo tuštumos, skylės medžių dangoje, tarsi 
iškirptos žirklėmis. 

Oras kvepėjo sutrintais lapais ir tolimos jūros druska. 
Visur tyla, paukščiai tyli, tik, sukdamas aukštai ratus, šiur- 
pokai klykavo sėjikas. 

— Į Evą buvo baisu žiūrėti, - tarė Laiza Šinui. - Atrodė, 
lyg gedėtų artimo žmogaus. Na, bent aš taip įsivaizdavau ge- 
dėjimą. Knygose rašoma, kaip žmonės raunasi plaukus. Ji be- 
veik taip ir darė. Radau ją svetainėje suspaudusią saujose 
plaukus. Dejavo, šaukė ir blaškėsi tarsi skausmų kamuoja- 
ma. Neišmaniau, ką daryti, nebuvau tokios mačiusi. Įdomu, 
ar ji būtų taip draskiusis, jei būčiau žuvusi aš, ne medžiai. 
Tada ir pradėjau suvokti, jog Šrouvas jai svarbesnis už mane. 
Ši mintis išgąsdino, nežinojau, ką veikti. Supranti, neturėjau 
į ką kreiptis. Buvome vienos. Na, užsukdavo pienininkas, bet 
iš jo jokios naudos. Traukiniai nebevažinėjo, ir jam liko kal- 
bėti tik apie orą, visam gyvenimui prisiklausiau apie orus. 
Pasirodė ponas Frostas, paklausė, kuo galėtų padėti. Pasa- 
kiau, kad galėtų iškviesti Evai gydytoją, ir, ko gera, jam pasi- 
rodė, kad man galvoje pasimaišė. Kas gi jai yra, paklausė, ir 
aš nemokėjau atsakyti. Supratau, jog jis mano, kad katra nors 
išprotėjome. Niekur neveikia telefonas, paaiškino jis, elek- 
tra bus pataisyta nebent po savaitės. Likau su ja viena, visiš- 
kai bejėgė. Man buvo vienuolika metų. 

Kitą dieną ji bent kiek apsiramino. Gulėjo ant sofos. Išsi- 
virti nieko negalėjome, tačiau turėjome duonos, sūrio ir vai- 
sių. Nuėjusi į Šrouvą, radau ryšulėlį žvakių. Dar radau dujinę 
viryklėlę, taigi buvo galima užsikaisti arbatos ir išsivirti kiau- 
šinį, nors tam sugaišome baisybę laiko. Po pietų ji užmigo ir 
aš 1šsiruošiau į mišką, kurį mudvi vadindavome savo mišku. 

Tiesą sakant, nežinau, ko ten ėjau. Aš taip baisiai neliū- 
dėjau, bet irgi buvau soti išlaužytų ir išverstų medžių vaiz- 


Krokodilo nasruose 215 


do. Vis dėlto pasukau į mišką. Gal kartais pamaniau, kad jei 
kokiu nors būdu vėtra jo per daug nenusiaubė, jei miškas 
kažkodėl išsilaikė, galėsiu ją bent tuo pradžiuginti. 

Vėliau gailėjausi, kad ėjau. Gailėjausi, kam nelikau na- 
mie su ja. Mane užgriuvo tokie rūpesčiai. 

— Ką tai reiškia? — sukluso Šinas. 

— Pamatysi. Aš ten kai ką radau. Žinoma, galiausiai buvo 
nebesvarbu. 


Priėjusi mišką, tai, kas lig tol buvo miškas, suprato, kad 
jos viltys sudužo. Iš tolo nesimatė, kas yra už kraštinių me- 
džių, jiedvi su Eva aną dieną eidamos keliuku nieko neįžiū- 
rėjo, nes visoje pamiškėje ąžuolai ir kaštonai tebestovėjo. 
Uraganas įsisuko į tankmę ir, lyg įsiutęs žvėris, lėkdamas 
ratais suniokojo kiekvieną žalią daiktą. 

Vis dėlto ne kiekvieną, įsitikino ji, atsargiai žengdama 
tarp dviejų stovinčių ąžuolų. Styrojo ir keletas jaunų mede- 
lių. Šen ten prieš viesulą atsilaikė ir milžinas, o vienas ki- 
tas brandus medis riogsojo išrautas, bet dar nenuvirtęs. Vi- 
sur kitur viešpatavo chaosas. 

Išvartų lapai tebebuvo nenuvytę. Jie augo tarsi tebetrauk- 
dami syvus iš šakelių, šios — iš šakų, šakos - iš gyvų šakni- 
mis žemėn jaugusių kamienų. Priešais ją driekėsi lapų jūra. 
Vėjo nebebuvo, tik retkarčiais pūstelėdavo lengvutis vėjokš- 
nis - gamtos pokštas, žaidimas su baisiuoju gaivalu - ir su- 
judindavo visus lapus: karpytus ąžuolo ir smailius vyšnių, 
penkiapirščius kaštonų ir pailgus bukų. Tamsiai žalia lapų 
jūra virpčiojo, kur ne kur tarsi žuvies pelekas styrojo šak- 
nis arba — nelyginant sudužusio garlaivio kaminas —- pusė 
kamieno. Vaizdas jai priminė jūrą po audros, pavaizduotą 
paveiksle, kuris kabo Šrouvo bibliotekoje, mat tikros jūros 
jai neteko regėti. 

Valandėlę stovėjo ir paprasčiausiai žiūrėjo. Paskui žengė 
į tą žalią jūrą. Ir iškart pamiršo susikurtą vaizdą: jokio pa- 

našumo į vandenis, mat reikėjo ne bristi, o keberiotis. Ta- 
kus ir laukymėles užvertė išvartos, šakos, nuklojo suniur- 
kytos gervuogės; kelią pastodavo šakomis apkritę kelmai ir 
nulūžę kamienai. | 

Jei vakar kas būtų pasakęs, kad ji neras kelio per mišką, 
būtų nepatikėjusi. Tačiau taip atsitiko. Viskas buvo kitoniš- 
ka. Ten, kur stiebėsi medžių eilės ir traką tarp jų buvo nu- 
kloję slėpiningi tamsžaliai šešėliai, vėtra vienur padarė dyk- 
vietes, kitur —- neįžengiamą tankynę. Visur nenusakoma su- 
maištis ir kartu keistai vienoda. Ar ne čia, pavyzdžiui, dangų 
rėmė didžiulis vienišas bukas, taip plačiai išskėtęs šakas, 
jog apačioje penkiasdešimties jardų spinduliu neaugo nei žo- 
lės, nei jokio krūmelio? O čia galbūt buvo maumedžiai, žie- 
mai numetantys spyglius ir pavasarį apsipilantys jaunomis 
žaliomis adatėlėmis? Negalėjo tikrai pasakyti, bet netikėtai 
atradusi aną buką, tysantį ant žemės it šlapias ruonis pilku 
kamienu, žemių ir akmenų pilnomis šakomis, vos neapsi- 
verkė kaip Eva. 

Ji kepurnėjosi tolyn, brovėsi per tankios lapijos brūzgy- 
nus be jokio tikslo, vargiai suvokdama, ko ieško. Vietos, kuri 
nebūtų nuniokota viesulo? Ploto, kur miškas būtų likęs ste- 
buklingai nepaliestas? 

Viena tokia vieta buvo. Tačiau tik todėl, kad šioje aikšte- 
lėje niekada neaugo medžiai. Dabar ji susigaudė, kur esan- 
ti: pačiame vargšo miško viduryje, jo širdy, kur žalią pievu- 
tę andai supo vyšnios ir klevai. Tos pievelės vidury buvo 
kelmas, ant jo ji kartais sėdėdavo su knyga. 

Dabar irgi priėjusi klestelėjo ant didelio lygaus kelmo. 
Apsižvalgė aplinkui ir pirmąkart pajuto tylą. Jokios paukš- 
čio giesmės. Miškas būdavo pilnas paukščių, bet užgriuvus 
uraganui jie išskrido. 

Klevai ir vyšnios kone visi buvo išgriuvę, tik seniausi ir 
didžiausi gulėjo kampu. Ji pagalvojo, ar nebūtų įmanoma iš- 
gelbėti tų pusiaugulių medžių, - kaip nors juos pastatyti ir pa- 

remti. Kas tai padarytų? Kam dėl jų skauda širdį? Atsistojusi 
žengė prie nulinkusios vyšnios ir uždėjo delnus ant kamieno. 
Buvo tvirtas ir kietas kaip normaliai augančio medžio. 

Daugiau nebuvo ko daryti, tiktai grįžti namo, prasiskinti 
kelią per nukritusių šakų raizgalynę. Ji palindo po klevo ka- 
mienu, dirstelėjo žemyn ir atšoko susitrenkdama galvą. 
Skausmo beveik nepajuto. Sulaikiusi kvapą, ranka užsiden- 
gė burną, nors rėkti neketino. 

Čia pat gulėjo ilgas maišas, prieš akimirką ant jo beveik 
užlipo. Matė, jog tikras maišas, į tokius Eva pildavo bulves, 
jų krūva gulėjo Šrouvo arklidėje. Šitas buvo aplipęs žemė- 
mis ir žvyru. Ir ne tuščias - jame kažkas gulėjo. Maišo vir- 
šus buvo užrištas pajuodusiu raiščiu, apačia irgi surišta. 

Ne, ne viršus ir apačia, išgirdo Laiza savo žodžius, o gal- 
va ir kojos. Ji žengtelėjo arčiau nebejausdama baimės. Pir- 
ma krūptelėjo ir puolė atgal, dabar traukė smalsumas. Kad 
1r kas ten būtų, audra, išraudama medį su šaknimis, iškėlė 
iš kapo. 

Iš kapo... Dabar ji užuodė kvapą. Lig tol tokio nebuvo 
uodusi. Keista, kad vis dėlto žinojo, jog tai puvimo, irimo 
smarvė, primenanti... Aha, dabar suprato, kas tai, - seniai, 
kai dar atvažiuodavo Heidė su Radžiu. Vienas katras buvo 
užkasęs mėsingą kaulą ir vėliau, gal po savaitės, ravėdama 
daržą Eva jį atkasė: dvokiantį, aplipusį kirminais, skaisčiai 
žalią, visai gražios spalvos... 

Ji atsiklaupė. Sulaikė kvapą. Kažkaip suvokė, kad reikia 
sulaikyti kvapą. Viršuje, kaip tik ties raiščiu, maišas buvo 
praplyšęs. Ji skylę ėmė plėšti, kad dar paplatėtų. Staiga au- 
deklas drykstelėjo ir iš maišo išsivertė šilkinių rusvų plaukų 
kupeta. Stori ir slidūs, jie apklėtė jai rankas. Kai juos suėmė, 
plaukai liko saujoje. Nusverdėjusi tolėliau apsivėmė. 


16 skyrius 


— 1 ten tikriausiai buvo Bru- 
nas? — tiesiog net pakraupo Šinas. 

Ji linktelėjo. 

— Vargšė mergytė. Vaikas gali niekad neatsigauti po to- 
kio dalyko. 

— O aš atsigavau. Net nesapnuodavau. Keista, bet blogu- 
mo nesuvaldysi, apsivemi, ir viskas. Priklauso ne nuo pro- 
to, o nuo kūno. Man buvo smalsu, tikrai rūpėjo žinoti, gali- 
ma sakyti, man buvo įdomu. Pažinau Bruno plaukus, supra- 
tau, kad maiše guli negyvas Brunas, o aš Bruno nemėgau, 
nekenčiau jo, apsidžiaugiau, kad nebegyvas, bet vis tiek ap- 
sivėmiau. Nesuvokiama, ar ne? 

Jis nesuprato. 

— Tikriausiai buvai nežmoniškai sukrėsta. Nežinojai, ką 
darai. | 

Beprasmiška įrodinėti. Ji ir liovėsi. 

— Iš tiesų nežinojau, ką toliau daryti. Neliko nieko kito, 
kaip grįžti namo palikus jį tenai gulėti, kol kas užeis. 

— Išsiaiškinkim iki galo, - tarė Šinas. - Jinai juk jį nužu- 
dė, tiesa? Tavo mamelė - tikra pabaisa, ką? Jinai jį nužudė, 
kaip prieš tai nužudė vyrą, kurį užpuolė šunys? 

— Aišku, nužudė. Tik nežinau, kaip. Niekada nė žodžiu 
jai neužsiminiau. Man buvo tik vienuolika, bet supratau, kad 

ji nužudė jį, ir... na, tiesiog nebuvo ko sakyti, jei mane su- 
pranti. 

Jis nesuprato. Ji aiškiai matė. 

— Be to, ji buvo tokia susijaudinusi. Ilgą laiką ją kankino 
depresija, juoda depresija. Neketinau jai kalbėti apie pana- 
šius dalykus, apie tai, kas būtų galėję dar labiau ją suner- 
vinti. 

— Kam nors vis tiek galėjai pasakyti. Kad ir Tobijui ar 
tam seniui - Frostas berods? Niekas iš tavęs negalėjo tikė- 
tis, kad iškviesi policiją, ne vienuolikmetės reikalas, bet jie 
tikriausiai būtų tai padarę. Niekad apie tai nepagalvojai? 

Furgone buvo tamsu. Tačiau net patamsyje Laiza įžiūrė- 
jo jo apstulbimą. 

— Ji mano motina, - ramiai pasakė. Jis neatsiliepė, ir kai 
ji paaiškino, kaip viskas sėkmingai susiklostė, kaip lavonas 
vėl buvo paslėptas, Šinas nė nekrustelėjo. - Nužudė, nes 
jis kėlė grėsmę visam mūsų gyvenimui. Jis norėjo mudvi 
išskirti ir išstumti iš Šrouvo. 

— Gerai, nesikarščiuok. - Šinas dvejojo. - Kaip ji tai pa- 
darė? 

— Nežinau. Tą dieną, kai jis dingo, šūvių negirdėjau, bet 
iš taip toli 17 nebūčiau išgirdusi. Prisimeni tuos kruvinus 
skudurus pilaitėje? Man rodos, jinai jį nudūrė. 

Jis pablyško. 

— Ir tu nebijojai būti su ja? Supranti, jai galėjo šauti gal- 
von ir tave nužudyti. 

— O ne, - nusijuokė Laiza. - Aš buvau kaip tas paukštelis 
krokodilo nasruose, visiškai saugi, nesvarbu, kad kam nors 
ir grėsė pavojus. 

— Verčiau būtum nepasakojusi apie tą maišą ir plaukus. 
Nebeužmigsiu. 

— O aš užmigsiu, - atšovė Laiza ir tikrai tuoj pat užmigo 
uždėjusi ranką jam ant juosmens ir įbedusi kaktą į nugarą. 

Jeigu jis ir gulėjo neužmigdamas, persekiojamas jos papa- 
sakotų vaizdų, ji šito nejautė. 


Rytą dėl atsargumo ji buvo tyli kaip pelytė. Tylėdama už- 
kaitė vandens arbatai ir paviršutiniškai nusiprausė. Turbūt 
buvo neprotinga viską jam smulkiai pasakoti. Per daug va- 
kare prišnekėjo, reikės būti atsargesnei. Jai nepatiko jo žo- 
džiai apie policiją. Eva suimta, be abejo, vienas teismas jau 
buvo, dabar ji kažkur kalėjime, tačiau jie dar daug ko nežino 
ir neturi Žinoti. 

Jai nepriklausė dirbti pas ponią Spurdel, bet ji vis tiek 
pasakė: „Važiuoju su tavim į miestą“. Buvo pirmi jos žo- 
džiai tą rytą. Ji pasiėmė atsarginius automobilio raktelius. 

Pirmą sykį su juo važiavo iki galo, įs,Superway“ preky- 
bos centro aikštelę, ir įsidėmėjo, kur jis paliko automobilį. 
Parduotuvėje nusipirkusi porą „Marks and Spencer“ rank- 
šluosčių, nerūpestingai nudrožė į „Kunigaikščio galvą“. Nei 
vestibiulyje, nei laiptuose nieko nesutiko. 

Vonioje nebuvo muilo. Reikėjo pagalvoti, bet iš kur ji ga- 
lėjo žinoti? Vis tiek nusimaudė vonioje, ilgai su malonumu 
mirko karštame vandenyje; kaip gera, kad nereikia baimin- 
tis, ar netikėtai negrįš ponia Spurdel, ir ji nusišluostė abiem 
gauruotais rankšluosčiais. Išeinančią kostiumuotas vyras pa- 
siteiravo, ar negalėtų kuo padėti. Laiza pasisakė ieškanti po- 
nios Kuper. Ji žinojo vos kelias pavardes, nes gyvenime buvo 
sutikusi tik keletą žmonių; šiaip pasinaudodavo literatūra, o 
dabar - Evos sugalvota tariamosios valytojos pavarde. 

— Ar ji gyvena šiame viešbutyje? 

Laiza paaiškino, kad ji turinti atvykti šiandien arba rytoj. 
Pažiūrėjęs į žurnalą, vyras pasakė, kad ji suklydusi, bet 
„Marks and Spencer“ maišelis, pilnas šlapių rankšluosčių, 

jam nesukėlė įtarimo. Atrodė, jog jis visai nepyksta, —- to- 
liau plepėjo apie išgalvotąją našlę: svarstė, kur ji galėtų bū- 
ti apsistojusi ir kaip jo personalas galėjes suklysti; Laiza 
jautė, kad jo žvilgsnis ir kalba pilni pasigėrėjimo ja. Kaip 
sakytų Šinas, jam ji krito į akį. 

Tai buvo patyrusi tik iš Šino; ir nė karto neatėjo į galvą, 
kad ir kiti gali panašiai jausti. Dabar ėmė suprasti, kad ne 
jis vienas gali jos geisti. Galbūt ji visiems vyrams patiktų. 
Laiza pajuto savo galią. 

— Jeigu kas, nesivaržykite, vėl ateikite pas mus, - tarė 
vyriškis jai išeinant. 

Už prekybos centro ji įlipo į automobilį ir paleido variklį. 
Nuvažiavo per miestą mokydamasi dalykų, kurių Šinas ne- 
galėjo išmokyti aerodrome. Pavyzdžiui, kaip užvairuoti įkal- 
nėn ir kaip sustabdyti greitai važiuojant. Jis bartųsi, nes ji 
neturi nei vairuotojo pažymėjimo, nei apsidraudusi, bet ne- 
svarbu, juk nė nemžno jam sakyti. 

Kone valandą pralaukė autobuso, paskui nuo stotelės per 
lietų pluošė visą mylią. 


Atmintyje kaip gyvos stojo dienos atradus Bruną. Tam- 
sios dienos, nes nebuvo elektros; kad sušiltų, jos kūrenda- 
vosi židinį. Eva nieko neveikė, tik sėdėdavo spoksodama į 
sieną ar tūnodavo lovoje, Laiza kaip mokėdama apvalė prie- 
kinį kiemą, nevaliojo ištempti tik didžiausių, sunkiausių ša- 
kų. Viena kasdien eidavo į Šrouvą, iš virtuvės parnešdavo 
visokių naudingų daiktų: prakurų ir naktinių lempelių, karšto 
vandens pūslių, konservų, kavos ir cukraus. Dabar ji įsi- 
vaizdavo, jog tai buvo vogimas, tačiau tada šitaip nemanė. 

Vieną pavakarę nuėjo pasižiūrėti televizoriaus. Lig tol jo 
veikimo nesiejo su elektra, tačiau dabar susiejo, kai įjung- 
tas nenušvito. Sugalvojo išbandyti ir telefoną, nors niekada 
juo neskambino, bet ir jis atrodė negyvas, tylėjo, kad ir kiek 
mygtukų ji spaudė. 

Jiedvi su Eva neturėjo nė mažiausio supratimo, kas de- 
dasi pasaulyje. Šito, pagaliau ji susiprotėjo, Eva visada ir 
troško: būti atskirtoms nuo visko, kas yra už Šrouvo ribų. 
Tačiau vargu ar norėjo, kad pasijustų visiškai atkirstos. Stai- 
ga Laiza prisiminė radiją Bruno automobilyje. Jį varė ne na- 
mų elektra, o kažkokiu būdu pats automobilis, galbūt jo va- 
riklis. 

Bruno radijas praneštų, ko pridarė uraganas, ar visas pa- 
saulis nuniokotas, ar elektra dingusi visam laikui, ar visi te- 
lefonai nebeveikia. Tačiau nevertėjo net svajoti. Ji juk nemo- 
kės paleisti variklio, įjungti radijo. Net jeigu ir mokėtų, auto- 
mobilis užrakintas karietinėje, o raktas kažkur paslėptas. 

Kitą dieną visa tai pasidarė nesvarbu, nes atvyko elek- 
trikai taisyti linijos. Pro sarginę pravažiavo jų automobilis, 
kratydamasis per šakas ir lapų krūvas. Vėliau išėjusi lau- 
kan pamatė juos ant stulpų tvirtinant nutrūkusius laidus. 
Vienas vyras, gal pamanęs, kad ji gyvena pačiame Šrouve, 
sušuko, jog nulūžusi televizijos antena. Vėtra nuplėšusi ją 
nuo stogo ir ji pakibusi ant vieno kamino. 

Laiza nesuprato, apie ką jis kalba. Nebuvo girdėjusi apie 
jokią televizijos anteną. Įmantriai suraizgytos metalinės gro- 
telės, panašios į orkaitėje esančias, jai atrodė neatskiria- 
mos nuo stogo - gal koks vėjarodis. Vyrams išvažiavus, grį- 
žus šildymui ir šviesai, ji nuėjo į Šrouvą žiūrėti televizo- 
riaus. 

Dabar jis veikė, bet prastai. Vaizdo nebuvo, jis lėkė iš 
apačios į viršų lyg 1š vidaus sukamas rankena, kartais imda- 
vo slinkti juostos arba ekranas pasidarydavo panašus į pilką 
maišinį audeklą. Žmonių veidų neįmanoma buvo įžiūrėti, bal- 
sai skambėjo taip, lyg visi šnekantieji sloguotų. 

Negreit Laiza suprato, jog televizorius nerodo todėl, kad 
nulūžo tos grotelės ant stogo. Pirma manė, kad sugedo, ir 
tiek. Senas ir sugedo. Pasijuto bejėgė: žinojo nieko negalin- 

ti paveikti be Evos. Pasibaigė vakarai prie televizoriaus. Džo- 
natanas televizoriaus nežiūrėdavo, tai buvo jo senelio nuo- 
savybė, taigi jis tikrai nepirks naujo ir nepataisys antenos. 

Liūdna grįžo į sarginę. Žiūrėdama, kaip Eva, kone ištisai 
tylinti, kaži ką užsigalvojusi taiso vakarienę, Laiza nutarė, 
kad motina neturi priežasties krimstis labiau už ją, prara- 
dusią vienintelį savo draugą. 

Per tas kelias savaites po uragano ji labai suaugo. Lyg bū- 
tų tapusi vyresnė trejais ar ketveriais metais. Pradėjo su- 
prasti visokiausius dalykus, kurių, ji neabejojo, jos amžiaus 
vaikai visiškai nenutuokia. Pavyzdžiui, kaip gyventi su mo- 
terimi, pusiau išprotėjusia iš sielvarto ir nevilties, ir jausti — 
taip, jau tada šitai jautė, —- kad kažkaip nedera šitaip krimstis 
dėl daikto: vietos, žemės sklypo, namo. Kas, kad ji pati pana- 
šiai krimtosi dėl televizijos antenos —- juk tebėra vaikas, o 
Eva suaugusi. Ir jai dar labiau pagailo mamos. Rūpinosi ja, 
buvo gera, neerzindavo jos, prašydavo vienintelio dalyko, ku- 
ris ją prablaškytų, — pamokų, žinių. Kartais Laiza nuo anks- 
tyvo ryto iki vėlaus vakaro nesitraukdavo nuo vadovėlių, kad 
tik Eva negalvotų apie netvarką ir baisumą lauke. 

Kitas dalykas, kuris padėjo taip greitai užaugti, buvo rū- 
pestis dėl Bruno lavono. Eva jį paslėpė tam, kad nebūtų rim- 
tos bėdos. Kokia tai bėda, Laiza šiek tiek nutuokė iš Vikto- 
rijos laikų romanistų. Jos vadovėliai šia tema buvo „Olive- 
ris Tvistas“ ir „Moteris baltais drabužiais“. Ar žudikės 
tebekaria? Evos negalėjo paklausti. Ir kaip iš tikrųjų karia- 
ma? Už ko? Ji kur kas geriau išmanė galvos nukirtimą. Pri- 
siskaičiusi apie prancūzų revoliuciją ir Škotijos karalienę 
Mariją, Henriko Aštuntojo žmonas, ji puikiai žinojo, kaip ka- 
pojamos galvos. 

Ar Eva būtų pakarta? Ta mintis ją smarkiai išgąsdino, 
vėl pasijuto maža mergytė, veikiau penkerių, ne vienuoli- 
kos metų, drebanti, kad neateitų blogi dėdės 1r neišsivestų 

mamytės. Kaip ir Eva, ji panūdo pasislėpti ir apsimesti, jog 
visa tai netikra. Be to, jei paklaustų Evą apie korimą, Eva 
gali ir dėl to pradėti krimstis. Laiza neklausė. Nuo ryto lig 
vakaro jiedvi su Eva plušo prie Anglijos literatūros, istori- 
jos ir lotynų kalbos. 

Atėjo diena, kai Eva išvis neatsikėlė. Liko gulėti lovoje 
nusisukusi į sieną. Pirmą kartą per kelias dienas Laiza i1š- 
ėjo laukan. Buvo paskutinė spalio diena, trisdešimt pirmoji, 
Helovinas. Rytas išaušo sausas, pilkas ir vėsus. 

Nusiaubtas miškas atrodė kitaip, nes lapai buvo nuvytę. 
Jie nenurudo kaip tie, kurie buvo ant gyvų medžių, bet liko 
žali, tačiau sudžiūvo, susiraitė, susisuko. Braunantis per iš- 
vartas, negyvi lapai čežėjo. Iš tankmės suklykė fazanas, o 
viršuje, išlikusiuose stovėti medžiuose burkavo karveliai. 
Paukščiai grįžo. 

Širdis nusirito į kulnus (buvo skaičiusi tokius žodžius), 
o gal jai tiesiog pasidarė bloga, kai priėjo aikštelę, kur riog- 
sojo dailusis kelmas. Tačiau nebebuvo reikalo bijoti, kad ap- 
sivems ar kad užuos tą sukirmijusio kaulo dvoką, nes mai- 
šo neberado. 

Pirmiausia pajuto baisų siaubą, norą bėgti nežinia kur, 
bet kur. Kažkas rado Bruną 1r jį išsivežė! Bet paskui supra- 
to, kas atsitiko. Lavonas maiše niekur nedingo, tebėra kaž- 
kur ten, kažkur giliai. Pasvirusi vyšnia nugriuvo ir jį paslė- 
pė. Vyšnia, kurios tvirtumą ji išbandė apkabinusi rankomis, 
pasirodė visai ne tokia jau tvirta, ji nuvirto vėl papūtus vė- 
jul, ir jos storas, galingas kamienas uždengė ryšulį, įgrūdo 
atgal į kapą. 

Laiza atsargiai apžiūrėjo vietą. Nė ženklo jokio maišo, 
nebent žinotum, ko ieškai, nebent tenai, kur iš kamieno au- 
ga Žemutinė šaka, lyg ir kyšo kamputis. Ji mėgino jį įstum- 
ti, bet nelindo, ir gana, tada pritempė glėbius šakų ir užver- 
tė tai, kas buvo likę iš Bruno. 

Niekas jo neberas, kol nepradėtas valyti miškas. Tuo lai- 
„ku apie tai nepagalvojo, tik jautė didžiulį palengvėjimą įsiti- 
kinusi, kad amžinai jį paslėpė, tačiau po kelių dienų atvažia- 
vo pilnas sunkvežimis darbininkų su grandininiais pjūklais 
ir kirviais. Ir Džonatanas atvažiavo. Pirmiausia vyrai ėmėsi 
sarginės sodo, paskui ruošėsi pereiti į Šrouvo parką. 

Laiza išsigando. Žinojo, kad jie dirbs ir miške, pjaus iš- 
griūvusius medžius, juos kilnos ir nešios. Visą dieną ją grau- 
žė nerimas, kol Džonatanas, užsidaręs sarginėje su mama — 
abudu dūsavo ir kraipė galvas stebėdamiesi uragano galy- 
be, - probėgšmais užsiminė, kad „miškelis“ bus valomas pa- 
čioj pabaigoj. „Miškeliui“ gali ateiti eilė net po poros metų. 

Dėl Džonatano Eva susiėmė ir atsikėlė. Išsitrinko galvą, 
nuo pat viršugalvio susipynė kasą, apsitempė juoda palaidi- 
nuke, užsisegė mėlyną ir raudoną sijoną, visąlaik šypsojosi 
norėdama patikti Džonatanui. 

Atėjęs jis padarė tai, ko Laiza daug metų nematė jo da- 
rant, - apkabino Evą ir pabučiavo. Kai Eva liepė eiti viršun 
17 rašyti istorijos rašinėlį (pavadino jį namų darbais, tarsi ir 
taip nebūtų visko dariusi namie), Laiza ėmė klausytis už 
durų. Išgirdo Evą Džonatanui sakant, kad vaikams atosto- 
gos. Gal ir taip. Jeigu iš tiesų mokiniams atostogos, ji nevi- 
siškai meluoja. Aišku, nelygu ką laikysi melu. Melas tada, 
jei norima apgauti. Eva tikrai norėjo apgauti Džonataną, kad 
jis manytų, neva Laiza lankanti mokyklą. 

Jie ilgai šnekėjosi apie uragano padarytus nuostolius. Abu 
žinojo daugybę statistikos: kad tai pirmas uraganas Anglijo- 
je per tiek ir tiek šimtmečių, kad išversta tiek ir tiek mili- 
jonų medžių. Jie kalbėjo apie Didžiąją audrą, užgriuvusią 
1703 m. Buvo nuobodu. Išgirdusi, kad miškas, kur gulėjo 
Bruno lavonas, bus valomas pačioj pabaigoj, Laiza nutarė 
lipti į viršų ir rašyti apie Napoleono Bonaparto iškilimą. Lyg 
tyčia Džonatanas pakeitė temą - netikėtai pareiškė, kad Vik- 

torija jį pametusi ir su meilužiu gyvenanti Karakase. Jokios 
vilties susitaikyti, tai vienas tų atvejų, kuriuos teismas va- 
dina „neatitaisomai pašlijusiais santykiais“. 

Vos Eva pradėjo sakyti kažką įdomaus, į lauko duris kaž- 
kas smarkiai pabeldė. 

— Ką čia dar vėjas atpūtė? — teatrališkai paklausė Eva ir 
juokdamasi paaiškino, kad pirmąkart šį posakį perskaičiusi 
Dorotės Parker knygoje. 

Paprasčiausiai atėjo darbininkas: norėjo Džonataną pa- 
klausti dėl kažkokio medžio, ar pjauti, ar palikti, kaip yra, — 
perplėštą perpus. Laiza užlipo viršun. Suabejojusi, kieno sos- 
tinė Karakasas — Venesuelos ar Ekvadoro, patikrino atlase. 

Džonatanas neišbuvo nė savaitės. Laiza beveik neabejo- 
jo, kad vieną naktį jis praleido Evos miegamajame. Tai buvo 
tik nuojauta, ne daugiau, nes ji negirdėjo jų gulantis, mie- 
gojo kietai visą naktį, o rytą nulipusi žemyn jo nerado nė 
ženklo. Bet ji buvo jau vyresnė ir labai jautri panašiems da- 
lykams. 

Sausio mėnesį jai sukako dvylika. 


Kitą dieną pas ponią Spurdel darbo buvo mažai, tad ji spėjo 
susipinti kasą nuo pat viršugalvio, kaip puošdavosi Eva ypa- 
tingomis progomis. Nusprendė su tokia kasa atrodanti ke- 
leriais metais vyresnė. Pasiėmė ir skolintąsias knygas. 

Ponas Spurdelis retai grįždavo prieš jai išeinant, tačiau 
tą dieną grįžo. Gal po dešimties minučių raudonu automo- 
biliu atvažiavo moteris. Valydama miegamojo langus, Laiza 
matė, kaip ji ateina taku prie didžiųjų durų. Buvo aukšta ir 
graži, nors truputį vyriško sudėjimo, tamsūs plaukai suriš- 
ti. Vilkėjo tamsiai pilku ir šviesiais ruoželiais kostiumu su 
kelnėmis, raudono šilko palaidinuke. Bet patraukliausia bu- 
vo šilta ir protinga jos išraiška: atrodė, ji negalėtų pasakyti 
nieko nemalonaus ar kvailo. 

Laiza laukė skambučio, bet išgirdo atrakinamas duris. 
Tikriausiai turi savo raktą, pamanė ir tada atspėjo, kas ji 
tokia. Džeinė, rašiusi knygų tituliniuose, kad jos pavogtos. 
Tačiau tada ji buvo daug jaunesnė. Dukrelė Džeinė, dirbanti 
švietimo srityje. Dabar pamatė panašumą į fotografiją. 

Kaip galėjo toks susitraukęs grybas kaip ponas Spurde- 
lis ir ta žilaplaukė storulė jo Žmona turėti tokio gražumo 
dukterį? Tikra mįslė. Užbaigusi langus nulipo žemyn. Nie- 
kas nesivargino jos pristatyti, ji net nenustebo. Ponas ir po- 
nia Spurdeliai šnekėjo kaip šnekėję, lyg ji būtų robotas, gud- 
riai užprogramuotas šluostyti grindims ir valyti dulkėms. 

Laiza pranešė poniai Spurdel baigusi valyti. Ar reikia dar 
ką nors padaryti? Ponia Spurdel pasakė: „Ne, nereikia“ ir 
pažvelgė į ją feodalės žvilgsniu, turinčiu parodyti baudžiau- 
ninkei jos vietą, tad Laiza išėjo į virtuvę ir atsisėdo prie 
stalo laukti užmokesčio. 

Po valandėlės pasirodė ponas Spurdelis. Pamatęs ant stalo 
jos parneštas knygas, ėmė klausinėti turinio. Kas buvo pa- 
nelė Gredgrind? Ką Dikensas turėjo omeny rašydamas, kad 
ponios Sparsit nosis kaip Koriolano? Ką rinko ponas Bofi- 
nas? Kas buvo Sailesas Vegas? Laiza nustebo, bet nesijau- 
dino. Eva dar ne taip pakratydavo, ir ji atsakinėjo į jo klau- 
simus smagiai, kaip mokinė, gerai mokanti užduotą pamo- 
ką. Staiga į virtuvę įžengė toji graži moteris. Kilstelėjusi 
antakius, pamerkė Laizai. 

— Liaukis, tėti, ką čia sumanei - egzaminuoti? Laimei, ji 
per daug mandagi ir tau nepasako, kur gali kišti savo klau- 
simus. — Ji padavė Laizai ranką ir prisistatė: - Džeinė Spur- 
del. Nepykite ant tėčio. Jis visada elgiasi kaip mokykloje. 

— Nieko tokio, - tarė ji ir greit sumetusi pasakė Šino pa- 
vardę. Seniai Spurdeliai niekada neklausė jos pavardės. — 
Laiza Holtord. 

Ponas Spurdelis nesutriko. 

— Ši panelė - neaiškus paukštis, Džeine. Užtikau ją skai- 
tant mano Dikensą. Įtariu, kad ji pasiėmusi metinių atosto- 
gų darbui rašyti arba atėjo pas mus dirbti kažkokiu tikslu. 
Koks jis, klausiu save. Ar imsimės išaiškinti jos paslaptį? 

— Kalbėk už save, tėti, - atšovė Džeinė Spurdel, - ir ma- 
nęs nepainiok. Jos paslaptis, jei tokią turi, yra jos reikalas. - 
Ji itin draugiškai nusišypsojo Laizai. - Man labai patinka 
tavo kasa. Ar sunku taip supinti? 

Laiza paaiškino, kad nesunku, bet reikia daug laiko, bent 
pusvalandžio; tada įėjo ponia Spurdel su pinigine kairėje ran- 
koje ir sauja smulkių - dešinėje. Laiza matė, kaip jai nepa- 
tinka, kad ji šnekasi su jos dukra kaip lygi su lygia. 

"- Gal tau reikėjo būti kirpėja, - dygiai metė ji. - Kai baigsi 
rodyti, norėčiau sumokėti. 

Džeinei Spurdel buvo gėda dėl motinos, kur jau ne, pa- 
manė Laiza; Džeinė dar labiau sutriko, kai motina paprašė 
paskolinti du svarus, nes jai trūksta smulkiais iki dvylikos. 
Ponas Spurdelis išnyko, bet jai išeinant pasirodė prieškam- 
baryje nešinas „Mažąja Dorit“ ir „Tuštybės muge“. Laiza 
neprisipažino „Tuštybės mugę“ jau skaičiusi. Vos tramdy- 
dama juoką ji žiūrėjo, kaip persimainė ponios Spurdel vei- 
das, kai Džeinė atsisveikino su Laiza ir pasakė, jog malonu 
buvę susipažinti. 

Automobiliu grįždama namo, manė Šinui papasakosianti 
apie Džeinę: kokia graži ir kokia maloni. Bet nepapasakojo. 
Nežinia kodėl pajuto, kad jam nelabai patiktų. Mokyklos jis 
nekentė, mokytojus vadino tironais ir snobais. Jis pasakytų, 
kad dirbti švietime gali tik moterys, kurioms nepavyko iš- 
tekėti. 

Vietoj to, kadangi jam rūpėjo, ji papasakojo apie Šrouvą 
pirmaisiais metais po uragano. Tiesiog nuostabu, kaip jam 
patinka klausytis istorijų. Kaip gyvens, jei kada nors turės 
merginą, kuri nemoka pasakoti? Bet, aišku, kitos merginos 
jis niekada neturės, juk jie amžinai bus kartu... 

— Per audrą pagedo mano televizorius, - na, aš jį laikiau 
„savu, —- ir Žinojau, kad naujo negausiu. Taigi visą laiką mo- 
kydavausi. Eva pamažu pasitaisė. Tais metais buvo graži va- 
sara, nuo tada kasmet būdavo gražios, gražesnių ir šiltes- 
nių neprisimenu. 

— Šiltnamio efektas, — burbtelėjo Šinas. 

Ji nustebo, kad jis tai žino, bet tada supyko ant savęs, 
kam nustebo. 

— Na, galbūt, — tarė ji. - Nežinau. Eva sakė, tokios vasaros 
buvusios amžiaus pradžioje, prieš Pirmąjį pasaulinį karą. 

— Iš kur ji žino? Jos dar pasaulyje nebuvo. 

Laiza gūžtelėjo - visai kaip Eva. 

— Pienininkas sakydavo: ar tau jau pakankamai karšta? 
Kasdien kartodavo, matyt, kažkur nugirdo. Karštis nesu- 
stabdė vyrų. Jie plušo valydami Šrouvą, ir ten jau atrodė 
visai nieko. Parke ir paupyje netgi pasodino medelių. Paupy 
buvo šlapia, todėl jie puikiai prigijo. Net Eva pripažino, kad 
ne viskas taip jau prastai, kaip ji bijojo, o ponas Frostas pri- 
dūrė, kad nėra to blogo, kas neišeitų į gera: dabar, kai nebe- 
dunkso didieji medžiai, atsiveria tokie vaizdai, kurių anks- 
čiau nematydavai. Manau, tai buvo ilgiausias jo gyvenime 
sudėliotas sakinys. 

Tais metais Šrouve dažnai lankydavosi Džonatanas. Iš tik- 
rųjų keista, kad jis, regis, taip ir nepastebėdavo, kad aš visą 
laiką namie. Turiu galvoje, gegužės, birželio ir liepos mė- 
nesiais, kai visi mano amžiaus vaikai būna mokyklose. Ly- 
giai taip pat jis nė karto nepasidomėjo, kodėl ponia Kuper 
niekada nepasirodo valyti Šrouvo, nors sykį jis išbuvo dva- 
re beveik tris savaites. Turbūt todėl, kad visą gyvenimą bu- 
vo aptarnaujamas, jam atrodė savaime suprantama, jog kaž- 
kokiu būdu viskas padaroma: išvaloma, išverdama valgyti, 
išskalbiama. Jis valgydavo su mumis arba Eva jam nunešda- 
vo į Šrouvą. Surinkusi nešvarius jo drabužius, parsinešda- 
vo, išskalbdavo, išlygindavo ir parnešdavo. 

Nė kartelio negirdėjau, kad jis būtų už tai padėkojęs ar 
bent užsiminęs, bet galbūt tai padarydavo man nesant. Ma- 
nau, per tas dvi savaites keletą naktų ji nakvojo Šrouve, o 
vėliau - daugybę naktų. Jeigu taip, iš sarginės išeidavo man 
užmigus ir grįždavo labai anksti rytą. Gyvenimas nusisto- 
vėjo toks pat, koks buvo prieš jam vedant Viktoriją, bent 
taip ji manė. Taip vylėsi. 

Valandų valandas jie šnekėdavosi apie jo vedybas. Pamirš- 
davo, kad aš esu, ir man nebereikėdavo klausytis už durų. Ji 
nuolat klausinėdavo apie Viktoriją ir skyrybas, bet negirdė- 
jau, kad nors žodžiu jis būtų užsiminęs apie Bruną. Ir visą tą 
laiką Bruno automobilis stovėjo jo karietinėje, o jo miške gu- 
lėjo Bruno lavonas. Puvo jo miške graužiamas kirminų. 

— Laiza, - grėsmingai įsiterpė Šinas, - gal nereikia? 

— Atsiprašau. Tu toks opus. Man rodos, Džonatanui ne- 
rūpėjo, visiškai jo nedomino. Jį domino tik Džonatanas To- 
bijas, ir visi Žmonės buvo svarbūs tik tiek, kiek galėjo būti 
naudingi Džonatanui Tobijui. Galbūt mes visi tokie. Ar taip? 

— Žinau, kad man svarbiausia tu. 

— Nejaugi? Kaip miela. Vis prisimindavau jos pasakotą is- 
toriją apie senąjį poną Tobiją ir mano senelę, apie tai, kaip 
Eva tikėjosi, kad Džonatanas ją vesiąs. Ji nebesigraužė, kad 
mama negavo Šrouvo, juk vis tiek juodu su Džonatanu susi- 
tuoksią. Šitaip ji manė, kai buvau maža, ir štai jis viešėjo tris 
savaites ir viskas vėl buvo kaip anksčiau. Ji tikėjosi, kad išsi- 
skyręs jis ją ves. Septyniolika metų stengėsi jį gauti. 

pasakoji ilgą istoriją, nesakai, kad šiandien prasideda dalis, 
kurioje mažai kas vyksta. Tada klausytojui nebeįdomi pa- 
baiga. Kažkaip Laiza šitai suvokė ir Šino neįspėjo. Bet iš 
tikrųjų — dvyliktais ir tryliktais jos gyvenimo metais nieko 
ypatingo neįvyko. Eva vertė ją beprotiškai mokytis anglų, 
istorijos ir kalbų. Išmokė siūti ir megzti, išardydavo senus 
megztinius, kad Laiza permegztų. Drauge jos klausydavosi 
muzikos, bet piešimo, dailės pamokos baigėsi, nes jos, ma- 
tyt, būtų per daug priminusios Bruną. Laiza pasigedo tele- 
vizoriaus ir labai nusiminė tą dieną, kai atvažiavo šiukšli- 
ninkai ir senutėlį televizorių įmetė į sunkvežimio galą. 

Tačiau nieko svarbaus nenutiko. Niekas nevalė miško. 
Britanijos geležinkelio darbininkai išardė ir išvežė bėgius 
1r vagonus, bet tunelio neužmūrijo ir neatitvėrė, jo anga taip 
ir liko žiojėti tarsi urvas. 

Bruno automobilis tebestovėjo užrakintas karietinėje. 
Kas kelias savaites Laiza vis patikrindavo, ar tebėra. Ret- 
karčiais pasižiūrėdavo į Evos papuošalų dėžutę, ar tebeguli 
tasai aukso žiedas. Visada jį matydavo. Ir kai Eva nesiver- 
davo auskarų, dėžutėje jų būdavo trys poros. 

Džonatanas atvažiuodavo ir vėl išvažiuodavo. Jei prabil- 
davo apie Viktoriją, tik skųsdavosi, kiek pinigų iš jo išlup- 

sianti per tas skyrybas. Pinigų ir turto. Ji norės namų Als- 
voteryje ir, aišku, gaus. Jis atsiuntė atviruką iš Zimbabvės 
ir tą rudenį į Šrouvą atsivežė lig tol nematytą porą: Deividą 
Kosbį ir jo žmoną Frensę. Jie atvyko pamedžioti. 

— Deividas — Džonatano pusbrolis, - paaiškino Eva. 

Laiza žinojo, kas yra pusbroliai ir pussserės, buvo skai- 
čiusi Viktorijos laikų romanuose. 

— Negali būti jo pusbrolis, - paprieštaravo ji, - jeigu Ke- 
rolaina ir jo tėvas neturėjo brolių ir seserų. 

— Deividas — antros eilės pusbrolis. Jis yra senojo pono 
Tobijo sūnėno sūnus. Jis myli Šrouvą, myli beveik taip pat 
kaip aš, žinau, kad norėtų jį turėti. 

— Jeigu taip baisiai myli, kodėl lig tol nė karto nesirodė? 

— Dvylika metų gyveno Afrikoje, tačiau dabar sugrįžo vi- 
sam laikui. 

Deivido Kosbio veidas buvo tamsus ir blizgantis kaip 
Šrouvo bibliotekos panelių, o jo žmonos - pageltęs ir susi- 
raukšlėjęs. Nuo Afrikos saulės, nusprendė Laiza, ką tik per- 
skaičiusi „Karaliaus Saliamono kasyklas“. Jie išbuvo dvi sa- 
vaites. Šį kartą Evos padėtis buvo kitokia. Laiza tai paste- 
bėjo, nors sunkiai galėjo nusakyti, kuo gi kitokia. Gal todėl, 
kad visi trys Šrouve, ne taip kaip Viktorija su draugais, Evos 
nelaikė tarnaite. Tris kartus ji tenai vakarieniavo — Džona- 
tanas pasisamdė virėją paruošti nušautoms kurapkoms, - o 
indus palikdavo suplauti poniai Kuper. 

Aišku, buvo juokinga, nes nebuvo jokios ponios Kuper, 
todėl Eva, žaisdama valytoją, turėdavo bėgti į dvarą, kol jie 
medžiodavo.ar važinėdavosi, ir viską padaryti. Nei šis, nei 
tas, ir Laizai pasidarydavo nesmagu. 

Per tuos dvejus nenuotykingus metus Eva pasidarė la- 
bai keista. Gal visuomet buvo keista, tik Laiza maža nepa- 
stebėdavo. Tada ji buvo mama, ir tiek. Dabar, nors Laiza 
šitaip retai susidurdavo su svetimais žmonėmis, išmanė daug 

daugiau. Mokėjo palyginti. Pradėjo mąstyti apie jųdviejų gy- 
venimą sarginėje, ypač savąjį. Kodėl Eva nenori su niekuo 
bendrauti ir niekur nevažiuoja? Ar kiti Žmonės irgi šitaip 
beprotiškai prisirišę prie savo namų, kaip Eva - prie Šrou- 
vo? Koks tikslas šitaip mokytis, be galo ir be krašto, šešta- 
dieniais ir sekmadieniais, diena iš dienos, po keliolika va- 
landų? Kam? 

Eva nustojo važinėti ir į miestą. Susirado krautuvininką, 
kuris kartą per savaitę išvežiodavo produktus, o visa kita 
pristatydavo pienininkas. Jei ir išsiruošdavo kartą per du ar 
tris mėnesius, tai tik knygų Laizai mokytis ir dar dėl vie- 
nos, įdomesnės priežasties - pasiimti iš banko pinigų. Džo- 
natano čekius ji nusiųsdavo bankui, o vėliau paimtus pini- 
gus paslėpdavo namie. 

Vieną dieną, kai Eva grįžo iš miesto (per visą žiemą bu- 
vo ten pirmą kartą), Laiza išvydo ją einant į pilaitę su nedi- 
deliu rudu voku rankoje. Kiek žinojo, Eva niekada neturėjo 
rankinuko. Laiza žinojo apie rankinukus, nes buvo mačiusi, 
kaip juos nešiojasi Viktorija, Kler ir Frensė Kosbi. Matė, 
kaip Eva įeina į pilaitę ir po valandėlės išeina jau be voko. 

Vėliau, ištaikiusi, kai Eva Šrouve vaidino ponią Kuper, 
Laiza apieškojo pilaitę. Joje buvo tuščia. Nė ženklo, kad kaž- 
kada čia gyventa: Žmogaus ar šuns. Gana greitai ji rado pa- 
laidą aslos plokštę ir geležinę dėžutę su pinigais. 

Dėžutė buvo pilna banknotų: penkių, dešimties, dvide- 
'šimties ir net penkiasdešimties svarų. Skaičiuoti nemėgi- 
no, matė, kad bus šimtai. Be to, ji beveik neturėjo suprati- 
mo apie pinigų vertę. Būtų galėjusi pasakyti, ką buvo gali- 
ma nusipirkti už penkis svarus Antonio Trolopo laikais, bet 
ne šiandien, tačiau įtarė, jog turbūt gerokai mažiau. Eva nė 
karto neužsiminė, kiek Džonatanas jai mokėdavo. Tik Lai- 
za žinojo, kad apmoka čekiais. Ji nusiųsdavo tuos čekius į 
banką, paskui paimdavo pinigus ir paslėpdavo dėžutėje. 

Bet argi ne bankų paskirtis —- saugoti Žmonių pinigus? 
Laiza gerai nežinojo. Galbūt visi taip daro. Galbūt niekas 
nepasitiki bankais. 

Vis dėlto po šito įvykio ji pradėjo sekti motiną, stebėti jos 
elgesį, susirūpinusi, ką ji darys toliau. Stebėjo ją, kaip kita- 
dos klausydavosi už durų. Eva su niekuo nesikalbėdavo, tik 
su Laiza ir retkarčiais su Džonatanu. Kartais bandydavo pa- 
sekti Evą iš pasalų, kai toji nenutuokia, kad yra stebima. Anks- 
ti užlipdavo į viršų, paskui nusėlindavo į laiptų apačią ir žiū- 
rėdavo, ką Eva veikia. Bet niekada nieko įdomaus nepamaty- 
davo, motina paprasčiausiai skaitydavo, klausydavosi muzikos 
arba tikrindavo Laizos kontrolinius ar rašinėlius. 

| Suėjus keturiolikai metų, ji ėmė kelti sau klausimą: kas 
bus, kai užaugsiu? Ar visą gyvenimą būsiu čionai su Eva? 
Kai išmoksiu visą anglų kalbą, visą istoriją, prancūzų ir 10- 
tynų kalbas, ką tada veiksime? Ką su visu tuo mokėjimu 
darysiu? 

— Būsi manimi, - kartą pasakė Eva, - būsi manimi, kokia 
būčiau buvusi, jei neišvažiavusi iš čia: laiminga, tyra, gera. 

Ar ji nori būti Eva? Ar ji nori būti tokia kaip ji? 


Tą pavasarį, kai Džonatanas vienas viešėjo Šrouve, miš- 
ko kirtėjai atvažiavo valyti „miškelio“. 

— Brunas buvo miręs beveik treji metai. Man rūpėjo su- 
žinoti, per kiek laiko lavonas virsta skeletu, bet neišmaniau, 
kaip išsiaiškinti. Šrouve nebuvo jokių medicinos knygų. Su- 
pranti, pamaniau, kad jeigu iš jo likę vieni kaulai, vyrai at- 
kasę gal nesupras. Tikėjausi, kad maišas bus supuvęs, o Bru- 
nas... JO bus tik palaidi kaulai. 

— Užmušk, nesuprantu, - tarė Šinas, - kaip gali šitaip 
kalbėt apie visa tai. Graži jauna mergaitė. Šiurpu. Tu visada 
tokia: šneki apie mirtį ir dalykus, nuo kurių žmonės vemia, 
tarsi jie būtų normaliausi pasaulyje. 


Krokodilo nasrsruose 235 


Laiza nusišypsojo. 

— Turbūt man ir yra normalūs. Aš negyvėlių nebijau. Taip, 
apsivėmiau, kai saujoje liko Bruno plaukai, bet aš pati dėl 
to nekalta, toks refleksas. Turbūt ir gydytojams pradžioje 
panašiai pasitaiko. 

— O žinai, būtum galėjusi mokytis gydytoja. 

— Dar galiu, - atšovė Laiza. - Bet ne tai svarbu. Galbūt 
kiti Žmonės iš mažų dienų pratinami bodėtis mirtimi ir krau- 
ju, ir panašiai, žodžiu, jie taip išauklėjami, bet manęs nie- 
kas šitaip neauklėjo. Nepamiršk, jog Eva mane išmokė vis- 
ko, ką mokėjo pati įvairių mokslų srityje, bet aš tikriausiai 
nesu net girdėjusi tūkstančių dalykų, kurie puikiai žinomi 
normaliai gyvenantiems ir mokyklą lankantiems vaikams. 
Bet, - gana išdidžiai užbaigė ji, - vargu ar rasi daug Žmonių, 
kurie iki šešiolikos metų originalo kalba būtų perskaitę vi- 
są Vergilijaus „Eneidą“ ir matę du nužudytus vyrus. 

Jis net loštelėjo atgal. Jo išraiška vėl ją prajuokino. 

— Nusiramink, Šinai. Nieko nepakeisi, taip jau yra. Aš 
kitokia negu visos merginos ir, manau, visada kai kuo išsi- 
skirsiu. 

— Dabar tu turi mane, - tarė jis. Jis mėgo šitai kartoti ir 
tai sakydamas visada paimdavo jai už rankos. 

— Taip, dabar turiu tave. Taigi, kaip jau minėjau, vyrai pra- 
dėjo valyti miškelį, ir man pasidarė baisiai neramu. Nežinau, 
kaip jautėsi Eva. Kai nemokydavo manęs, amžinai prading- 
'davo su Džonatanu. Tačiau paaiškėjo, kad darbininkai nieko 
nerado. Džonatanas jiems buvo liepęs palikti kai kuriuos gu- 
linčius medžius, kad turėtų kur slėptis gyvūnai. Jie nelietė ir 
tos vyšnios. Vadink atsitiktinumu ar laime, kaip nori. 

— Laime? — pakartojo Šinas. 

— Evai tai buvo laimė, ar ne? Man rodos, ji vis laukė, kas 
bus. Vos tik sužinojo, kad viskas gerai, paprašė Džonataną 
įkrauti Bruno automobilio akumuliatorių. 

— Kągą? 

Ji niekuo nerizikavo. Džonatanas neįtarė, kad Brunas ne- 
begyvas. Jam Brunas tebuvo jaunas sveikų instinktų vyriš- 
kis, kuris gyveno su Eva, bet paskui ji jam — arba jis jai — 
atsibodo ir jis išvažiavo. Tiesa, paliko automobilį, bet Eva 
prikūrė visokiausių pateisinimų: automobilis buvęs jo mo- 
tinos, be to, senas, o ten, kur jis dabar gyvena, nesą vietos 
mašinai statyti. Džonatanas tikriausiai apsidžiaugė, kad pa- 
galiau automobilis išnyks, Brunas jį pasiims ir Šrouvo ka- 
rietinė atsituštins. Įkrauti akumuliatorių iš savo variklio at- 
rodė gyvas niekas, palyginti su nauda. Laiza pasakė Šinui 
nesanti tikra, jog taip ir buvo, bet atrodė panašu. 

Eva nė žodeliu neužsiminė Laizai apie Bruną. Ji pati nu- 
girdo ją pranešant Džonatanui, kad Brunas kitą dieną atva- 
žiuojąs automobilio, - lyg tyčia kai Džonatanas grįžta į Lon- 
doną. 

— Man buvo smalsu, ką ji darys, kaip atsikratys to daik- 
to. Pavakary aš net apsimečiau einanti ilgai pasivaikščioti, 
kad ji turėtų pakankamai laiko išvažiuoti. Ir išvažiavo, bet 
viso labo į miestą. Po valandos grįžo pilna bagažine maisto 
ir paliko automobilį prie sarginės. 

— Ką ji tau sakė, kai paklausei, kada Brunas atvažiuos? 

— Aš neklausiau, — atsakė Laiza. — Ji vis laukė, bet aš 
neklausiau. Juk žinojau, kur jis ir kad nebeatvažiuos. Žino- 
jau, kad miške po mano sukastais lapais guli jo lavonas. Mud- 
vi apie šį dalyką nė žodeliu neužsimindavome. Turėjome 
Bruno automobilį ir jinai juo naudodavosi - mes juo naudo- 
davomės: kartą ji mane nuvežė į miestelį ir net į miestą, 
mat mane išbėrė ir reikėjo pasitarti su gydytoju, bet ji nie- 
kada neištardavo Bruno vardo, aš irgi ne. Staiga vieną dieną 
automobilis išnyko. 

— Kaip suprast? 

— Ji atsikratė jo. Nežinau, kaip ir kur. Bet atsikratė. Tik- 
riausiai naktį kur nors jį nuvažiavo. Neturiu supratimo, ką 

padarė, neįsivaizduoju panašių dalykų, neįsivaizduoju, kaip 
„galima atsikratyti automobilio. 

— Turbūt palieki kur nors, ir tiek. Tikėdamasi, kad kas 
nors jį nušvilps. - Šinas pagalvojo. - Jei pagaliau pakliūna į 
rankas policijai, toji bando surasti savininką. Juokų darbas, 
kompiuteriu per kelias sekundes galima išsiaiškint. 

— Savininkas buvo miręs, — svarstė Laiza. —- Kalbu ne 
apie Bruną, bet apie jo motiną. Jis kalbėjo, kad automobilis 
tebėra registruotas jos vardu. 

— Vargu ar policija vargtų ieškodama, kam buvo perduo- 
tas automobilis, o jei ir mėgintų, jo nerastų, ar ne? Ir tikrai 
neskelbtų jo amžiaus žmogaus paieškos. Manytų, kad iške- 
liavęs kur užsienin. Gudri tavo mama. 

— O taip, buvo gudri. Jeigu jo kas ir ieškojo, mūsų nesie- 
kė. Nebuvo nė vieno policininko nuo to karto, kai klausinė- 
jo apie barzdotąjį Hju. Mirus ponui Frostui, atvažiavo grei- 
toji, ne policija. 


Ponia Spurdel sutiko Laizą naujiena, kad jos Džeinė pa- 
skirta grafystės tarybos vyriausiąja patarėja vidurinio moks- 
lo klausimais. Ji tiesiog plyšo iš pasididžiavimo. Kadangi Lai- 
za labai menkai įsivaizdavo, ką šis postas reiškia, tik linkte- 
lėjo ir nusišypsojo. Ponia Spurdel pabrėžė, jog ji vadovaus 
kolektyvui ir gaus atlyginimą pagal Soulberio užmokesčio 
skalę. Ši informacija visiškai suglumino Laizą. 

Nors prieš dvi dienas ponia Spurdel nieko neužsiminė 
apie gailestingumo misiją, — 0 ji paprastai kalbėdavo apie 
ateities planus, — staiga pranešė važiuosianti aplankyti 
draugės ligoninėje. Laiza numanė, kad ligonę nutarta ap- 
lankyti tik todėl, kad norima jai pranešti džiugią Žinią apie 
dukrą; pamačius, kaip jos darbdavė iš šaldytuvo ištraukia 
lauktuves - apvytusių vynuogių kekę - ir įdeda į plastikinį 
maišelį, pasidarė smalsu, kokio sunkumo ligonę lankys po- 
nia Spurdel. 

Šeimininkei išėjus, Laiza išsimaudė vonioje. Tada nuėjo 
į pono Spurdelio kabinetą pažiūrėti, ar neturi naujų knygų, 
17 pusvalandį laiminga skaitė Džono Mortimerio apsakymą. 
Apie teismus ir advokatus, ir teisėjus, taigi visiškai naują, 
nepažintą pasaulį. Nenoromis prisiminė Evą ir pagalvojo, 
kada gi ką nors išvys apie ją laikraščiuose. Ir kada gi bus 
teismas? 

Kad nereikėtų pirkti, visada greitosiomis perversdavo po- 
no Spurdelio laikraščius. Kaip paprastai, nieko nerado. Lai- 
kas imtis ruošos, bet prieš tai telefonų knygoje ji dar susi- 
rado Džeinę Spurdel. Pirmą kartą gyvenime telefonų kny- 
goje ieškojo žmogaus, bet pasirodė visai nesunku. Džeinė 
buvo dviejose vietose - ne „ponia“ ar „panelė“, bet „dr. Dž. 
A. Spurdel“. Laiza žinojo nepamiršianti jos adreso. Mat taip 
jau įdomiai sutapo - ir Laizai pasirodė geras ženklas, - kad 
namo numeris buvo ir jos gimimo metai, o gatvės pavadini- 
mas stulbinamai savas: Šrouvo kelias 76. 

Niekada nepamirš to adreso, bet kam jis jai reikalingas? 
Gal todėl, kad Džeinė jai patinka, patinka daug labiau už bet 
kokią pažinotą moterį, išskyrus Evą. Aišku, nesunku buvo 
ją pamėgti, kai matytos moterys tebuvo Hiter, Viktorija, 
Frensė Kosbi ir ponia Spurdel. Jei žmogų mėgsti, nuspren- 
dė Laiza, nori apie jį kuo daugiau sužinoti. 

Ponia Spurdel ją ilgiausiai užlaikė — ėmė raustis po ran- 
kines, ieškodama penkiasdešimties pensų. Tad ji-nusivėli- 
no ir pasiekusi prekybos centrą Šiną rado jau trepsintį prie 
durų. Susijaudinęs pranešė turįs jai naujieną, bet nesakė, 
norįs pataupyti kelionei namo. 

— Mane nori pasiųsti į kursus. 

— Kas? 

— Prekybos centras. Į vadybininkų kursus. Administraci- 
ja manimi patenkinta. Gerai dirbu, niekad nevėluoju ir pa- 
našiai. Kursai Škotijoje, šešių mėnesių.Yra vilties, kad kai 
juos baigsiu, pakliūsiu į tai, ką jie vadina antruoju etapu. 

Laiza nežinojo, ką sakyti. Iš tikrųjų nesuprato, apie ką 
jis kalba, todėl tiktai klausėsi. 

— Brangioji, aš tau nieko lyg tol nesakiau. Per daug apie 
save nesipasakodavau. Tačiau visada laikiau save nieku, jei 
supranti, ką noriu pasakyti, — tiesiog šiukšle, atvirai kal- 
bant. Mokykloje prasitryniau be jokios naudos ir, kai tik su- 
ėjo šešiolika, ją mečiau. Prieš tai ištisus mėnesius praleidi- 
nėjau pamokas. Niekam ir į galvą neatėjo pasiūlyti siekti 
brandos atestato, būtų buvę juokinga, supranti? Net nejįsi- 
vaizdavau, kad galėčiau būti kuo kitu, o ne juodadarbiu, juo 
1r buvau. Paskui motina įsitaisė naują sugyventinį, jie ma- 
nęs nebenorėjo, ir aš išėjau iš namų. Na, man rodos, šitai 
pasakojau. Nusipirkau automobilį su furgonu ir pradėjau bas- 
tytis. Jei kada ir pagalvodavau, kaip gyvensiu, nutardavau, 
kad taip ir tempsiu nuo darbo iki darbo, kol ateis laikas pen- 
sijai skaičiuoti. Ir štai tokia proga! Žinok, esu tiesiog su- 
krėstas. Yra apie ką pasukti galvą, garbės žodis. 

Ji susijaudino. Nežinojo, kad jis gali būti toks iškalbin- 
gas. Ir dar toks gražuolis. Jai patiktų, jeigu jo mintys ir kal- 
ba būtų tokio pat gražumo. 

— Kuo tu būsi? - lėtai paklausė ji. 

— Nežinau, būsiu ar nebūsiu, tik sakiau, kad turiu apie ką 
pagalvoti. Na, o dėl buvimo... ką gi, tikiuosi kada nors būti 
vadybininku. Man gal patiktų turėti nuosavą parduotuvę, gal 
vieną iš tų didžiųjų priemiesčiuose. 

— Aš buvau vienoje iš jų, su Eva ir Brunu. 

Jis nekantriai mostelėjo. 

— Taip, minėjai. Man reikėtų daug ko išmokti. Pirmiau- 
sia dirbčiau vadybininko padėjėju. Ne viskas iš karto. Bet 
aš jaunas, brangioji, ir labai to noriu. 

Visai smagu būtų nuvažiuoti į Škotiją. Kai pradėjo, ke- 
liauti patinka, ir ji įsivaizdavo, kaip keletą metų keliaus iš 
vietos į vietą. 

— Tai tu važiuosi? 

— Pasakiau, kad noriu pagalvoti. Prašiau duoti porą dienų. 

Furgone buvo šalta ir drėgna. Geriausia būdavo vakarais, 
kai abu grįždavo. Laiza uždegdavo viryklės degiklius ir or- 
kaitę, atidarydavo duris ir įjungdavo šildytuvą. Netrukus pra- 
dėdavo kondensuotis garai, langais imdavo žliaugti vanduo, 
telkšodavo tikros balos. Ji dėl to nesuko sau galvos, kaip 
sakydavo Šinui, nebūtina į jas žiūrėti. Kol yra žuvies ir traš- 
kučių ar gatavo maisto iš kulinarijos parduotuvių, knygų ir 
šilta lova, kur galima mylėtis su Šinu, visa kita nesvarbu. 
Dabar, kai juodu turi televizorių ir gali bet kada jį žiūrėti, 
retai atsisėsdavo priešais. Gal ir neblogai užaugti be pato- 
gumų, be pertekliaus. Ne taip kaip Eva, Laiza niekada ne- 
troško Šrouvo ir nemanė, kad jis kada nors jai priklausys. 

Vieną niūrų vakarą, panašų į šį, ji nugirdo, kaip prastai 
nusiteikęs Džonatanas mamai pranešė surašęs testamentą, 
kuriuo Šrouvą užrašė Deividui Kosbiui. 

— Dvaras turi likti šeimoje, - pareiškė jis visai kaip koks 
Viktorijos laikų romano herojus. 

— Jis dešimt metų vyresnis už tave, - priminė Eva. 

— Tada atiteks jo sūnui. Jie visi mėgsta Šrouvą. Aišku 
tik, kad jo nereikia Viktorijai, ji nereikalaus jo priteisti, nes 
nekenčia šito dvaro. | 

Keturiolikmetė Laiza, jau praaugusi Evą, atrodė visai su- 
brendusi ir turėjo grynai moteriško nuovokumo. Ji pradėjo 
svarstyti, kaip gali būti, kad Džonatanas, pažįstantis Evą nuo 
mažų dienų, buvęs jai artimas ir tiek laiko — meilužis (dabar 
tikriausiai irgi), nenumano, ką Eva jaučia Šrouvui. Evai, my- 
linčiai dvarą labiau už viską pasaulyje, galbūt net labiau už 
nuosavą vaiką, jis kalbėdavo apie Šrouvą abejingai ir atsai- 
niai, kalbėdavo tarsi apie bet kokį turimą daiktą, paprasčiau- 
sią žemės sklypą, netgi kaip apie kokį kliuvinį. Ir net ra- 
miausiai aiškino paliksiąs Šrouvą pusbroliui, kurio lig tol 
nebuvo matęs dvylika metų. Matyt, jam ir į galvą neatėjo, 

kad galėtų dvarą užrašyti Evai, juk jo senelis buvo žadėjęs 
jį palikti Evos motinai. 

Laiza įtarė, kad-ir jam Šrouvas nelabai prie širdies. Buvo 
spalis, o jis lankėsi tik antrą kartą tais metais. Jo tikrasis 
gyvenimas ėjo kitur, jis užsiėmė dalykais, apie kuriuos jie- 
dvi su Eva nieko nenutuokė. Jis irgi nieko nežinojo, kaip jos 
gyvena. Ir niekada neklausdavo. Sakytum Šrouvas būtų bu- 
vęs koks žaisliukas, uždaromas į dėžutę, kol jo nėra, o ji su 
Eva — ten pat supakuojamos lėlės. 

Kitą dieną jis vėl pasirodė sarginėje ir Evai pranešė, kad 
skyrybų byla baigta, o Viktorija jį „gražiai apšvarinusi“. Pa- 
galiau jis laisvas. Laiza girdėjo jį klausiant, ar Eva nieko 
negirdėjusi iš Bruno. Ji atsakė negirdėjusi ir niekada neiš- 
girsianti, tarp jų viskas baigta ir ji laisva kaip paukštis. Laisva 
kaip ir jis... 

Laiza klausėsi už durų. Eva su Džonatanu sėdėjo prie- 
blandoje nejungdami šviesos. Ji išgirdo mamą sakant, jog 
esanti laisva, ir po to stojusią tylą. Kitą rytą Džonatanas 
išskubėjo į Londoną, iš ten - į Prancūziją, pas mirštančią 
motiną. 

Maždaug po savaitės atėjo atvirukas su prancūziškos ka- 
tedros vaizdu, pranešantis, kad Kerolaina Elison mirė. Ne- 
maloniai šypsodamasi, Eva pasakė, kad, matyt, jo įsitikini- 
mu, atvirukas su bažnyčia labiau tinka pranešti apie mirtį 
negu kalnų ar miško peizažas. Neatrodė, jog Džonatanas siel- 
vartautų, nors pagal atviruką sunku buvo spręsti. Eva ne- 
abejojo, kad dabar jis grįš, tačiau Džonatanas negrįžo. Po 
pusmečio jos gavo atviruką iš Penango Malaizijoje. 

Dar anksčiau, rudens pabaigoje, Laiza rado poną Frostą 
negyvą šalia traktorėlio. 


Niekas nežinojo, kokio jis amžiaus. Eva manė, jog labai 
senas, nes jo dukra buvo vos keliais metais jaunesnė už jos 

motiną, o šiai būtų sukakę septyniasdešimt. Pastaruosius 
kelerius metus jis nieko daugiau nedarė, tik važinėdavo su 
traktorėliu po vejas. Eva ravėdavo ir piktžoles kraudavo į 
komposto krūvą. 

Laiza jį užėjo lapkričio pradžioje, nepaprastai sauso ir šil- 
to lapkričio. Jis paskutinį kartą prieš Žiemą pjovė vejas. Ji 
grįžo iš paupio trumpuoju keliu, per Šrouvo parką. Prieš de- 
šimt minučių traktorėlis nutilo ir ji nutarė, kad Frostas tą- 
dien baigė darbą. Bet traktorėlis stovėjo saulėtos vejos vidu- 
ry, geltoni liepų ir kaštonų lapai krito ant žolės, ant juodos 
sėdynės ir raudono korpuso, ir ant šalimais gulinčio senuko. 

Ji ne iškart suprato, kad jis miręs. Pasidarė baisiai smal- 
su. Uždėjusi delną ant kaktos, pajuto marmuro šaltį. Matė, 
kad jo mėlynos raudonomis gyslelėmis akys negyvos, be 
jokios šviesos, be to, iš pražiotos burnos nėjo joks kvapas, 
krūtinė nesikilnojo. Atrodė panašus nebe į žmogų, bet į vieną 
iš terasos statulų, gulinčią blyškaus akmens figūrą. 

Jai toptelėjo keista mintis: kad Eva jį užkas. Beregint 
suvokė, jog nesąmonė, bet vis dėlto šitaip pamanė. Ji par- 
bėgo į sarginę, ir Eva grįžo kartu su ja, paskui jos nuėjo į 
Šrouvą ir iškvietė greitąją. Daugiau neišmanė, ką galėtų da- 
ryti, nors žinojo, kad jis nebegyvas. 

Ponas Frostas mirė nuo senatvės. Jam plyšo širdis - tie- 
siogine prasme. Kas gi dabar prižiūrės Šrouvo parką? 

Žiemą, aišku, niekas. Žemei užušalus ir prisnigus, nebu- 
vo ten ko veikti. Tą dieną, kai Laizai sukako penkiolika, 
snigo taip smarkiai ir ilgai, kad joms reikėjo atsikasti lauko 
duris. 

Bet Anglijoje sniegas nepasilaiko. Vasarį pusnių vietoje 
baltavo snieguolės, kovą jau ėmė augti žolė, išsprogo lazdy- 
nai ir pražydo laukinės kryklės. Iki vidurdienio Laizai vyk- 
davo pamokos, po pietų Eva sėsdavo į traktoriuką ir pjauda- 
vo Šrouvo žolę. Plačias vejas buvo lengva šienauti, sėdi sau 

ir vairuoji, bet reikėjo nupjauti ir pakraščius, ir ruožus tarp 
naujai pasodintų medžių. Saulei nusileidus, beveik iki tam- 
sos Eva ant kelių ravėdavo ir ravėdavo. 

Laiza niekada neklausdavo jos, kam tai daro. Brunui pra- 
puolus, išvis liovėsi motiną klausinėti. Tai nebuvo sąmo- 
ningas apsisprendimas, tačiau kažkoks vidaus balsas liepė 
tylėti. Klausti pavojinga, klausinėjant galima pakenkti, su- 
silauktį melo, sukelti nesmagumą. Neklausk. Tad ji nė sy- 
kio 1r nepaklausė, kam reikia ir toliau vaidinti Džonatanui 
ponią Kuper. Ką bloga tau ar man padarys ateinanti namų 
darbininkė? Nė sykio nepaklausė, kur tu dėjai Bruno auto- 
mobilį. Ir dabar neklausė, kurių galų tu pluši parke. Kodėl 
neieškai ponui Frostui pamainos? 

Ji ne tik nieko neklausinėjo apie visa tai, bet ir padėdavo 
Evai apsimetinėti, slapstytis, atrodė, kitaip ir būti negali. Jau 
kaži kadai, jeigu pasitaikydavo, kad koks žmogus paklausia 
apie mokyklą, kaip sekasi ir ar jai dabar atostogos, ji atsaky- 
davo, jog puikiai ir — taip, dabar atostogos. Sykį Džonatanas 
išvažiuodamas pasiteiravo, ar kitą dieną ateis ponia Kuper, ir 
Laiza atsakė „taip“, žinodama, kad pati Eva sutvarkys Šrou- 
vą. Ji net pasakė Evai, kad jis klausęs. Argi ji ne paukštelis 
krokodilo nasruose, įspėjantis jį apie artėjantį pavojų? 

Dabar Eva nudirbdavo darbus, kuriais anksčiau užsiim- 
davo ponas Frostas. Kaži, pamanė Laiza, ar Džonatanas 1š- 
vis žino, kad ponas Frostas miręs? Turbūt Eva paprasčiau- 
siai pasilikdavo jo vardu siunčiamus atlyginimo čekius. Tai- 
gi Laizos padedama ji prižiūrėjo visą Šrouvo dvarą, parką ir 
kiemus. Laiza nekentė sodo darbų, bet4uk negalėdavo sto- 
vėti ir žiūrėti, kol Eva triūsia, tad ji ilgomis žirklėmis kar- 
pydavo gyvatvores ir, iš nuobodulio kone rėkdama, stumdy- 
davo rankinę žoliapjovę. 

Vis dėlto vidurvasarį Eva susirado sodininką. Vasara bu- 
vo labai karšta, karštesnė pasitaikė nebent tada, kai Laizai 

buvo pusė metų. Žolė nustojo augti, saulė išdegino ją rudai, 
todėl vejas reikėjo ne pjauti, o laistyti. Kartais Eva taip nu- 
sivarydavo tąsydama laistytuvus ir tampydama vandentie- 
kio žarną, kad parėjus užmigdavo ant sofos ir Laiza turėda- 
vo pataisyti vakarienę. Bet piktžolės vešėjo. Dilgėlės ir var- 
nalėšos nieko nebijojo. 

— Negalima apleisti parko. Reikia prižiūrėti jaunus me- 
džius. Jie tokie gražūs, negalima palikti jų likimo valiai. Vi- 
soe Anglijoje nėra gražesnės vietos. Negaliu net pagalvoti, 
kad viskas nueis perniek. 

Jos rankos pasidarė dėmėtos ir sudiržusios, į pirštus įsi- 
ėdė purvas, nagai lūžinėjo. Veidas įdegė rudai, o nosis lupo- 
si. Tamsiuose jos plaukuose Laiza pastebėjo žilų plaukų — 
turbūt jie atsirado ne nuo saulės, o nuo sunkaus gyvenimo. 
Dabar, jau gerokai vyresnė, Laiza pradėjo suprasti, jog Eva 
savo noru pasirinko tokį kelią, prisidarė sunkumų, kur ga- 
lėjo būti patogumai ir malonumas. Bet ji niekada neklausė, 
kodėl. 

Vis dėlto ji paklausė, kodėl jis, kai prie vartų pasirodė 
senis ir paaiškino miestelyje girdėjęs, kad Šrouvui reikią 
pagalbininko. Iš ko girdėjęs? Gal paštininkas užsiminęs, gal 
pienininkas. Eva ketino pranešti Džonatanui, kad jam pasa- 
kiusi ponia Kuper. Jis nebuvo toks senas kaip ponas Fros- 
tas, netgi nežilas, bet veidas visas raukšlėtas ir suvytęs. 
Ant nugaros buvo kupra, kurią pamačiusi Laiza susigūžė. 
Buvo įpratusi prie fizinio grožio ar bent normalumo. Žmo- 
gelio nugarkaulis buvo sulenktas kaip karklo vytelė. Jis tu- 
rėjo stiprias rankas ir milžiniškas plaštakas. 

Gerai, tarė Eva, galįs ateiti dukart per savaitę. Pasakė 
nenoromis, piktai, ir Laiza suprato, kad ji nori viena kara- 
liauti Šrouve. Ne taip kaip pirma, kai bijodavo įsileisti žmo- 
gų, kad neliežuvautų, nepasakotų apie dvarą, - arba ne vien 
tik taip. Ji troško viena valdyti Šrouvą. Gibą — kitokio jo 

vardo jiedvi nežinojo - ji sutiko priimti tik todėl, kad buvo 
visai nusikamavusi, skaudančiai nugarai reikėjo poilsio, be 
to, viena visko nebeapžiojo. 

— Bet kodėl jį? — neatlyžo Laiza. 

— Jis gyvena vienas, nėra labai gudrus, nebandys vado- 
vauti. Ir nelabai moka šnekėti, ar pastebėjai? 

Gibas turėjo kalbos ydą, dėl kurios jį vos galėdavai su- 
prasti. Mėgo važinėti žoliapjove, dirbo iš peties ir nors ne- 
skirdavo žolių nuo gėlių, kraštus kruopščiai išravėdavo, kai 
kada vidury dailiai išpurento plotelio palikdamas didelę pie- 
nę, kurią, sakė Eva, jisai su meile laistė. Jam praėjus Eva 
išraudavo jo prižiūrėtas piktžoles. 

Gibui tebesant, rugpjūtį atvažiavo Džonatanas. Jis ištisai 
plepėjo apie būsimas atostogas Britų Kolumbijoje ir Uoli- 
niuose kalnuose. Žmonos nebeturėjo ir nuo skyrybų į Šrou- 
vą nebuvo atsivežęs jokios kitos moters, išskyrus pusbro- 
lienę Frensę Kosbi. Tačiau jis nepakvietė Evos keliauti į 
Kanadą. Porą kartų Laizai jau dingojosi, kad pakvies, bet 
vis dėlto šito nepadarė. Gal prisiminė, kaip griežtai jam bu- 
vo atsakyta prieš daug metų, kai Laiza buvo mažutė, o gal 
pamanė, jog ji negalės palikti Laizos? Imtis jos kartu, aišku, 
neįmanoma, nes ji juk mokosi. 

Ar Eva pakviesta būtų važiavusi? Ar jos būtų kaip nors 
išsisukusios dėl Laizos, pamelavusios, kad galima atsipra- 
šyti iš mokyklos? Matydama, koks liūdnas, beveik niūrus 
- motinos veidas, kai Džonatanas iškeliavo, Laiza pamanė, jog 
šįsyk Eva būtų neatsisakiusi. 

Kelionėn nepakvietė, bet jis pagaliau įtaisė vonią. Pra- 
ėjo dešimt metų nuo pirmojo pažado, tačiau Laizai užsimi- 
nus apie tai Eva tik gūžtelėjo ir pasakė, jog turinčios būti 
dėkingos ir už mažas malones. 

Tą dieną Džonatanas pasakė einąs į vonią nusiplauti ran- 
kų, tačiau vonios nerado, tik kriauklę virtuvėje. Gal jis ir 

neapsimetė tikindamas, jog manęs, kad jos seniai turi vo- 
nią, Viktorija patvarkiusi. Gal iš tiesų jis tuo tikėjo. Eva tik 
nusišypsojo ir aiškino seniai pamiršusi jo pažadus. Tačiau 
jam tebesant Šrouve, atvažiavo meistrai, sarginės užpakaly 
pastatė priestatą ir tenai įrengė vonią. 

Vienas iš meistrų buvo Metas. Eva su Laiza dažnai pa- 
galvodavo, ką jis veikia, ir štai sužinojo. Jis dirbo mūrinin- 
ku, kaip 1r Raineris Bekas. Antrasis buvo kažkoks jo gimi- 
naitis, vaikinas geltonais plaukais, priešaky nudažytais raus- 
vai. Buvo taip karšta, kad Laiza pasimaudžiusi gulėdavo 
atokaitoje užpakaliniame kieme. Ji vilkėdavo juodą Evos 
maudymosi kostiumėlį. Garsai, kuriuos Metas išdavė ją pa- 
matęs, - jis dukart švilptelėjo, - Laizai nieko nesakė ir ji 
net neatsisuko. Abiejų vyrų ji beveik nepastebėdavo, nes 
nė vienas nebuvo gražus, 0 ji jau suprato, kad jai patinka 
gražūs Žmonės. 

Švilpimas pasikartojo, ir išėjusi Eva liepė jai apsirengti 
arba eiti vidun. Ji paaiškino, kad Metui su pusbroliu Laiza 
atrodo patraukli, juk jau paauglė, ir šitokiu prastu, vulgariu 
būdu jie parodo savo susižavėjimą. 

Laiza išklausė jos žodžius 1r paskui ilgai galvojo. Įdomu, 
kodėl Evai tas pats garsas neatrodydavo nei prastas, nei vul- 
garus, kai Džonatanas švilptelėdavo išvydęs ją pasipuošusią 
jo garbei: raudonu ir juodu sijonu, juodu megztuku, pirktais 
bemaž naujų drabužių parduotuvėje mieste. Bet gal jis viską 
pataisydavo paskui nusijuokdamas ir ją pabučiuodamas. 

Gibas susirgo. Evai atnešęs Žinią paštininkas sakė, kad 
jis dažnai sergąs. Esąs silpnos sveikatos ir jokiam darbe il- 
gai nepabūnąs, kad ir kaip stengiąsis. Jau atėjo ruduo, žolės 
nebereikėjo prižiūrėti. Pagaliau pralijo, lietus pliaupė išti- 
sas dienas, upė išsiliejo, apsėmė užlajas, ir medžiai stovėjo 
apsemti iki pusės kamienų. 

Paskutiniais Laizos šešioliktųjų metų mėnesiais jiedvi 
gyveno visiškai vienos. Gibas nebegrįžo, be to, parke ir so- 

de nebebuvo ko veikti. Degalų pardavėjas atvažiavo ir pr1- 
„pylė kuro talpyklą Evai su Laiza išėjus pasivaikščioti, tad 
su juo nesusidūrė, o paštininkas retai joms ateinančius laiš- 
kus pristatydavo, kai jos dar miegodavo. Pienininkas kaž- 
kur dingo, jo vietoj atvažiuodavo vyras raudonais plaukais, 
kuris visąlaik švilpiniuodavo. Evai jis pranešė, kad tasai jų 
pienininkas įkištas į prieglaudą dėl senatvinės silpna- 
protystės. 

Džonatanas buvo kitame pasaulio krašte, Havajuose, kaip 
jos sužinojo iš atviruko —- atviruke jau buvo ne bažnyčia, o 
mergina, banglente skriejanti per bangas. Atsiuntė atviru- 
ką ir Hiter, atostogaujanti Kornvalyje, taip pat prieš Kalė- 
das, su prierašu, kad persikėlusi į Londoną, štai naujasis 
jos adresas. 

Pavasarį Eva vėl pradėjo nerimauti dėl parko. Miestan 

vykdavo retai, bet šį sykį teko. Turėjo pirkti Laizai pirmuo- 
sius džinsus, Laiza zyzė nebežinia kiek laiko. Išėjusi iš džin- 
sų parduotuvės, šalimais spaudos kiosko lange išvydo skel- 
bimą. Jame buvo parašyta: „Stiprus vyras dirba įvairiausius 
darbus viduje ir lauke: dekoruoja, prižiūri kiemus, sodus ir 
pan.“ Buvo pažymėtas dėžutės numeris, vadinasi, pasakė 
Eva, jis ateina į parduotuvę pasiimti atsakymų. Laiza nesu- 
ko sau dėl to galvos, nes Eva negalėjo parašyti savo telefo- 
no numerio, taigi nieko iš to neišeis, juk dabar niekas nebe- 
rašo laiškų. 
Bet jis, matyt, parašė ir jo laiškas atėjo rytą, jai dar gu- 
lint lovoje, nes vieną dieną Eva pareiškė, jog, regis, radusi 
sodininką, ir berods ne senuką. Tačiau vis dėlto ji tikriau- 
siai neįsivaizdavo, kokio jis jaunumo. 

— Šinas Holfordas, - paaiškino ji. - Antradienį atvažiuoja 
pasikalbėti. 


18 skyrius 


dai motinos nuotrauką 
laikraštyje buvo smūgis, daug blogiau negu pamatyti, ką pa- 
darė šunys, daug blogiau negu rasti Bruną. Ji sėdėjo ponios 
Spurde! virtuvėje, laukdama pinigėlių i1r mėgaudamasi nuo 
savęs sklindančiu švariu kvapaus muilo kvapu. Jai pavyko 
nusimaudyti, ir dabar kaupė drąsą paprašyti poną Spurdelį, 
ar negalėtų pasiskolinti „Karaliaus Artūro mirties“, knygos 
kietais viršeliais, kai staiga jis įėjo į virtuvę nešinas laik- 
raščiu. 

Nieko nesakė, tik pažiūrėjo į ją, bet laikraštį parodė žmo- 
nai, kuri pasirodė virtuvėje rausdamasi dviejuose rankinu- 
kuose smulkių. Abu išpūtė akis į Laizą. Ponas Spurdelis pra- 
bilo: 

— Argi ne fantastiškas panašumas? 

Ponia Spurdel patylėjo. Atrodė labai pikta - kaip visada, 
jei Laiza nors trumpai atsidurdavo dėmesio centre. Su nuo- 
staba kraipydamas galvą, ponas Spurdelis padavė Laizai laik- 
raštį ir bakstelėjo pirštu į vieną fotografiją. 

Laizai ėmė daužytis širdis. Nuotraukoje buvo Eva. Ji įsi- 
žiūrėjo. Eva atrodė daug jaunesnė, matyt, fotografuota prieš 
keletą metų, ir staiga ji prisiminė. Džonatanas ją nufotogra- 
favo. Vieną vasaros vakarą jiedvi su Eva parvedė pavedžio- 
jusios šunis; Džonatanas išėjo ant Šrouvo laiptų ir jas nufo- 


Krokodilo nasruose 249 


tografavo. Ir ji turėjo būti nuotraukoje, bet susigėdusi už- 
lindo už medžio. 

Tą dieną, kai jas fotografavo, ji buvo pavadinusi Lakštin- 
galos diena. Kaip nuotrauka pakliuvo į laikraštį, ji neįsivaiz- 
davo. 

— Esate panašios kaip du vandens lašai, — pasakė ponas 
Spurdelis. — Krito į akis, vos tik pamačiau. Ar nejuokinga? 
Sakau, nubėgsiu žemyn ir parodysiu Laizai, kol neišėjusi. Nors 
kaži, ar ji apsidžiaugs pamačiusi, kad yra panaši į žudikę? 

Vadinasi, jie nežino, neatspėjo. Pakėlusi akis, Laiza per 
jėgą nusišypsojo. 

— Nematau jokio panašumo, — pareiškė ponia Spurdel. — 
Toji mergšė laikraštyje, nesvarbu, žudikė ar ne, tiesiog nejti- 
kėtinai graži. Nežinodamas pamanytum, kad kino žvaigždė. 

Laizai norėjosi klykti iš juoko, nors suprato, kad ją iman- 
tis juokas isteriškas ir maža ką turi bendra su linksmumu. 
Ji bandė skaityti, kas parašyta laikraštyje, bet raidės liejosi 
1r šokinėjo. Vis dėlto įskaitė antraštę: „Įtariamoji nužudy- 
mu užkasė vyriškio lavoną“. Būtinai nusipirks šį laikraštį. 

Ponas Spurdelis jau siekė laikraščio. 

— Tiesą sakant, neturėtume jos vadinti žudike ar nusi- 
kaltėle. Teismas dar nesibaigė, kaltinamojo nuosprendžio 
nepaskelbta. Ar galima pasiimti laikraštį? 

Nors jam pasirodytų keista, ji turi gauti šį laikraštį. Jaus- 
dama, koks kimus jos balsas, paklausė: 

— Ar galėčiau... ar būtų galima man pasilikti šį numerį? 

Jis nusijuokė savo atlaidžiu juoku, kurį ji, sunkiai radusi 
žodžių jam apibūdinti, pavadino pilnu patriarchalinio globė- 
jiškumo. 

— O kaip aš būsiu be savo kryžiažodžio? 

Reikalą užbaigė ponia Spurdel — ištraukė jai iš rankos 
laikraštį ir įspraudė delnan atlygį už keturių valandų darbą: 
dvylika svarų, bent kartą vieno banknoto ir dviejų monetų 

pavidalu. Laiza atsistojo ir išėjo netarusi nė žodžio, net neat- 
sisveikinusi. Apie „Karaliaus Artūro mirtį“ visai pamiršo. 

Artimiausiame kioske rytinių laikraščių nebebuvo. Ki- 
tas nedirbo. Kažkurią dieną Drebulių gatvėje ji išgirdo poną 
Spurdelį kalbant apie kažkokį vakarinį laikraštį, nustotą leisti 
prieš kelis mėnesius. Pasitikusi Šiną beveik isteriškai, net 
springdama ėmė jam viską aiškinti. 

Šinas mokėdavo elgtis ištikus krizei. Jis mėgo ją guosti, 
raminti, rodyti vyrišką jėgą. Jam patikdavo, kai ji būdavo 
silpna ir pažeidžiama. Rytoj juodu prisipirksią laikraščių, su- 
pirksią visus iki vieno. Argi ponas Spurdelis nesakė, kad 
teismas nesibaigė? Šiandien dar vienas posėdis. Jie žiūrės 
televiziją, visas Žinias, kiek jų yra. 

Namie jis užplikė jai arbatos. Apkabinęs liepė nesirūpin- 
ti, ji juk turinti jį, jis už ją viskuo pasirūpinsiąs, tegul palie- 
kanti jam, ir ėmė bučiuoti, glostyti. Šitai baigėsi tuo, kad 
pradėjo mylėtis ir lovoje išbuvo valandą, taigi praleido šeš- 
tos valandos žinias. 

Devintą valandą apie Evą nieko nebuvo, dešimtą taip pat. 
Šinas, matęs šimtus televizijos programų ir vaizdajuosčių 
apie žmogžudystes ir policijos tyrimą, pasakė, kad tikriau- 
siai byla nėra pakankamai sensacinga televizijai. Nužudyto- 
ji auka nėra vaikas ar mergaitė, ir šiaip nusikaltimas niekuo 
ypatingu nepatraukė publikos dėmesio. 

— Norėčiau daugiau apie tai žinoti, - gerokai apsiraminu- 
si tarė Laiza. — Norėčiau bent kiek išmanyti įstatymus. 

— Nenorėk visko išmanyti. 

— Man patiktų būti teisininke. Kada nors ja ir tapsiu. 

— Svajok, brangioji, - nusijuokė Šinas. - Anądien ketinai 
būti gydytoja. 

Kitą rytą, kai jie važiavo į miestą, ji nesitvėrė savo kai- 
lyje. Jai nepriklausė dirbti Drebulių gatvėje, taigi reikės ar- 

ba visą dieną bindzinėti po turgų ir sunkiai uždirbtus pini- 
gėlius leisti kinui, arba namo grįžti autobusu. Bet ji negali 
laukti, kol Šinas vakare parvažiuos su laikraščiais. 

Juodu nusipirko tris, vadinamuosius solidžius laikraščius, 
bet teismas juose buvo aprašytas kone vienodai. Evos nuo- 
traukos nebeįdėta. Pirmajame, kurį Laiza karštligiškai per- 
skaitė dar automobilyje, antrašte skelbė: „Tyčinė žmogžu- 
dystė sarginėje, teigia valstybės kaltintojas“. 

Pasakojimas buvo ilgas, beveik pusė puslapio. Kad ir kaip 
stengėsi, Laiza įstengė suvokti tik porą pirmųjų pastraipų. 

— Nieko nesusigaudau, Šinai. Nežinau, ką tai reiškia. Sa- 
koma, kad ji kaltinama nužudžiusi Trevorą Hjuzą. Kas tas 
Trevoras Hjuzas? Niekada apie tokį nesu girdėjusi. 

— Verčiau viską perskaityk. Visus tris laikraščius. Klau- 
syk, brangioji, man reikia eiti, kitaip pavėluosiu. Nenorė- 
čiau vėluoti, kai viskas kabo ant plauko. Gali sėdėti auto- 
mobilyje, niekas nematys. 

Ji liko sėdėti prekybos centro požeminiame garaže ir skai- 
tė laikraščius. Nė viename nebuvo nė pusės žodžio apie nu- 
žudymus, dėl kurių, ji žinojo, Eva kalta. Visi trys straipsniai 
kalbėjo apie tą Trevorą Hjuzą, trisdešimt vienerių metų pre- 
kybos agentą, dingusį prieš dvylika metų. Pasirodo, tada jis 
susipykęs su Žmona ir, užuot su ja išvažiavęs atostogų, vie- 
nas patraukė savais keliais. 

Ponia Eilina Hjuz pareiškė atpažinusi savo vyrą iš ranki- 
nio laikrodėlio ir sutuoktuvių žiedo, ant kurio buvo išgravi- 
ruoti jo ir jos vardai. Dantistas jį atpažino iš dantų. Įdomu, 
kaip? Jeigu pasiklaus Šiną, tas paklaus, ar ji nenorinti tapti 
dantiste, ir lieps toliau svajoti. 

Ekspertai rado užkastus šratus. Kur užkastus — miške? 
Tačiau miške užkastas tik Brunas. O čia rašoma, kad užkas- 
tas ir šitas Žmogus. Neatrodo, kad teisme Eva būtų kaip 

nors teisinusis ar ją kas nors gynęs. Tačiau teismas tebe- 
vyksta ir šiandien. Straipsnio pabaigoje pasakyta, jog teis- 
mas tęsia darbą. 

Laiza jautėsi visai išmušta iš vėžių. Troško žinoti, norė- 
jo, kad būtų galima ką nors paklausti, bet nesugalvojo, ką, 
nebent poną Spurdelį. Skaitydama teismo aprašymus, bijo- 
jo sutikti savo vardą, bet ne, ji nebuvo paminėta. Gal rytoj? 

Visą dieną lyg apspangusi slankiojo po miestą. Ja susiža- 
vėjęs portjė šiandieną nedirbo, todėl nerūpėjo net vogčio- 
mis išsimaudyti „Kunigaikščio galvoje“. Ji nusipirko tris 
knygas plonais viršeliais, išleisdama du trečdalius savaitės 
uždarbio. Šinas supyks. Ji jau numanė, kad Šinas tikisi, jog 
ji bus patenkinta, jei motiną daugeliui metų uždarys į kalė- 
jimą. Įdomu, kiek metų jai duos? Bent jau gerai, kad nebe- 
karia. 

Po pietų, „McDonalds“ kavinėje suvalgiusi mėsainį ir 
grietininių ledų su priedais, nuėjo į kiną pažiūrėti „Hau- 
vards Endo“. Kodėl ji nieko neskaičiusi Forsterio? Todėl, 
apmaudžiai pamanė ji, jog jis per vėlai gimęs, kad būtų Šrou- 
vo bibliotekoje. Kitą savaitę nusipirks „Kelionę į Indiją“, 
tikrai jo knyga, ir visa kita, ką jo ras. Reikėjo nemažai pa- 
stangų išeiti iš salės, o ne likti ir žiūrėti kitą seansą. 

Šinas jau jos laukė. Šinas neabejojo, kad šįvakar rodys 
apie teismą. Jie įjungė televizorių šeštą valandą, paskui de- 
vintą ir dešimtą, bet nieko nesulaukė. | 

— Vis galvoju ir galvoju, - tarė Laiza. - Jau žinau, kas 
buvo Trevoras Hjuzas. Tasai barzdočius. Rašoma, kad jis 
dingo prieš dvylika metų, o tai ir atsitiko prieš dvylika me- 
tų. Man buvo ketveri. Regis, atėjęs policininkas ieškojo“ 
Hju. Ar prisimeni, minėjau Hju? Iš tikrųjų tai buvo Trevo- 
ras Hjuzas. 

— Vyras, kurį užpuolė šunys, — nutarė Šinas. - Ir kurį ji 
nušovė. 

— Policija tikriausiai apieškojo sarginę ir rado žiedą su 
"inicialais ir data. Bet kodėl dėl jo teisia? 

— Tikra mįslė, - pasakė Šinas. - Kaip tu sakai, kodėl pa- 
sirinko jį? Kodėl neteisia dėl kito? 

— Nežinau. Aš nieko nežinau. Jaučiuosi visiška kvaiša. — 
Laiza susikišo pirštus į plaukus ir maištingai pareiškė: - Į 
policiją juk neisime, o taip nėra jokio žmogaus, kurį galė- 
čiau paklausti. Neįmanoma, tuoj išprotėsiu. 


Išvydęs naujas knygas, Šinas nesakė nė žodžio. Ji su- 
prato negalinti visada nuspėti, kaip jis elgsis. Buvo jai ge- 
ras, buvo jai švelnus. Prisiminė vyrus, apie kuriuos skaitė 
knygose ir knygoje, kurią dabar skaito, prisiminė Trevorą 
Hjuzą, Bruną ir Džonataną ir pamanė, jog laiminga turėda- 
ma Šiną. 

Praėjo daug laiko nuo tos dienos, kai Eva pranešė Džo- 
natanui naujojo sodininko vardą, kol Laiza su juo susitiko. 
Matė jį pačią pirmą dieną, bet pati nesirodė. Buvo kovo vi- 
durys, ji grįžo iš ilgo betikslio psivaikščiojimo, klimpdama į 
žliugsinčią paupio žemę. Tą žiemą ji vis daugiau šitaip klai- 
džiodavo kaskart labiau kankinama vienumos, vienodumo, 
negalėdama matyti jokio kito veido, išskyrus Evos. Pamo- 
kos ėmė kartotis, ir Laiza suprato, kad Eva ją jau išmokė 
visko, ką pati žino. Liko tik toliau rašyti rašinėlius apie Šeks- 
pyrą, toliau nagrinėti aštuoniolikto amžiaus prozos pavyz- 
džius, toliau versti de Mopasaną ir nepasiruošus - lotyniš- 
kus tekstus. Šrouvo bibliotekoje perskaitė visas jai rūpimas 
knygas. Televizorių beveik buvo pamiršusi: kaip jis atrodė, 
dėl ko juo taip džiaugėsi. 

Nejau visas gyvenimas bus toksai? Vėliau Šinas ją pa- 
klaus, kodėl ji nepabėgo. Jis nesuprato, kiek daug ji moka ir 
kaip ničnieko neišmano. Prieš jam atsirandant pagalvojusi 
apie pabėgimą vos nenualpdavo iš baimės. Jai nė sykio ne- 

teko važiuoti autobusu ar traukiniu, pačiai ką nors pirkti 
parduotuvėje (ir buvo joje gal kokį kartą), skambinti telefo- 
nu, o svarbiausia — ji niekada nebendravo su kuo nors iš 
bendraamžių. 

Tad ji ilgam išeidavo pasivaikščioti, kai kada pasiekdavo 
nuošalius bažnytkaimius, tenai žiopsodavo į krautuvę ar 
skelbimų lentą bažnyčios prieangyje, skaitinėdavo autobu- 
sų tvarkaraštį arba stovėdavo prie mokyklos ir stebėdavo 
išeinančius mokinius. Mokėsi pasaulio, nuo kurio Eva buvo 
ją atskyrusi. Kartą, nespėjus Šinui paklausti, net pati pasa- 
kė: „Aš galėjau pabėgti“. Tačiau patys žodžiai, ištarti tik min- 
tyse, ją išgąsdino. Ji išvydo save, naktį stovinčią tuščioje 
gatvėje, neišmanančią, kur eiti, kaip rasti valgio ar nakvy- 
nę. Įsivaizdavo save ne bėgančią iš namų, bet namo - ir grau- 
džiai puolančią Evai į glėbį. Bet kas bus su ja? Ji dažnai įsi- 
vaizduodavo ateitį juodžiausiomis spalvomis. Regėdavo sa- 
ve seną, trisdešimties metų ir vyresnę, o Evą visišką senutę, 
abidvi gyvenančias taip pat kaip dabar, viskas taip pat, tik 
naujai pasodinti medeliai būdavo užaugę, storais kamienais 
1r kupliais vainikais. Ar kai Eva nebegalės dirbti, Laiza taps 
Šrouvo sodininke? Ar ponios Kuper įpėdine? Su pintinėmis 
ir pirkinių sąrašu bus siunčiama į miestą ir užu tilto lauks 
autobuso? 

Regėjo save einančią per turgų, baikščiai sukančią iš ke- 
lio triukšmingiems paaugliams, išsiveržusiems iš mokyk- 
los tarsi putojantis limonadas iš butelio. Žengiančią grindi- 
niu, kad nereikėtų su jais susidurti, nudūrusią akis, kaip 
matė vienuolę paveikslėlyje. Bijančią žodžio pratarti, tik 
krautuvininkams pašnibždomis susakančią, ko reikia. 

Taip mąstydama liūdnai atšlepsėjo į jaunuolyną ir Šrou- 
vo parke kažką išvydo. Jis dar buvo toli, ir pirmiausia ji pa- 
manė, jog ten Džonatanas. Tačiau Džonatanas nekarpytų 
kukmedžių gyvatvorės. Džonatanas niekada nė piršto ne- 

pajudindavo, nė žolelės neišraudavo, nuvytusios rožės žie- 
„do nenugnybdavo. 

Tas vyras karpė gyvatvorę rankinėmis žirklėmis. Tikriau- 
siai naujas sodininkas. Buvo per toli, kad gerai įžiūrėtų, bet 
ir iš už šimto jardų matė, kad jis jaunas. Ne kaip Džonata- 
nas su Brunu, bet iš tikrųjų jaunas, panašiai kaip ji pati. Jai 
niekada neateidavo į galvą slėptis nuo pono Frosto ar Gibo, 
bet staiga pajuto, jog šis vyras neturi jos pamatyti. Neturi 
matyti, kaip ji lyg niekur nieko artinasi prie jo. 

Nesunku buvo išvengti jo žvilgsnio, reikėjo tik laikytis 
arčiau medžių ir pasiekus parką drožti tiesiai prie namo. Ji 
savęs neklausė, kodėl taip slapukauja, nes nebūtų atsakiusi. 

Ji tykino stengdamasi neužminti šakelės, paskui, išėjusi 
į taką, — kad po kojų negurgždėtų žvyras. Dabar jis buvo ne 
toliau kaip per jų svetainės ilgį. Ji įsistebeilijo į jį pro šakas 
ir smailius pablukusius visžalių lapus. Baigęs karpyti gyva- 
tvorę, jis krovė į karutį glėbius šakelių - aukštas tiesus vy- 
ras, net ne vyras, 0 vaikinas, plačiais pečiais ir siaurais klu- 
bais. Plaukai buvo juodi kaip varno sparnai. Ji taip pagalvojo 
todėl, kad šitaip rašė poetai. Jo veidas buvo nugręžtas nuo 
jos. Jai rodės, kad ims rėkti iš nevilties, jei nepamatys jo 
veido. Tačiau sykiu suprato neišleisianti nė garselio, kad ir 
ką jis darytų, kad ir kur eitų. 

Gal vis dėlto ji išleido kažkokį garselį? Pati nepajuto, kaip 
ėmė garsiai ir trūksmingai alsuoti. Mat jis kažkodėl atsisu- 
ko nuo karučio, nors jau ketino jį stumti, ir pažiūrėjo jos 
pusėn. 

Jis jos nematė. Šitai ji suprato. Ji spoksojo išplėtusi akis. 
Jis buvo dieviškai gražus. Veidas gelsvos alyvų spalvos, 
bet skruostai lengvai paraudę, akys tamsiai mėlynos. Re- 
gėjo tobulą nosį ir tobulas lūpas; prisiminė senų kino fil- 
mų žvaigždes ir senovines statulas, matytas knygose, ir 
Ticiano portretus. 

Jo rankos buvo ilgos ir įrudusios. Kažkada ji žavėjosi Džo- 
natano rankomis, tačiau dabar nebe. Šito vyro akys spindė- 
jo kaip žvaigždės ir jo žvilgsnis rodė, jog jis svajoja apie nuo- 
stabius dalykus. Dievai, apie kuriuos ji skaitė, gyveno štai 
tokiose giraitėse, pasislėpę tarp lapų. 

Kadangi jos jis negalėjo matyti ir nieko neišgirdo, gūžte- 
lėjęs nustūmė karutį. Jam turėjo priklausyti ietis ir spar- 
nuotas vežimas, bet jis teturėjo žirkles ir karutį. Laizai tat 
nerūpėjo. Jai net nerūpėjo, kad jis nueina, ir netroško, kad 
sugrįžtų. Tuo tarpu daugiau ji nebūtų galėjusi pakelti. Neti- 
kėtai užplūdus energijai, bėgo visą kelią namo ir viduje už- 
dususi klestelėjo ant sofos. 

Kuo abejingesniu balsu ji paklausė Evą: 

— Kokiomis dienomis atvažiuoja naujasis sodininkas? 

— Pirmadienį, trečiadienį ir penktadienį. Kam klausi? 

— Šiaip sau. 

Kitą dieną ji nuėjo į Šrouvą ir ėmė ieškoti į jį panašaus 
vyro paveikslo. Taip darė ir Brunui pasirodžius, tačiau da- 
bar viskas buvo kitaip. Tada ji tik patenkino smalsumą, da- 
bar tai buvo garbinimo aktas. Viršuje, šalia Sodomos ir Go- 
moros vaizdo, kabėjo portretas, vaizduojantis jauną vyriškį 
juodo šilko drabužiu, papuoštu nėriniais. Eva jį vadino „pi- 
giu aštuoniolikto amžiaus paveikslėliu“, bet Laizai jis visa- 
da patiko ir šiandien ji žvelgė į jį susižavėjusi. Įsivaizdavusi 
naująjį sodininką prašmatniais drabužiais, sudrebėjo — bet 
saldžiai. 

Penktadienį pro Evos miegamojo langą ji žiūrėjo, kada 
pasirodys jo automobilis. Senas ir didelis, tamsiai mėlynas 
su rūdžių dėmėmis; jeigu nebūtų žinojusi, kad automobilį 
turi kas nors vairuoti, būtų pamaniusi, kad jis pats juda. Pir- 
madienį lijo, todėl jis negalėjo dirbti, taigi tik trečiadienį 
vėl galės jį išvysti. Jo automobilis stovėjo ant žvyro prie 
karietinės. Ji atsirakino Šrouvą, užlipo viršun ir įėjo į mie- 

gamąjį su gražiausiu vaizdu, tą, kuriame apsistodavo Vikto- 
"rija ir kur spintoje paliko savo drabužius. Ji vos nepašoko iš 
netikėtumo, kai tiesiai po langu pamatė jį. Šrouvo užpakali- 
nę sieną buvo apklėtusios raganės. Pasilipęs ant kopėčių, 
senųjų, kurios stovėdavo bibliotekoje, jis rišo prie pinučių 
jų virkščias. Jei būtų bent kiek pasukęs galvą dešinėn ir 
pakėlęs akis, būtų ją pamatęs. Šiandien joks triukšmas ne- 
būtų patraukęs jo dėmesio. Ant galvos buvo užsidėjęs ausi- 
nes, prie diržo turėjo prisikabinęs mažytį magnetofoną. 

Per tą savaitę ji kartais pagalvodavo, ar tik neprisimena 
jo gražesnio, negu yra iš tikrųjų. Dabar įsitikino, kad jis netgi 
gražesnis, nei prisiminė. Kodėl jai tas taip rūpi? Negalėjo 
suprasti. Ar tik todėl, kad yra pirmas jai pažįstamas bendra- 
amžis? Betgi ji jo nepažįsta. 

Staiga jis atsigręžė ir ją pamatė. Ji susidrovėjo, netgi su- 
sigėdo ir pajuto, kaip užkaito skruostai. Jis kilstelėjo ranką 
pasisveikindamas ir nusišypsojo. Ji atšoko ir išlėkė iš kam- 
bario. Laiptų viduryje ant sienos kabėjo veidrodis paauk- 
suotais rėmais. Lig tol niekada to nedariusi, sustojo ir ėmė 
žiūrėt į veidrodį. 

Ji laikė save... na, patrauklia. Gal netgi daugiau. Gražios 
akys, didelės ir tamsios, putlios lūpos, skaisti oda, kaip vi- 
sada sakydavo Eva, ir ilgų tamsių plaukų kupeta. Bet... ar 
visos mergaitės taip atrodo? Ji nebuvo tokia naivi. Mieste 
buvo mačiusi mergaičių, bet neturėjo nuomonės apie jas. 
Senieji televizijos vaizdai nublanko. Bet kodėl jai taip svar- 
bu jos išvaizda? Tebestovėjo įsmeigusi akis į savo atvaizdą, 
tarsi būtų atsivėrusi didžiausia paslaptis. 

Valandėlę, gal kokias penkias minutes, ji pamiršo vaiki- 
ną ant kopėčių. Gėrėjosi savimi, tyrinėjo lygų veidą ir minkš- 
tas rausvas lūpas, liekną stuomenį ir iškilias krūtis. Kaip ji 
atrodytų Kerolainos suknele? Raudono šilko, didele iškirp- 
te. Vos nesusijuokė. Buvo užsitempusi juodą megztuką sta- 

čia apykakle, apsivilkusi rudą Evos striukę, su mėlynais 
džinsais. 

Kadangi žinojo, jog jis užpakaliniame sode, ji negalvoda- 
ma išsmuko pro priekines duris. Nepasižiūrėjo pro langą, 
bet drožė tiesiai laukan. Ir štai - jisai stovi ant grindinio ir 
žiūrinėja vijoklines hortenzijas, kuriomis apaugęs Šrouv 
Hauso fasadas. 

Ji sustingo spoksodama į jį, neišmanydama, ką daryti, ne- 
rasdama jokio žodžio. 

— Labas, - nusišypsojo jis. 

Jai kažkas lyg surišo liežuvį. 

— Ar tu čia gyveni? 

Reikia ką nors sakyti. Dabar ji nebeužraudo. Tikriausiai 
perbalo. 

— Pamačiau tave lange, tai, sakau, gal čia ir gyveni. Bet 
ponia sakė, kad niekas daugiau negyvena. Na, bet juk nesi 
vaiduoklis. 

Šie žodžiai turėjo ją prajuokinti, bet ji neįstengė juoktis. 
Ji atgavo amą, bet ne savitvardą. 

— Šitaip tau sakė mano mama. Mudvi gyvename sarginėje. 

— Velnių urkštynė šitas dvaras, gal ne? Šiurpą varo. 

Evai būtų nepatikęs tas jo „šiurpą varo“. „Urkštynės“ ji 
visiškai nesuprato. 

— Man reikia eiti, - pasakė ji. —- Vėluoju. 

— Tai iki pasimatymo. 

Ji nedrįso bėgti. Spėdama, kad jis žiūri, nuėjo alėja, per 
parką, žinodama, kad jo akys ją seka. Bet kai atsigręžė, jo 
nebebuvo. Nespėjo atsikvošėti, kai pavijo jo automobilis. Jis 
pamojo jai. Ji sutrikusi ėjo toliau. 

Grįžusi namo ji perskaitė „Romeo ir Džuljetą“. „Kad bū- 
čiau pirštine ant tavo rankos,/ Galėčiau liesti šitą skruos- 
tą“. Neaiški ateitis, vienatvė ir vienodumas, Evos keiste- 
nybės — viskas pasimiršo. Dėl jo veido galėjai „jaunystę 

atiduoti, / visą gyvenimą jį sapnuoti...“ Ji griebėsi poezijos, 
nes daugiau neturėjo su kuo jo lyginti, nežinojo jokio mato. 

Kalbėdamasi su Eva, troško ištarti jo vardą, bet bijojo. 
Pagaliau ištarusi norėjo be paliovos apie jį šnekėti, bet kad 
nieko apie jį nežinojo. 

— Kur Šinas gyvena? 

— Kažkur furgone. Kodėl tau rūpi? 

— Juk norėjau žinoti, kur Gibas gyvena. —- Tai buvo tiesa. 
Tegul Eva mano, kad, pažinodama tiek nedaug žmonių, ji 
labiau domisi kaip tik jais. 

— O kur Šinas laiko savo furgoną? - Šį sykį nebuvo reika- 
lo minėti jo vardo, bet ji vis tiek jį ištarė. 

— Iš kur galiu žinoti? O taip, sakė, kažkur prie senosios 
stoties. Gal su juo šnekėjai? 

— Ne, - atsakė Laiza, žiūrėdama tiesiai jai kakton. 


Tai buvo vieta, kur ji tada šitaip išsigando. Perėjusi sto- 
ties pastatą, nerūpestinga, džiaugdamasi gražia diena ir 
skaisčia saule, išvydo Bruną, sėdintį su tapymo reikmeni- 
mis, pakėlus; teptuką. Ją išgąsdino jo nuoga neapykanta. 

— Man taip ir nepasakei, ko tą dieną atėjai, - tarė Šinas. — 
Ar žinai, kad praėjo septyni mėnesiai? Mes pažįstami sep- 
tynis mėnesius. Kodėl pas mane atėjai? 

— Norėjau pažiūrėti, kur gyveni. Man rodės, jei žmogus 
rūpi, norisi viską apie jį žinoti: kur gyvena, ką valgo ir ge- 
ria, ką mėgsta veikti, koks yra būdamas vienas. Nori jį pa- 
matyti kitokioje aplinkoje. — Ji pagalvojo. - Įvairioje aplin- 
koje. Nori matyti, ką daro lyjant lietui ir šviečiant saulei. 
Kaip šukuojasi ir pripila arbatinį vandens, kaip plaunasi ran- 
kas ir geria iš stiklinės vandenį. Nori matyti, kaip daro pa- 
prasčiausius, kasdieninius dalykus. 

Šinas rimtai sulinksėjo. 

— Tikra tiesa. Esi gudri mergytė, brangioji, viską tu 
žinai. 

Ji suirzo ir nekantriai numojo ranka. 

— Aš nenorėjau tavęs pamatyti. Ir tikrai nenorėjau, kad 
tu mane pamatytum. Tik norėjau pažiūrėti, kur tu gyveni, 
ir... na, slinkti šonan. 

— Bet aš tave pastebėjau ir išėjau laukan. 

— Tai buvo meilė iš pirmo žvilgsnio, - susimąsčiusi pasa- 
kė ji, tarsi kalbėdama apie kitus žmones, kitą porą. 

—Tikra tiesa. 

— Mane nesunku buvo gauti. Tau nereikėjo spėlioti. Aš 
įėjau su tavimi vidun. Kai paklausei, ar ką nors turiu, ne- 
supratau. Pasakiau, kad turiu mamą. Tu pabandei kitaip: 
paklausei, ar su kuo nors susitikinėju. Ir vėl nieko nepe- 
šei. Tau reikėjo klausti, ar turiu draugą. Tada pasiūlei kar- 
tu pasivaikščioti, ir aš supratau, kad viskas gerai, nes ši- 
taip darydavo visų mano skaitytų Viktorijos laikų romanų 
veikėjai. 

— O toliau abu žinom, - tarė Šinas. 

— Nupirk šios dienos laikraščius. Aš važiuosiu į miestą 
tik popiet. Noriu paprašyti poną Spurdelį, kad paaiškintų. 
Paaiškintų, kodėl ją teisia už Trevorą Hjuzą. 

— O ką darysi, jeigu jis užuos? 

— Atseit atspės? Neatspės. 

Pasistengusi kuo greičiau baigti darbą, ji nuėjo korido- 
riumi ir pabeldė į pono Spurdelio kabineto duris. Grįžęs gal 
prieš pusvalandį, iškart užsidarė jame. | 

Jis buvo užsidėjęs pusinius akinukus paauksuotais rė- 
meliais ir su jais atrodė senesnis ir dar panašesnis į moks- 
lininką. 

— Jei neišvalei mano kambario, verčiau neliesk, - pasakė. 

Ji gerokai papyko, jog jis net nepastebėjo, kad išvalyta. 
Kabinete ji ypač pasistengė, nuvalė dulkes nuo visų knygų, 
skrupulingai padėdama kiekvieną į tą pačią vietą. 

— Ar galėčiau kai ko paklausti? 

— Žiūrint ko. Taigi ko? 

Ji ėjo tiesiausiu keliu. 

— Jei kas nors nužudė tris žmones, A, B ir C, ir policija 
žino apie C, kodėl ji... tai yra ji arba jis... teisme kaltinamas 
tik A nužudymu? 

— Ar skaitai tokį detektyvą? 

— Taip, - lengviausia buvo atsakyti, nors ji nelabai supra- 
to jo klausimą. 

Jis mėgo aiškinti, mėgo atsakinėti į klausimus. Ji tai Žži- 
nojo, todėl neabejojo, jog jis nieko neįtars. Be to, jam labiau 
rūpėjo pats aiškinimas, 0 ne ji. 

— Veikiausiai policija žino apie C, bet negali įrodyti, kad 
jis arba ji nužudė jį. Tas pat pasakytina ir apie B. Jį arba ją 
apkaltino A nužudymu, nes policija turi pakankamai įrody- 
mų, kurie nebus paneigti teisme. Na, ar dabar bus lengviau 
atspėti, kas nusikaltėlis? 

— Bet kodėl to asmens negalima šiaip apkaltinti A ir C 
nužudymu? 

— Matai, šitaip nedaroma. Jeigu spėjamąjį žudiką prisie- 
kusieji išteisintų, policija galėtų bylą vėl atiduoti teismui 
pateikdama kitą kaltinimą — C arba B nužudymu. Jeigu iš 
karto pateiktų visus kaltinimus ir žudikas būtų išteisintas, 
nebeliktų vilties jo nubausti. 

Visą laiką „jis“ ir „jo“, tarsi moterys niekada nepadaro 
jokio nusikaltimo. 

— Supratau, - tarė ji. — O kur jis - arba ji - būtų laikomas 
iki teismo? 

Jis ėmė postringauti apie kažką, vadinamą 1991 metų kri- 
minalinių bylų aktu, teisinį dokumentą, susijusį su teismo 
procedūromis ir įkalinimu, bet vos pradėjo aiškinti, kaip tas 
aktas pritaikomas (,„dabar, kai aš kalbu, Laiza“), suskambo 
telefonas. Ji pasisuko eiti, bet jis mostelėjo jai pasilikti ir 
pakėlė ragelį. 

— Labas, Džeine, - išgirdo jį sakant, - kuo galiu padėti? 

Pokalbis buvo neilgas. Ji panūdo perduoti Džeinei Spur- 
del kokią nors žinutę, ką nors panašaus į linkėjmus, bet, 
aišku, negalėjo. Padėjęs ragelį, ponas Spurdelis tarė: 

— Pamaniau, gal norėsi pasiskolinti dar vieną knygą. - Ir 
griežtokai pridūrė: — Ką nors vertinga. 

Matyt, tai buvo užuomina apie šiuo metu jos skaitomą 
knygą. Ji pasinaudojo proga dar paklausti. 

— Kokiam laikui žudikas pasodinamas į kalėjimą? — Nuo 
pirmos pažinties su laikraščiais jai, regis, teko skaityti apie 
ganėtinai trumpą bausmės laiką žudikams. - Įdomu, ar baus- 
mė priklauso nuo to, kaip padarytas nusikaltimas ir kodėl? 

— Šioje šalyje už nužudymą galutinis nuosprendis papras- 
tai esti įkalinimas iki gyvos galvos. 

— Visada? - nutirpo ji. 

— Mūsų šalyje nėra nužudymo laipsnių kaip Jungtinėse 
Valstijose. Ten už netyčinį nužudymą kalima visai neilgai. 

Ji nelabai suprato, ką jis kalba. Bus įtartina, jei dar klau- 
sinės. Iš lentynos jis ištraukė du Hardžio romanus minkš- 
tais viršeliais. Buvo jų neskaičiusi, tad gražiai padėkojo ir 
nulipo žemyn pasiimti užmokesčio. 

+ dieną Eva davė parodymus. 

Laiza apstulbo perskaičiusi, kad ji prisipažino nužudžiu- 
si Trevorą Hjuzą. Tačiau kalta savęs nelaikė. Galbūt todėl, 
kad advokatas mėgino jai pateiktą kaltinimą pakeisti į nety- 
činį nužudymą, apie kurį užsiminė ponas Spurdelis. Šinas 
visa tai žinojo. 

Šiandien laikraščiuose buvo įdėta Trevoro Hjuzo fotogra- 
fija: beveidis Žmogus, nes viską slėpė didelė šviesi barzda. 
Eva sakė jį nužudžiusi, nes tas bandęs ją išžaginti. Buvusi 
visai viena namie, aplinkui per mylią niekas negyvena. Ji 
ištrūkusi, įbėgus!: vidun, griebusi šautuvą ir gindamasi jį nu- 
šovusi. 

Prokuroras tardė ją labai griežtai. Galima buvo įsivaizduoti, 
kad laikraščiai ne viską aprašė. Jis klausė, kodėl namuose ji 
laikiusi užtaisytą šautuvą. Kodėl neužsirakinusi ir nesišau- 
kusi pagalbos telefonu? Ji atsakė neturinti telefono, ir jis nu- 
sišaipė, kaip vieniša nervinga moteris gali laikyti po ranka 
užtaisytą šautuvą, bet neturėti telefono. Kai pamatė, kad jis 
nebegyvas, kodėl nepaskambinusi iš Šrouv Hauso, kur buvo 
telefonas? Kodėl nuslėpusi jo mirtį ir lavoną užkasusi? 

Prieš jai duodant parodymus, liudijo vyras, pavarde Met- 
ju Edvardsas. Laikraščiai viską aprašė ne iš eilės, bet kad 
būtų kuo skandalingiau. Laiza ne iš karto susigaudė, jog tai 

Metas, bet skaitydama, ką jis papasakojo, prisiminė tą ankstų 
rytą prieš daugelį metų, kai pažvelgusi pro langą pamatė, 
kaip jis paleidžia iš pilaitės šunis. | 

Teismui jis papasakojo, kaip išvydęs šviežiai sukastą plo- 
tą, kaip tą vietą ėmę uostinėti šunys ir kaip Eva neatsakiu- 
si, ar jie ten neužkasę kaulų. Laiza viską prisiminė. Eva 
jam neatsakė, tik paklausė, ar jis žinąs, kiek dabar valandų, 
1r lediniu balsu jam priminė, jog dar tik pusė septynių. 

Kitą dieną, rašė laikraščiai, teismas baigsis. Vadinasi, 
šiandien. Šiuo metu jau pasibaigė. Advokatas kalbėjo apie 
sunkų Evos Bek gyvenimą. Ji turėjo svarią priežastį bijoti 
išžaginimo labiau už kitas moteris, nes vieną kartą jau buvo 
išžaginta. 

Laiza nustojo skaityti. Jautė, kaip ėmė daužytis širdis. 
Negalvodama uždengė delnu tą vietą, lyg už nugaros nieko 
nebūtų, lyg Šinas neskaitytų jai per petį. 

— Turėsi viską perskaityt, brangioji, - švelniai tarė jis. 

— Žinau. 

— Nori, kad tau perskaityčiau? Gal pirma man pačiam pa- 
skaityti? 

Ji papurtė galvą ir prisivertė atitraukti delną. Atviri, be 
užuolankų žodžiai rodės atspausdinti juodžiau už visą pasa- 
kojimą, o popierius — baltesnis. 

Būdama dvidešimt vienerių metų, grįždama į Oksfordą 
iš Hitrou oro uosto, kur ji išlydėjusi į Rio de Žaneirą drau- 
gą, Eva Bek susistabdžiusi pravažiuojantį sunkvežimį. Be 
vairuotojo, važiavę dar du vyrai. Pakelės aikštelėje visi trys 
ją išžaginę. Po to ji sunkiai sirgusi, gydžiusis pas psichiatrą. 
Išžaginimas pavertęs ją atsiskyrėle, kuri iš gyvenimo nieko 
daugiau netroško, kaip tik dirbti Šrouvo dvaro tvarkytoja. 

Ji vengė kitų žmonių ir buvo visiškai nežinoma artimiau- 
siame miestelyje. Gyveno su suaugusia dukra, bet toji pali- 
kusi namus. 

Baigusi skaityti, Laiza ilgai sėdėjo tylėdama. Buvo atsa- 
kyta į visus jos klausimus. Jautė ant savęs Šino žvilgsnį. 
Pagaliau jis uždėjo ranką jai ant peties ir, kai ji jos nenume- 
tė, apkabino ją. 

Po valandėlės ji ramiai pasakė: 

— Nuo pat dvylikos metų, taigi puo to laiko, kai pradėjau 
Šį tą susigaudyti, buvau įsitikinusi, kad esu Džonatano To- 
bijo vaikas. Man jis nelabai patiko, nustojo patikti, tačiau 
bent įsivaizdavau turinti tėvą. 

— Gal jis ir buvo tavo tėvas. 

— Ne. Ji niekada man nepasakojo apie tai, kas šiandien 
parašyta laikraštyje, bet pasakė iki tos dienos, kai palydėjo 
jį į Ameriką, dvi savaites nemačiusi Džonatano. Mano tė- 
vas — vienas iš sunkvežimiu važiavusių vyrų. Kažkur esa- 
ma trijų vyrų, jie gali būti ir šiame mieste, galėjo net prava- 
žiuoti mus pralenkusiu sunkvežimiu, ir vienas iš jų - mano 
tėvas. - Ji pažvelgė į jį ir nusuko akis. - Gal kaip nors apsi- 
prasiu su ta mintimi. 

Matė, jog Šinas nežino, ką sakyti. 

— Beveik viskas, kas kalbėta teisme, netiesa. Ji žudė, nes 
tie žmonės kėlė grėsmę jos gyvenimui Šrouve. Žudė juos, 
nes jie bandė atimti iš jos tai, ko ji labiausiai troško. Niekas 
nė neužsiminė apie tai, kaip ji myli Šrouvą. Na, o aš tesu 
suaugusi dukra, palikusi namus. 

Jis apkabino ją. 


Suaugusi. Šinas ją Šito klausė. Ne patį pirmą kartą fur- 
gone ir ne antrą, bet netrukus. Kaip žadėjusi, išėjo su juo 
pasivaikščioti; Evai pasakė vakarą praleisianti Šrouvo bib- 
liotekoje, mat norinti paskaityti keletą knygų, o jos per sun- 
kios neštis į namus. Pasivaikščioję juodu sėdėjo furgone. 
Jis gėrė alų, ji - kokakolą. 

Tada ji ir ėmė pasakoti, kaip gyvenanti — atskirta nuo 
visko, beveik nematydama žmonių, mažyčiame Šrouvo pa- 
saulėlyje. | 

— Kiek tau metų? - paklausė jis, manydamas, kad ji lyg ir 
atrodo pora metų vyresnė, negu turi iš tikrųjų, bet bijoda- 
mas, kad ji nepasakytų penkiolika. 

Tą pirmą kartą jis jos nė nepabučiavo. Po poros vakarų 
buvo per karšta vaikščioti, drėgnos ir šiltos, tirštos sute- 
mos, tad juodu atsidrėbė aukštoje peraugusioje žolėje palei 
klevų gyvatvorę. Per blyškius liaunus žolynus ji žvelgė į jo 
veidą šalia savęs. Jo plaukai buvo apkritę rudomis nuo 
plunksnuotų žiedynų nubirusiomis žiedadulkėmis. Jis pra- 
skyrė plonyčius žolių stiebelius ir pabučiavo į lūpas. 

Ji nesusilaikė, visiškai neteko savitvardos. Rankos apsi- 
vijo jam kaklą, pirštai gniaužė jam plaukus, aistringai pati ji 
bučiavo sudėdama į tuos bučinius viską, ką buvo skaičiusi 
apie meilę ir geismą. Tačiau jis juodu sulaikė, pašoko ant 
kojų ir ją pastatė, ir ėmė klausinėti, ar ji neabejojanti, ar 
suprantanti, ką daro, - jeigu jie ketina mylėtis, ji turi būti 
tikra, jog to nori. 

Ji nepajėgė apie tai galvoti. Kai pabandė, viso labo vėl 
išvydo Šiną, pajuto jo bučinius, pasidarė silpna ir karšta, 
plūstelėjo šlapuma, apie kurią nebuvo nei skaičiusi, nei nu- 
maniusi. Mėgino galvoti ramiai, viską apmąstyti, bet protas 
virto ekranu, kuriame regėjo tik Šiną, Šiną ir save, kūnas 
virpėjo iš geidulio, ir ji suvokė, ką daranti ar ko norinti, ne 
daugiau, kaip anądien pievoje. Padarė tokią išvadą: kai kitą 
kartą susitiks, ji darys viską, ko jis norės, ir viską, ko pati 
norės, bet jei daugiau jo nepamatys, numirs. 

Dar sykį perskaitė „Romeo ir Džuljetą“, tačiau nebeat- 
rodė, jog ten rašoma apie jos jausmus. Pirmadienio vakare 
lijo, tad jie susitiko furgone ir tą pačią akimirką puolė kits 
kitam į glėbį, smaugiami džiaugsmingos ekstazės. 

Dabar atrodė, jog visa tai buvo seniai seniai. 

Šinas įjungė televizorių, ir jie išklausė žinias. Kiek pri- 
simena, pirmą kartą išgirdo apie Evą. Tačiau bemaž pačioje 
žinių pabaigoje. Paskutinis pranešimas buvo apie pastangas 
nutraukti bulių kautynes Ispanijoje, tačiau prieš tai dikto- 
rius trumpai pranešė, kad Eva Bek, Sarginės Žudikė, pripa- 
žinta kalta ir nuteista kalėti iki gyvos galvos. 


Šinas laikė ją apkabinęs per naktį, stipriai priglausdamas 
prie savęs, vos tik ji verkšlendama pabusdavo. Ir vis dėlto 
jis nesuprato, ką ji jaučia. Ji nebežinojo, kas esanti. Evai ją 
atmetus —- nesvarbu, kokiu tikslu, - ji liko niekas, o sužino- 
jusi Evos istoriją pasijuto blogiau, negu išvis būtų nežino- 
jusi, kas tėvas. 

Jokiais žodžiais negalėjai išreikšti šių jausmų. Šinui ji 
neturėjo ko sakyti, todėl kalbėjo apie kasdienius dalykus: 
ką valgysią vakarienės, ką jis turėtų parvežti vakare iš par- 
duotuvės. Buvo akivaizdu, jog jis džiaugiasi, kad nereikia 
kalbėti apie Evą ar teismą, ar naująją Laizos padėtį, ir jai 
buvo skaudu, buvo pikta. Sykį ar du per tą neramią naktį jis 
jai patarė „visa tai“ užmiršti. 

Išeinantį Šiną ji nustebino pasakydama, jog važiuosianti 
kartu. | 

— Argi šiandien tau priklauso dirbti? 

Ji papurtė galvą. Tegul jis mano, kad jai reikia į miestą, 
nes nenori visą dieną kiurksoti furgone. Ji atsisėdo šalia jo 
kalbėdama, koks gražus šiandien oras, nuostabi saulėta die- 
na, ojuk gruodžio pradžia. Po mėnesio jai sukaks septynio- 
lika, bet jis nežino jos gimtadienio, nors galbūt atspėjo. Iš 
pradžių susitikę mažai kalbėdavo, tik mylėdavosi, paskui gai- 
velėdavosi ir vėl mylėdavosi. 

Susirūpinęs, kad nepavėluotų nė minutės, jis įsiskubino 
į parduotuvę. Automobilio rakteliai liko jo kišenėje, bet ji 

turėjo atsarginius. Į žemėlapį jis niekada nežiūrėdavo, taip 
gerai orientuodavosi, bet jis gulėjo užkištas pirštinių sky- 
relyje. Išnagrinėjusi žemėlapį, ji pasidėjo išskleistą šalimais 
ant sėdynės. 

Jei kelių policija ją sugautų važiuojant be vairuotojo pa- 
žymėjimo ir draudimo, kažin kaip nenubaustų. Šiandien ji 
jautėsi taip, kad visiškai neberūpėjo, kas ką gali jai padary- 
ti. Nebesvarbu, jeigu ją sugautų ir išaiškintų, kas ji tokia, 
nes yra niekas, žmogus be tapatybės. Ji - tik suaugusi duk- 
tė, palikusi namus. 

Ji pravažiavo furgoną ir išsuko į didįjį kelią. Čia pasaulis 
atrodė visiškai kitoks, ir taip atrodė visus tuos tris mėne- 
sius, nors iki vietos, kur važiavo, buvo apie dvidešimt my- 
lių. Pravažiuodama mechanines dirbtuves, žvilgtelėjo į ben- 
zino rodyklę. Tvarka. Bakas bemaž pilnas. Įdomu, kaipgi 
pasijus privažiavusi tiltą ir išvydusi upę su užlajomis ana- 
pus ir baltus rūmus, tarsi plūduriuojančius viršum baltos 
miglos, apsiautusios lygumą, išvydusi apylinkes, be kurių 
prieš tris mėnesius nieko daugiau nežinojo. 

Tačiau nieko ypatingo neįvyko. Buvo vėsi giedra diena 
be jokio rūko. Saulė švietė žiemiškai skaisti. Šrouv Hausas 
niekada nebuvo toks atviras žvilgsniui. Nuo tilto, likus pu- 
sei mylios, ji įžiūrėjo tamsų raganių rezginį ant užpakalinių 
sienų ir nišose stovinčių moterų skulptūrų veidus. 

Nuo lango, pro kurį ji tada pamatė Šiną, plykstelėjo sau- 
lės zuikutis. Ji važiavo alėja. Kažkas buvo negailestingai iš- 
rovęs aukštąsias gudobeles. Sarginė, kaip visada, staiga iš- 
niro iš už posūkio. Ji irgi atrodė tokia pati ir kelias į rūmus 
nepasikeitęs, tik vartai pirmą kartą, kiek prisiminė, buvo 
užkelti.Vartai, amžinai stovėję atlapi lyg niekada neužve- 
riamos langinės, išskyrus dieną po uragano, dabar buvo taip 
sandariai užtrenkti, kad parką galėjai įžiūrėti tik pro įman- 
trius geležinius pinučius, ant kurių buvo išraitytos raidės 
„Šrouv Hausas“. 

Ji pasuko taku į sarginę. Raktą buvo išsaugojusi. Atraki- 
"no priekines duris. Viduje buvo šalta kaip ledainėje ir tren- 
kė pelėsiais. Šitaip kvepėdavo medžių pašaknėse įsimetę 
grybai. 

Virtuvėje buvo tamsu, nes langai uždengti. Truputį pa- 
kėlusi užlaidą, pažvelgė laukan, ir ją taip apstulbino vaizdas 
už lango, jog paleido virvelę ir užlaidas užsiraitė viršun iki 
galo. Užpakalinis sodelis, kuriame ėjo daili veja, Evos pri- 
žiūrimos daržovių ir gėlių lysvės, o vietoj išverstos vyšnios 
augo naujas medis, dabar buvo visas užžėlęs plonomis iš- 
stypusiomis piktžolėmis. Jos gožė ne apleistus augalus, bet 
sukastą dirvą. Visas sodas buvo sukastas. 

Akimirką nesusigaudė, kas įvyko. Gal čia kas buvo laiki- 
nai apsistojęs, sukasė sodą, bet paskui išsikėlė? Gal darbo 
stvėrėsi koks naujai priimtas sodininkas, bet vėliau metė 
darbą? 

Staiga ji prisiminė, ką rašė laikraščiai: kad Eva sode už- 
kasusi Trevoro Hjuzo lavoną. Taigi kažkur čia, toj vietoj, 
kur Metas matė šniukštinėjant šunis. Policininkai kasė vis- 
ką iš eilės, galbūt tikėdamiesi rasti ištisas kapines. Dėl jų 
kastuvų viskas šitaip ir užužėlė. Ji prisiminė nesuskaičiuo- 
jamą daugybę kartų, kai jiedvi sėdėjo šiame sode po vyšnia, 
prisiminė, kaip Eva dirbo: purendavo, sodindavo, ravėdavo, 
tačiau prisiminimai. nesujaudino. Tas pats, lyg vaikščiotum 
po kapines. 

“| Ji vėl užtraukė langą ir ėmė dairytis viduje. Taip ilgai 
nebuvusi, regėjo kambarius kitomis akimis; jau pripratu- 
siomis prie įvairovės, joms viskas rodėsi keistoka: skliauti- 
nės lubos, smailūs gotikiniai langai, tamsūs paneliai. Nejįti- 
kėtina, kad visą gyvenimą, bent jau tiek, kiek save prisime- 
na, ji gyveno šiuose namuose. 

Šis kambarys, bendrasis, nebebuvo toks, kokį paliko. Aiš- 
ku, ji negalėjo žinoti, ar jai pabėgus greitai iškeliavo ir Eva. 

Tačiau ji nebūtų namų šitaip palikusi: paveikslai pakrypę, 
dailūs niekučiai ant židinio atbrailos išmaišyti, kilimėlis nu- 
stumtas tolyn. Umiai Laizai toptelėjo, jog ji nežino, kam pri- 
klauso baldai. Ar jie Evos, ar dvaro nuosavybė? Ar jie jau 
buvo, kai jiedvi atsikraustė? Sofa niekada šitaip nestovėjo 
visiškai pristumta prie sienos. Kažkas kambarį apieškojo. 
Policija darė kratą. Buvo mačiusi tokį dalyką detektyvinia- 
me televizijos seriale. 

Kambariui kažko trūksta. Paveikslo. Šviesesnis stačia- 
kampis ant sienos rodė, kur jo kabėta, - jos pačios portreto, 
kurį nutapė Brunas. 

Jos manymu, portretas menkai panašus į ją. Per ryškios 
spalvos, per stambūs bruožai. Tačiau Evai patiko. Gal Evai 
buvo leista jį pasiimti, gal jinai jį turi ir turės visus tuos 
ilgus metus? Ši mintis ją ramino. 

Nejaugi policija krėtė ir pilaitę? 

Žalios kaustytos durys buvo nerakintos. Jei būtų darę 
kratą, tikriausiai būtų užrakinę? Laiza paklibino plytą pa- 
sienyje tarp smailių langelių, išėmė ją ir rado geležinę dė- 
žutę. Su pinigais. Dėžutę pasiėmė. 

Sarginėje ji užlipo į viršų. Dirstelėjo į Evos miegamąjį, 
švarutėlį ir apleistą. Papuošalų dėželė stalčiuje tebebuvo, 
tačiau tuščia. Auksinio sutuoktuvių žiedo ji ir nesitikėjo ras- 
ti, bet nebuvo nei auskarų, nei nefrito vėrinio ar sagių. Įdo- 
mu, kur jie. 

Iš spintos savo miegamajame ji pasiėmė šiltą dygsniuotą 
paltą, Evos siūtus du sijonus ir Evos numegztus du megzti- 
nius: raudoną ir mėlyną. 

Užuolaidos buvo užtrauktos, tik nežinia kam. Ji jas ati- 
traukė ir per nuniokotą sarginės sodą pažvelgė į Šrouvą. 
Net krūptelėjo tarp jaunų medelių pamačiusi vaikštinėjant 
Deividą Kosbį. Jis vedžiojosi šunį, rudai ir baltai dėmėtą 
spanielį. Įsitikinusi, kad jis nežiūri ton pusėn, ji vėl užtrau- 
kė užuolaidas. 

Kosbis nėjo miškelio linkui. Geležinę dėžutę ir drabu- 
žius Laiza įsimetė bagažinėn ir užrakino. Nelabai ramu bu- 
vo palikti juos tai dešimčiai minučių, kurių reikės padaryti 
tam, ką nutarė privalanti padaryti. 

Saulė plieskė kaip vasarą. Dienos jau buvo tokios trum- 
pos, kad net vidurdienį nutįso ilgėliausi šešėliai. Žemė pa- 
gal gruodžio pradžią buvo sausa, po kojų tyliai čežėjo nukri- 
tusių lapų patalas. Ji patraukė į miškelį - nenoromis, bet 
suvokdama, jog reikia. Šitas žygis nė kiek ne mažiau svar- 
bus, kaip pasiimti dėželę su pinigais. 

Daugelį valymo darbų ji buvo mačiusi, bet atsodinimo - 
ne. Vaizdas buvo nelauktas ir netikėtas. Visur rūpestingai ap- 
galvotomis grupelėmis stiebėsi medeliai, jų ploni kamienai 
buvo aprišti nuo elnių ir kiškių. Drąsiau pasijuto tik išvydusi 
stirksant du nudžiūvusius maumedžius, paliktus geniams 
stuksenti, ir nulūžusią tuopą, išleidusią naujus ūglius. 

Vyšnia tebegulėjo kaip ir tada, kai nugriuvo, bent šitaip 
atrodė. Iš kur galėjo būti tikra? Ją visą dengė negyvi lapai, ji 
tiesiog skendėjo juose, daugiausia ruduose bukmedžių la- 
puose. Betgi jų prikrito tik nuo spalio... 

Atsitūpusi ėmė kasti lapus rankomis. Ir kai pirštai už- 
čiuopė maišą, ji vos nesusijuokė —- toks akmuo nuo širdies 
nusirito. Maišą dengė kamienas, ir kiekviena žiema jį pa- 
slėps vis giliau. Lapai virs puvenomis, puvenos - žemėmis. 
Kada nors pats medis bus palaidotas, nes žemė be galo iš 
lėto kyla. O Brunas sau guli. 

Prie automobilio ji nerado nei policininko su užrašų kny- 
gele, nei Deivido Kosbio su savo jaunu smalsiu šunėku. Ji 
nuvažiavo keliu, tada per tiltą ir plentu - į miestelį, kur Bru- 
nas norėjo nusivilioti Evą. Miestelio parduotuvėje pietums 
nusipirko porą sumuštinių su kumpiu, kokakolos skardinė- 
lę ir plytelę „Bounty“. Truputį juokinga, kad ji taip lengvai 
visa tai nusipirko, o juk anksčiau nedrįsdavo net vidun įeiti. 


272 Ruth Rendell 


Bet pirmiausia pasižiūrėjo, kas dėžutėje. 

Aną kartą, kai pasisavino dalį jos turinio, beveik nenu- 
tuokė pinigų vertės, kiek yra daug ir kiek - mažai. Dabar 
kas kita. Per tris mėnesius ji išgyveno ištisą gyvenimą, pati 
uždirba pinigus ir žino, kas kiek kainuoja. Sėdėdama auto- 
mobilyje prie šventoriaus sienos, ji suskaičiavo banknotus. 

Dėžutėje buvo apie tūkstantį svarų, tiksliau, tūkstantis 
septyniasdešimt penki. Laiza vos patikėjo. Tikriausiai su- 
klydo. Perskaičiavo dar porą sykių, ir vis tiek tūkstantis sep- 
tyniasdešimt penki. Pinigai slėgė — ne rankas, bet pečius, 
tarsi kokia našta. Ji pasipurtė ir bandė pažvelgti kitaip, kaip 
į netikėtą palaimą. Susiruošusi į parduotuvę, jų nebedrįso 
palikti automobilyje, visą tūkstantį susikišo į kišenes. Tu- 
rėdama tokią krūvą pinigų, jautė galinti pasilepinti ne sū- 
rio, o kumpio sumuštiniais. 


*** 


Automobilį vėl pastačiusi prekybos centro aikštelėje, ji 
klaidžiojo po miestą bijodama bandyti nusimaudyt „Kuni- 
gaikščio galvoje“ — 0 jeigu ją sugautų ir rastų visus tuos 
pinigus? Į kiną eiti nebebuvo laiko. Tada užsuko į knygyną 
1r įsigijo keletą stebuklingų knygų, apie kurias niekada ne- 
drįso svajoti, tarp jų „Dieviškosios komedijos“ vertimą, Ov1- 
dijaus „Metamorfozes“, originalą ir vertimą, bet paskui su- 
sigriebė turinti atsargiau elgtis su pinigais, būti apdairėsnė. 
Juodviem su Šinu reikia pinigų. 

Vis dėlto kol kas nutarė jam nieko apie juos nesakyti. 
Vėliau, kitą dieną. Neparodė ir naujųjų knygų. Pasigyrė bu- 
vusi Šrouve ir pasiėmusi drabužius. Jam rūpėjo tik tai, kad 
ji važinėjo neturėdama vairuotojo pažymėjimo ir be draudi- 
mo, dėl to jis gerokai supyko. Pažinties pradžioje ji nė ne- 
įtarė, kad jis pasirodys toks paklusnus įstatymams. 

Pirmą kartą tuo įsitikino, kai žmogus, kuriam priklausė 
žemė prie senosios geležinkelio stoties, aptiko jų furgoną ir 
liepė išvažiuoti. Laiza, prisiminusi tą dieną, kai turėjo va- 
žiuoti paskutinis traukinys ir ji stovėjo tarp demonstrantų, 
pasakė, jog nesą reikalo pavažiuoti toliau kaip dešimt jardų. 
Jei jis pastatys furgoną prie perono, tasai stovės Britanijos 
geležinkelio teritorijoje, o iš tos bendrovės niekas akių ne- 
rodo, taigi jokio pavojaus. Šinas nė už ką nesutiko. Sakė 
suprantąs, kaip negerai pasielgė be leidimo apsistojęs to 
žmogaus žemėje, ir daugiau taip nedarysiąs. Važiuosiąs už 
tilto, laukų ir miško, ten esanti Bendroji aikštė, kur visi gali 
stovėti. 

Naujoji vieta buvo už kelių mylių. Aišku, jis atvažiuoda- 
vo tvarkyti Šrouvo parko. Sėdinčio ant žoliapjovės, karpan- 
čio gyvatvores ar ravinčio Šino Laiza niekada nekalbinda- 
vo, būdavo smagu praeiti pro šalį atsainiai mestelint „la- 
bas“ arba, jei šalia maišydavosi Eva, netgi droviai ištarti 
„laba diena“, o pačiai prisiminti, kaip aną vakarą abu mylė- 
josi. Kaip ji suprato, kad Evai būtų nepriimtina jos draugys- 
tė su Šinu? Kad ji su Eva yra Kapuleti, o Šinas - Montegis? 
Ji tai jautė intuityviai ir meilę stropiai slėpė. Kita vertus, 
buvo neapsakomas malonumas stebėti, kaip jis darbuojasi 
Šrouve nė neįtardamas, kad jinai mato. Rydama akimis jo 
grožį ir grakštumą, mėgdavo prisiminti ir tikėtis. Net gar- 
džiuodavosi saldžiai skausmingu noru prieiti ir jį paliesti, 
bučiuoti jį ir būti jo glamonėjamai, aistringai šito trokšdavo, 
bet vis dėlto atsispirdavo pagundai. 

Vieną dieną pamatė, kad jisai su kažkuo kalba. Nustebo 
pažinusi Metą. Abu praėjusius kartus Džonatanas į Šrouvą 
atsivežė ir Metą. Jiedvi su Eva jau senokai buvo regėju- 
sios Džonataną — praėjo gal kelios savaitės. Jau pamiršo, 
kaip jis ištisus metus nesirodydavo. Šrouve jis lankėsi ba- 
landžio mėnesį, o dabar buvo gegužė. Metas kažką Šinui 

aiškino, Laizos nuomone, valdingai rodydamas pirštu, pas- 
kui grįžo vidun. 

— Ką jis tau tą dieną kalbėjo? - po penkių mėnesių pa- 
klausė Laiza. — Metas. Kai turėjai sustabdyti traktorių ir 
nusiimti šalmą? 

— Nežinau. Bene svarbu? Turbūt vaidino viršininką. Gal 
liepė nukarpyti alyvų viršūnes, nugenėti jas. Aš ir nejįta- 
riau, kad reikia. 

— Mes nežinojome, kad atvažiuos Džonatanas. Neprane- 
šė, dažnai nepranešdavo. Evai pasakiau jį mačiusi, supra- 
tau, jog ji norės žinoti, kad spėtų pasipuošti ir išsitrinkti 
galvą prieš jam ateinant. Tą vakarą jis pirmą kartą prabilo, 
kiek pinigų praradęs. Mano buvimo nesivaržė, šnekėjo prie 
manęs. Jis buvo, kaip sakoma, didelis žmogus Loido kom- 
panijoje. Ar žinai, ką tai reiškia? 

— Lyg ir skaičiau apie tai. Loido kompanija - labai didelė 
1r, atrodo, įtakinga draudimo firma, bet kažkas atsitiko, kad 
ji turėjo išmokėti kapitalo daugiau, negu turėjo. 

— Viskas prasidėjo nuo naftos išsiliejimo Aliaskoje. Kom- 
paniją užgriuvo daugiau ieškinių, negu ji galėjo... patenkin- 
ti, berods taip sakoma. Užuot pelnę pinigų, visi „dideli žmo- 
nės“ turėjo patys mokėti. Džonatanas buvo vienas jų. Sakė 
nežinąs, kokia būsianti suma, bet tikriausiai didelė, laimei, 
Prancūzijoje galįs parduoti buvusius Kerolainos namus. At- 
rodė labai susikrimtęs. Bet, žinai, mudvi su Eva per daug 
nepaisėme jo kalbų. Man buvo neįdomu. Jai buvo įdomu, jai 
rūpėjo viskas, kas tik susiję su juo, tačiau net ji nemanė, 
kad jam būtų sunku prasimanyti pinigų. Buvo pratusi, kad 
Tobijai ir Elisonai piniguose maudosi. Jie iš tų Žmonių, sa- 
kydavo ji man, kurie aiškina nuskurdę, jei likęs vos vienas 
milijonas. 

Šinas gūžtelėjo ir apkabino Laizą. 

— Ar bent kiek apsiraminai, brangioji? Pati žinai dėl ko. 

Ji žinojo. Dėl reportažo laikraštyje. Dėl Evos praeities. 

— Viskas gerai. Bet norėčiau ją aplankyti. 

— Mamą? 

— Ne dabar. Gal po Kalėdų. Susižinosiu, kur yra, kur ji 
uždaryta, o tada aplankysiu. 

— Žinai, tu nepakartojama. Po viso to, ką ji padarė? Nu- 
galabijo tris tipus? Kai šitaip tave augino? Ji velnio nešta ir 
pamesta.. 

— Man ji nieko blogo nepadarė, — atkirto Laiza. - Ji — 
mano motina. Tu juk supranti, kodėl ji nužudė tuos vyrus, 
ir aš suprantu. Pasaulyje buvo vienintelė vieta, kur ji galėjo 
jaustis saugi, kur galėjo gyventi vienintelį jai tinkamą gy- 
venimą, tokį, kad neišprotėtų, — o jie visi norėjo jį iš jos 
atimti, vienas paskui kitą. 

— Trevoras Hjuzas nenorėjo. 

— Norėjo. Tik savaip. Džonatanas sakė, atseit pagyvenk, 
pažiūrėk, kaip patiks, kaip seksis, iš tikrųjų jis turėjo gal- 
voje, ar jam tiks jos buvimas. Jai buvo tarsi bandomasis lai- 
kotarpis. Jam nebūtų patikę, jeigu jo šunis būtų reikėję už- 
migdyti vien todėl, kad ji jais užsiundė žmogų. Na, o Bru- 
nas ketino ją iš ten išgyvendinti, jeigu ji neišsiųs manęs į 
internatą. Negi sunku suprasti, kodėl juos nužudė? Ji netu- 
rėjo pasirinkimo. Pasijuto užspeista į kampą kaip žvėris, tad 
ir elgėsi kaip žvėris. O dabar, kai paskaičiau laikraštyje, kas 
jai nutiko iki man gimstant, supratau, jog ji dar ir keršijo, 
atkeršijo trims vyrams už tai, ką jai padarė anie trys. 

— Tačiau ne jie ją nuskriaudė, - paprieštaravo Šinas. 

— Na, žinoma, ne. Nejau ničnieko nesuvoki? - Ir akimirks- 
niu pasigailėjo savo Žodžių. — Atsiprašau. Aš tau papasako- 
siu apie paskutinį nužudymą, gerai? 

— Gerai, - gūžtelėdamas niūriai burbtelėjo Šinas. 

— Aš tau papasakosiu, kaip jinai jį nušovė. 


20 skyrius 


"a bus paskutinė Šachrazados 
pasaka, tarė ji sau. Ne tūkstantis ir viena naktis, bet vei- 
kiau šimtas. Pusketvirto mėnesio naktys gyvenimui papa- 
sakoti. 

— Kada aš pabėgau, Šinai? 

— Rugpjūtį. Ne, rugsėjo pirmąją. 

Ji ėmė skaičiuoti pirštais. 

— Šito nelabai išmokau. Aritmetika nekaip sekėsi. Bet 
man rodos, rytoj bus šimtas ir viena naktis. 

— Tikrai? 

Kitą, šimtąją dieną, juodu drauge grįžo iš darbo. Laiza 
visus pinigus nešėsi į Drebulių gatvę, furgone nedrįso pa- 
likti. Per pietus padariusi pertrauką, vaikščiojo po miestą, 
kol rado parduotuvę, kur galėjai nusipirkti diržą pinigams 
susikišti. Turgavietės tualete visus banknotus sudėjo į dir- 
žą ir juo susijuosė džinsus. Buvo tokia liekna, kad diržas 
gražiai tiko, nė kiek nestorino. 

Ji vis dar Šinui neprasitarė apie pinigus, jis ir toliau ma- 
nė, kad iš sarginės ji parsivežė tik drabužius. Patenkinta 
savo dygsniuotu paltu, pasitrynė šąlančias rankas. Šildytu- 
vas automobilyje veikdavo ne visada. 

— Buvau priėjusi birželį, ar ne? — pasitikslino ji. — Kai 
Džonatanas pradėjo skųstis dėl pinigų. Jis atsivežė Metą. 

— Tas visą laiką atlįsdavo į parką ir mokydavo, kaip dirb- 
ti, - suniurnėjo Šinas. 

— Tikrai? Nežinojau. Jis dirbo statybininku Kambrijoje, 
bet jo verslas žlugo. Jeigu ne jis, Eva nesėdėtų kalėjime. Jis 
mūsų nekentė. Man rodos, todėl, kad kažkada Eva jam pati- 
ko, o jis jai atrodė koktus. 

— Gali būti, - linktelėjo Šinas. - Ji laikė jį per nieką. 

— Jeigu ne jis, policija nieko nebūtų įtarusi, Eva tebegy- 
ventų sarginėje, su ja ir aš. 

— Vadinasi, turėčiau jam padėkoti, ar ne? 

Ji nusišypsojo. 

— Džonatanas lyg ir ėmėsi jį globoti. Metas tarytum ren- 
gėsi vesti, ir Džonatanas sugalvojo apgyvendinti jį kur nors 
netoli Šrouvo, kad galėtų prižiūrėti dvarą. Kol buvo dvare, 
Metas kasnakt šaudydavo triušius, apakinęs juos automo- 
bilio žibintais. Kiekvieną mielą naktelę laukuose pyškėda- 
vo šūviai ir švysčiodavo šviesos. Negalėjau to pakęsti, be 
to, visada nemėgau Meto. 

— Tų velniūkščių, mergyte, nuolat reikia pamažinti. Nie- 
kada nesu matęs tiek triušių, kaip šitą vasarą. Ir karvelių, o 
jie nulesa pasėlius. 

— Būdamas Šrouve, jis miegodavo viršum karietinės. 
Šrouvas turi septyniolika miegamųjų, bet jam buvo liepta 
miegoti tenai. Jo tualetas buvo už arklidės, o praustis galė- 
davo po čiaupu, iš kurio laistydavo arklius. 

= Tobijas negalėjo apgyvendinti jo rūmuose, juk tarnas. 
Metas ir nesitikėjo šito, - rimtai pasakė Šinas. 

Laiza pašnairavo į jį ir papurtė galvą, bet jis žiūrėjo į kelią. 

— Džonatanas Evai pasakė, kad tu tesi laikina priemonė. 
Tai jo žodžiai. Ketino tave atleisti vasaros pabaigoje, per My- 
kolines, kad ir kada jos būtų, ir virš karietinės įkurdinti Metą 
su pačia. Žadėjo suremontuoti, kad būtų galima gyventi. Tik- 
riausiai įtaisyti savo garsiąją vonią. 

— Jis mane ir atleido. Tiksliau, Metą pasiuntė to padaryti. 

— Aš persigandau, kai jis pasakė. Pamaniau, kad jis atsi- 
kratys tavimi, tu išvažiuosi ir aš daugiau tavęs nebematysiu. 

Jie privažiavo furgoną. Šinas apkabino Laizą. 

— Tu manim nepasitikėjai. 

— Man rodos, tuo laiku aš niekuo nepasitikėjau, net Eva. 

Furgone juodu uždegė dujas ir įjungė šildytuvą. Oras grei- 
tai šilo, nors šiluma buvo drėgna ir dvokianti. Lyg tyčia, 
Šinas dar užsirūkė cigaretę, tada atkimšo butelį vyno, atsi- 
vežtą iš prekybos centro, ir išvyniojo vakarienę: samosas ir 
svogūnų paplotėlius. Nusivilkusi paltą, Laiza liko su Evos 
megztu šiltu megztiniu. Siurbčiodama vyną ji pasakojo. 

Evai nepatiko mintis, kad Šrouve gyvens Metas su žmo- 
na. Džonatanas ją ramino: taigi pagaliau galėsianti atsikra- 
tyti ponios Kuper, nebereikėsią jai mokėti ir viską organi- 
zuoti, Evai nieko nebereikėsią daryti, tik būti, ir, aišku, Me- 
tas su žmona būsią jai pavaldūs, turėsią jos klausyti. 

— Kodėl negalime tvarkytis kaip lig tol? — paklausė ji. 

Šitaip jai būsią lengviau, paaiškino Džonatanas, be to, jam 
reikia kur nors įdarbinti Metą, jaučiasi jam skolingas. 

Laiza žinojo, ką mama iš tiesų jaučia. Tuo laiku jau su- 
prato, kad Šrouvas jai - viskas. Eva norėjo, kad joks Žmo- 
gus, jokia gyva dvasia, nestovėtų tarp jos ir šitų namų, šitos 
žemės, šitos valdos. Net Šinas jai kliuvo. Ponas Frostas čia 
buvo dar prieš jai apsigyvenant, dirbo dar tada, kai gyva bu- 
vo jos motina, ji susitaikė su juo kaip ir su traukiniu ar ne- 
išvengiamais savaitgalių svečiais, bet Šinas buvo naujas žmo- 
gus. Aišku, nieko šito Džonatanui nesakė, ir tą naktį jis nak- 
vojo sarginėje. Laiza jautėsi dėl to labai keistai, nes, pati 
įklimpusi į aistringą romaną, žinojo, kas vyksta už sienos. 

Kitą dieną ji rado Evą priešais veidrodį, žiūrinčią į save. 
Ji išrovė žilą plauką. Laiza atsistojo už motinos visiškai ne- 
tyčia, nenorėdama pabrėžti skirtumo. Taip jau atsitiko, kad 

jos veidas atsispindėjo veidrodyje už Evos. Abu veidus sky- 
rė dvidešimt metų. 

Eva atsigręžusi tarė: 

— Mater pulchra, filia pulchrior. 

Laiza nežinojo, ką atsakyti. Vargu ar galėjo pritarti, kad 
taip ir yra: motina graži, o duktė gražesnė, bet negalėjo ir 
apsimesti nesupratusi. Ji tik išlemeno: 

— Tu tikrai graži. 

Tačiau tą dieną ne kartą spėliojo, ką reiškia tas jos karšt- 
ligiškas žvilgsnis ir staigumas, ir pernelyg garsus kvatoji- 
mas. 

Vis dėlto ji nugirdo, ką Eva sakė Džonatanui. Mat buvo 
įpratusi klausytis už durų. Tai buvo savisaugos būdas. Kai 
kada tomis dienomis jai atrodydavo, kad visam jos gyveni- 
mui gresia pavojus. Jeigu Metas atsikels, ar Eva pasiliks? 
Jeigu ne, kur jiedvi iškeliaus? Jeigu Šinas išvažiuos, ką ji 
darys? Numirs. Vos tik pajusdavo, kad Eva ar Džonatanas, 
ar abudu nori, kad ji išeitų, suprasdavo, jog jie ketina slap- 
čia šnekėtis apie dalykus, kuriuos ji turi žinoti, nes jai, ne 
kam kitam, jie kelia pavojų. 

Tą vakarą ji buvo furgone su Šinu: nuo keturių, kai jis 
baigė darbą, iki devynių, kai parvežė ją namo. Grįžusi į sar- 
gine, pamanė, kad jie kur nors išėję arba yra Šrouv Hause. 

Ant kėdės atkaltės gulėjo Džonatano švarkas, bet tai dar 
nieko nereiškė. Nuėjusi į miegamąjį, pro atvirą langą pa- 
žvelgė rūmų pusėn, tikėdamasi juos išvysti vaikštinėjančius 
švelniai rausvoje saulėlydžio šviesoje. Tačiau juos išvydo 
daug arčiau. Jie sėdėjo pasitiesę kilimėlį sodelyje tiesiai po 
jos langu. Tiksliau - Eva sėdėjo apsikabinusi kelius, o Džo- 
natanas gulėjo aukštielninkas ir žiūrėjo į plonytį mėnulio 
pjautuvą, jau boluojantį vis dar šviesiame danguje. 

Jie nesikalbėjo, bet Laiza žinojo, kad jei prašneks, ji gir- 
dės kiekvieną žodį. Susirietė lovoje, padėjo smakrą ant pa- 


280 Ruth Rendell 


langės ir ėmė svajoti apie Šiną: tą vakarą jis pasiūlė apsigy- 
venti pas jį furgone. Prašė ją, kvietė, sakė per daug jos pa- 
siilgstąs, be to, kas gi ją namuose laiko? Ji nesiryžo atsaky- 
ti, nesiryžo ištarti: „Aš bijau išeiti iš namų“. 

Ji ir baisiausiai norėjo išeiti, ir, kita vertus, visiškai ne- 
norėjo. Tačiau argi prieš porą metų neklausinėjo savęs, kas 
su ja bus ir kaip iš čia ištrūksianti? Tyla apačioje slėgė. Kai 
jau ketino pati eiti pas juos, Eva prabilo. 

— Džonatanai, ar tu mane vesi? 

Dabar tyla buvo išties gūdi. Bet kas būtų buvę geriau nei 
ši tyla. Jis žiūrėjo nebe į mėnulį, bet į Evą. Ji drąsiai - kaip 
Laiza žavėjosi jos narsa! —- kalbėjo toliau: 

— Aš tau pasipiršau. Juk moterys irgi gali, ar ne? Mudu 
ketinome susituokti, kai buvome labai jauni. Viskas pairo, 
pats žinai, kodėl, tačiau gal nevėlu atitaisyti? | 

Laizai pasirodė, kad jis atsakė susigėdęs: 

— Bijau, kad per vėlu, Eva. 

Eva tyliai aiktelėjo ir sukuždėjo: 

— Kodėl gi? 

— Nebe tas laikas, Eva. Atleisk, bet paprasčiausiai per 
vėlu. 

— Bet kodėl? Mes visada laimingi, kai esame kartu. Argi 
tu su manim nesi laimingas? Argi tau visada nebuvo... gera 
su manimi? 

— Aš antrą kartą nebevesiu. Man geriau vienam, galbūt 
ir tau geriau. Būsiu atviras - nebenoriu vesti. Bandžiau, bet 
nieko doro neišėjo. Su Viktorija iki vedybų puikiausiai suta- 
rėme. Tik paskui viskas pašlijo. Tas pats būtų ir mudviem. 

— Vadinasi, veltui nusižeminau, - kietai pasakė Eva, bet 
kone tą pačią akimirką atsigręžė į jį ir puolė jam ant kaklo 
šaukdama: — Džonatanai, Džonatanai, juk žinai, kad myliu 
tave, kodėl nenori su manim gyventi? Kam visus tuos me- 
tus laikei mane nežinioje? Aš taip ilgai tavęs laukiau, lau- 

kiau ir laukiau, ir vis tiek negaliu turėti. Džonatanai, pra- 
šau tave... 

Laiza nebeištvėrė. Pašoko nuo lovos ir nulekė Evos kam- 
barin, kaip darydavo maža. 


— Nereikėjo jai siūlytis, - pasakė Šinas. 

— Argi ne likimo ironija? Tu maldavai mane, kad ateičiau 
gyventi pas tave, bet aš nedrįsau, o ji maldavo Džonataną 
vesti ir buvo atstumta. 

Jo atsakymas jai nelabai patiko, nors buvo lyg savotiškas 
komplimentas. 

— Ką gi, brangioji, tau šešiolika, taip? O ji jau, taip sa- 
kant, peržydėjusi. 

— Džonatanas buvo vyresnis už ją. 

— Jis - vyras. Jam kas kita. Garantuoju, tą vakarą neliko 
nakvoti. 

Laiza galvojo apie jo žodžius. Su panašia nuomone kny- 
gose jai dar neteko susidurti, ir ji baisiai nepatiko. 

— Maždaug po pusvalandžio jisai grįžo į Šrouvą, o kitą 
dieną abu su Metu išvažiavo. Maniau, niekada nebesirodys, 
bet pasirodė. 

— Labai gerai. Ypač kad Metas išsinešdino. Buvo rugpjū- 
čio pabaiga: Metas atėjo išsišiepęs, lyg ketindamas pakelti 
man algą. Iki darbo pabaigos buvo likę dešimt minučių, ir aš 
per tą laiką nutariau pamažinti slyvų. Ant to nelemto me- 
džio buvo tiek slyvų, kad šakos lūžo. O jis man išdidžiai 
pareiškė: „Holfordai, po šio savaitgalio tavo paslaugų mums 
nebereikės, labai dėkui“. Buvo trečiadienis, o jis man pra- 
neša, kad nuo pirmadienio esu atleidžiamas. Aš ir sakau: 
„Ar šitai jūs vadinate išankstiniu įspėjimu apie atleidimą?“ 
Jis tebestovėjo išsišiepęs. ,„Manyk kaip nori, - sako jis man, - 
bet penktadienį su tavim bus atsiskaityta“. Ir nudrožė sau. 

Tą trečiadienio vakarą Laiza su Šinu nesimatė, todėl apie 
jo atleidimą sužinojo 1š antrų lūpų. Išgirdusi vos neišprotė- 

jo. Jos buvo ne sarginėje, o rūmuose. Atvažiavęs Džonata- 
nas taip retai jas pakviesdavo, jog ji nujautė įvyksiant kažką 
baisaus. | 

Džonatanas atėjo į sarginę apie ketvirtą valandą. Jiedvi 
su Eva buvo namie, nes ši rugpjūčio pabaigos diena buvo 
žvarboka; Džonatanas kalbėjo pro langą. Į vidų nėjo. 

— Apie šeštą ateikite išgerti. Turiu jums kai ką pasakyti. 

Eva buvo pikta. Atrodė paniurusi ir irzli. Niekas, tik Lai- 
za būtų galėjusi atspėti, kad motina tiesiog nelaiminga. 

— Ką jau taip praneši? 

Jis neatsakė. 

— Jei norėsite, galėsime kur nors nuvažiuoti vakarienės, — 
pridūrė. 

Eva turbūt įsivaizdavo visokias baisybes — tačiau tiesa 
buvo daug baisesnė. Džonatanas priėmė jas svetainėje, 1a- 
bai ištaigingai. Trise sėdėjo kambario kampe, kur apvalų 
marmuro stalą su paauksuotais bronzos puošiniais supo rau- 
donos ir auksinės spalvos apmušalais aptraukti krėslai ir 
sofa. Toks komplektas buvo ir kituose trijuose kampuose. 
Visas puikumas gerokai apiblanko, kai įšlepsėjo Metas su 
padėklu, ant kurio buvo buteliai, taurės ir pakelis žemės 
riešutų. Meto plaukai siekė pečius, tačiau buvo pražilę, pil- 
vas didelis, ir Laiza neįsivaizdavo, kokia moteris galėtų už 
jo tekėti. Lig tol nebuvo mačiusi girto žmogaus ir negirdė- 
jusi žodžio, kurį pavartojo Džonatanas, bet Eva vėliau pa- 
aiškino. 

— Kaip drįsti ateit nusitašęs? Supilk tuos velnio riešutus 
į dubenėlį ir nešdinkis. 

Ir Džonatanas buvo išgėręs, ji užuodė, kai palinkęs prie 
jos paklausė, ar jai galima įpilti vyno. 

— Ką tik liepiau Metui, kad atstatytų tą tavo jaunikaitį, — 
pasakė jis Evai. 

— Kokį mano jaunikaitį? 

— Sodininką. 

— Tu jį atleidai? Kodėl? 

Evos balse Laiza išgirdo palengvėjimą. Ji pakraupo, bet 
Eva, matyt, apsidžiaugė, nes tikėjosi ko nors blogesnio. Taigi 
štai dėl ko mus pasikvietė Džonatanas, tikriausiai galvojo 
Eva - pranešti, kad atsikratė Šino Holfordo ir jo vieton pa- 
statys Metą su Žmona, o dabar norės, kad aš atsikratyčiau 
ponios Kuper. 

Ką gi dabar darysiu? — karštligiškai svarstė Laiza. O jei- 
gu jis išvažiuos kaži kur, jeigu niekada nebegrįš, jeigu nie- 
kada jo neberegėsiu? | 

— Eva, sakiau, noriu tau kai ką pranešti. Ne, ne apie so- 
dininką. Ir ne tai, kad jo vieton ateis Metas. Niekas nebeat- 
eis. Matai, aš dvarą parduosiu. Šrouv Hausas turės būti par- 
duotas. 


Drebėdama dėl motinos, Laiza pasisuko į ją. Eva sėdėjo 
suakmenėjusi. Ji išbalo ir ūmiai suseno, atrodė ne trisde- 
šimt aštuonerių, bet šešiasdešimt aštuonerių metų - senu- 
tė raukšlėta kakta 1r įdubusiais skruostais. 

— Nežiūrėk taip, Eva, - tarė Džonatanas. - Manai, aš no- 
riu? Nėra kitos išeities. Jau sakiau apie savo finansinius sun- 
kumus. Reikės įdėti į Loido bendrovę kur kas daugiau, negu 
įsivaizdavau galėsiąs, man buvo baisus smūgis. Bet tikriau- 
siai žinai, koks visų akcininkų likimas, laikraščiai kasdien ska- 
lambijo... ak, pamiršau, tu juk neskaitai laikraščių. Taigi 
reikės pakloti milijoną, o nepardavęs Šrouvo to padaryti ne- 
galėsiu. Už mamos namą Prancūzijoje jeigu ir duos penkias- 
dešimt tūkstančių, bus labai gerai, tiesiog pasaka, bet tik- 
riausiai gausiu trisdešimt. Dveji metai, kai bandau parduoti. 
Vėl vos nepasakiau, kad žinai, kas darosi nekilnojamojo tur- 
to rinkoje, bet ne, tu, aišku, nežinai. Taigi reikės parduoti 
Šrouvą. Pardavęs tik sudursiu galus, ne daugiau. 

Eva žiūrėjo į jį. Laiza pirmąkart paragavo vyno ir dabar 
išgėrė viską. Padėjo. Ji atkišo taurę, ir Džonatanas negalvo- 
damas įpylė dar. 

— Dėl Dievo meilės, Eva, pasakyk ką nors. - Neįtikėtina, 
bet jis bandė juokauti. 

Laiza matė, kaip ji iš paskutiniųjų tvardosi. Matė, kaip 
prikando lūpą ir pakėlė pečius lyg suriesta skausmo. Paga- 
liau prabilo pridususiu plonu balsu. 

— Gali parduoti Alsvoterį. 

— Nepamiršk, kad Alsvoteris dabar priklauso Viktorijai. 

— Kodėl buvai toks kvailas ir ją vedei? 

—. Manai, aš kasdien neklausiu savęs to paties? 

— Džonatanai, - kietai sugniaužė kumščius Eva, - Džo- 
natanai, Šrouvo negalima parduoti, neįmanoma, turi būti ko- 
kia nors kita išeitis. — Ji pagalvojo. - Gali parduoti namus 
Londone. 

— O kurgi aš gyvensiu? 

Eva, nenuleidžianti nuo jo akių, dar atkakliau į jį įsispit- 
rėjo. Pabūgusi motinos žvilgsnio, kažkokio stiklinio ir var- 
giai normalaus, Laiza nesmagiai pasimuistė kėdėje. 

— Gali čionai gyventi, - pasakė Eva. 

— Ne, negaliu, - ėmė irzti Džonatanas. — Aš čia gyventi 
nenoriu. To dar betrūko, kad gyvenčiau, kur nepatinka, kai 
jau ir taip prasti popieriai. - Ir jis pridūrė įnoringai kaip vai- 
kas: - Gerai, Žinau, kad niekada tau nesakiau, kaip nemėgs- 
tu šito dvaro, bet, žinok, tikrai nemėgstu, niekada nemė- 
gau. Šitoks užkampis, viskas taip toli, be to, gal ir nepaste- 
bėjai, tačiau rūmuose drėgna. Kurgi nebus, kai riogso upės 
slėnyje. Čia pabuvusi Viktorija gavo fibrozitą. 

— Tegul velnias nusineša tą Viktoriją, - atrėžė Eva tokiu 
balsu, kad Laiza vos nepašoko. 

Džonatanas nesutriko. 

— Puiku. Tegul. Norėčiau, kad ji degtų pragare. Tikrai 

nuo jos prisikentėjau daugiau už tave, daugiau, negu tu gali 
įsivaizduoti. Bet pamiršk ją. Turiu parduoti šitą dvarą, man 
reikia milijono, kurį galiu už jį gauti. 

— Tau nepavyks parduoti. Net aš žinau. Gal ir esu atsi- 
skyrusi nuo pasaulio, bet turiu radiją, žinau, kas vyksta. Ne- 
kilnojamojo turto rinka visiškai apmirusi, per visą mano gy- 
venimą dar taip nebuvo. Nerasi pirkėjo. Bent jau už tokią 
kainą, kokios nori. 

Džonatanas įpylė Evai sausojo chereso. Ji pakėlė taurę 
įbedusi akis į jį. Laizai pasirodė, kad ji gali šliūkštelėti gėri- 
mą jam į veidą, bet šito nepadarė. Ir negėrė. 

— Turiu. Jau turiu pirkėją, - ramiai tarė Džonatanas. 

Eva išdavė kažkokį skausmingą garsą. 

— Viešbučių tinklą. Jis pradeda naują projektą —- kaimo 
paveldo viešbučių. Šrouvas atseit būsiąs jų pagrindinis vieš- 
butis. 

— Netikiu. 

— Liaukis, Eva, ir dar kaip tiki. Kam sakyčiau, jei nebūtų 
tiesa? 

— Na, o sandoris, sutartis ar kaip tai vadinama - jau pasi- 
rašytas? 

— Dar ne. Jie tik kreipėsi į mane su siūlymu, ir aš per 
savo advokatą daviau atsargų sutikimą. Tokie reikalai. Aš 
tau pirmutinei pasipasakojau. 

— Reik manyti, - su panieka atšovė Eva. 

— Be abejo, tau pirmai pasakyčiau, Eva. 

— Kas bus su manimi, su mumis, ką? Apie tai pagalvojai? 

Džonatanas ėmė mikčioti suieškosiąs jai namą. Metas 
su Žmona gyvensią Šrouve, kol jį nupirks viešbučių tin- 
klas, po to turėsią persikelti į jiems surastą namą. Jis keti- 
nąs juos visus apgyvendinti poroje sublokuotų namų. Gal- 
būt kitoje slėnio pusėje, ir jis paminėjo miestuką, kur vos 
nenusipirko namo Brunas. Visur esą pilna pusvelčiui par- 
duodamų namų. 


286 Rb Rea dė i 


Negalį būti nė kalbos, kad jis paliktų Evą likimo valiai. 
Neabejoja suprantąs, kaip jai skolingas. Deja, sarginėje vieš- 
bučių tinklas nori įrengti registratūrą. Rašte, kurį jis gavęs, 
primygtinai nurodyta ši sąlyga. | 

— Aš niekur iš čia nesikelsiu, - griežtai pasakė Eva. 

— Nieko nebus, turėsi: išsikelti. Manai, man malonu tau 
šitai pranešti? O gal manai, kad man patinka parduoti pusę 
savo turto? Žinau, senelis karste apsiverstų. 

— Neapsiverstų, - metė Eva, - nes jis trūnija pragare. 

— Iš tokių kalbų jokios naudos. Jos nieko nepakeis. 

— Aš iš Čia neisiu. Jei norės, galės jėga išvesti. 

Jos žodžiai gan greitai išsipildė. 


Kitą dieną po bemiegės nakties, nakties, kai ji net nesi- 
gulė, Eva nuėjo į Šrouvą maldauti Džonatano. Laiza jau bu- 
vo pranešusi naujieną Šinui, ir Šinas ragino ją išvažiuoti kar- 
tu, palikti motiną ir Šrouvą ir gyventi su juo, juk ne mažytė, 
įstatymas negali jai uždrausti. 

Grįžusi arklidės kieme susidūrė su Metu, šalia stovėjo 
stora pusamžė moteriškė, pasirišusi prijuostę. Žmonos bu- 
vimas jam netrukdė vogčiomis godžiai nužvelgti Laizą nuo 
galvos iki kojų, — šitaip prieš daugelį metų jis vėpsodavo ir 
į Evą, - ir pasakyti, kad užaugusi tikra gražuolė, greitai ne- 
atsiginsianti berniukų. 

Eva atsivedė Džonataną, ir juodu kiaurą dieną ginčijosi, 
Eva čia maldavo, čia šaukė, kartais verkė. Ketvirtą Laiza 
išėjo. į pasimatymą su Šinu ir grįžo tik dešimtą. Eva nieko 
nesakė, nė žodelio priekaištų. Laiza negalėjo patikėti savo 
akimis, kai Džonatanas apkabino Evą, pakėlė ją nuo sofos ir 
nusivedė viršun į miegamąjį. Jie užsidarė visai nakčiai. 

Metui patraukus į triušių medžioklę, lauke ėmė skardėti 
įprastiniai šūviai, švysčioti prožektorius. Laiza užtraukė 
užuolaidas. Atsisėdusi ant lovos, ėmė galvoti apie Šiną. Jis 

niekada nebegrįš dirbti į Šrouvą. Į šiaurę nuo čia, Diskave- 
rio sode, prasidėjo obuolių skynimas. Mažiau kaip po savai- 
tės jis trauks tenai ir, kad nors kiek užsidirbtų, visą rugsėjį 
plušės nuo aušros iki sutemos. Kaip žmonės susižino be 
telefono? Šinas net ir adreso neturi. 

Jis žadėjo atvažiuoti pirmadienį, ir jie susitiksią miškely- 
je. Kodėl miškelyje, paklausė ji, ir jis atsakė, kad tenai ro- 
mantiška. Dar pasakė, jog turėsianti apsispręsti, ar važiuos 
su juo. Nejaugi jinai jo nemyli tiek, kad paliktų namus? 

Jau ramus dėl jos meilės ir artumo, Šinas paklausė: 

— Vis tiek nesuprantu, kodėl šitiek laiko mane kankinai. 

— Šimtą kartų aiškinau. Aš bijojau. Niekada nebuvau iš- 
važiavusi iš namų. Kiek prisimenu, neteko miegoti sveti- 
moje lovoje. 

Jis paglostė lovą, ant kurios jie dabar sėdėjo. 

— Bet mes, brangioji, nelabai ir miegam? 

— Tą savaitgalį Džonatanas beveik gyveno sarginėje, — 
toliau pasakojo Laiza. — Juodu salo nuo vienas kito, nebu- 
vau mačiusi atokių. Eva niekad viešai nerodydavo savo jaus- 
mų. Gal aš nepriklausiau tam viešumui, o gal jai buvo ne- 
svarbu. Jie glėbesčiavosi ir bučiavosi man matant, tačiau 
Džonatanas vis tiek neprižadėjo neparduoti Šrouvo. Ji pra- 
šė, gerinosi, bučiavo jį, bet jis tik pasakydavo: „Turiu par- 
duoti“. 

Ir Eva pasidavė. Šekmadienio rytą Laiza išgirdo ją sa- 
kant: 

— Ką gi, jeigu reikia, vadinasi, reikia. 

Paėmė Džonatanui už rankos. Jis pažvelgė į ją - dabar 
Laiza jau žinojo, kad tas žvilgsnis buvo sklidinas meilės. 

— Mes tau su Laiza suieškosime dailų namuką, ir vėl gy- 
vensi kaime... 

Džonatanas nakvojo sarginėje, bet išnyko anksti rytą, Lai- 
za dar miegojo. Nulipusi žemyn, Evą rado pusryčiaujant. 

Akys blizgėjo, ji, regis, vos tramdė energiją, nes gniaužė ir 
gniaužė rankas. 

— Jis parduos Šrouvą, galutinai ARSISBIENIAES 

— Žinau, - tarstelėjo Laiza. 

Evos balsas pasikeitė, tapo svajingas, sušvelnintas prisi- 
minimų. 

— Jis man pasipiršo. 

— Nejaugi! 

— Ak, Lize, kokia ironija! Aišku, aš nesutikau. „Ne, dė- 
kui, — tariau, - pavėlavai“. Kam man jo reikia be Šrouvo? 

Taigi jo norėjo tik dėl Šrouvo. Jei būtų vedęs ją prieš 
metus, būtų galėjęs Šrouvą perrašyti jai ir taip apsaugoti 
nuo kreditorių. Ji nusijuokė, ne isteriškai, bet žiauriai, ma- 
niakės juoku. Vis dėlto Laiza nelabai tikėjo, kad ji buvo 
jam tokia griežta, nes prieš vidurdienį Džonatanas grįžo į 
sarginę. 

Kai vėliau Eva pasakė norinti su juo pašaudyti karvelių, 
Laiza pamanė, kad pasaulis apsivertė, ji nieko nebesusigau- 
dė. Eva kaip gyva niekada nežudydavo jokių paukščių ar Žžvė- 
relių. Tačiau dabar ji aiškino, kad karveliai lesa jos daržą, 
taigi reikia juos nubaidyti. Džonatanas buvo labai patenkin- 
tas galėdamas pamokyti ją šaudyt — tuo pačiu šautuvu, pa- 
manė Laiza, kuriuo ji nušovė barzdočių. Aišku, Džonatanas 
šito net nenutuokė. 

Regis, nė vienas neprisiminė fakto, kad po mėnesio ar 
dviejų Šrouvas bus parduotas, Eva turės palikti sarginę, tai- 
gi vargu ar jai berūpės daržovių likimas. 

Po pietų Laiza nuėjo į miškelį pasimatyti su Šinu. Skir- 
dama pasimatymo vietą, stengėsi, kad ji būtų kuo toliau nuo 
išvartos, po kuria gulėjo Bruno palaikai. Jie mylėjosi ant švel- 
nios sausos žolės, užstoti susipynusių gudobelių. Bet vė- 
liau, laikydamas ją glėbyje, Šinas surimtėjo. Sakėsi turįs už- 
sidirbti duoną, kol įmanoma, stengsis apsieiti be pašalpos. 

Dvi dienas mieste nešiąs baldus iš vieno prekybos agento 
"namų, tačiau po to turėsiąs važiuoti į sodus skinti obuolių. 
Jam jos reikia. Ar keliausianti kartu? Jis negalįs amžinai lauk- 
ti, ketvirtadienį paskutinė diena. Kaip jiems toliau matytis? 

Jai nepatiko, kad jis nebenori laukti. Jos skaitytose ro- 
mantiškose pjesėse ir romanuose tikri meilužiai būdavo pa- 
siryžę laukti iki begalybės, negrasindami ir nieko nereika- 
laudami. Ji išpešė iš jo pažadą, kad kitą šeštadienį jis bus 
toje pačioje vietoje tuo pačiu laiku. Lig to laiko ji prisiekė 
apsispręsti. Arba pamesti motiną ir važiuoti su juo, arba likti 
namie. Ar jai pasivaideno, ar jis iš tiesų prižadėjo nelabai 
noriai? Jos prašymas buvo sutiktas be jokio įkarščio, Šinas 
abejojo, ar įstengsiąs: neaišku, kur būsiąs, bet, žinoma, pa- 
sistengsiąs. 

Kai jis nuėjo ir ji nulydėjo jį akimis, žygiuojantį į vietą, 
kur toli, kelio gale, stovėjo jo furgonas, kai jo figūrą paga- 
liau prarijo medžių tankmė, akys priplūdo ašarų ir ji pravir- 
ko. Verkė iš nevilties, dėl savo bejėgiškumo ir neryžtingu- 
mo. Atbula ranka nusibraukusi ašaras ir kumščiais trinda- 
ma akis kaip vaikas, ji lėtai grįžo tuo pačiu keliu. 

Jos manymu, turėjo būti apie šešias: saulė dar aukštai, 
bet nebekepina. Su Šinu išbuvo tris valandas, o rodėsi lyg 
tris minutes. Ji mąstė apie savo dilemą, svarstė, ar nebūtų 
įmanoma rasti kokio vidurio, kokio kompromiso, kuris leis- 
tų toliau gyventi su Eva, bet ir išlaikyti Šiną, kai išgirdo 
pirmąjį šūvį. 

Jei tik dvaro valdose imdavo aidėti šūviai, Luiza intuity- 
viai nulįsdavo kuo toliau nuo tos vietos ir net užsikimšdavo 
ausis. Bijodavo išvysti, kaip pažyra plunksnos ir žemėn nu- 
krenta kruvinas paukštis arba pašaunamas slėptis mėginęs 
triušis. Šį sykį ji gerai nesuprato, kurioj pusėj šovė, dažnai 
sunku pasakyti. Na, aišku, kad ne šiame miške ir ne užpa- 
kaliniame kieme. 

Pirmiausia pamatė Metą. Nors žinojo apie Džonatano ke- 
tinimus šaudyti karvelius, tolumoje, beveik prie pačių rū- 
mų, išvydusi Metą, pamanė, jog tai jis išsirengė žygin prieš 
paukščius. Tada pamatė Džonataną su Eva, stovinčius tarp 
didžiausio iš likusių kedrų, Atlantica glauca, ir naujų mede- 
lių guoto. Nelabai toli nuo jos, gal už kokių šimto jardų, bet 
pakankamai arti, kad įžiūrėtų, jog juodu turi tik vieną šau- 
tuvą. 

Džonatanas kažką parodė ir įdavė šautuvą Evai. Ji atsar- 
giai jį paėmė ir nerangiai, regis, net sunkiai pakėlė vamzdį. 
Jis nusišypsojo, pataisė jai rankas atitraukdamas vieną to- 
liau nuo kitos. Saulei sėdant, jų šešėliai ilgėjo ir dabar per 
lapų numargintą žolę driekėsi siauri ir tamsūs. Džonatanui 
suplojus delnais, kad karveliai pakiltų, Laiza atidarė vartus 
ir įžengė į sarginės sodą. 

Laiza pamiršo užsikimšti ausis. Šautuvas driokstelėjo 
kartą, po to antrą, trečią. Nuskardėjo klyksmas - ne, ne 
paukščio, plonas žmogaus riksmas. Ji sustingo. Akimirką 
vėl grįžusi į vaikystę, išvydo barzdotąjį vyrą, sutemus mirš- 
tantį ant žolės. 

Bemaž nesuvokdama, ką daro, užsidengė delnais ausis. 
Bet šūvių daugiau neišgirdo. Ji atitraukė rankas, apsigręžė 
ir pamatė, kaip mostikuodamas atbėga Metas. 

Tarp medžių, žalioje vejoje, numargintoje saulės ir še- 
šėlių, aukštielninkas tysojo Džonatanas. Numetusi šautu- 
vą, Eva stovėjo pasmakrėje susinėrusi rankas. Laiza puo- 
lė vidun. 


21 skyrius 


— inai jį nušovė, - pasakė Lai- 
za. - Iškart supratau, jog tyčia. Miręs jis nebegalės parduo- 
ti Šrouvo, ir dvaras atiteks jo pusbroliui Deividui Kosbiui, 
mylinčiam Šrouvą ir nė nesapnuojančiam jo parduoti. Jai tat 
buvo vienintelis kelias čia likti. Ištekėjusi už jo būtų nieko 
nepešusi, jis vis tiek būtų pardavęs. 

Aš viską įžiūrėjau jos veide. Visa bėda buvo Metas. Kas 
žino, ką ji būtų dariusi, jeigu nebūtų buvę Meto? Vakare ar 
kitą rytą apsimetusi, kad rado Džonataną negyvą, ir įtikinu- 
si visus, jog jis išėjo šaudyti vienas? Tačiau Metas matė. 
Nesakau, kad matė, kaip ji tai padarė, tačiau jis matė, kaip 
jie drauge šaudė karvelius. 

Eva man liepė policijai aiškinti, jog nieko nemačiau, lie- 
pė sakyti, kad čia negyvenu, tik svečiuojuosi, o paskui apsi- 
galvojo - girdi, kam iš viso ką nors sakyti? Tau nėra reikalo 
būti, kai atvažiuos policija. Metas tavęs juk nepastebėjo. Tai- 
gi užsidariau pilaitėje ir policija nežinojo, kad aš tenai. Tur- 
būt tada supratau, kad ji nori pati viena tvarkyti šitą reikalą. 

Policija įtarė ją nužudžius Džonataną, bet negalėjo įro- 
dyti, supranti, niekas nieko nematė. Po teismo daug apie tai 
mąsčiau ir štai kokią padariau išvadą: įtardama ją Džonata- 
no nužudymu, policija prisiminė, jog dingęs Brunas, paskui 
pradėjo galvoti apie Žmogų, pavarde Trevoras Hjuzas. Iš tik- 

rųjų ją ir klausinėjo apie jį, bet ji teigė niekada akyse jo 
neregėjusi. Tačiau policijoje viskas užrašyta, jie nieko ne- 
pamiršo. Matyt, šitaip viskas buvo. 

Per kratą sarginėje Bruno auskarų nerasta, nes ji turė- 
jo juos įsisegusi. Nešiojo juos ir vakare prieš mano pabė- 
gimą, taigi Žinau, kad ir rytą juos segėjo. Tačiau policinin- 
kai rado Trevoro Hjuzo vestuvinį žiedą su jo paties ir žmo- 
nos inicialais. 

Metą jie tikriausiai klausė, ar jis ką nors žinąs apie Tre- 
vorą Hjuzą. O gal Metas pats atėjo ir papasakojo, ką prisi- 
minė: kaip tą rytą keistai elgėsi šunys. Tada jie ėmė svars- 
tyti, kur ji dėjo lavoną, jeigu jį nužudė, ir pagaliau pradėjo 
kasti sodą. 

Garantuoju, policijai būtų patikę apkaltinti ją Džonatano 
nužudymu, bet bijojo, kad teismas gali išteisinti. O Bruno 
pėdsakų nepavyko rasti. Tačiau atkasę Trevoro Hjuzo kau- 
lus, tarp jų rado kulką, iššautą iš to paties šautuvo, kuriuo 
Džonatanas ją mokė šaudyti karvelius. Dar tikriausiai rado 
jo laikrodį ir žmona atpažino. Gali būti, kad Evą suėmus ty- 
rimas truko kelias savaites. Man tikrai įdomu, kaip viskas 
vyko: ar pirmiausia ją apkaltino Džonatano nužudymu, bet 
paskui kaltinimą pakeitė į netyčinę žmogžudystę, kad tik 
nereikėtų jos paleisti? Ir kada jiems pasirodė, kad jau turi 
pakankamai įrodymų jai nuteisti už Hjuzo nužudymą? 

Šinas spoksojo netikėdamas savo akimis. Laiza nusišyp- 
sojo. 

— Sakiau tau, norėčiau tapti teisininke. Man įdomu teisė. 

— Esi protinga mergaitė. Neturėtum kuopti tai senei namų. 

Laiza gūžtelėjo. Bene svarbu, juk laikinai. Ji ėmė rinkti 
nuo stalo plastikines dėžutes, kuriose buvo atsivežę maisto. 

— Nori arbatos? 

— Tuojau. Pirmiausia turiu tau kai ką pasakyti. Dabar ma- 
no eilė. Dabar aš turiu tau šį tą pranešti. 

Ji pripylė arbatinį, uždegė dujas ir, pamačiusi jo išraišką, 
pamažino liepsną. 

— Na, tai kas yra? 

— Mane priėmė į vadybininkų kursus. 

— Betgi tu žinojai, kad priims, — šaltai leptelėjo ji ir iš- 
kart pasigailėjo —- juk derėjo pasveikinti jį. 

Jo veidas tamsiai užraudo. 

— Buvo ne taip jau paprasta. Jei nor: žinoti, viskas kabėjo 
ant plauko. Iš dviejų šimtų kandidatų paėmė tik penkis. 

— Ir tu tame penketuke? Puiku, - pasakė ji švelniai, bet, 
ko gera, abejingai, gal net motiniškai. Jis tarė: 

— Paklausyk, Laiza. Sėskis čionai. 

Ji atsiduso, bet atsisėdo. 

— Kursų pradžia po Naujųjų, bet reikia prisistatyti jau ki- 
tą savaitę. Jie bus Škotijoje, netoli Glazgo. Mane norėjo ap- 
gyvendinti viename kambaryje su kitais keturiais, jų tokios 
sąlygos, bet aš būsiu su tavimi, todėl pasakiau pats pasirū- 
pinsiąs, kur gyventi. Nesakiau, kad furgone, neišpliurpiau 
asmeninių dalykų. 

— Glazgas? — paklausė ji. - Bus labai toli nuo Evos. Bet 
manau, kad užtruksime neilgai? Regis, sakei, pusę metų? 

— Laiza, turiu vilties, kad tai tik pradžia. Tu manęs nesu- 
pratai. Prasideda naujas gyvenimas. Jei sėkmingai baigsiu 
kursus, galima tikėtis didelės naudos. Galima tikėtis darbo 
kurioje nors jų tinklo parduotuvėje, o jie vis atidaro naujas. 
Dabar stato naują M3 plente. Kitais metais šituo laiku galė- 
čiau būti jos vedėjo padėjėju. Administracija padėtų gauti 
kreditą butui. 

Jis berods pamatė, kad ji nesuprato. Kol jis aiškino, kas 
yra kreditas, ji nenustygo vietoj: staiga įsigeidė arbatos 1a- 
biau už viską pasaulyje, tačiau tingėjo atsistoti ir pasidary- 
ti. Jis paėmė jai už rankos ir nebepaleido. 

— Man tai nepaprasta proga. Supranti, pradėjau kitaip į 
save žiūrėti, pamačiau, kad esu kitoks, geresnis, negu ma- 

niau, galiu būti pats sau ponas, atsakingas žmogus, galintis 
padaryti karjerą. 
Taip, pamanė ji, tu net šneki sklandžiau. Pasidarei iškal- 
bus, išmokai reikšti mintis. Staiga jo žodžiai ją pribloškė. 
— Noriu dar kai ką pasakyti, brangioji. Noriu, kad tekė- 
tum už manęs, noriu, kad mes susituoktume. 


— Susituoktume? - tiek tepajėgė ji išspausti. 

— Žinojau, kad tave nustebinsiu. - Pasilenkęs jis greitai 
pakštelėjo jai į skruostą ir meiliai pasakė: — Kvailute, ko 
dabar užraudai? Jei galvoji apie savo mamą, man nesvarbu. 
Aš jausiuos taip pat, lyg būtum bet kuri mergina, turinti 
normalią šeimą. 

— Šinai... - pradėjo ji, bet jis net neišgirdo. 

— Per kursus man mokės stipendiją. Dar vienas nuosta- 
bus dalykas. Tikiuosi, tau nebereikės dirbti. Be to, nenorė- 
čiau, kad mano žmona valytų svetimus namus. O kai prasi- 
dės vaikai, ir taip reikės būti namie... 

Kad kaip nors nutrauktų tą jo žodžių srautą, ji užriko: 

— Man dar nėra septyniolikos! 

— Nieko tokio. Norint tuoktis reikia turėti šešiolika, ne 
septyniolika. Tik vairuotojo pažymėjimo negausi be septy- 
niolikos. 

Ji ėmė kvatotis. Ne, to jau per daug. Nors nepanašu į jį, 
bet tikriausiai jis šitaip įdomiai juokauja. Ne iš karto, tik 
išvydusi jo veide nuoskaudą, suprato, kad jis kalba nežmo- 
niškai rimtai. 

—-Oi Šinai, nežiūrėk taip, nebūk toks kvailas! 

— Kvailas! 

— Na, žinoma, kvaila kalbėti apie vedybas ir vaikus, ir 
tai, ką tu vadini kreditu. Pirmiausia abu turime pagyventi. 
Aš netgi nesuaugusi. Pagal įstatymus neturiu teisės pasira- 
šyti jokios sutarties ar sudaryti testamento, ar dar ko nors. 

— Nustok zaunyt apie įstatymus, gerai? 

Ji krūptelėjo ir atsistojusi žengė prie viryklės. 

— Aš noriu arbatos, o tu kaip Žinai, - šaltai tarė ji - Evos 
balsu. Dar niekada nematė jo tokio suniurusio. Staiga suvo- 
kė niekada jam neprieštaravusi, iki šio vakaro gyventi su ja 
jam buvo vienas malonumas, tačiau dabar sultonas galanda 
kalaviją ir Žiūri į jos galvą. 

— Visai mielai galiu kurį laiką pagyventi Škotijoje, - tai- 
kiai pasakė ji. — Ne pro šalį šiokia tokia permaina. Galime 
pabandyti. O gal tau kursai nepatiks? 

Nepadėkodamas jis paėmė iš jos rankų arbatą. 

— Geriau paklausyk, Laiza. Ar pagalvojai, kas būtų buvę, 
jeigu ne aš? Būtum pražuvusi, būtum niekas. Ta ragana ta- 
ve taip užaugino, kad penkių minučių viena neišgyventum. 
Net nežinai, kas yra kreditas! Nežinojai, kas yra kontracep- 
cija! Užsidirbti duoną gali nebent valydama namus ar skin- 
dama obuolius. Nieko neišmanai, tik visokį šlamštą iš kny- 
gų. Ji tave suluošino visam gyvenimui, ir be manęs tu jo 
nepragyvensi. 

Tai buvo Bruno žodžių aidas, Bruno žodžių prie senosios 
stoties. Ji siurbtelėjo arbatos, bet gėrimas pasirodė beskonis. 

— Būsiu tau vyras, rūpinsiuos tavimi. Kai kam atrodytų, 
kad esu labai kilnus, kai pagalvoji, kas ir kokia tavo motina. 
Nejau manai, jog man labiau patiktų tūnoti šitam sukiužu- 
siam furgone, o ne gyventi padoriam bute, ką? Puikiausiai 
prabūčiau su tais vyrukais vienam kambary, bet esu atsa- 
kingas už tave, aš suprantu, todėl penktadienį sėdam ir tem- 
'piam furgoną į Glazgą. Nėra reikalo sakyti, kad vis tiek jį 
vežčiau, važiuosi tu ar ne, nes turėsi važiuoti, neturi kito 
pasirinkimo. 

— Ir dar kaip turiu. 

— Ne, neturi. Niekur nedingsi - gausi keliauti su manim, 
nes negali likti čia neturėdama kur gyventi, be šeimos, be 
draugų ir — reikia pripažinti - nemokėdama jokio darbo. Iš 
teisybės, esi tikra šešiametė, ne šešiolikmetė. Ne tu kalta, 
tačiau taip yra. 

Ji nieko nesakė. Jos tylėjimą palaikęs pritarimu, jis įjun- 
gė televizorių. Jai pasirodė, kad jis patenkintas savimi. Jo 
išraiška buvo visai kaip Bruno, kai tas manė prikalbinęs Evą 
keltis su juo į tą namą. Po valandėlės jis atsidarė skardinėlę 
alaus ir ėmė gerti. Matyt, pajutęs jos žvilgsnį, atsigręžė, 
išsišiepė ir iškėlė nykštį, aiškiai norėdamas padrąsinti. Ji 
paėmė knygą, pasiskolintą iš pono Spurdelio, „Anglijos tei- 
sėtvarkos pradmenys“, ir atsivertė vietą, kur vakar baigė 
skaityti. 

Tai buvo pirma bemiegė naktis nuo to karto, kai pradėjo 
miegoti su Šinu, ir turbūt pirma, kai jie neužsiėmė seksu. Ji 
gulėjo galvodama, kaip stipriai jį mylėjo ir kaip šitai galėjo 
pasikeisti. Nejau įmanoma jausti žmogui tokią aistrą, o pas- 
kui — visišką abejingumą? Keletas žodžių, šiurkštus mos- 
tas, nejautrumas, ir viskas išgaravo. Ar ir Evai su Brunu 
šitaip atsitiko? 

Visą šeštadienį ji viena klajojo laukais, bet sekmadienį 
lijo ir ji skaitydama pragulėjo lovoje. Jai atsisakius keltis ir 
išvalyti furgoną, išdulkinti patiesalėlius, padėti jam prinešti 
vandens, jis ją pavadino niūra. Rytą abudu išvažiavo į darbą 
ir, kaip paprastai, susitiko penktą. Kai grįžo į furgoną, buvo 
juoda naktis, o vandens nėra. Pamiršo prinešti prieš išva- 
žiuodami. Laiza paėmė kibirą ir žibintuvėlį. 

Jai dingtelėjo mintis: argi ne kvaila, kad šitaip pila lie- 
tus, o jie neturi vandens. Ji prikišo kibirą prie vamzdžio, 
išsikišusio iš kalno šlaito, prileido vandens ir slidinėdama 
purvyne pasuko atgal. 

Furgone atsidarė skardinėlę kokakolos. Tik nusiplovusi 
rankas pamatė, ką jis padarė su knygomis. Siekdama rank- 
šluosčio dirstelėjo į gyvenamąją pusę. Ant stalo mėtėsi kny- 
gos aplanko skiautė, atplėštas trikampis — juodame dugne 
raudonos raidės. Jai suspaudė gerklę. Šiukšlių dėžės jie ne- 
turėjo, po kriaukle būdavo plastikinis maišas. Jį atidarius 
ėmė svaigti galva. Šinas į ją nežiūrėjo, spoksojo į televizo- 

rių, rankoje cigaretė, šalia stovi alaus skardinė. Jautė, kad 
jis tyčia į ją nežiūri, neva negali atitraukt akių nuo ekrano. 

Lengviau buvo įsitikinti, kas padaryta, ne rausiantis mai- 
še, o patikrinant likusias knygas. Nebėra nei „Merės Vols- 
tounkraft“, nei „Dieviškosios komedijos“, nei „Metamorfo- 
zių“. Nebėra „Midlmarčo“. Į burną plūstelėjo tulžis. Ji pama- 
tė, kad jis paliko „Anglijos teisėtvarkos pradmenis“ ir abu 
Hardžio romanus. Tai buvo Spurdelio nuosavybė, ir jis žino- 
j0. Šinas gerbė įstatymus. Jis niekada nenaikins „svetimos“ 
nuosavybės. Laiza nesiskaito, ji pati yra jo nuosavybė. 

Priėjusi išjungė televizorių. Šinas pašoko, ir jai pasiro- 
dė, kad smogs. Bet apsiriko. Šinas niekada nemuš moters... 

— Kodėl? - ištarė ji vieną vienintelį žodį. 

— Liaukis, brangioji, pati žinai, kodėl. Turi viso to atsi- 
kratyti, viso šito gyvenimo. Išėjai iš namų, jos nebėra, da- 
bar esi realiame pasaulyje. Tos knygos... jos tebuvo prie- 
monė slėptis nuo tikrojo gyvenimo. Turiu vilties, kad atei- 
tyje tau jų nebereikės. Prieš akis mums visas gyvenimas. 
Argi ne pati taip kalbėjai? 

Nejaugi? Tik jau ne šita prasme. Jis triumfuoja, jis po- 
nas. Suėmė toks piktumas, kokį, dabar numanė, kartais tur- 
būt jausdavo Eva. 

— Knygos buvo mano. 

— Mūsų, brangioji. Mes jau apie tai kalbėjom. Na, gerai, 
jas pirkai už savo uždirbtus pinigus. Kaip tau patiktų, jei 
pasakyčiau, kad kokakola, kurią geri, priklauso man, nes 
pirkta už mano pinigus? Tas pats ir su knygom. 

Jis šnekėjo nelogiškai, o Eva ją mokė kalbėti logiškai, 
protingai. Tikriausiai šitaip jautėsi Eva, kai Brunas, prisi- 
denges pilietine sąžine, mėgino visiškai ją pavergti. Tikriau- 
siai šitaip jautėsi, kai po septyniolikos metų triūso, atsiža- 
dėjimo, vilčių, pažeminimo ir vienatvės Džonatanas paga- 
liau teikėsi jai pasipiršti. * 

Laiza buvo bejėgė, ji nerado, ką pasakyti, galėjo tik įsi- 

vaizduoti, kaip jis iškreips kiekvieną jos žodį. Ji padėjo ant 
stalo valgyti, užplikė arbatos, vėl įjungė televizorių, ir atsi- 
dėkodamas jis suspaudė jai ranką. Drauge pasižiūrėjo kaž- 
kokio holivudinio mini serialo dalį. Tiksliau - Šinas žiūrėjo, 
O ji, įsmeigusi akis į ekraną, galvojo savo mintis. 

Ji moka valyti namus ir parnešti vandens iš upelio, ir 
skaityti knygas, bet jis teisus: kitais atžvilgiais ji labiau še- 
šiametė negu šešiolikmetė. Viena neišgyventų. Net jeigu 
poniai Spurdel ar kam kitam dirbtų aštuonias valandas per 
dieną, vis tiek gautų vos šimtą dvidešimt svarų per savaitę, 
bet ji labai abejojo, ar įstengtų aštuonias valandas dirbti to- 
kį darbą. Kur ji gyventų? Kaip ką nors įsigytų? 

Ar pasaulyje atsirastų žmonių, kurie jai mokėtų už ver- 
timą iš lotynų kalbos į anglų? Nieko apie tokius dalykus ne- 
išmanė, bet labai abejojo tokia galimybe. Be to, ištyrinėjusi 
pono Spurdelio kabinetą, jau žinojo, kad jei nori gauti ge- 
resnį darbą, negu valyti namus ar prekybos centre dėlioti į 
lentynas prekes, turi pristatyti visokių pažymėjimų, diplo- 
mą, turėti laipsnį. 

Gyventi nėra kur. Džonatanas Tobijas gal ir būtų padė- 
jęs, bet jo nebėra gyvo. Ji neturi tėvo, tik vieną kurį iš tre- 
jeto vyrų, net nenujaučiančių, kad ji yra pasaulyje. Evai ji, 
regis, irgi nerūpi. Eva nežino, kur ji ar kas jai nutiko, bet 
galbūt ir Laiza taip elgtųsi. O gal Evai net labai rūpi, gal ji 
kenčia ir kremtasi sužinojusi, kad Laiza taip ir nepasiekė 
Hiter. Tačiau niekas neatsekė jos pėdomis, niekas nerašė 
apie ją laikraščiuose ir nerodė per televiziją. Laiza žinojo, 
kad, be Šino, nėra kam jos globoti. Ji turi tik Šiną. 

Jis suėmė jos ranką. Apkabino. Ją užplūdo šalta antipati- 
ja jam, kuri, ji kažkaip suprato, po nakties miego būtų virtu- 
si paprastu irzuliu. Jeigu tik jis dabar nelįstų prie jos. Jeigu 
duotų laiko apsiprasti. Juk niekur nedingsi. Reikės kažkaip 
manytis, nes be jo ji bejėgė 1r niekam netikusi. 

Tačiau jis neatstojo. Nejaugi nemato, kokia ji atšiauri, 

nejau nejaučia, kaip jai nemalonu, kad jis ją liečia, nesu- 
„pranta iš to, kaip ji nukėlė jo ranką, pradėjusią šliaužioti jai 
šlaunimi? Ji susitaikė su mintimi, kad vis tiek reikės mie- 
goti vienoje lovoje, bet suvokusi, jog jis nori mylėtis, tvir- 
tai pasakė: „Ne“. Ir pridūrė: 

— Būk geras, aš nenoriu. 

Tai nebuvo meilės aktas. Vieną kartą ji paklausė, ar jis 
griebtųsi prieš ją prievartos, ir jam toks klausimas pasirodė 
absurdiškas. Tačiau dabar lyg negirdėjo, kad ji jo nenori, ne- 
nori to daryti. Jis jai užčiaupė burną lūpomis. Prispaudęs 
prie patalo rankas, bandė keliu praskėsti šlaunis, o kai ne- 
pavyko — pėda. Norėdamas pateisinti save, apsimetė, kad ji 
tik šitaip koketuoja, ir, juokdamasis jai į burną, plačiai i1š- 
skėtęs ir sugniaužęs jai rankas, staigiai įspraudė kietą penį 
— kaip šuva gatvėje. 

Ji buvo bejėgė. Skaudėjo, taip neskaudėjo net patį pirmą 
kartą. Kai viskas buvo baigta ir jis ėmė šnibždėti jai supra- 
tęs, kad jai patiko, visad suprantąs, kai patinka, ji prisiminė 
Evą ir Trevorą Hjuzą. Eva galėjo pasišaukti šunis, o ji netu- 
ri nieko. 

Jis akimirksniu užmigo. Ji tyloje verkė. Paika ir silpna- 
dvasiška verkti kaip kūdikiui, bet negalėjo susivaldyti. 

Eva niekada nebūtų pakentusi tokio elgesio. Eva niekada 
nenusileisdavo smurtui. Nuo to atsitikimo kelyje iš oro uos- 
to. Jos pačios nuoskauda nė iš tolo nebuvo tokia baisi, bet vis 
dėlto didelė - ir tikras ženklas to, kas laukia ateityje. Eva 
atkeršijo trims vyrams už tai, ką tie trys vyrai jai padarė. Štai 
kodėl ji taip pasielgė: labiau iš keršto negu iš baimės, dėl 
saugumo ar naudos. Labiau iš keršto negu dėl Šrouvo. 

Nejaugi šitoks bus visas jos gyvenimas? Mylėtis nori ar 
nenori. Po to, kas šiąnakt atsitiko, manė niekada nebenorė- 
sianti. Ji prisiminė Džonatano Tobijo vestuvių dieną ir kaip 
Eva ta proga davė jai pamoką. Pasakojo Laizai apie vestu- 
ves ir vestuvių papročius, bet nieko neminėjo, kad reikia 

daryti tai, ko nori vyras, nors tu pati nenori, kad vyras vir- 
šesnis, nes yra stipresnis, kad moteris turi jam dirbti, jį ap- 
tarnauti ir nusilenkti jo teisei įsakinėti. 

Gal ji nekalbėjo apie tai todėl, kad Laiza tebebuvo vai- 
kas. Bet praėjo ištisa amžinybė ir ji - nebe vaikas. Tačiau 
vėl atsidūrė padėtyje, kai neįmanoma pabėgti. Ir šį kartą 
blogiau kaip aną kartą, kai užteko tik turėti drąsos. Dabar ji 
paprasčiausiai neturi kur bėgti. 

Vis dėlto Eva ją išmokė ne tik daugybės, Šino manymu, 
nenaudingų dalykų, bet ir apsieiti be patogumų. Gyvenimas 
niekada nebuvo lengvas. Jos prasimanydavo malonumų be- 
maž be jokių pašalinių daiktų: be žaislų, televizijos, video, 
kompaktinių plokštelių, išorinių pramogų. Tik po daugelio 
metų joms įrengė vonią. Sarginėje buvo senas šaldytuvas ir 
dar senesnė viryklė, tačiau antras aukštas nešildomas, jos 
neturėjo pūkinių apklotų, elektrinių antklodžių, kokias matė 
pas Spurdelius, naujų drabužių - šitie džinsai ir dygsniuota- 
sis paltas buvo vieninteliai ne Evos rankų darbo ir pirkti ne 
labdaros parduotuvėje; jos nevalgydavo pusgaminių ar gata- 
vo maisto, prie kurio ji priprato gyvendama su Šinu, nors 
nelabai mėgo. Sarginėje jiedvi kepdavo duoną, prisiauginda- 
vo daržovių, prisivirdavo uogienių, net susispausdavo sūrio. 
Brunui išnykus, visur vaikščiodavo pėsčios. 

Motina jai davė ištvermingumo, savotiško kietumo, bet 
kokia iš jų nauda Spurdelių ir prekybos centrų pasaulyje? 
Žmogui reikia ne ištvermės, o pažymėjimų ir diplomų, šei- 
mos ir giminių, stogo virš galvos ir automobilio, reikia įgū- 
džių ir pinigų. Na, ji turi tūkstantį svarų. 

Pamatė savo pinigų diržą ant stalo, kur jį nusviedė Ši- 
nas, ją nurengęs. Jei sužinotų apie pinigus, užsinorėtų jų. 
Užsinorėjęs paimtų. Sakytų: kas jos, yra abiejų, taigi ir jo. Ji 
atsikėlė, nusiplovė visus jo pėdsakus, dėl šilumos užsitrau- 
kė pėdkelnes, raudonai ir mėlynai dryžuotą megztinį, kietai 
suvyniojo diržą ir įkišo į aulinius. Tada atsigulė miegoti kuo 
toliau nuo jo, ant paties lovos kraštelio. 

akis rodydama Laizai dė- 
žę su žaisleliais, pirktais ne bet kur, o „Harrods“, ponia Spur- 
del pareiškė, kad puošti eglutę dar per anksti. Tačiau ne- 
verta atidėlioti pirkimo, nes gražiausių žaisliukų nebegau- 
si. Per Kalėdas svečiuosis Filipa su vaikais. Bus ir Džeinė. 
Vieną kartą pasakiusi Filipos vardą, toliau ponia Spurdel ją 
minėjo kaip ponią Peidž, o Džeinę - kaip „mano jaunėlę“. 

Laiza niekada nebuvo mačiusi Kalėdų eglutės. Iš tikrųjų 
pirmą kartą apie ją išgirdo, ir jai buvo visiškai nesuvokiama 
logika, kuria vadovaujantis nukertamas medelis ir po to ap- 
vyniojamas blizgučiais ir nukabinėjamas stikliniais bumbu- 
lais. O dėl krikščioniškų papročių... Eva apie krikščionybę jai 
aiškino ne daugiau kaip apie budizmą, judaizmą ar islamą. 

Ji girdėjo, kaip viršuje vaikšto ponas Spurdelis. Jo mo- 
kykla paleista Kalėdų atostogų. Kai abu namie, jokios gali- 
mybės išsimaudyti. Ji iššveitė vonią ir pripylė į klozetą šar- 
mo. Valant šovė galvon pažiūrėti į vaistinėlę. Tarp dantenas 
dezinfekuojančių tablečių, pemzos gabalėlių ir javų ekstrakto 
ji rado cilindrinę dėžutę su etikete: „p. M. Spurdel, natrio 
amitalis, po vieną prieš miegą“. Ji nieko nenutuokė apie šio 
vaisto savybes, išskyrus tai, kad, matyt, jis migdo. Dėžutę 
ji įsidėjo kišenėn. 

Pamanė, kad jei pinigų negaus į rankas prieš mesdama 
darbą, labai gali būti, jog ponia Spurdel atsisakys mokėti. 
Koridoriuje stumdydama dulkių siurblį, kūrė visokius pla- 
nus, kaip jiems pranešti. Nusprendusi būti atvira ir nesla- 
pukauti, pabeldė į kabineto duris. 

— Ar nori čia valyti, Laiza? — iškišo galvą ponas Spurde- 
lis. — Aš tuoj. 

— Jei norite, kabinetą išvalysiu paskiausiai, - pasiūlė ji. — 
Aš jums grąžinu visas knygas. 

— Gera mergaitė. Gali dar imti. Mielai skolinu savo se- 
nas geras drauges protingiems žmonėms, kurie moka jas 
saugoti. Žinok, Laiza, kad gera knyga yra „gyvasis kraujas, 
maitinantis sielą“. 

— Taip, - tarė Laiza, — bet aš nebenoriu daugiau skolin- 
tis. Ar galiu jus kai ko paklausti? 

Be abejo, jis tikėjosi, kad ji paklaus, kieno tie žodžiai 
apie gerą knygą, bet pati žinojo, jog Miltono, ir netgi iš kur 
— iš „Areopagitica“. Vargu ar tai žinojo ponas Spurdelis... 
Jis išsišiepęs laukė, kad galėtų ją apšviesti. 

— Kaip surasti, kur žmogus kali? 

— Atsiprašau? — Jo šypsena užgeso. 

Dabar reikia pritrenkti atvirumu. 

— Mano mama pakliuvo į kalėjimą, noriu sužinoti, kur ji. 

— Tavo mama? O Dieve... Tai ne pokštas, Laiza? Kalbi 
rimtai? | 

Ji pradėjo pavargti nuo jo... 

— Aš tik noriu išsiaiškinti, kam tuo reikalu rašyti ar skam- 
binti. Noriu jai parašyti, noriu ją aplankyti. 

— O Dieve... Tikrai pritrenkei. - Jis žengė į priekį, dirs- 
telėjo per turėklus ir tylesniu balsu tarė: - Tik neprasitark 
poniai Spurdel. 

— Kodėl turėčiau jai sakyti? —- nekantriai mostelėjo Laiza. 
— Ar galima kur nors paskambinti? Kokiai įstaigai, policijai ar 
panašiai? — Ji miglotai prisiminė kriminalinius serialus. 

— O varge, manau, kad reikėtų kreiptis į Vidaus reikalų 
ministeriją. 

— Kas ta vidaus reikalų ministerija? 

Jam visada patikdavo klausimai, reikalaujantys paaiškini- 
mo. Pradėjęs savo paaiškinimą nuostaba („Nejaugi nežinai, 
kas yra Vidaus reikalų ministerija?“), jis pradėjo trumpą pa- 
skaitą apie policiją, kalėjimus, imigracijos tarnybą ir vidaus 
reikalų ministerijas. Laiza dėjosi galvon, kas jai rūpėjo. 

Įtraukusi oro įsidrąsino. Prisiminė Šino žodžius, jog esan- 
ti panašesnė į šešiametę, ne į šešiolikmetę, esanti bejėgė. 

— Ar neleistumėte iš jūsų paskambinti? Ir ar galima pir- 
miausia pažiūrėt į telefonų knygą? 

Dabar jis nebebuvo geraširdis pedagogas, smagiai dės- 
tantis nesuprantamus dalykus. Jis susiraukė ir nekantriai 
suspaudė lūpas. 

— Ne, deja, ne. Nei vieno, nei kito. Neleisiu, kad čia dė- 
tųsi tokie dalykai. Be to, dabar brangiausias laikas. Ar įsi- 
vaizduoji, kiek kainuotų vienuoliktą ryto paskambinti į Lon- 
doną? 

— Aš sumokėsiu. 

— Deja, bet ne. Svarbu ne tik pinigai. Ponia Spurdel ir aš 
nepageidaujame painiotis į panašų dalyką. Atsiprašau, bet ne. 

Ji staigiai linktelėjo ir vėl įjungė dulkių siurblį. Išvaliusi 
miegamuosius, grįžo į kabinetą ir pamatė, kad jo nebėra. 
Telefonų knygoje mikliai susirado Vidaus reikalų ministeri- 
ją. Buvo stulpelis numerių. Ji nusirašė tris, žinodama, kad 
jai nereikia Imigracijos valdybos, Tautybių departamento ar 
Telekomunikacijų skyriaus. 

Namai švarūs ir tvarkingi, laikas eiti. Regis, sunkiau ne- 
gu bet kada ištraukė iš ponios Spurdel! dvylika svarų. Dvy- 
liktąjį gavo penkiolikos monetų pavidalu. Laiza padėkojo ir 
pranešė atsisakanti darbo, daugiau nebeateisianti. Ponia 
Spurdel apsimetė negalinti patikėti savo ausimis. Pagaliau 
įsitikinusi, retoriškai paklausė, kaip ji tikisi išsiversti per 

Kalėdas. Laiza nieko neatsakė, tik įsikišo pinigus ir apsivil- 
ko paltą. 

— Manau, kad esi baisiai nedėkinga, - tarė ponia Spurdel,- 
ir baisiai kvaila, nes dabar darbo reikia su žiburiu ieškoti. 

Ji ėmė šaukti vyrą - gal kad ateitų ir perkalbėtų Laizą. 
Laiza išėjo. Visą Drebulių gatvę ėjo pasirengusi bet kada 
leistis bėgte, katram nors iš jų pradėjus vytis, bet nieko pa- 
našaus neįvyko. Jei „Kunigaikščio galvoje“ budės jai simpa- 
tizuojantis valdytojas, paprašys, kad leistų jai paskambinti, 
bet registratūroje sėdėjo moteris. Kol ji tarškino kompiute- 
riu, Laiza užlipo į viršų ir išsimaudė. 

Ji nelaukė Šino, bet nutarė parvažiuoti autobusu; sėsda- 
ma ant priešakinės sėdynės antrame autobuso aukšte, pa- 
manė, kad kaip šešiametė —- maždaug ano pienininko prote- 
lio, - neblogai su viskuo susidorojo. Argi neparodė išradin- 
gumo? Įsigijo migdomųjų vaistų, išsiaiškino, kaip susirasti 
motiną, netgi sužinojo telefono numerį, išėjo iš darbo, išsi- 
maudė ir, neturėdama rankšluosčio, nusišluostė vonios lan- 
go užuolaidomis. 

Ar būtų geriau ką paveikusi, jei būtų užaugusi Londone 
1r mokiusis internate? 


Šinas irgi išėjo iš darbo prekybos centre. Jis atplėšė pas- 
kutinę kukurūzų dribsnių paką ir atidarė paskutinę pomido- 
rų skardinę. Truputį nepatiklus, bet nebepiktas, papasako- 
jo, kaip vedėjas paspaudęs jam ranką ir palinkėjęs sėkmės. 

— Ar apie mane kas nors žino? — paklausė Laiza. - Turiu 
galvoje, tavo bendradarbiai. Ar žino, kad turi merginą ir kad 
ji gyvena su tavimi? Ar žino, kas aš tokia ir panašiai? 

— Ne, nežino. Aš neplepu apie asmeninius reikalus. Visi 
įsitikinę, kad esu vienas. 

— Ar į Škotiją važiuosi automobiliu? 

— Žinoma. O kaip tau atrodo? Gal traukiniu pirmąja kla- 
se? Ir gyvensime viešbutyje, liukse? Tau dar daug reikia 
mokytis apie pinigus, brangioji. 

Jis pradėjo spirgėti dėl naujojo įstatymo, pagal kurį fur- 
goną galima pastatyti tik gavus specialų žemės savininko 
leidimą. Kuo greičiau jie išsinešdinsią, tuo geriau. Ar Škoti- 
joje kitokie įstatymai? Jis girdėjęs, kad kartais taip. Laiza 
apie tai žinojo daugiau už jį, nes buvo skaičiusi pono Spur- 
delio laikraštyje. Pavyzdžiui, žinojo, kad jei tavo furgoną 1š- 
varo iš kokio nors sklypo ir kitur neleidžia pastatyti, savi- 
valdybė turi suteikti pastogę. Nebūtinai namą ar butą, gal 
tik kambarį, netgi viešbučio kambarį, bet vis tiek apgyven- 
dina. Nieko šito ji neketina sakyti Šinui — dar vėl pasišai- 
pys, kad esanti per daug gudri ir labai nešasi. 

Nuo pat pradžių ji laikė furgoną kuo švariausiai. Švara jai 
buvo įaugusi į kraują, Eva tuo pasirūpino; ji nebūtų palikusi 
namų netvarkytų, lygiai kaip nebūtų galėjusi išeiti nesiprau- 
susi. Bet vis tiek furgonas buvo vargana vieta, viskas skur- 
du, nudėvėta, nuzulinta, nudaužyta, nubrūžinta, nuskilę, su- 
pleišėję ir šiaip taip sutaisyta. Tačiau ir sarginė buvo skur- 
di. Ar ji norėtų tokio „monstro“, kokį buvo parinkęs Brunas, 
arba Spurdelio namų — ji, išlepinta Šrouvo grožio? 

Furgonas ir automobilis — namai ir transporto priemonė. 
Turint juos įmanoma gyventi, įmanoma šiokia tokia ateitis. 
Ji susimąsčiusi žvelgė į Šiną. Gyventi spartietiškai - ne vis- 
kas, ko ją išmokė Eva. 

Niekas nežino, kur Brunas, ir niekam nerūpi, išskyrus 
išsižiojusį nekilnojamojo turto agentą. Trevoro Hjuzo žmo- 
na jo nekentė ir tik džiaugėsi, kad jis kažkur prašapo. Nie- 
kas nežino, kad Šinas gyvena ne vienas. Jos buvimą, jos pri- 
klausymą jo gyvenimui — visa tai jis nuslėpė. Išėjo iš preky- 
bos centro, ir tenai niekas jo daugiau neprisimins, tikriausiai 
jau pamiršo. 

Glazge kursuose jo laukiama pirmadienį. Jam nepasiro- 
džius niekas nesukels ant kojų policijos, o nuspręs, kad jis 
apsigalvojo. Ji menkai pažinojo gyvenimą, bet jos visa patir- 
tis buvo labai savotiška. Mažai kas galėjo pasigirti tokia biog- 
rafija. Iš tos savo patirties, iš to, kaip dingo Trevoras Hju- 
zas ir Brunas Dramondas, žinojo, kad policija per daug karš- 
tai neieško kaip į vandenį dingusių žmonių. Šiuo atveju 
nepanašu, kad dingusiojo išvis kas nors pasigestų. 

Šino motinai jis seniai neberūpi. Broliai ir seserys išsi- 
barstę po visą šalį, jis seniai su jais nebebendrauja. Be at- 
vangos rūkantis senelis per senas, kad kvaršintų sau galvą. 
Žmonės, kuriuos jis vadina draugais, tėra pažįstami iš alu- 
dės 1r furgoniniai kaimynai, kaip Kevinas. 

Kol Šinas žiūrėjo televizorių, ji įsistebeilijo į savo atvaizdą 
veidrodyje, suskilusiame dešimties colių aukščio ir šešių 
pločio veidrodėlyje, - tik jame juodu su Šinu galėdavo ma- 
tyti savo veidus. Jai rodėsi, kad Eva nepasikeitė. Jos akimis 
žiūrint, moteris, nuo kurios ji pabėgo prieš šimtą dienų ir 
naktų, tebebuvo ta pati moteris, atrodanti lygiai taip pat kaip 
ir toji mama, kuri ją ketverių metukų atsivežė į Šrouvą. To- 
kia pat jauna, tokia pat liekna ir žydinti. Tačiau žvelgdama į 
savo veidą, regėjo jaunutę Evą, kitonišką negu dabartinė 
Eva, — jau užmirštą Evą, kuri dabar sugrįžo jos pačios at- 
vaizdu. Kaip kartą sakė Džonatanas, kaip kartodavo Bru- 
nas, ji yra anos jaunutės Evos kopija; betėvė Laiza yra savo 
motinos antrininkė, visu kuo ją atkartojusi. 

Ir įpročiais, ir instinktais. Ką būtų dariusi Eva? Nesitaiks- 
čiusi. Ji niekada nenusilenkdavo aplinkybėms. Eva būtų gin- 
Čijusis, priekaištavusi, įrodinėjusi, — ką Laiza ir darė, - o kai 
niekas būtų nebepadėję, kai jis vis tiek būtų nesutikęs ir ne- 
priėmęs jes-tiesos, ji būtų neva nusileidusi ir susitaikiusi. 

Įlindusi į virtuvytę, kur jis negalėjo matyti, dar kartą per- 
skaitė instrukciją ant migdomųjų dėžutės. Viena tabletė tu- 


Kyokodilo nasruose 307 


rėtų jį užmigdyti. Nuo dviejų miegos kaip akmuo. O kai 
įmigs? Jis dažnai prikaišiodavo, kad ji neturinti jokių skru- 
pulų, kad galinti ramiai Žiūrėti į smurtą, kraują ir mirtį. 

Jos niekas nebuvo mokęs bijoti šių dalykų. Jai niekas ne- 
darė įtakos — ne taip kaip vaikams, kurie lanko mokyklą, 
vaikams, turintiems brolių ir seserų, draugų ir mokytojų. 
Išvydusi mirtį pasibaisėjo tik savo pačios silpnumu, nes su- 
sivėmė atradusi Bruno lavoną. Taip, Eva jos neišmokė bai- 
sėtis krauju, bet įskiepijo poreikį siekti tobulumo: kad ir ko 
1miesi, viską atliki kuo geriausiai. Ji šitai padarys gražiai, 
švariai, tiksliai ir be jokio sąžinės graužimo.: 

— Kada rytoj išvažiuojame? —- paklausė ji. 

— Anksti. Tikiuosi, kad aštuntą jau būsim kelyje. 

— Bent jau nustojo lyti. 

— Prognozė sako, kad artėja aukšto slėgio sritis. Atšals, 
atšals ir išsigiedrys. 

— Ar šiandieną nekabinsi furgono? 

— Vajetau, pamiršau. 

Ji abejojo pati mokėsianti prikabinti. Kitais kartais nežiū- 
rėdavo, kaip jis tai daro. Tačiau šį vakarą ji, aišku, nenuleido 
nuo jo akių, stebėjo visus jo veiksmus, vertino jį kiekvienoje 
situacijoje, lygiai kaip pradžioje, kai buvo įsimylėjusi. 

Galbūt kai esi šešiolikos, ilgai nemyli to paties žmogaus. 
Įsimyli staigiai, karštai, bet neilgam. Vargu ar mokytojai kaip 
ponas Spurdelis ir tokie žmonės kaip Eva kada nors save 
klausė, ar Džuljeta būtų amžinai mylėjusi Romeo? 

Šinas dirbo pasišviesdamas bateriniu žibintu. Susisupusi 
į storą dygsniuotąjį paltą, ji sėdėjo ant furgono laiptelių gau- 
biama ramybės ir tamsos, pirmą sykį pajutusi, kaip čia tylu ir 
atoku. Kaip Šrouve. Ši vieta panaši į Šrouvą. Niekur jokios 
šviesos, nė menkiausio žiburėlio nė į vieną pusę, tik mylių 
mylios kalvų ir pievų. Juoda žemė susiliejo su juodu dangu- 
mi. Įtempusi ausis išgirsdavo silpnutį upelio čiurlenimą. 

Virš galvos ėmė žiebtis žvaigždės: blyškūs ir išsibarstę 
Didieji Grįžulo Ratai, ryškūs ir šviesūs Šienpjoviai. Toji balta 
planeta, nemirksinti ir skaisti, tai Venera. Oras turėjo kaž- 
kokio traškumo, tarsi būtų ėmęs traukti šerkšnas. Tylą kart- 
kartėmis sudrumsdavo metalo žvangtelėjimas į metalą - dar 
tylus pelėdų ūkavimas neįžiūrimuose medžiuose. 

Ji užkišo nykščius už storo pinigų diržo. Kaip yra, kad 
žinojo: jeigu leis Šinui gyventi ir su juo išvažiuos į šiaurę, 
kada nors jis vis tiek sužinos apie pinigus ir pareikalaus 
juos atiduoti? Tačiau ji tikrai žinojo. Net puikiai įsivaizdavo 
sceną, kaip ji jam aiškina, jog pinigai jos, priklauso jai, kaip 
motinos turtas, bet Šinas įrodinėja, kad ji nesugebėsianti 
laikyti pinigų, jis jais pasirūpinsiąs — skirsiąs namui pirkti. 

Jis prikabino furgoną prie automobilio. Juodu grįžo vi- 
dun, jis nusiplovė rankas. Buvo vėlu, po vienuolikos, o jiems, 
kartojo jis, reikėsią anksti keltis. 

— Nesirūpink, aš tave pažadinsiu, — nuramino jis. — Pati 
žinai, kad miegi kaip užmušta. Tikriausiai niekad nepabus- 
tum, jeigu aš gerai nepapurtyčiau. 

Ji nesiginčijo. Maištininkės vaidmuo liko praeityje, da- 
bar ji buvo įsikūnijęs nuolankumas. Eva irgi nusileido Bru- 
nui dėl namo ir Džonatanui - dėl Šrouvo pardavimo. Galbūt 
17 Trevorui Hjuzui sumurmėjo: „Taip, gerai“, bet po to įkan- 
do rankon. Pasiduodi, šypsaisi ir meiliai sakai: „Tavo vir- 
šus“. Užliūliuoji juos, kad patikėtų savo pergale. 

— Pažadink mane septintą, ir aš išvirsiu tau arbatos. 

Jos žodžiai nebuvo kuo nors neįprasti, ji dažnai taip sa- 
kydavo ir darydavo. Vakare jis niekada negerdavo karštimo, 
tik rytą. Tablečių dėžutę ji užkišo už cukrinės, atidarė stal- 
čių, kuriame jie laikė atšipusius peilius 17 šakutės užsilen- 
kusiais dantimis, ir įsitikino, kad niekur nedingęs vieninte- 
lis aštrus peilis - mėsai pjaustyti. Gera būti žmogumi, kuris 
nekrūpčioja nuo ginklų ar jų naudojimo padarinių. 

Jis jau atsigulė. Jai išdžiūvo gerklė, įsitempė raumenys 
po krūtine, lygiai kaip praeitą ir užpraeitą naktį. Abi tas nak- 
tis jis jos nelietė. Vakar net nepabučiavo. Tačiau ji vis viena 
bijojo — Šino jėgos ir savo silpnumo, jau žinodama vieną da- 
lyką, kuriuo kitados niekaip nebūtų patikėjusi: kad ir kokia 
jauna ir stipri moteris, ji vis tiek bejėgė prieš pasiryžusį ją 
paimti vyrą. 

Kai atsigulusi išjungė šviesą, pasivaideno, kad tamsoje 
jis žiūri į ją. Pamažu, kaip ir kasnakt, akys apsiprato su švie- 
sos nebuvimu ir tamsa pasidarė nebe juoda, 0 veikiau pilka. 
Lauke patekėjo mėnulio delčia. Jos blyški šviesa sunkėsi 
pro žaliuzių tarpelius. 

Jo akys tikrai žvelgė į ją, lūpos neryžtingai palietė jai 
skruostą. Jis tikriausiai pajuto, kaip ji visa įsitempė, nes ty- 
liai atsiduso. Jam nusisukus ir atsigulus ant šono, ji pajuto 
milžinišką palengvėjimą. Pasitraukė prie savojo krašto, kad 
juodu skirtų kuo platesnis tarpas. 

Dabar miegos, 0 rytą jį nužudys. 


23 skyrius 


Šone buvo ir ji, ir ne ji. Ji bu- 
vo ir Eva. Žvelgė į savo rankas - tai buvo Evos rankos, ma- 
žesnės už jos pačios, nagai ilgesni. Ji susitraukė iki Evos ūgio. 

Tačiau ji buvo furgone, kur Eva nė sykio nesilankė. Su- 
prato sapnuojanti ir kažkaip, sukaupusi valią, vėl atgavo sa- 
ve. Buvo tamsu. Ji šiaip taip įžiūrėjo lovoje gulintį Šiną ir 
šalia jo — kitą apkloto kauburį, tarsi ten gulėtų kitas kūnas, 
jos kūnas. Ji paliko savo kūną panašiai kaip, senovės egip- 
tiečių tikėjimu, darydavo ka, žmogaus siela. Bet viską jau- 
tė: kai užkliuvo vinies, superšėjo delną. Nebebuvo Eva, nes 
Eva atėjo ir atsistojo kojūgalyje. 

Jiedvi tylėdamos žiūrėjo viena į kitą. Evos rankos buvo 
surakintos, ji atėjo iš kalėjimo, 1r Laiza suprato —- nors neaiš- 
ku, kokiu būdu, - kad ji turės tenai grįžti. Surakintomis ran- 
komis, sunkiai, didžiausiomis pastangomis Eva nukabino nuo 
furgono sienos šautuvą. Iš tiesų jokio šautuvo tenai nebuvo, 
bet ji vis tiek paėmė ir nukabino. Ant vamzdžio blykstelėjo 
metalas. Labai seniai, prieš daugelį metų, Laiza suprato, kad 
motina nukabino nuo sienos šautuvą, nors šito ir nematė. 

Eva priėjo prie jos, antrankiais surakintose rankose su- 
spaudusi šautuvą. Ji nieko nesakė, bet Laiza tarsi išgirdo. 
jos Žodžius. Būsią lengva. Sunku tik pirmą kartą. Tebegalė- 
si miegoti, jausti ramybę ir pasitenkinimą. Slinks ilgos už- 

maršties dienos. Eva nusišypsojo. Ir ėmė patikliai šnibždė- 
ti, kaip, susisupusi į paklodę, paėmė virtuvinį peilį ir nuty- 
kino į viršų, kur miegojo Brunas. 

Tada Laiza suriko. Griebėsi Šino, lovos, savo pačios kū- 
no ir vėl įėjo į jį, kūnas ėmė apaugti sielą, busti jai bundant. 
Staiga ji atsisėdo ir susirietė tolimiausiame kampe. Mėnuo 
tebešvietė, žalsva jo šviesa tebesruvo į furgono vidų pro 
tarpelius tarp lango rėmo ir žaliuzių. Buvo klaikiai šalta. 

Pamažu ji visiškai išsibudino. Šaltis išblaivino. Keista, 
bet sapne buvo šilta. Prieblandoje ji sugraibė pirmiausia po- 
nios Spurdel tablečių dėžutę, paskui - Evos numegztą megz- 
tinį. Vilkdamasi jį per galvą, su siaubu pajuto, kad jeigu tik 
atsimerks, vėl išvys stovint Evą su antrankiais —- šypsančią, 
patariančią. 

Ji atsimerkė. Juodu buvo vieni, Šinas ir ji. Mintis, kad ke- 
tino jį nužudyti, staiga pasirodė keista, bemaž neįtikėtina. 

Bus dar šalčiau, bet ji vis tiek atidarė furgono duris. Laip- 
teliai spindėjo nuo šerkšno. Ji atidarė kartoninę dėžutę ir 
tabletes išpylė į aukštą šlapią žolę griovyje. Šerkšnas svili- 
no basų kojų padus, o kai grįžo vidun, ėmė gelti visas kojas. 

Furgone jos, regis, laukė tik nusivylimas. Jis tykojo šal- 
toje tamsoje ir kūnų bei nešviežio valgio tvaike. Kai Eva 
liepė jai eiti, pasaulis nesugriuvo. Ėmė griūti dabar, jo pa- 
matai trupėjo ir slydo, grasindami Evai, Šinui, jai pačiai. Tuoj 
žemė po kojų prasmegs, atsivers ir praris ją. Ji aiktelėjo 1r, 
sielvarto, vienatvės priblokšta, kniūbsčia parpuolė ant lo- 
vos ir užsikūkčiojo. 

Pabudęs Šinas įjungė šviesą. Neklausė, kas jai yra, bet 
paėmė ant rankų, smarkiai apkabino ir pasiguldė šalia savęs 
po antklodėmis. Murmėdamas, kad jos rankos ledinės, pri- 
spaudė jas prie savo karšto kūno. 

— Neverk, mylimoji. 

— Negaliu, negaliu sustoti. 

— Ir dar kaip gali. Tuoj pat liaukis. Žinau, ko verki. 

— Nežinai, negali žinoti. Verkiu, nes negaliu tavęs nužu- 
dyti, nes niekada nieko nenužudysiu, nes nesu Eva. 

— Žinau, Laiza. Ir tai dėl to, ką padariau aną naktį, ar ne? 
Tuo kartu atrodė smagu, kaip koks žaidimas, bet paskui pri- 
siminiau, ko tu manęs klausei, kai pirmą sykį, vasarą, šitai 
darėme... Aš niekada tavęs neversiu, jeigu nenorėsi, ir aš 
tau prižadėjau. Man buvo baisiai gėda, nekenčiau savęs. 

— Nejaugi? — sukuždėjo ji. — Ar tikrai? 

— Nežinojau, kaip tau pasakyti. Sarmata buvo. Nežinau, švie- 
soj, dieną negalėjau pasakyt, ir baigta. Aš ne toks kaip tu, ne- 
moku taip laisvai kalbėti. Visąlaik jaučiu, gal tu ir nepastebė- 
jai, bet aš jaučiu, kad tu, na, viskuo už mane pranašesnė. 

— Ką tu, tikrai ne. 

— Čia taip velnioniškai šalta, uždegsiu dujas. Gal jau ne- 
bemiegosim. Beveik šešios. 

Paklode nusišluosčiusi ašaras, ji žiūrėjo, kaip jis atsike- 
lia, užsitraukia išmėtytus drabužius ir užkuria atvirą orkai- 
tę. Nuo verksmo jai peršėjo akis ir truputį pykino. 

Paskui jis ištarė tokį klausimą, kad ji atsisėdo lovoje lyg 
pametėta. 

— Juk tu nenori su manim važiuoti, ar ne? 

— Ką?! 

Jis grįžo į lovą ir įtraukė ją po apklotu. Apkabino, pri- 
glaudė jos galvą sau prie krūtinės. Jo rankos visada būdavo 
karštos. Lig tol šito nepastebėjo, o gal tiesiog nepagalvoda- 
vo. Ji prisiminė saulėtas vasaros dienas ir kaip pirmąkart į 
jį žiūrėjo - vogčiomis, įlindusi tarp Šrouvo parko medžių, ir 
jo suglumusį žvilgsnį, kai jis žvelgė į ją nematydamas jos, 
bet jausdamas, kaip žmonės kažkodėl paslaptingai jaučia, kad 
yra stebimas. 

— Tu nenori su manim važiuoti, - pakartojo jis —- ne klau- 
sė, bet patvirtino. 

Po antklode ji papurtė galvą, tačiau, supratusi, kad tas 
judesys nieko jam nesako, kuštelėjo: 

— Taip. 

— Ar dėl to... dėl to, kad tave priverčiau? 

— Ne. 

— Niekad šitaip nebesielgsiu. Aš pasimokiau. 

— Visai ne dėl to. 

— A, žinau, kad ne, - atsiduso jis. Jo krūtinė pakilo, ir ji 
pajuto, kaip po skruostu plaka jo širdis. —- Todėl, kad mes — 
skirtingi Žmonės, —- pasakė jis. - Aš paprastas... na, darbi- 
ninkų klasės, o tu... kas kad beprotiškai užauginta, vis tiek... 
vis tiek ištisais šviesmečiais aukščiau manęs. 

— Ne, ne, Šinai. Ne. | 

— Reikia tik paklausyti, kai mes kalbamės. Žinau, kad ne- 
pataikau žodžių ir gramatikos. Galgi pasitaisysiu išėjęs į va- 
dybininkus. Sakykim, tu galėtum mane mokyti, bet nieko iš 
to neišeitų. Keista, bet aš jau vasarą, kai viskas prasidėjo, 
supratau, kad nieko nebus, tik nenorėjau prisipažinti. Tur- 
būt buvau tave įsimylėjęs... na, tikrai buvau. Lig tavęs nie- 
ko nemylėjau. 

— Aš irgi. 

— Aišku, nes neturėjai progos. Aš turėjau, bet nieko ne- 
pamilau. Kol nesutikau tavęs. Tačiau kaip, mergyte, išsi- 
versi pati viena? 

— Neprapulsiu. 

— Aš tave myliu, Laiza. Tai nebuvo tik seksas. Pamilau 
tave iš pirmo žvilgsnio. 

Ji pakėlė galvą ir lūpomis susirado jo burną. Nuo jo lūpų, 
liežuvio užkaito kraujas atlėgusiame kūne. Aštriai nusmel- 
kė geismas. Jis atsiduso iš palengvėjimo ir malonumo. Jie 
mylėjosi pusiau apsirengę, po keliomis antklodėmis; jo ran- 
kos buvo karštos, o jos ledinės, orkaitėje pleveno mėlyna 
ugnis ir langais žliaugė rasa. 

Juodu pabudo aštuntą valandą, daug vėliau, negu jo ke- 
tinta. Apsigaubusi savo dygsniuotuoju paltu, ji užplikė ar- 
batos. Jis pasakė: 

— Žinai, ką padarysiu? Paliksiu tau vežimą. 

— Furgoną? - atsigręžė ji. 

Jis pamanė, kad ji vėl taiso jo kalbą. 

— Gerai, mokytoja, furgoną. Visada turi būti teisi, ar ne? 
Visada viską geriausiai žinai. Klausyk, verčiau tu būk ne 
daktarė ar advokatė, o mokytoja. 

— Iš tikrųjų nori palikti man furgoną? 

— Žinoma. Pati pagalvok. Furgoną būčiau tempęs dėl ta- 
vęs, bet kai dabar nebevažiuoji, man bus daug geriau gy- 
venti bendrabutyje su tais vyrukais. Paprasčiau. 

— Galėtum jį parduoti. 

— Šitą seną laužą? Kas pirktų? 

Ji dvejojo vos akimirką. 

— Aš turiu pinigų, galiu sumokėti, - prisipažino. - Radau 
nuvažiavusi į Šrouvą. Jie buvo Evos, bet ji būtų norėjusi, 
kad aš juos pasiimčiau. 

— Niekad neminėjai. Kodėl nepasakei? 

— Todėl, kad esu baisi — arba maniau, kad tu toksai. Tik 
nesupyk po laiko. Pinigų daug, per tūkstantį svarų. 

Jai pasidarė gėda, kad ligi tol tikėjo, kad jis pirma proga 
griebs 1š jos tuos pinigus, 0 štai jis purto galvą. 

— Kiek kartų sakiau, kad nelįsiu savo merginos kišenėn, 
1r nelįsiu. Netgi, — liūdnai šyptelėjo jis, - jei nebesi mano 
mergina. Pačiai pravers, mergyte, kad ir ką darytum. Tavim 
dėtas, susisiekčiau su ta Hiter. Ji gal nerimauja dėl tavęs. 
Pamatytum, kaip apsidžiaugtų. Paskui gal abidvi galėtumėt 
aplankyti tavo motiną. 

“ Laiza padavė jam arbatos. 

— Dabar va ką padarysiu, Šinai. Iškepsiu didelę kiauši- 
nienę su kumpiu ir bulvėmis, paspraginsiu skrebučių, tegu! 
užkvimpa visas furgonas, gerai? 

— Juk mes kada nors susitiksim, ką? —- paklausė jis, pul- 
damas kiaušinienę. —- Niekad nežinai, gal mudu pasikeisim. 

— Žinoma, susitiksime. 

Ji žinojo, kad jie matosi paskutinį kartą. Kad ir kuo jis 
taptų, ji pati pasikeis neatpažįstamai. 

— Tavim kas nors turi rūpintis. - Jis nervingai krovėsi daik- 
tus. Į prekybos centro maišelius, nes lagamino neturėjo. Irzo 
jausdamas kaltę dėl jos. - Paskambink Hiter, būtinai. Tie pi- 
nigai, kur turi, ne toks jau didelis turtas. Žinai, aš užvešiu 
tave miestan, vis tiek pakeliui. Galėsi jai paskambinti. 

— Gerai. 

— Man bus ramiau, mergyt. 

Užuot krimtęsis dėl naujai susiklosčiusių aplinkybių, jis 
jautė palengvėjimą. Šiokį tokį. Ji suprato, matė iš akių. Ry- 
toj tas palengvėjimas bus nebe šioks toks, o didelis. Jis ne- 
galės patikėti, kad taip pasisekė. Tuo tarpu iš paskutiniųjų 
stengėsi atrodyti liūdnas. 

— Man bus neramu dėl tavęs. 

— Parašyk, kai įsikursi, — tarė ji, — ir aš tau atrašysiu, 
papasakosiu, kaip sekasi. Prižadu. 

Jis dėbtelėjo. 

— Nerašyk per daug ilgais žodžiais. 


Abi telefono būdelės turgavietėje buvo tuščios. Šinas su- 
stojo priešais jas. Sugraibęs kišenėje, atidavė jai visus smul- 
kius: monetas paskambinti Hiter ir į Vidaus reikalų minis- 
teriją. Jų užtektų, net jei atsiliepusieji turėtų eiti ieškoti 
reikiamo žmogaus. Pirmiausia, tarė jis, informacijoje reikia 
susižinoti Hiter numerį. Juk ji tebeturinti jos adresą? 

— O gal vis dėlto važiuotum su manim, mieloji? Tik sa- 
vaitei ar dviem, kol rasim tau kokią vietą, kol susisieksi su 
ta Hiter. 

Ji papurtė galvą. 

— Nepamiršk, kad man palikai vežimą. Tu man palikai 
savo vežimą. 

Ji matė iš akių, koks jis dėkingas, kad ji pavartojo tą žo- 
dį. Jo akys buvo sklidinos meilės, kaip ir pačioje pradžioje, 

renkant obuolius šiltuose saulės nutviekstuose laukuose. Ji 
pasistiebė ir pabučiavo jį — ilgu švelniu, beaistriu bučiniu. 
Nedavė ramybės mintis ir niekada neduos, kad ji planavo jį 
nužudyti. Net jei ta mintis nebuvo rimta, o tik fantazija, gi- 
musi iš įtampos ir prisiminimų, vis tiek niekada jos nepa- 
mirš. Labiau nei kas kita ji užkirs kelią ne tik meilei, bet ir 
tolesnei draugystei ar net pažinčiai su Šinu. 

— Važiuok, — tarė ji. - Nemojuok. Viskas bus gerai. Sėk- 
mės. 

Tačiau ji nulydėjo automobilį žvilgsniu, nesusilaikė. Ir jis 
pamojo. Įdomiausia, kad pasiuntė oro bučinį. Ji liko stovėti 
ant šaligatvio vėjų košiamoje turgavietėje, pilnoje žmonių. 

Telefono būdelės jau buvo užimtos. Vienoje kalbėjo mo- 
teris, kitoje berniukas. Ji atsisėdo ant žemos mūro siene- 
lės, juosiančios gėlių lysvę, tuščią gėlių lysvę, žemė joje 
buvo nubaltinta gruodo. Jai nerūpi, kiek žmonių eis į tas 
būdeles, jei susidarytų net penkiasdešimties Žmonių eilė, 
arba jei kas įlindęs jas nusiaubtų, kaip buvo padaryta prie- 
šais prekybos centrą: nuplėšti telefono aparatai; jai tat ne- 
rūpi, nes niekam neketina skambinti. Dabar jai reikia tik 
vieno - išsiaiškinti, kur yra tam tikra gatvė. 

Ji ėmė galvoti. Jei nesusikaups ir neatsidės praktiškiems 
dalykams, protą užlies baimė, visiškos vienatvės suvokimas. 
Kada nors vis tiek reikės su tuo susidurti, bet tik ne dabar. 
Išvydo save kvailą, neišmanėlę mergiūkštę, sėdinčią ant mū- 
relio ir verkiančią, tas vaizdas buvo toks gyvas, jog ji pasiry- 
žo neleisti jam virsti tikrove. Įeis į parduotuvę ir pasiteiraus. 

Parduotuvėje niekas tos gatvės nežinojo. Krautuvėlė bu- 
vo prikimšta visokių niekniekių, Laizos manymu, vadina- 
mų suvenyrais, — sagių, raktams žiedų ir mažų dėželyčių, 
pūkuotų žvėrelių ir plastikinių lėlių, ir porceliano puodelių; 
ji neįsivaizdavo, kad juos kas norėtų turėti. Visos pardavė- 
jos buvo ne miestietės. 

— Gaukite miesto planą, - patarė viena. 


Krokodilo nasruose 317 


— O kur man gauti? — paklausė ji, ir nors pardavėja keis- 
tai pažiūrėjo, vis dėlto atsakė: 

— Geriausia spaudos kioske, yra už trijų namų. 

Tikrai. Kioske ji nusipirko miesto planą. Niekas nesiste- 
bėjo, kai ji paprašė. Jai reikalinga gatvė buvo toli, pagal mas- 
telį ji apytikriai sumetė, kad už kokių dviejų mylių. 

Eidama sutikdavo gatvinių žmonių, naktį praleidusių ant 
šaligatvio arba, jei nusišypsojo laimė, prieangiuose. Ji prisi- 
minė, kaip Šinas sakė: „Kietas vargšų valkatėlių guolis“. 
Ar ir ji taps valkata? Labai galimas daiktas. Tūkstantis sva- 
rų nėra toks didelis turtas, koks atrodė vos paėmus geleži- 
nę dėžutę. Tokia suma nepasirodė didelė, kai vienoje vitri- 
noje pamatė batelius už dvidešimtą tų pinigų dalį. 

Netrukus parduotuvės baigėsi, pasirodė namas, pro ku- 
rio duris stovėjo išlindęs raudonas gaisrininkų automobilis. 
Buvo mačiusi tokį per televiziją. Toliau ėjo didžiulis solidus 
pastatas su mėlynu žibintu viršum durų ir iškabos lentelė- 
mis abipus jų. Mėlynasis žibintas, toks pat kaip ir ant auto- 
mobilio, jai pasakė, kas čia, dar nespėjus perskaityti iška- 
bos — „Grafystės policija“. 

Sustojusi įbedė akis į plakatą skelbimų lentoje. Keisčiau- 
sia, kad iškart pažino, jog tai Bruno paveikslas, o tik tada, — 
kad jos portretas. Stambūs bruožai, ryškios spalvos, kurie nie- 
kada nebuvo jai būdingi. Niekas jos neatpažintų pagal šį por- 
tretą. Joks praeivis neįžvelgs panašumo tarp šios geltonai ru- 
dos teplionės plakate ir mėrgaitės, stovinčios priešais jį. 

Ner abejonės, kad policija neturi geresnio jos atvaizdo. 
Galbūt lig tol policijai neteko ieškoti niekada nefotografuo- 
to asmens. Plakatas klausė: „Ar neteko matyti šios mergai- 
tes?“ Jame buvo parašyta, kad ji dingusi, nurodyti jos var- 
das ir amžius, ūgis ir svoris, plaukų spalva ir prašoma ką 
nors žinančius apie jos buvimo vietą pranešti policijai. 

Laiza nusisuko. Pasijuto daug daug smagesnė, kupina vil- 
ties. Eva jos nepamiršo, Evai jos reikia. Lig tol niekas jos 

nerado tik todėl, kad vienintelis jos atvaizdas buvo toji klai- 
ki Bruno terlionė. Ji greitai pasileido gatve, užstatyta ma- 
žais raudonais namukais, kuriuos jungė ilgėliausia stogų ir 
kaminų eilė, ir maži sodeliai, o prie kiekvieno jų stovėjo 
automobilis. Ją užliejo šiluma, į skruostus mušė kraujas. 

Jai reikalingas namas bus kitoniškas, nutarė ji, veikiau 
toks kaip ponų Spurdelių arba kaip Bruno vos nenusipirkta- 
sis, arba kažkoks jų abiejų hibridas. Jau ėmė rodytis tokie, 
tvarkingi, oficialūs, prie kiekvieno spaudėsi mažutis aptver- 
tas žemės sklypelis. 

Štai vardas vietos, kurioje ji užaugo, ir jos gimimo metai. 
Šrouvo gatvė buvo miesto pakrašty, už jos prasidėjo laukai. 
Septyniasdešimt šeštas numeris pasirodė visai ne toks, ko- 
kio ji tikėjosi, - namas buvo lyg užsilikęs nuo senų laikų, kai 
aplinkui nestovėjo jokių kitų pastatų, tik bažnyčia, dvaras ir 
sodybos. Šis namas, pamanė ji, kitados buvo vienkiemis; net 
1r dabar jį supo didelis žemės plotas, priaugęs medžių. 

Staiga ją apėmė baimė. Kad nieko neras namie, kad su- 
klydo pasirinkdama tokį būdą ir tokį žmogų, kad praeivių 
pilna gatve vėl reikės grįžti atgal į stotelę. Skambutis prie 
durų nesuskambo kaip Drebulių gatvėje ir nenuaidėjo it var- 
pas, kaip būdavo Šrouve. Jis suzvimbė. Ji greit atitraukė pirš- 
tą, tarsi būtų įgėlęs tą zvimbimą sukėlęs vabzdys, ir vėl pa- 
spaudė, jau ryžtingiau. 

Džeinė Spurdel jos nepažino. Tai pamačiusi Laiza greit 
susivokė: sugriebė saują plaukų ir pakėlė aukštyn. 

— Jau žinau. Laiza. Laiza Holford. 

— Taip. 

— Užeik. Tikriausiai sušalai. - Dirstelėjusi į gatvę supra- 
to, kad Laiza atėjo pėsčia. Iš kur? — Gyvenu tokioje tolybėje 
nuo visko. 

— Aš pripratusi gyventi tolybėje nuo visko, - pasakė Lai- 
za II pradėjo pasakoti. Ne viską, ne tūkstančio ir vienos nak- 
ties gyvenimo istoriją, tik svarbiausius faktus ir apie dabar- 
tinę savo padėtį. 

Džeinė Spurdel! išvirė kavos. Jos susėdo svetainėje, kur 
. viešpatavo netvarka, bet miela netvarka: knygų pilnos len- 
tynos, knygos gulėjo ant stalų ir net grindų. 

— Noriu studijuoti teisę, tačiau iki to dar ilgas kelias, aš 
suprantu. Man reikia... — Ji vos prisiminė pavadinimą. -... 
gauti brandos atestatą ar kaip. Be to, noriu susirasti motiną 
ir ją aplankyti. Aš turiu tūkstantį svarų ir furgoną gyventi. 

— Teisė — neblogas pasirinkimas. Kodėl gi ne? - tarė Džei- 
nė Spurdel. - Dėl motinos gali skambinti mano telefonu. — 
Tada ji suabejojo. - Kaip su furgonu, nežinau, matai, jeigu 
ketini mane klausti, ar galima šalia pasistatytį, turėsiu ge- 
rai pagalvoti. 

— Ne, jis stovi tokioje vietoje, iš kurios mane išdangins, o 
kadangi neturėsiu kur apsistoti, turės duoti kambarį. Tokia 
tvarka. — Laiza užbaigė kavą. Sušilo ir jautėsi stipri. — Aš 
atėjau paprašyti vieno dalyko, kurį jūs tikrai galite padaryti. 

— Nagi? 

Laiza išsigando, kad Džeinė prabilo visai kaip jos tėvas, 
ponas Spurdelis. Ir ji paskubom išpyškino: 

— Ar galėtumėte įtaisyti mane į mokyklą? 

Laiza matė, jog Džeinė pajuto palengvėjimą. Ko jau ko, 
bet tokio prašymo nesitikėjo. Laukė, kad bus maldaujama 
pinigų, laiko, dėmesio, gal netgi švelnumo. 

— Taip, žinoma, galiu, - džiugiai nusišypsojo Džeinė. — 
Nieko nėr lengviau. Galėtum pradėti apie sausio vidurį. No- 
rėčiau, kad daugiau būtų tokių žmonių kaip tu. Ar viskas? 

Laiza giliai atsiduso. Žinojo, kad jau nepraskys, nepra- 
virks iš laimės ir nepradės išpažinties. Prasidės geri laikai, 
ji galvos apie juos ir bus stoikė. 

— Man nieko daugiau nereikia. Tik eiti į mokyklą. - Ji 
atkišo puodelį. - Ar galėčiau dar kavos? 

